
SADHGURU este yoghin, mistic și vizionar, una dintre 
vocile cele mai influente ale acestor vremuri. Președinții 
Indiei i-au acordat de-a lungul timpului trei premii, 
inclusiv cel mai mare premiu civil anual din ţară, Padma 
Vibhushan. Este singurul indian în viaţă care a fost 
premiat de către trei președinți diferiți. 

Scriitor aflat pe lista de bestsellere New York Times, 
Sadhguru este un orator bine-cunoscut și formator de 
opinii renumit pe plan internaţional. 

A vorbit la diferite forumuri din întreaga lume, inclusiv 
la sediul mondial al ONU, sediul UNESCO, Forumul 
Economic Mondial, Banca Mondială, Camera Lorzilor, TED, 
sediile Microsoft și Google. De asemenea, a fost invitat să 
vorbească la instituţii educaționale de top, printre care 
Oxford, Stanford, Harvard, Yale, Wharton și MIT. 

De-a lungul anilor, Sadhguru a lansat iniţiative 
ecologice de amploare. Proiectele „GreenHands“, „Rally for 
Rivers“ și „Cauvery Calling“ răspund nevoii urgente de a 
crește acoperirea cu vegetaţie, de a revitaliza râurile din 
India și de a restaura sănătatea solului. Ca parte a 
inițiativei „Conscious Planet“, a lansat cea mai mare 
mișcare populară din lume, „Save Soil“, care a atins până 
în prezent peste 4 miliarde de oameni. Aceste inițiative au 
fost recunoscute la nivel mondial ca fiind decisive pentru 
stabilirea unui model de dezvoltare economică durabilă 
din punct de vedere ecologic și echitabilă din punct 
de vedere social. 

Implicarea lui Sadhguru cu viața este precum o 
sărbătoare, care include participare activă în domenii 
diverse, precum arhitectura, designul vizual, poezia, 
pictura, sportul, muzica, aviația și motociclismul. 

Pentru mai multe informații, accesează 
isha.sadhguru.oreg. 


BOGDAN GHIURCO este absolvent al Universităţii „ALI. 
Cuza“ din lași și a fost timp de doisprezece ani bibliotecar, 
trainer și specialist în informare. Printre traducerile sale 
apărute la Curtea Veche Publishing se numără Păcălit de 
hazard (de Nassim Nicholas Taleb), Căsnicia mult visată (de 


Gary Chapman), Perspective ale minţii. Teoria inteligenţelor 
multiple (de Howard Gardner), Tataventuri in aer liber. Aventuri 
uimitoare pentru taţi îndrăzneți și copii neinfricaţi (de Alex 
Gregory), Învață să înveţi. Cum să ai rezultate la școală în mod 
eficient (de Barbara Oakley, Alistair McConville și Terrence 
Sejnowski), Bulgărele de zăpadă. Warren Buffett și școala vieţii 
(de Alice Schroeder). 

Ceea ce pentru tine este 
„magie“ pentru altul 
este inginerie. 


Robert A. Heinlein 

Cuvântul indecent 


Odată... pe când se pregătea să intre în 
farmacia lui Shankaran Pillai, un client a 
văzut În stradă un om care ţinea în braţe un 
felinar și ochii i se roteau sălbatic în cap. 

A pășit înăuntru și a întrebat: 

— Ce-i cu omul ăsta? Ce-a păţit? 

Shankaran Pillai a răspuns netulburat: 

- Aaa, tipul ăla. E client de-ai mei. 

- Bine, dar ce-a păţit? 

— Mi-a cerut ceva pentru tuse convulsivă. 
I-am dat medicamentul adecvat. 

— Ce i-ai dat? 

- O cutie cu laxative. L-am pus s-o înghită 
pe loc. 

- Laxative pentru tuse convulsivă! De ce 
naiba l-ai dai așa ceva? 

- Hai, doar l-ai văzut. Crezi că mai 
indrăznește să tușeascâ? 

Cutia cu laxative a lui Shankaran Pillai 
este emblematică pentru tipul de soluții 
vândute astăzi în intreaga lume celor care 
caută starea de bine. Este motivul 
fundamental pentru care „guru“ a devenit un 
cuvânt indecent. 

Din păcate, adevăratul sens al cuvântului 
a fost uitat. „Guru“ inseamnă literalmente 
„cel care alungă întunericul“. Contrar opiniei 
majorităţii, funcţia unui guru nu este să 
predea, să indoctrineze sau să convertească. 


Gurul există pentru a lumina dimensiunile 
aflate d incolo de percepțiile tale senzoriale și 
de drama ta psihologică, dimensiuni pe care 
deocamdată nu le poţi percepe. Gurul există, 
în chip fundamental, pentru a lumina însăși 
natura existenţei tale. 

În lumea de astăzi, sunt în vogă multe 
credinţe viciate și periculos de înșelătoare. 
„Fii în momentul prezent“ este una dintre ele. 
Ipoteza este că, dacă vrei, poţi fi în altă parte. 
Cum se poate așa ceva? Acest moment este 
singurul loc în care poți fi. Dacă trăieşti, 
trăiești în acest moment. Dacă mori, mori în 
acest moment. Acest moment este eternitatea. 
Chiar și dacă încerci, cum ai putea să scapi de 
el? 

În clipa de faţă, problema ta este că suferi 
ceea ce s-a întâmplat acum zece ani și suferi 
ceea ce s-ar putea intâmpla poimâine. 
Niciuna dintre ele nu este un adevăr viu. Sunt 
pur și simplu un joc al memoriei și al 
imaginației tale. Atunci asta inseamnă că, 
pentru a găsi pacea, trebuie să îţi anihilezi 
mintea? Nicidecum. Înseamnă doar că 
trebuie să preiei comanda asupra ei. Mintea 
ta are rezerve uriașe de memorie și 
posibilități incredibile de imaginaţie, care 
sunt rezultatul unui proces evolutiv de 
milioane de ani. Dacă o poţi folosi când vrei și 
lăsa deoparte în celelalte momente, mintea 
poate fi o unealtă fantastică. A evita trecutul 
și a neglija viitorul înseamnă a banaliza 
această facultate minunată. Așadar „fii în 
momentul prezent“ este o restricţie 
psihologică  debilitantă: neagă realitatea 
noastră existenţială. 


„Nu face mai multe lucruri în același 
timp“ este un alt slogan din tipul dezvoltării 
personale foarte popular. De ce ai face un 
singur lucru, când mintea este o mașinărie 
multidimensională fenomenală, capabilă să 
gestioneze simultan mai multe niveluri de 
activitate? De ce ai vrea să iți astupi mintea, 
în loc să o valorifici și să înveţi să o 
stăpânești? De ce să alegi lobotomizarea, să 
devii cu bună știință un cap de gumă, când 
poţi cunoaște bucuria îmbătătoare a acţiunii 
mintale? 

Altă expresie devenită clișeu prin folosire 
nemăsurată este „gândirea pozitivă“. 
Simplificată excesiv și utilizată ca mantră 
care oferă o rezolvare rapidă, gândirea 
pozitivă se transformă într-o modalitate de 
mascare sau ascundere a realităţii. Când nu 
reușești să procesezi informaţiile în timp real 
și să controlezi drama p sihologică, te agăţi de 
„gândirea pozitivă“ ca de un tranchilizant. 
Inițial, pare că îţi umple viaţa de incredere și 
optimism. Dar, în esenţă, este limitată. Pe 
termen lung, negând sau amputând o parte a 
realităţii, îti creează o perspectivă deformată 
asupra vieţii. 

Există apoi obiceiul străvechi de a exporta 
starea umană de bine către ceruri și de a 
pretinde că iubirea este nucleul universului. 
lubirea este o posibilitate umană. Dacă ai 
nevoie de un curs de improspătare a 
cunoștințelor, ia lecţii de la câinele tău. El 
este plin de iubire! Nu trebuie să mergi în 
spațiul cosmic pentru a cunoaște iubirea. 
Toate aceste filozofii puerile pornesc de la 
ipoteza că existenţa este antropocentrică. 


Această idee ne-a răpit complet rațiunea și 
ne-a făcut să comitem de-a lungul istoriei cele 
mai inumane și odioase crime cu putinţă. Ele 
continuă să se perpetueze până în ziua de azi. 

Ca guru, nu am nicio doctrină de predat, 
nicio filozofie de împărtășit, nicio credință de 
propagat. Și asta pentru că singura soluţie 
pentru toate relele care  năpăstuiesc 
omenirea este transformarea de sine. 
Transformarea de sine nu înseamnă 
autoperfectionare progresivă. Transformarea 
de sine nu se obține prin principii, etică sau 
schimbări de atitudine ori de comportament, 
ci prin experimentarea naturii nelimitate a 
ceea ce suntem. Transformarea de sine 
înseamnă că nimic din ceea ce era vechi nu 
mai rămâne. Este o schimbare dimensională 
a modului în care percepi și experimentezi 
viaţa. 

A ști acest lucru este yoga. Întruchiparea 
acestui lucru este yoghinul. Cel care te 
îndrumă în această direcţie este gurul. 

Obiectivul meu în această carte este de a 
te ajuta să faci ca bucuria să fie însoțitoarea 
ta permanentă. Pentru ca acest lucru să fie 
posibil, cartea de faţă nu îţi oferă o predică, ci 
o știință; nu o învăţătură, ci o tehnologie; nu 
un precept, ci o cale. A sosit timpul să 
incepem să explorăm această știință, să 
intrebuinţăm tehnologia, să pășim pe această 
cale. 

De-a lungul călătoriei, gurul este harta, nu 
destinaţia. Dimensiunea interioară este un 
tărâm necartografiat. 

Când explorezi un tărâm necunoscut, este 
de preferat să ai indicatoare, nu-i așa? Poate 


îti vei croi singur drum, numai că, cine știe, s- 
ar putea să dureze vieţi intregi. Când te afli 
pe un tărâm necunoscut, este bine să ceri 
indicaţii. La un anumit nivel, reprezintă tot 
ce este un guru: o hartă în timp real. GPS: 
Guru Pathfinding System! 1 

De aceea există acest cuvânt indecent din 
patru litere. 

lar ca să iţi fac sarcina de două ori mai 
ușoară, am hotărât să îl fac de opt litere... 


„Sadhguru 


PARTEA I 


Notă pentru cititor 


Există mai multe modalităţi de a aborda o 
carte de genul acesta. Una dintre ele este să 
treci direct la practică, să te încumeţi să faci 
lucrurile de unul singur. Dar cartea de faţă 
nu pretinde a fi un curs de autoperfecţionare. 
Are o parte practică solidă, dar este mai mult 
decât atât. 

O altă abordare este cea teoretică. Dar 
cartea de faţă nu este nici un exerciţiu de 
erudiție. Nu am citit niciodată în intregime 
vreun tratat de yoga. Nu a fost nevoie. Mă 
bazez pe experienţa interioară. Abia târziu în 
viață, după ce am răsfoit câteva Yoga Sutra 
ale lui Patanjali, acele texte yoghine 
semnificative, mi-am dat seama că am un 
anumit acces la esenţa lor interioară. Asta 
pentru că le abordez mai degrabă 
experiențial decât teoretic. A reduce o știință 
sofisticată, cum e yoga, la o simplă doctrină 
este la fel de tragic ca transformarea ei într-o 
ședință de antrenament cardiovascular. 

Așa se face că am împărțit această carte în 
două secțiuni. Prima cartografiază terenul; a 
doua îţi oferă o modalitate de a-l străbate. 

Ce vei citi în secțiunea următoare nu este 
o demonstrație de experiență academică. 
Secţiunea încearcă să iţi ofere o serie de 
observaţii fundamentale: observații care 
alcătuiesc fundaţia sau piatra de temelie pe 


care este construită arhitectura celei de-a 
doua secţiuni, care este mai orientată către 
practică. 

Aceste observaţii nu sunt principii sau 
învățături. Și, în mod categoric, nu sunt 
concluzii. Ele sunt niște indicatoare pentru 
călătoria care nu poate fi făcută decât de tine. 
Sunt observaţii esenţiale, care au apărut ca 
urmare a stării de conștiință sporită 
dobândită după O experienţă 
transformatoare în urmă cu treizeci și trei de 
ani. 

Secţiunea începe cu o notă autobiografică. 
Am procedat astfel ca să afli câteva informaţii 
despre autorul care te va însoți mai departe, 
dacă alegi să citeşti toată cartea! Sunt 
examinate apoi câteva idei de bază, 
explorând totodată unii termeni frecvent 
folosiți (și folosiţi greșit), cum ar fi destin, 
responsabilitate, stare de bine și, În mod 
fundamental, yoga. 

Unul dintre capitolele acestei secțiuni se 
încheie cu o sadhana. În sanscrită, cuvântul 
„sadhana“ înseamnă dispozitiv sau unealtă. 
Aceste unelte pentru explorare îţi oferă 
șansa, cititorule, de a pune în practică ideile 
discutate în paginile respective și de a vedea 
dacă perspectivele dau roade pentru tine. 
(Aceste sadhane vor apărea muli mai des în 
secțiunea a doua.) 

Mi se spune adesea că par a fi un guru 
„modern“. Răspunsul meu la această 
observaţie este că nu sunt nici modern, nici 
antic, nici new age, nici de modă veche. Sunt 
contemporan, și așa a fost întotdeauna orice 
guru care a existat vreodată. Numai 


cărturarii, experții și teologii pot fi antici sau 
moderni. O filozofie sau un sistem de credinţe 
pot fi vechi sau noi. Dar un guru este mereu 
contemporan. 

Așa cum am spus mai devreme, un guru 
este cineva care alungă întunericul, cineva 
care îți deschide ușa. Dacă promit că îţi voi 
deschide mâine o ușă sau dacă am deschis-o 
ieri pentru altcineva nu are nicio relevanţă. 
Este valoros numai dacă deschid o ușă pentru 
tine astăzi. 

Adevărul este, așadar, atemporal, dar 
tehnologia și limbajul sunt mereu 
contemporane. Dacă nu ar fi, ar merita să ne 
descotorosim de ele. Dacă a devenit 
relevantă, nicio tradiţie, oricât de străveche, 
nu merită să trăiască altfel decât ca piesă de 
muzeu. Așadar, deși explorez o tehnologie 
străveche în această carte, ea este totodată o 
tehnologie de ultimă generaţie. 

Personal, nu mă interesează să vin cu ceva 
nou. Doar ce este adevărat mă interesează. 
Dar sper ca secţiunea următoare să îţi ofere 
câteva momente în care cele două se 
întâlnesc. Căci în aceste puncte de 
convergenţă și în condiţiile potrivite — când o 
perspectivă este formulată cu claritate 
interioară și când întâlnește cititorul în clipa 
potrivită de receptivitate - un adevăr vechi 
de când lumea devine în mod exploziv 
alchimic. Brusc, devine proaspăt, viu, 
strălucitor de nou, ca și cum ar fi rostit și 
auzit pentru prima dată în istorie. 


Cand mi-am pierdut simțul 


Fram pe-atunci un bărbat 
Am urcat doar Dealul 

Căci aveam timp de ucis 
Am ucis în schimb tot ce era 
Eu și Al Meu 


Cu Eu și Al Meu dispărute 


Mi-am pierdut toată voința și 
iscusința 


Iată-mă, un vas gol, 
Robul Voinţei Divine 
și al iscusintei infinite 


În orașul Mysore, există o tradiţie. Dacă ai 
ceva de făcut, urci Dealul Chamundi. Și dacă 
nu ai nimic de făcut, urci Dealul Chamundi. 
Dacă te îndrăgostești, urci Dealul Chamundi. 
Si, dacă nu mai ești îndrăgostit, urci 
numaidecât Dealul Chamundi. 

Într-o după-amiază, nu aveam nimic de 
făcut și, cum se întâmplase recent să nu mai 
fiu îndrăgostit, am urcat Dealul Chamundi. 

Mi-am parcat motocicleta și m-am așezat 
pe o formaţiune stâncoasă la o treime de vârf. 
Aceasta era „piatra mea de contemplare“. Era 
de mai multă vreme. Un pom cu fructe violet 


și un banian pipernicit prinseseră rădăcini 
ferme într-o fisură adâncă din stâncă. În faţa 
mea, se desfășura panorama orașului. 

Până în acel moment, în experiența mea, 
corpul și mintea mea erau „eu“, iar lumea era 
„undeva, în afară“. Deodată, însă, nu am mai 
știut ce sunt eu și ce nu sunt eu. Ochii îmi 
erau incă deschiși. Dar aerul pe care Îl 
respiram, stânca pe care stăteam, întreaga 
atmosferă din jur, totul devenise eu. Fram tot 
ce era. Fram conștient, dar îmi pierdusem 
simţurile. Natura discriminatorie a simţurilor 
pur și simplu nu mai exista. Cu cât spun mai 
multe, cu atât va părea mai nebunesc, fiindcă 
ceea ce se întâmpla era de nedescris. Ceea ce 
eram eu era literalmente pretutindeni. Totul 
exploda dincolo de limitele definite; totul 
exploda în toate celelalte lucruri. Era o 
unitate  adimensională a perfecțiunii 
absolute. 

Viaţa mea este doar acel moment, grațios 
de trainic. 

Când mi-au revenit simţurile normale, mi 
s-a părut că trecuseră doar zece minute. Însă, 
după ce m-am uitat la ceas, mi-am dat seama 
că se făcuse șapte și jumătate seara! 
Trecuseră patru ore și jumătate. Ochii îmi 
erau deschiși, soarele apusese și se lăsase 
intunericul. Eram complei conștient, dar ceea 
ce am considerat că eram până în acel 
moment dispăruse complet. 

Nu am fost niciodată un plângăcios. Şi 
totuși iată-mă, la vârsta de douăzeci și cinci 
de ani, pe o stâncă de pe Dealul Chamundi, 
înnebunit de extaz, încât lacrimile curgeau și 
intreaga mea cămașă era udă! 


Nu a fost niciodată o problemă pentru 
mine să fiu liniștit și fericit. Mi-am trăit viaţa 
așa cum am dorit. Am crescut în anii '60, în 
generaţia Beatles și a blugilor, am citit cărti 
de filozofie şi literatură europeană: 
Dostoievski, Camus, Kafka şi autori 
asemănători. Dar în acel moment am 
explodat într-o dimensiune complet diferită a 
existentei, despre care nu ştiam nimic, 
scăldat într-un sentiment absolut nou - o 
exuberanţă, o beatitudine - pe care nu Îl 
cunoscusem sau nu Îmi imaginasem vreodată 
că ar putea exista. Când mi-am aplicat mintea 
sceptică asupra acestei situații, singurul lucru 
pe care mintea mi-l putea spune era că o 
luasem probabil razna! Totuși, sentimentul 
era atât de frumos, încât știam că nu vreau să 
il pierd. 

Nu am reușit niciodată să descriu exact ce 
s-a întâmplat în acea după-amiază. Poate cea 
mai bună descriere este să spun că am urcat 
și nu am mai coborât. Nu am mai coborât 


niciodată. 

IP 
M-am născut în Mysore, un frumos oraș 
princiar din sudul Indiei, fostă capitală, 
recunoscut pentru palatele și grădinile sale. 
Tatăl meu a fost medic, mama mea, casnică. 
Sunt cel mai mic dintre patru frați. 

Școala m-a plictisit. Mi-a fost imposibil să 
stau la ore, fiindcă vedeam că profesorii 
vorbesc despre lucruri care nu înseamnă 
nimic pentru vieţile lor. La vârsta de patru 
ani, zi de zi, i-am cerut menajerei noastre, 


care mă însoțea dimineaţa la școală, să mă 
lase la poartă și să nu intre în clădire. Imediat 
ce pleca, mă duceam ţintă spre canionul din 
apropiere, care conținea o varietate 
extraordinară de viaţă. Am început să adun 
în sticle luate din dulapul cu medicamente al 
tatălui meu o vastă colecţie zoologică de 
insecte, mormoloci și șerpi. Însă, după câteva 
luni, când au descoperit că nu merg la școală, 
părinții mei nu s-au arătat deloc impresionați 
de explorările mele biologice. Despre 
expedițiile mele în canion au spus că fuseseră 
o simplă joacă într-un șanț pentru apa de 
ploaie. Zădărnicit, ca de multe ori, de ceea ce 
consideram a fi plictisitoarea și lipsita de 
imaginaţie lume a adulților, mi-am îndreptat 
pur și simplu atenţia în altă parte și am găsit 
altceva de făcut. 

În anii următori, am preferat să îmi petrec 
zilele cutreierând prin pădure, prinzând 
șerpi,  pescuind, făcând drumeții și 
căţărându-mă în copaci. De multe ori, mă 
urcam, cu sticla de apă și cutia de mâncare, 
pe cea mai înaltă creangă a unui copac înalt. 
Balansul ramurilor îmi inducea o stare de 
transă, în care eram adormit și, totodată, 
treaz. Cât eram în copac, pierdeam cu totul 
noțiunea timpului. Rămâneam cocoțat de la 
nouă dimineaţa până la patru și jumătate 
seara, când suna clopoţelul și se termina 
școala. Mult mai târziu, mi-am dat seama că, 
fără să știu, devenisem meditativ În această 
etapă a vieţii mele. Ulterior, când am instruit 
primii oameni în meditatii, a fost întotdeauna 
vorba de meditații legănate. Desigur, în acel 
punct nici măcar nu auzisem de cuvântul 


„meditaţie“. Pur și simpl u, Îmi plăcea felul în 
care mă legăna copacul, inducându-mi o 
stare dincolo de somn și de veghe. 

Școala mă plictisea, dar eram interesat de 
orice altceva - de felul în care este făcută 
lumea, de caracteristicile fizice ale 
pământului, de felul În care trăiesc oamenii. 
Îmi luam bicicleta și străbăteam cel puţin 
treizeci și cinci de kilometri pe zi pe 
drumurile noroioase din mediul rural. Când 
mă întorceam acasă, eram plin de noroi și de 
praf. Îmi plăcea în mod deosebit să alcătuiesc 
in minte hărţi ale terenului pe care îl 
străbătusem. Când eram singur, închideam 
ochii și desenam în gând întregul peisaj pe 
care îl văzusem în acea după-amiază - fiecare 
stâncă, fiecare formaţiune stâncoasă, fiecare 
copac. Fram fascinat de anotimpuri, de 
modul în care pământul se schimbă când este 
arat, de momentul când recoltele încolţesc. 
Din acest motiv, am fost atras de opera lui 
Thomas Hardy: de descrierile sale ale 
peisajului englez care continuau pe multe 
pagini. Făceam același lucru în gând cu 
lumea din jurul meu. Chiar și astăzi păstrez 
în minte acest film. Dacă vreau, pot reda cu 
multă claritate întregul conţinut, tot ceea ce 
am observat în toţi acei anl. 

Eram un sceptic înrăit. Încă de la vârsta de 
cinci ani, când familia mea mergea la templu, 
aveam întrebări - o mulțime. Cine este 
Dumnezeu? Unde este? Acolo sus? Unde este 
sus? Peste câţiva ani, numărul întrebărilor 
mele a crescut. La școală, ne-au spus că 
planeta este rotundă. Dar dacă planeta este 
rotundă, de unde știe cineva în ce direcţie 


este sus? Nimeni nu a reușit să Îmi răspundă 
la aceste întrebări, așa că nu am intrat 
niciodată în templu. Prin urmare, erau 
nevoiți să mă lase afară, în grija celui care 
păzea încălțămintea. Acesta mă ţinea de braţ 
ca într-o menghină, trăgându-mă după el în 
timp ce își vedea de treburile lui. Știa că, dacă 
mă scapă din ochi o clipă, dispar! Mai târziu 
în viaţă, nu am putut să nu observ că oamenii 
care ies din restaurante au întotdeauna 
chipuri mai vesele decât cei care ies din 
temple. Acest lucru m-a intrigat. 

Totuși, deși eram sceptic, nu m-am 
etichetat niciodată astfel. Aveam o mulţime 
de întrebări despre orice, dar nu simţeam 
nevoia să trag vreo concluzie. Mi-am dat 
seama foarte devreme că nu știu nimic 
despre nimic. Prin urmare, am ajuns să acord 
o atenţie enormă la tot ce mă înconjoară. 
Dacă cineva Îmi dădea un pahar cu apă, îl 
priveam neîncetat. Dacă ridicam o frunză, o 
priveam neîncetat. Priveam întunericul toată 
noaptea. Dacă priveam o pietricică, imaginea 
mi se rotea interminabil în minte, până 
ajungeam să cunosc fiecare proeminentă, 
fiecare unghi al său. 

De asemenea, am înţeles că limbajul nu 
este decât o conspirație creată de oameni. 
Când cineva vorbea, îmi dădeam seama că 
doar scoate niște sunete, iar eu Îi născocesc 
sensurile. Prin urmare, am incetat să mai 
născocesc semnificatii, și sunetele au devenit 
foarte amuzante. Putea vedea tiparele 
improșcându-se din gurile lor. Dacă eu 
continuam să o privesc, persoana pur și 


simplu se dezintegra și se transforma într-o 
bulă de energie. În cele din urmă rămâneau 
numai tiparele! 

În această stare de ignoranță absolută, 
fără graniţe, aproape orice lucru Îmi capta 
atenţia. Fiind medic, scumpul meu tată a 
inceput să creadă că am nevoie de evaluare 
psihiatrică. După cum spunea el: „Băiatul ăsta 
se uită tot timpul la câte ceva fără să 
clipească. Și-a pierdut minţile!“ Mi s-a părut 
intotdeauna straniu că lumea nu realizează 
imensitatea stării „nu știu“. Cei care distrug 
această stare prin convingerile și 
presupunerile lor ratează complet o 
posibilitate uriașă: posibilitatea de a ști. Ei 
uită că „nu știu“ este ușa — singura ușă - spre 
căutare și cunoaștere. 

Mama m-a instruit să le acord atenţie 
profesorilor. Asta am și făcut. Le-am acordat 
genul de atenție de care nu ar fi avut 
niciodată parte de la altcineva! Habar nu 
aveam ce spun, dar in momentele când 
mergeam la ore, îi priveam neclintit și intens. 
Din cine știe ce motive, această trăsătură nu i- 
a înduioșat. Un anumit profesor a făcut tot 
posibilul ca să scoată un răspuns de la mine. 
lar când am rămas tăcut și taciturn, m-a prins 
de umăr și m-a scuturat puternic. „Eşti fie 
divinul, fie diavolul“, a spus el. Apoi a 
adăugat: „Și cred că ești cel din urmă!“ 

Nu m-am simţit neapărat insultat. Până în 
acel moment abordam totul din jur — de la un 
fir de nisip până la univers — cu un sentiment 
de uimire. În această reţea complexă de 
întrebări, a existat întotdeauna o certitudine, 
și anume „eu“. Dar izbucnirea profesorului 


meu a declanșat o altă direcţie de întrebări. 
Cine eram? Om, divinitate, diavol sau ce 
anume? Am încercat să mă privesc ca să aflu. 
Nu a funcţionat. Așa că am închis ochii și am 
incercat să aflu. Minutele s-au transformat în 
ore, iar eu am continuat să stau așezat, cu 
ochii închiși. 

Când aveam ochii deschiși, totul mă 
intriga - o furnică, o frunză, norii, florile, 
întunericul, aproape orice. Dar, spre uimirea 
mea, am constatat că, dacă inchid ochii, și 
mai multe lucruri îmi atrag atenția: modul în 
care  pulsează corpul, modul în care 
funcţionează organele, diferitele canale de-a 
lungul cărora circulă energia interioară, 
modul în care este aliniată anatomia, faptul 
că graniţele sunt limitate la lumea exterioară. 
Acest exercițiu a dezvăluit inaintea mea 
întreaga mecanică a ceea ce înseamnă să fii 
om. În loc să mă conducă către un răspuns 
simplist, să imi spună că sunt „cutare“ sau 
„cutare“, m-a ajutat să conștientizez treptat 
că, dacă sunt dispus, pot fi totul. Nu este 
vorba despre a ajunge la vreo concluzie. 
Chiar și certitudinea „eului“ s-a destrămat pe 
măsură ce sentimentul profund a ceea ce 
înseamnă să fii o ființă umană a început să se 
deschidă. De la autocunoașterea mea ca 
persoană autonomă, acest exerciţiu m-a topit. 
Am devenit o fiinţă nebuloasă. 

În ciuda modului meu neîmblânzit de a fi, 
singurul lucru pe care am reușit să îl fac într- 
un mod ciudat de disciplinat a fost practica 
mea yoga. A început într-o vacanţă de vară, 
când aveam doisprezece ani. În fiecare an, 
mă întâlneam cu verii mei în casa 


părintească a bunicului meu. În curtea din 
spate era o fântână veche, de peste patruzeci 
și cinci de metri adâncime. În timp ce fetele 
se jucau de-a v-aţi ascunselea, noi, băieții, 
săream in fântână și ne căţăram apoi la 
suprafață. Atât săritul, cât și căţărarea erau o 
provocare. Dacă nu făceai totul ca la carte, 
riscal să îți zdrobești creierul de pereţi. La 
urcare, nu aveai trepte; trebuia pur și simplu 
să te agăţi de suprafaţa pietroasă și să te 
cațări până sus. Adesea, unghiile ne sângerau 
din cauza presiunii. Doar câţiva băieţi puteau 
face asta. Eu eram unul dintre ei și eram 
destul de priceput. 

Într-o zi, a venit un bărbat de peste 
șaptezeci de ani. Ne-a urmărit o vreme. Fără 
să scoată un cuvânt, a sărit în fântână. L-am 
crezut terminat. Dar a ieşit mai repede decât 
mine. Mi-am călcat pe mândrie și i-am pus o 
singură întrebare: Cum? 

- Vino și învaţă yoga, a spus bătrânul. 

L-am urmat ca un căţeluș. Așa am devenit 
discipolul lui Malladihalli Swami (cum îl 
chema pe bătrân) și m-am apucat de yoga. În 
trecut, trezitul meu de dimineaţă era un 
proiect de familie. Se chinuiau să mă facă să 
mă ridic din pat; mă întorceam pe cealaltă 
parte și adormeam la loc. Mama îmi dădea 
periuta de dinți; o băgam în gură și 
adormeam. De disperare, mă împingea până 
în baie; adormeam din nou imediat. Dar la 
trei luni după ce am început yoga, corpul 
meu a început să se trezească la trei și 
patruzeci în fiecare dimineaţă, fără să mă 
indemne nimeni din afară, și acest lucru a 
rămas valabil până astăzi. După ce mă 


trezeam, practicile mele se  întâmplau 
indiferent unde eram și în ce situaţie, fără să 
sar nici măcar o singură zi. Cu siguranţă, 
această yoga simplă - numită angamardana 
(un sistem de yoga fizică ce întărește 
tendoanele și membrele) - m-a făcut să mă 
deosebesc, fizic și mintal, de alţi oameni. Dar 
asta a fost tot. Sau, cel puţin, așa am crezut. 

Cu timpul, mi-am pierdut toată încrederea 
in educaţia structurată. Nu din cinism. Aveam 
destulă vioiciune și viaţă în mine încât să 
rămân implicat în toate. Dar, chiar și la acea 
vârstă, trăsătura mea dominantă era 
claritatea. Nu am căutat în mod activ 
inconsecvențe sau lacune în cele care îmi 
erau predate. Pur și simplu, le-am văzut. Nu 
am căutat nimic în viaţa mea. Pur și simplu, 
privesc. Și asta incerc să îi învăţ acum pe 
oameni: dacă vrei cu adevărat să cunoști 
spiritualitatea, nu căuta ceva anume. Oamenii 
cred că spiritualitatea înseamnă căutarea lui 
Dumnezeu, a adevărului sau a absolutului. 
Problema este că ai definit deja ceea ce cauţi. 
Nu obiectul căutării este important; ci 
capacitatea de a privi. Capacitatea de a privi 
pur și simplu, fără motiv, lipsește astăzi în 
lume. Fiecare este o ființă psihologică, care 
dorește să dea un înţeles tuturor lucrurilor. A 
căuta nu înseamnă a căuta ceva anume. Ci a- 
ti spori percepţia, însăși capacitatea de a 
vedea. 

După liceu, am inceput un program 
autodidact la biblioteca de la University of 
Mysore. Eram primul care sosea dimineaţa, la 
ora nouă, și ultimul care era alungat acasă, la 
opt și jumătate seara. Între mic-dejun și cină, 


singura mea hrană erau cărţile. Deși am avut 
intotdeauna o foame de lup, am sărit peste 
masa de prânz un an întreg. Am citit mult, de 
la Homer la Mecanica pentru toți, de la Kafka 
la Kālidāsa, de la Dante la Dennis, pericol 
public. La sfârșitul acelui an, am fost mai 
informat, dar am avut mai multe întrebări 
decât oricând. 

Lacrimile mamei m-au înduplecat să mă 
inscriu, fără tragere de inimă, la cursurile de 
literatură engleză ale University of Mysore. 
Dar am fost urmărit neincetat de norul de un 
miliard de întrebări, adunat ca un nimb 
intunecat în jurul meu. Nici biblioteca, nici 
profesorii nu l-au putut risipi. Din nou, am 
petrecut majoritatea timpului meu în afara 
sălilor de cursuri decât în ele. Am descoperit 
că în clasă totul se rezuma la dictare și, în 
mod categoric, nu aveam de gând să devin 
stenograf! Odată, i-am cerut unei profesoare 
notițele, ca să le pot fotocopia; am scutit-o 
astfel de corvoada dictării și eu am scăpat de 
corvoada participării la ore. În cele din urmă, 
am ajuns la o înțelegere cu toţi profesorii 
(care erau mai mult decât fericiţi că nu eram 
prezent în sală). Mă treceau prezent în 
fiecare zi. În ultima zi a lunii, prezenţa era 
înregistrată oficial. În acea zi, veneam și mă 
asiguram că își respectă partea lor de 
înțelegere! 

O parte dintre noi am început să ne 
întâlnim sub un banian uriaș din campus. 
Cineva a botezat reuniunile Banyan Tree Club 
și așa i-a rămas numele. Clubul avea și o 
deviză: „O facem de dragul distracţiei.“* Ne 
adunam sub copac pe motociclete și discutam 


ore întregi despre tot felul de subiecte: de la 
cum să imbunătăţim acceleraţia 
motocicletelor Jawa până la cum să facem 
lumea un loc mai bun. Bineînţeles, nu 
coboram niciodată de pe motociclete. Ar fi 
fost un sacrilegiu! 

până să termin facultatea, am călătorit în 
toată ţara. Prima dată, am călătorit prin sudul 
Indiei cu bicicleta. Ulterior, am străbătut 
intreaga ţară pe motocicletă. După aceea, era 
firesc să trec granițele naţionale. Dar când 
am ajuns la frontiera dintre India și Nepal, mi 
s-a spus că certificatul de înmatriculare a 
motocicletei și permisul de conducere nu 
erau suficiente. Aveam nevoie și de alte 
documente. După aceea, a devenit un vis 
pentru mine să câștig cumva destui bani încât 
să imi permit să străbat lumea pe 
motocicletă. Nu era doar pofta de a călători. 
Adevărul este că eram neliniștit. Voiam să 
știu ceva. Nu îmi dădeam seama ce anume și 
incotro ar trebui s-o apuc pentru a obţine 
asta. Dar, în sinea mea, știam că imi doresc 
mai mult. 

Nu m-am considerat niciodată un om prea 
impulsiv; am fost pur și simplu orientat spre 
viaţă. Am analizat consecinţele acţiunilor 
mele; și, cu cât erau mai periculoase, cu atât 
mă atrăgeau mai tare. Cineva mi-a spus odată 
că îngerul meu păzitor este, în mod sigur, 
foarte priceput și că lucrează mereu peste 
program! Am năzuit intotdeauna să forțez 
limitele, să trec graniţa. Nu m-am întrebat 
niciodată ce și de ce. Cum a fost singura 
intrebare. Privind acum înapoi, îmi dau 
seama că nu m-am gândit niciodată ce vreau 


să devin în viaţă. M-am gândit doar cum 
vreau să îmi trăiesc viaţa. Și am știut că doar 
în interiorul meu și de către mine poate fi 
determinat „cum“. 

În acea perioadă, creșterea păsărilor 
cunoscuse o dezvoltare explozivă. Voiam să 
câștig niște bani ca să îmi finanțez dorinţa de 
a călători fără retineri, fără scop. Așa că am 
intrat în industrie. Tata mi-a spus: „Ce-o să le 
spun oamenilor? Că fiul meu crește găini?“ 
Dar mi-am construit ferma de păsări și am 
făcut-o de unul singur, de la zero. Afacerea a 
prins aripi. Am început să fac profit. Dedicam 
afacerii patru ore în fiecare dimineaţă. În 
restul zilei, citeam și scriam poezii, înotam în 
fântână, meditam, visam cu ochii deschisi 
intr-un banian uriaș. 

Succesul m-a făcut să prind curaj. 

Tatăl meu se plângea mereu că fiii tuturor 
celorlalți deveniseră ingineri, industriași, 
funcţionari publici sau că plecaseră în Statele 
Unite ale Americii. Și toţi cei cu care mă 
intâlneam - prieteni, rude, profesori din 
școală sau facultate — îmi spuneau: „Ah, am 
crezut că vei face ceva cu viaţa ta, dar doar ti- 
o irosești.“ 

Am acceptat provocarea. În parteneriat cu 
un prieten care era inginer civil, am intrat în 
construcţii. În cinci ani, compania noastră a 
devenit lideră în domeniu, printre cele mai 
mari firme de construcții private din Mysore. 
Tatei nu îi venea să creadă, dar era încântat. 

Eu eram exuberant și sigur pe mine, plin 
de adrenalină și gata de altă provocare. Când 


tot ceea ce faci este un succes, începi să crezi 
că planetele se invârt în jurul tău, nu al 
soarelui! 

Așa era tânărul care, în fatidica după- 
amiază de septembrie a anului 1982, a decis 
să urce Dealul Chamundi pe motocicleta de 
producţie cehoslovacă. 

Nici prin gând nu mi-a trecut atunci că 
viaţa mea nu va mai fi niciodată la fel. 


> 


Mai târziu, când am încercat să vorbesc cu ei 
despre cele întâmplate în acea zi pe deal, 
prietenii mei nu au fost capabili să mă 
intrebe decât: „Băuseși ceva? Te drogaseși 
cumva?“ Știau și mai puţine decât mine 
despre această nouă dimensiune care 
explodase brusc în viaţa mea. 

Chiar înainte să incep să  procesez 
semnificaţia sa, experienţa a revenit. S-a 
întâmplat o săptămână mai târziu. Eram la 
masă cu familia. Mi s-a părut că a durat două 
minute, dar au trecut șapte ore. Am rămas 
locului, pe deplin conștient, doar că „eu“, așa 
cum Îl cunoșteam, nu mai era acolo; restul 
lucrurilor erau. Și timpul a basculat. 

Îmi amintesc că mai multe rude m-au 
pătut pe umăr, m-au întrebat ce se întâmplă, 
m-au indemnat să mănânc. Am ridicat mâna 
și le-am rugat să plece. Frau obișnuite deja cu 
ciudăţeniile mele. M-au lăsat în pace. 
Simţurile „normale“ mi-au revenit pe la patru 
și un sfert dimineaţa. 

Experiența a început să se repete tot mai 
des. În acele momente, nu mâncam și nu 


dormeam ore în șir. Încremeneam pur și 
simplu într-un loc. Odată, experienţa a durat 
treisprezece zile. Eram într-un sat când a 
inceput — acea stare copleșitoare de liniște și 
extaz, imposibil de descris. Sătenii s-au 
adunat în jurul meu și au început să 
șușotească între ei: „O, trebuie să fie în 
samadhi“ (o stare binecuvântată, în afara 
corpului, bine documentată în tradiţiile 
spirituale indiene). Fiind ţara care este, India 
are o concepţie tradițională a spiritualităţii, 
despre care eu, cu creierul meu invelit în 
denim albastru, habar nu aveam. Când am 
jeșit din acea stare, cineva a venit să îmi pună 
o ghirlandă după gât. Altcineva a vrut să îmi 
atingă picioarele. A fost nebunie curată; nu 
imi venea să cred că cineva ar vrea să facă 
așa ceva faţă de mine. 

În altă zi, luam prânzul. Am băgat o 
bucată de mâncare în gură și, brusc, a 
explodat. În acea clipă, am experimentat 
alchimia miraculoasă a digestiei umane — 
procesul prin care o substanță externă, o 
bucată de planetă, devine parte din mine. 
Cunoaștem cu toţii acest lucru din punct de 
vedere intelectual - că o parte a planetei ne 
hrănește, iar corpurile noastre, la rândul lor, 
se vor întoarce într-o zi ca să hrănească 
pământul care ne-a întreținut altădată. Dar 
cunoștințele dobândite prin experienţă mi-au 
schimbat perspectiva fundamentală despre 
cine sunt. Relaţia mea cu tot ce mă 
inconjoară, inclusiv planeta, a parcurs o 
schimbare dimensională. 

Am devenit conștient de inteligența 
extraordinară din interiorul fiecăruia dintre 


noi, care, într-o singură după-amiază, 
reușește să transforme o bucată de pâine sau 
un măr În interiorul corpului uman. Nu este 
puţin lucru! Pe măsură ce am început să 
interacționez conștient cu această inteligenţă, 
care este sursa creației, În jurul meu au 
inceput să se producă evenimente aparent 
inexplicabile. Lucrurile pe care le atingeam 
se transformau într-un fel sau altul. Oamenii 
mă priveau și izbucneau în lacrimi. Mulţi au 
afirmat că, doar privindu-mă, sunt ușuraţi de 
suferința fizică și psihică. M-am vindecat 
brusc în doar câteva ore de afecţiuni de care 
aș fi scăpat după luni de zile prin îngrijiri 
medicale normale. Cu toate acestea, am 
acordat puţină importanţă acestor lucruri. 

Această capacitate de a transforma 
dramatic realitatea exterioară și interioară a 
continuat în mine și în jurul meu până în 
ziua de azi. Nu am incercat niciodată să o 
înțeleg conștient. Doar că, odată ce cineva ia 
contact cu această dimensiune profundă a 
inteligenţei, care este însăși temelia existenţei 
noastre pe acest pământ, viaţa devine 
miraculoasă în mod natural. 

Într-un interval de șase-opt săptămâni, 
această experienţă incredibilă a devenit o 
realitate vie. Între timp, totul la mine s-a 
schimbat radical. Aspectul fizic - forma 
ochilor, mersul, vocea, chiar și aliniamentul 
corpului meu - a început să se schimbe atât 
de drastic, încât oamenii din jurul meu au 
remarcat acest lucru. 

Înăuntrul meu se întâmpla ceva și mai 
fenomenal. În șase săptămâni, s-a dezlănţuit 
un uriaș val de memorie: o memorie, 


literalmente, cât a mai multor vieţi de om. 
Devenisem conștient de un milion de lucruri 
diferite care aveau loc într-un singur moment 
in interiorul meu. Era precum un 
caleidoscop. Mintea mea logică îmi spunea că 
nimic din toate acestea nu poate fi adevărat. 
Ceea ce vedeam în interiorul meu era mai 
clar ca lumina zilei. Dar, În secret, speram să 
fie fals. M-am considerat întotdeauna un 
tânăr inteligent. Brusc, mi s-a părut că sunt 
un prost fără pereche și nu m-am putut 
împăca cu acest gând derutant. Dar, spre 
mâhnirea mea, am constatat că tot ce îmi 
spune memoria mea e adevărat. 

Până atunci, respinsesem categoric din 
viața mea tot ce nu se potrivea unui cadru 
rațional și logic. Încet-încet, am început să 
realizez că viaţa este inteligența absolută. 
Intelectul uman este doar deșteptăciunea 
care asigură supraviețuirea. Dar adevărata 
inteligenţă este numai viața și doar viața - și 
ceea ce este sursa vieţii. Nimic altceva. 

Lumii i s-a spus că divinitatea este iubire, 
că divinitatea este compasiune. Dar dacă 
acorzi atenţie creaţiei, iţi dai seama că 
divinitatea, sau sursa creaţiei, oricare ar fi ea, 
este cea mai Înaltă inteligență imaginabilă, 
mai presus de toate. În loc să încercăm să ne 
conectăm la această inteligenţă atotputernică 
care pulsează în fiecare dintre noi, preferăm 
să ne folosim intelectul logic, care, deși util în 
anumite situații, este, în esenţă, limitat. 

De asemenea, am început să experimentez 
o sensibilitate sporită faţă de sentimentele 
celorlalți. Uneori, plângeam la simpla vedere 
a unui necunoscut de pe stradă, aflat în 


suferinţă. Nu-mi venea să cred ce stări de 
nefericire sunt capabile să îndure fiinţele 
umane, când eu pur și simplu explodam de 
extaz fără un motiv anume. 

Mi-a luat ceva timp ca să înțeleg că ceea ce 
mi se întâmplă e ceva „spiritual“. Mi-am dat 
seama că trăiesc experiența absolută, 
preamărită de tradiţii și textele sacre; că 
trăiesc, de fapt, cel mai frumos lucru care i se 
poate întâmpla unei fiinţe umane. 

Clipă de clipă, fiecare celulă a corpului 
meu exploda în stări extatice nenumite. 
Oamenii ridică în slăvi copilăria pentru că un 
copil râde și poate fi fericit fără un motiv 
anume. Dar am văzut că este posibil să fii 
extaziat și la vârsta adultă. Acest lucru este 
posibil pentru fiecare fiinţă umană, fiindcă 
tot ceea ce putem experimenta vreodată 
provine din interiorul nostru. 

Am început să realizez că transformarea 
fizică a înfățișării mele era, de fapt, o 
realiniere a intregii mele constituții 
interioare. Practicasem un set fundamental 
de posturi fizice, sau hatha yoga, încă de la 
vârsta de doisprezece ani. Acei aproximativ 
treisprezece ani de yoga au dat roade în 
momentul respectiv. Yoga este, în esenţă, o 
modalitate de re-creare a corpului, pentru ca 
acesta să servească unui scop superior. 
Corpul uman poate funcţiona ca o mână de 
carne și sânge sau ca însăși sursa creației. 

Există o intreagă tehnologie pentru 
transformarea omului în divinitate. Coloana 
vertebrală umană nu este doar un 
aranjament imperfect de oase; este însăși axa 
universului. Totul depinde de modul în care 


îţi reorganizezi sistemul. În cazul meu, după 
ce am fost o persoană intensă din punct de 
vedere fizic, am învăţat să îmi port corpul de 
parcă nu ar exista deloc. Fizicalitatea mea a 
devenit foarte relaxată. Altădată, toată 
această intensitate era în corpul meu. Când 
intram într-o încăpere, oamenii simțeau că 
sunt gata de acțiune. Dar acum am învăţat să 
imi port altfel corpul. 

Și atunci mi-am dat seama că experiența 
trăită de mine e, în realitate, yoga. Acea 
experiență a uniunii cu existenţa, a unităţii 
cu întreaga viață, a nemărginirii era yoga. 
Crezusem că setul de posturi yoghine, asane, 
pe care îl practicam zilnic, e despre condiţia 
fizică. Însă, după experiența de pe Dealul 
Chamundi, mi-am dat seama că ceea ce face, 
de fapt, un proces care mă poate conduce 
către o dimensiune aflată mult dincolo de 
fizicalitate. Și de aceea le spun oamenilor: 
yoga funcționează, chiar dacă începeţi să o 
practicați din motive greșite! 

În fiecare om, există ceva care detestă 
graniţele, care tânjește să devină nemărginit. 
Natura umană este astfel croită, încât năzuim 
mereu să devenim mai mult decât suntem 
acum. Indiferent de realizările noastre, ne 
dorim întotdeauna să fim ceva mai mult. 
Dacă am analiza mai atent, ne-am da seama 
că, de fapt, nu tânjim după mai mult; ci 
tânjim după tot. Toţi căutăm să devenim 
infiniti. Singura problemă este că noi căutăm 
acest lucru în rate. 

Imaginează-ţi că ești inchis într-o cutie de 
un metru jumătate pe un metru jumătate. 
Oricât de confortabilă ar fi, tot ai tânji să te 


eliberezi din ea. A doua zi, dacă ai trece într-o 
cutie mai mare, de trei metri pe trei, te-ai 
simţi grozav pentru o vreme, dar În curând 
dorința de a încălca graniţa ar reveni. Nu 
contează cât de mare este granița stabilită, 
din momentul în care devii conștient de ea, 
dorinţa de a o încălca este instinctivă. În 
Orient, această năzuinţă a fost recunoscută 
cultural drept cel mai înalt ţel al activităţilor 
și eforturilor umane. Libertatea - mukti sau 
moksha - este năzuinţa naturală a fiecărei 
fiinte umane și destinaţia noastră finală. 
Pentru simplul motiv că nu o conștientizăm, 
încercăm să o îndeplinim în rate, acaparând 
putere, bani, iubire sau cunoștințe. Sau 
apelând la altă distracţie grozavă din zilele 
noastre: shoppingul! 

Din momentul în care mi-am dat seama că 
dorința umană nu se îndreaptă către ceva 
anume, ci doar să se extindă nelimitat, o 
anumită claritate a răsărit în mine. Când am 
văzut că toată lumea este capabilă de acest 
lucru, am simţit în mod firesc să vreau să îl 
împărtăşesc cu ceilalți. Din acea clipă, 
intregul meu obiectiv a fost să transmit 
cumva această experienţă, să îi ajut pe alţii să 
conștientizeze că această stare de bucurie, de 
libertate, de nemărginire nu poate fi negată 
decât dacă se pun in calea eifervescenţei 
naturale a vieţii. 

Această stare de bine extatică, care a 
devenit a mea incepând din acea după- 
amiază de pe Dealul Chamundi, nu este o 
posibilitate îndepărtată sau un vis. Este o 


realitate vie pentru cei care vor. Este dreptul 
dobândit prin naștere al oricărei fiinţe 
umane. 


Calea de ieșire este înăuntru 


Tot ce ai făcut până acum în viaţă a vizat un 
singur lucru. Fie că te-ai concentrat pe 
carieră, că ai început o afacere, că ai făcut 
bani sau ţi-ai clădit o familie, ai urmărit 
intotdeauna un singur lucru simplu: bucuria. 

Dar, undeva pe parcurs, viaţa s-a 
complicat. 

Dacă te-ai fi născut ca orice altă creatură 
de pe planetă, ar fi fost foarte simplu. Nevoile 
tale ar fi fost exclusiv fizice. Un stomac plin ar 
fi însemnat o zi grozavă pentru tine. Uită-te la 
câinele sau pisica ta: în momentul în care au 
stomacul plin, sunt perfect liniștiți. 

Dar când vii în această lume ca fiinţă 
umană, lucrurile se schimbă. Un stomac gol 
inseamnă o singură problemă: foamea. Dar 
un stomac plin? O sută de probleme! Când 
supraviețuirea noastră este pusă sub semnul 
întrebării, avem o mare problemă. Iar când 
este garantată nu pare să însemne mare 
lucru. Cumva, pentru o fiinţă umană, viaţa nu 
pare a se limita la supravieţuire; viaţa începe 
odată cu supraviețuirea. 

Pentru oamenii din zilele noastre, 
procesul de supravieţuire este mai bine 
organizat ca niciodată. Poţi să mergi la 
supermarket și să cumperi tot ce ai nevoie 
pentru întregul an. O poţi face fără măcar să 
ieși din casă! Este o situaţie fără precedent în 
istoria omenirii. Lucruri pe care nici măcar 


familia regală nu și le permitea acum o sută 
de ani îi sunt accesibile cetăţeanului de rând. 
Suntem generaţia cu cel mai confortabil trai 
din istoria planetei. Dar buba este că nu 
suntem cu siguranţă cei mai bucuroși, cei mai 
iubitori sau cei mai liniștiți. 

De ce? Ne-am străduit din răsputeri să 
schimbăm mediul înconjurător. Dacă îl mai 
schimbăm mult, riscăm să rămânem fără 
planetă! Cu toate acestea, tot nu suntem mai 
fericiți decât strămoșii noștri de acum o mie 
de ani. Dacă nu funcţionează, nu înseamnă că 
a sosit timpul să vedem ce este în neregulă? 
De ce insistâm să facem ceva care nu a 
funcţionat vreme de o mie de ani? Cât timp 
vom mai trâi în conformitate cu niște modele 
care in mod clar nu și-au indeplinit 
promisiunea? 

A sosit momentul unei schimbări de 


paradigmă. 


să începem cu o întrebare: Ce înseamnă, 
după părerea noastră, o stare de bine? 

Un răspuns foarte simplu este că starea de 
bine reprezintă pur și simplu un simţ 
profund al plăcerii interioare. Dacă trupul tău 
se simte plăcut, numim această stare 
sănătate. Dacă se simte foarte plăcut, o 
numim plăcere. Dacă mintea ta devine 
plăcută, numim această stare liniște. Dacă se 
simte foarte plăcut, o numim bucurie. Dacă 
emoţiile tale devin plăcute, numim această 
stare iubire. Dacă devin foarte plăcute, o 
numim compasiune. Dacă energiile tale vitale 


devin plăcute, numim această stare 
beatitudine. Dacă devin foarte plăcute, o 
numim extaz. Asta este tot ceea ce cauti: o 
stare plăcută în interior și În exterior. Când 
este interioară, numim această stare plăcută 
liniște, bucurie, beatitudine. Când mediul tău 
devine plăcut, este etichetat drept succes. 
Dacă nu te interesează de toate acestea și vrei 
să mergi în rai, ce cauţi? Doar succesul din 
altă lume! Deci, în esenţă, toată experienţa 
umană este o simplă problemă legată de 
starea plăcută sau neplăcută, în diferite 
grade, 

Totuși, de câte ori ai trăit în viaţa ta într-o 
stare de beatitudine — fără să ai nici măcar o 
singură clipă de anxietate, agitaţie, iritare sau 
stres? De câte ori ai fost într-o stare de 
plăcere deplină și absolută, timp de douăzeci 
și patru de ore? Când ţi s-a întâmplat ultima 
dată? 

În mod uimitor, majoritatea oamenilor de 
pe această planetă nu au trăit nici măcar o 
singură zi în care totul să decurgă exact așa 
cum și-au dorit! Desigur, nu e nimeni care să 
nu fi cunoscut bucuria, liniștea și chiar 
beatitudinea, dar aceste stări sunt 
întotdeauna trecătoare. Oamenii sunt 
incapabili să le susțină. Reușesc să le atingă, 
dar acestea se tot prăbușesc. Și nu trebuie să 
se întâmple ceva zguduitor pentru asta. Sunt 
perturbați, dezechilibraţi de lucruri foarte 
simple. 

Se întâmplă în felul următor. leși astăzi 
din casă și cineva îți spune că ești cea mai 
frumoasă persoană din lume: plutești în al 


nouălea cer. Dar apoi te întorci acasă și 
membrii familiei tale îţi spun cine ești cu 
adevărat: totul se prăbușește! 

Îţi sună cunoscut? 

De ce trebuie să ai o stare interioară 
plăcută? Răspunsul este evident. Când ai o 
stare interioară plăcută, te porți în mod 
natural plăcut cu toată lumea și cu tot ce te 
înconjoară. Nu ai nevoile de învățături 
filozofice sau religioase ca să fii bun cu 
ceilalți. Este rezultatul natural al faptului că 
te simţi bine pe plan interior. Plăcerea 
interioară este o garanţie pentru construirea 
unei societăți pașnice și a unei lumi pline de 
bucurie. 

În plus, succesul tău lumesc depinde în 
esenţă de cât de bine îţi valorifici înzestrările 
trupești și mintale. Așadar, pentru a avea 
succes, plăcerea trebuie să fie calitatea ta 
interioară fundamentală. 

În mod esenţial, există astăzi dovezi 
medicale și științifice substanţiale care arată 
că trupul și mintea funcționează cel mai bine 
atunci când te afli intr-o stare plăcută. Se 
spune că, dacă rămâi într-o stare de 
beatitudine timp de douăzeci și patru de ore, 
capacitățile tale intelectuale se pot dubla. 
Pentru a reuși acest lucru, trebuie doar să lași 
să se așeze tulburarea interioară și să dai 
voie clarităţii interioare să iasă la suprafață.. 

Acum, aceeași energie vitală la care te 
referi ca fiind „eu însumi“ este uneori foarte 
fericită, alteori deplorabilă, uneori liniștită, 
alteori tumultuoasă. Aceeași energie vitală 
este capabilă de toate aceste stări. Așadar, 
dacă ai avea posibilitatea să alegi tipul de 


expresie pe care să îl adopte energiile tale 
vitale, ce ai prefera? Bucuria sau tristețea? 
Starea plăcută sau starea neplăcută? 

Răspunsul este evident. Modalităţile pot 
varia de la un om la altul. Dar, indiferent 
dacă încerci să câștigi bani, să te apuci de 
băut sau să ajungi în rai, starea plăcută este 
singurul obiectiv. Chiar dacă te declari 
dezinteresat de această lume și sustii că 
singura ta misiune în viaţă este să ajungi în 
rai, starea plăcută este singurul lucru pe care 
îl cauţi. Dacă ţi s-ar fi spus în copilărie că 
Dumnezeu trăiește în rai, dar raiul este un loc 
ingrozitor, ai mai vrea să mergi acolo? 
Categoric, nu! În esenţă, cel mai inalt nivel de 
plăcere este raiul; neplăcerea este iadul. 
Așadar, unii cred că starea plăcută se găsește 
in vin, alţii în divin, dar, în orice caz, toată 
lumea o caută. 

Între tine și starea ta de bine stă un singur 
lucru: faptul că ai permis gândurilor și 
emoţiilor tale să primească instrucțiuni din 
exterior, nu din interior. 

Odată, o femeie s-a dus să se culce. În 
somn, a avut un vis. Se făcea că o matahală 
de om o privea insistent. Apoi, a început să 
vină spre ea — aproape, tot mai aproape. 

Atât de aproape, încât îi simţea respiraţia. 

S-a cutremurat — dar nu de frică. 

— Ce ai de gând să-mi faci? a întrebat ea. 

— Păi, cucoană, e visul tău! 

Ce se întâmplă în capul tău este visul tău. 
Măcar el ar trebui să decurgă așa cum vrei, 
nu-i așa? Nu poti controla ceea ce se întâmplă 
în lume, dar măcar gândurile și emoțiile tale 
ar trebui să decurgă așa cum vrei. În clipa de 


faţă, ele nu primesc instrucţiuni de la tine, 
fiindcă manevrezi la întâmplare întregul 
mecanism uman. 

Mecanismul uman este cea mai sofisticată 
formă fizică de pe planetă. Ești cea mai 
grozavă tehnologie, dar, din păcate, nu știi 
unde este tastatura. Este ca și cum ai folosi 
târnăcopul și cleștele ca să operezi un 
supercomputer! În consecință, simplul proces 
al vieţii afectează umanitatea. 

A-ţi câștiga existența, a te reproduce, a-ţi 
construi o familie, pentru ca într-o zi să cazi 
lat și să mori — ce provocare! Este uimitor 
cum oamenii se chinuie din răsputeri ca să 
facă ceea ce orice vierme, insectă, pasăre sau 
animal reușește fără efort. 

Mai simplu spus, ecologia noastră 
interioară este o harababură. Cumva, ni se 
pare că schimbarea condiţiilor exterioare va 
rândui totul în interior. Dar ultimii o sută 
cincizeci de ani stau mărturie că tehnologia 
ne asigură confortul și facilitățile, dar nu și 
starea de bine. Trebuie să înțelegem că, dacă 
nu facem lucrurile potrivite, nu ni se vor 
întâmpla lucrurile potrivite: acest lucru este 
valabil atât pentru lumea exterioară, cât și 
pentru cea interioară. 


RI 


Într-o zi, un taur și un fazan erau pe câmp. 
Taurul păștea, iar fazanul ciugulea câpușele 
de pe taur: un parteneriat perfect. Privind 
copacul uriaș de la marginea câmpului, 
fazanul a spus: 


- Vai, cândva ajungeam în zbor până pe 
cea mai înaltă ramură a copacului. Acum nu 
mai am forță în aripi ca să ajung nici măcar 
pe prima creangă. 

- Mănâncă zilnic puţin bălegar de-al meu 
și vezi ce se întâmplă. În două săptămâni, vei 
ajunge în vârf, i-a spus taurul cu nonșalanţă. 

- Doar nu vorbești serios. Ce aiureli sunt 
astea? a zis fazanul. 

- Încearcă și ai să vezi. Toată omenirea 
face asta, i-a spus taurul. 

Cu mari reţineri, fazanul a început să 
ciugulească. Și, chiar din prima zi, a ajuns pe 
prima ramură. Două săptămâni mai târziu, a 
atins cea mai înaltă creangă. A stat acolo, 
bucurându-se câteva clipe de peisaj). 

Un fermier bătrân, care se legâna în 
balansoar, a văzut în vârful copacului un 
fazan bătrân și gras. Și-a scos pușca și l-a 
doborât. 

Morala poveștii: S-ar putea să ajungi în 
vârf mâncând rahat, dar nu vei rămâne 
acolo! 

În concluzie, mâncând rahat, poţi trăi tot 
felul de stări emoţionale și chiar atinge o 
stare de bine, însă, din păcate, ea nu va 
dăinui. Vremea o poate afecta. Piaţa de 
acțiuni o poate face să se prăbușească. Și 
chiar dacă nu se prăbușește, a trăi cu sufletul 
la gură este la fel de grav! Posibilitatea 
iminentă că intr-o zi se va destrăma este o 
tortură - de multe ori, mai gravă decât 
dezastrul propriu-zis. Așadar, atâta timp cât 
va fi subjugată de situaţiile exterioare, viața 
ta interioară va rămâne într-o stare precară. 
Altfel nu se poate. 


Care este calea de ieșire? 

Calea de ieșire este o schimbare foarte 
simplă de direcţie. Trebuie doar să înţelegi că 
sursa și paza experienţei tale se află induntrul 
tău. Experienţa umană poate fi stimulată sau 
catalizată de situaţii externe, dar sursa este 
interioară. Durerea sau plăcerea, bucuria sau 
suferința, agonia sau extazul se întâmplă 
exclusiv în interiorul tău. Nebunia umană 
este că oamenii încearcă mereu să extragă 
bucurie din exterior. Poţi folosi exteriorul ca 
stimul sau declanșator, dar bucuria autentică 
provine întotdeauna din interior. 

Chiar acum, ţii o carte în mână. Unde o 
vezi? Folosește degetul și arată spre locul în 
care o vezi. Crezi că imaginea este în afara ta? 

Mai gândește-te o dată. 

Îți amintești cum funcţionează? Lumina 
cade pe carte, se reflectă, pătrunde prin 
lentila ochilor tăi și este proiectată invers pe 
retină - știi povestea. Deci, de fapt, vezi 
cartea în tine. 

Unde vezi lumea întreagă? 

Răspunsul este din nou: în tine. 

Tot ce ţi s-a întâmplat vreodată ai trăit în 
tine. Lumina și întunericul, durerea și 
plăcerea, agonia și extazul - toate s-au 
petrecut în tine. Dacă cineva îţi atinge acum 
mâna, s-ar putea să crezi că simţi atingerea 
mâinii lui, dar, în realitate, nu simţi decât 
senzațiile din propria mână. Întreaga trăire 
este interioară. Întreaga trăire umană este 
100% autocreată. 

Dacă gândul și emoția ta sunt create de 
tine, atunci le poţi modela după bunul-plac. 
Există dovezi științifice că te poţi îimbăta 


singur fără să ingerezi nicio picătură de 
alcool sau alte substanţe. Israelianul Raphael 
Mechoulam, specialist în chimie organică, și 
echipa sa de cercetători au inițiat un proiect 
care, in cele din urmă, a izolat „molecula 
peatitudinii“ din organismul uman. Simplu 
spus, au descoperit că în creierul uman există 
receptori naturali de canabis. De ce? Pur și 
simplu pentru că organismul este capabil să 
își producă singur drogurile. Își produce 
singur beatitudinea, fără stimuli externi — și 
fără  mahmureală! Anum ite substante 
chimice, cum ar fi alcoolul și drogurile 
recreative, sunt periculoase pentru că îți pot 
reduce gradul de conștientizare, îţi pot 
distruge sănătatea, pot crea dependențe și 
distruge viața. Dar iată că există un drog al 
beatitudinii care este creat și consumat de 
propriul tāu organism - și care are un impact 
extraordinar asupra sănătăţii și stării de 
bine! Înseamnă că organismul uman este 
uimitor de autonom. 

Recent, au fost descoperite alte substanţe 
chimice similare, dar substanţa chimică 
amintită mai sus a fost botezată 
„anandamidă“, de la cuvântul sanscrit 
ananda, care inseamnă beatitudine. Așadar, 
putem conchide că beatitudinea este un 
proces chimic ca oricare altul. Liniştea este 
un alt proces chimic. De fapt, fiecare tip de 
plăcere trăit - fie că e vorba despre pace, 
bucurie sau extaz - este un tip de proces 
chimic. Sistemul yoghin a știut întotdeauna 
acest lucru. 

Există o tehnologie pentru starea de bine 
interioară — pentru crearea bazei chimice 


necesare pentru o existenţă beatilică. Aceasta 
este o dimensiune a „Ingineriei interioare“, 
cum o numesc eu. Dacă ești conștient, iți poţi 
activa sistemul în așa fel încât simpla 
respiraţie să fie o plăcere enormă. Trebuie 
doar să vrei să acorzi puţină atenţie 
mecanismului interior. 

Aceasta este schimbarea fundamentală de 
înțelegere a ceea ce trebuie să se întâmple. 
Nu căuta o cale de ieșire din nefericire. Nu 
căuta o cale de ieșire din suferinţă. Există o 
singură cale — și aceasta este înăuntru. 


LNO 


Majoritatea oamenilor cred că liniştea și 
bucuria sunt scopurile vieții spirituale. E 
greşit. Liniştea şi bucuria sunt cerințele de 
bază pentru o viață a bunăstării. Dacă vrei să 
te bucuri de cina din seara asta, trebuie să fii 
liniștit și fericit. Dacă vrei să te bucuri de 
familia ta, de munca pe care o depui, de 
lumea în care trăiești, trebuie să fii liniștit și 
fericit. Liniștea și bucuria nu sunt lucruri pe 
care să le obţii la sfârșitul vieţii. Ele sunt 
temelia vieţii. Dacă ești de părere că pacea 
este scopul absolut, vei reuși doar să te 
„odihnești în pace“! 

„Spiritualitatea“ este unul dintre cele mai 
viciate cuvinte de pe planetă. Nu păși pe calea 
spirituală pentru linişte. Majorităţii 
oamenilor le lipsește atât de mult liniștea, 
încât o consideră aspiraţia absolută. În urmă 
cu câţiva ani, când am fost la Tel Aviv, mi s-a 
spus că shalom este forma absolută de salut. 
Am întrebat de ce. „Pentru că înseamnă 


pace“, mi s-a răspuns. „Dacă nu ești în 
Orientul Mijlociu, de ce ar fi pacea cea mai 
înaltă aspirație?“ 

Dacă ai rămâne zece zile pe o insulă 
pustie, fără hrană, și Dumnezeu s-ar înfățișa 
brusc înaintea ta, ai vrea să apară sub forma 
unei lumini strălucitoare sau a unei pâini? În 
India, anumite comunităţi se închină la 
mâncare ca la Dumnezeu pentru că le-a lipsit 
hrana vreme îndelungată. În California, 
Dumnezeu este dragoste! Elementul de care 
simţi că ai fost privat pare cea mai înaltă 
aspirație. Ideea pe care trebuie să o reţii este 
că niciunul dintre aceste elemente nu va fi o 
soluție vreme indelungată. Viaţa umană 
tânjește după o expansiune nelimitată, și 
acesta este singurul lucru care va fi o soluţie 
ultimă. 

Căutarea spirituală nu este o alegere 
cultivată. Nu este o căutare indusă. Este o 
năzuință firească. Dar dacă nu o gestionezi 
conștient, nu va da roade. Vei începe în mod 
natural să cauţi, să vrei să cunoști natura 
vieţii atunci când a fi liniștit, beatific și 
pucuros nu va mai fi un efort. Misticismul a 
evoluat pe această planetă doar în locurile în 
care oamenii au învăţat să stăpânească 
tehnologia extazierii prin propria lor natură. 
Acest lucru se datorează faptului că numai 
atunci când ești într-o stare de beatitudine 
poţi fi în cea mai înaltă stare de receptivitate 
și dispus cu adevărat să explorezi toate 
aspectele vieţii. Altfel, nu vei îndrăzni, pentru 
că, dacă a-ți menţine starea plăcută este o 
mare provocare, nu poţi accepta alte 
provocări. 


Odată... un bătrân de optzeci și cinci de 
ani a mers la pescuit în Louisiana. Spre seară, 
a prins o broască. Când să îi dea drumul în 
mlaștină, broasca i-a vorbit. 

- Sărută-mă cu pasiune și mă voi 
transforma într-o tânără frumoasă, a spus ea. 

Bătrânul a privit-o îndelung. Broasca și-a 
țuguiat buzele așteptând. Bătrânul a băgat-o 
în punga lui cu pește. 

- Nu m-ai auzit? Sărută-mă doar o dată și 
mă voi transforma într-o tânără foarte 
frumoasă! a ţipat broasca. 

- La anii mei, nu pot face mare lucru cu o 
tânără frumoasă. Dacă sărutul m-ar 
transforma într-un tânăr prinţ frumos, ar fi 
altceva. Pe când o broască vorbitoare! Simt 
deja mirosul banilor! 

Alegerile făcute din cauza incapacității nu 
sunt soluții de viaţă. Incapacitatea ta de a fi 
bucuros prin propria natură poate face ca 
cele mai simple probleme din viaţă să pară 
extrem de complexe. În acest moment, a fi 
liniștit și bucuros este considerată cea mai 
importantă problemă a existenţei umane. În 
căutarea fericirii umane, distrugem planeta. 

Motivul pentru care lucrurile simple - a fi 
liniștit, vesel, iubitor, de exemplu - au 
devenit aspirații absolute este că oamenii 
trăiesc fără să acorde nicio atenţie procesului 
vieţii. Când rostesc cuvântul „viată“, 
majoritatea oamenilor se referă la accesoriile 
vieţii: slujbă, familie, relaţii, casele în care 
locuiesc, mașinile pe care le conduc, hainele 
pe care le poartă sau zeii la care se roagă. 
Singurul lucru care lipsește este viața -— 
procesul propriu-zis al vieţii, viaţa esenţială 


care ești tu. În momentul în care faci greșeala 
fundamentală de a identifica cu tine ceva 
care nu ești tu, viața devine o luptă inutilă. 
Temeliile liniștii și beatitudinii nu se referă la 
atenţia la realitățile exterioare vieţii, ci la 
accesarea și organizarea naturii interioare a 
fiinţei tale. 

Poţi experimenta doar ceea ce se află în 
graniţele senzației tale. Dar dacă arunci în 
afară granița senzaţiei tale intr-o formă 
extinsă, poţi să stai aici și să ii experimentezi 
pe toţi ca pe tine însuţi. O poti extinde și mai 
mult, și atunci vei experimenta întregul 
cosmos ca pe propriul corp. 

Când am trăit acest sentiment de 
incluziune, am înţeles că a fi iubitor și plin de 
compasiune nu este o idee. A trăi cu empatie 
nu este un principiu ezoteric. Este modul în 
care sunt alcătuite fiinţele umane. 

Dacă nu te identifici cu nimic din ceea ce 
ai acumulat într-o perioadă, inclusiv cu trupul 
și mintea ta, vei putea experimenta acest 
lucru. 

luminarea nu este o implinire sau o 
realizare. Este o întoarcere acasă. Simţurile 
tale iţi creează impresia că experimentezi 
exteriorul, dar, de fapt, nu ai experimentat 
niciodată exteriorul. Când realizezi că tot 
ceea ce experimentezi este înăuntru, acea 
intoarcere acasă absolută este iluminarea. 

Mi-am dedicat viaţa evoluţiei metodelor, 
pentru ca oamenii să poată experimenta 
această incluziune. Dacă trebuie să creăm cu 
adevărat soluții relevante pentru toți, 


omenirea trebuie să aibă o experienţă de 
incluziune absolută. Și acest lucru este 
posibil. 

Motivul pentru care nu toată lumea este 
iluminată natural e simplu: oamenii au 
clasificat lumea în bine și rău, în Dumnezeu 
și Diavol, in înalt și jos, în sacru și profan, în 
pur și impur, în rai și iad. Aceste linii paralele 
nu se vor întâlni niciodată. 

Odată ce ai frânt în tine această existenţă, 
nu mai există nicio modalitate de a dobândi o 
stare de bine și libertate durabilă. Ti s-a spus 
să îți iubești vrăjmașul. Dar dacă etichetezi 
prima dată pe cineva ca vrăjmaș și apoi 
încerci să îl iubești, va fi chinuitor! Odată ce 
ai fragmentat astfel creaţia, nu mai există 
nicio modalitate de a atinge o stare de 
incluziune absolută. 

Problema este că fiinţele umane au 
pierdut o distincţie fundamentală: intre 
interior și exterior, între felul lor de a fi și 
modul în care tranzacţionează cu lumea 
exterioară. Tranzacţiile sunt diferite, în 
funcţie de natura situaţiilor sau relaţiilor. 
Oricât de îndepărtate sau de intime, 
tranzacțiile sunt guvernate întotdeauna de 
legi sau norme. 

Dar în privinţa naturii noastre interioare 
există un singur principiu conducător: 
unitatea neîngrădită. Lumile noastre fizice și 
sociale sunt guvernate de graniţe. Lumea 
noastră interioară nu are nevoie de ele. 
Pentru a atinge extazul unităţii neîngrădite, 
care este starea noastră naturală, tot ce 
trebuie să faci este să te câlăuzești in viaţă 
după principiul conform căruia toată 


experiența umană este generată din interior — 
cu sau fără sprijinul stimulilor exteriori. Asta 
e tot. Dacă determini acest lucru în tine în 
chip absolut, consecinţele tranzacţiilor tale 
nu vor mai fi împovărătoare. 

Ce înțelegem prin asta? Sunt întrebat 
adesea: „Poate că acest lucru este posibil 
pentru tine, ca yoghin, dar noi, care trăim în 
«lumea reală», cum putem interacţiona fără 
fricţiune?“ Le reamintesc că nu locuiesc într- 
o peșteră. Am oameni pe care îi conduc. 
Lucrez cu peste un milion de voluntari din 
intreaga lume. Asta înseamnă că, de regulă, 
nu sunt instruiți în munca pe care o fac — și 
nu pot fi concediati! Ştii cât de greu este să 
gestionezi o astfel de situaţie? Prin urmare, 
viaţa mea ar trebui să fie cea mai 
impovărătoare! Dar nu mă vei vedea 
niciodată tulburat, pentru că felul meu de a fi 
nu este niciodată robit de ceea ce se întâmplă 
în exterior. Această realizare nu este 
supraomenească. Toată lumea poate trăi 
astfel. 

Dacă încă mai crezi că cineva „de sus“ te 
va salva și iți va rezolva toate problemele, 
amintește-ţi că trăieşti pe o planetă rotundă — 
care se învârte. Deci, de fiecare dată când 
ridici privirea, te uiţi, în mod evident, în 
direcţia greșită! În universul vast, în continuă 
expansiune, ce înseamnă sus sau jos? Habar 
nu ai. În univers nu există niciun indicator pe 
care să scrie „Aceasta este partea de sus“! 
Singura distincţie pe care o cunoști acum este 
între „interior“ și „exterior“ (deși, pentru un 
yoghin, chiar și această distincţie a dispărut). 


Cu mii de ani în urmă, în înălțimile 
munţilor Himalaya, a apărut un yoghin. A 
ajuns să fie cunoscut sub numele de Adiyogi, 
primul yoghin. El a fost cel care a lăsat 
moștenire știința yoga celor șapte discipoli, 
care au răspândit-o ulterior în întreaga lume. 
Le-a împărtășit discipolilor săi un sistem 
inimaginabil de profund de autoexplorare și 
transformare, bazat pe premisa radicală că o 
ființă umană poate evolua conștient. Spre 
deosebire de evoluţia biologică, care are loc 
fără participarea noastră conștientă, evoluţia 
spirituală poate decurge conștient. Nu este 
nevoie decât să fim dispuși să facem asta, ne- 
a spus Adiyogi. 

Distilată in câteva rânduri, esenţa 
înțelepciunii sale ar fi pur și simplu 
următoarea. Sus și jos, bine și rău, sacru și 
profan: toate acestea sunt presupuneri. Pe 
când interior și exterior: ele formează 
contextul de care suntem siguri, contextul cu 
care putem lucra. Aceasta este cea mai 
importantă contribuţie adusă de Adiyogi 
omenirii, o contribuţie trainică și profundă: 
„Singura cale de ieșire este înăuntru.“ 

Odată... cineva căuta Centrul Isha Yoga din 
sudul Indiei. A ajuns într-un sat învecinat și l- 
a întrebat pe un băiat: 

— Cât de departe este Centrul Isha Yoga? 

Băiatul s-a scărpinat în cap și a spus: 

- Patruzeci de mii șaizeci și opt de 
kilometri. 

Bărbatul a fost îngrozit. 

— Cum? Atât de departe? 


- Da, în direcţia în care mergi. Dar dacă 
faci stânga împrejur, mai ai doar șase 
kilometri. 

Dacă te indrepţi spre exterior, este o 
călătorie nesfârșită. Dacă te intorci spre 
interior, durează doar o clipă. 

În acel moment, totul se schimbă. În acel 
moment, nu mai ești în căutarea bucuriei. În 
schimb, viața ta devine o expresie a bucuriei 
tale. 


Proiecteaza-ţi destinul 


Am fost odată la o conferinţă internaţională 
despre combaterea sărăciei de pe planetă. 
Printre distinșii participanţi, s-au aflat mai 
mulți responsabili publici și un număr 
generos de laureați Nobel. 

La un moment dat, un participant a spus: 

- De ce încercăm să rezolvăm aceste 
probleme? Nu ţin toate de voinţa divină? 

- Când altcineva moare sau suferă de 
foame, este voinţa divină. Dar dacă tu ai 
stomacul gol sau dacă copilul tău moare de 
foame, vei avea propriul plan, nu-i așa? am 
spus eu. 

Când trebuie să facem ceva în privinţa 
vieţii noastre, luăm asta În propriile mâini. 
Când este vorba despre nenorocirile altora, 
explicam totul printr-un cuvânt: destinul. 

E un cuvânt oportun. Destinul este un tap 
ispășitor folosit de multă lume, o modalitate 
de adaptare la eșec, un șiretlic fatalist prin 
care ne împăcăm cu tot felul de situații 
incomode. Dar întoarcerea spre interior este 
primul pas de la pasivitate la acţiune — de la a 
fi victimă la a fi stăpân al propriului destin. 

O sumedenie de boli considerate, până 
acum o sută de ani, „voinţa lui Dumnezeu“ 
sunt acum în mâinile noastre. Acest lucru 
este posibil fiindcă am preluat controlul 
asupra anumitor situaţii. Poliomielita este un 
astfel de exemplu. Până de curând, în inimile 


multora se declanșa teroarea la simplul auz 
al cuvântului „poliomielită“. Când eram mic, 
am văzut mulți copii de vârsta mea afectaţi 
de poliomielită, la școală și în cartierul meu, 
sortiti să își trăiască viaţa în scaune cu rotile. 
Îi întâlneam la tot pasul și toţi știau că nu vor 
mai merge niciodată pe picioarele lor. 
Nenorocirea lor era considerată de regulă un 
act al lui Dumnezeu sau al destinului. 

La Începutul secolului al XX-lea, 
poliomielita era cea mai temută boală din 
țările industrializate, cauzând paralizia 
ireversibilă a mii de copii. Vaccinurile 
eficiente au eradicat practic boala în anii 
1950 și 1960. Odată ce a fost recunoscută ca o 
problemă majoră, ţările în curs de dezvoltare 
au introdus programe de imunizare. În 1988, 
intr-un singur an, poliomielita a afectat trei 
sute cincizeci de mii de copii din întreaga 
lume; în 2013, numărul lor a fost de doar 
patru sute șaisprezece. În 2012, India a ieșit 
de pe lista ţărilor în care poliomielita este 
endemică. Campaniile de informare, 
parteneriatele publice și private, vaccinurile 
eficiente la preţuri rezonabile, implicarea 
comunitară şi echipele de specialişti 
internaționali în domeniul sănătăţii au 
dovedit că, în ciuda tuturor obstacolelor, 
eradicarea este posibilă chiar și într-o ţară 
vastă și complicată precum India. 

A fi om înseamnă să poţi modela cum vrei 
situaţiile pe care le trăieşti. Dar astăzi, în 
lume, majoritatea oamenilor sunt modelaţi 
de situaţiile în care trăiesc. Acest lucru se 
întâmplă pentru că trăiesc reactiv față de 
situaţiile în care se află. Întrebarea 


inevitabilă este: „De ce mă aflu într-o astfel de 
situație? Este destinul meu?“ Catalogăm ca 
„destin“ orice lucru pentru care nu vrem să 
ne asumăm responsabilitatea, orice lucru pe 
care nu îl putem înțelege logic. Este un 
cuvânt care ne consolează, dar ne și slâbește. 

Pentru a modela situaţiile așa cum iţi 
dorești, trebuie să știi mai întâi cine ești. 
Esența problemei este că deocamdată nu știi 
cine ești. Cine ești nu reprezintă suma totală 
a acumulărilor tale. Tot ceea ce cunoști în 
prezent drept „tu însuți“ este doar o 
acumulare. Corpul tău este doar o acumulare 
de alimente. Mintea ta este doar o acumulare 
de impresii, adunate prin intermediul celor 
cinci simțuri. Acumulările pot fi ale tale, dar 
nu pot fi niciodată tu. 

Cine ești, așadar? Răspunsul nu face parte 
incă din experienţa ta. Răspunsul este încă 
intr-o stare inconștientă. Te străduiești să iţi 
trăieşti viața prin ceea ce ai adunat, nu prin 
cine ești. Mai mult decât atât, nici măcar nu 
ești 100% conștient de ceea ce ai adunat în 
toată viaţa ta! 

De-a lungul anilor, în funcţie de impresiile 
pe care le-ai acumulat, ai dobândit anumite 
tendinţe. Ele pot fi transformate complet. Cu 
efort interior și implementând anumite 
tehnologii interioare - independent de 
tendinţele tale actuale, de experienţa ta de 
viață, de genetica ta, de mediul tău -— te poţi 
reprograma complet într-un interval scurt! 

În această existenţă, totul decurge natural 
în conformitate cu o anumită lege organică. 
Cunoscând natura vieții tale interioare, poti 
să stăpânești complet în care decurge ea, dar 


numai dacă respecţi parametrii generali 
stabiliți de legile naturii. Ce înțelegem prin 
asta? Să luăm un exemplu concret. Deși nu 
avem aripi, totuși, în ultimul secol, am reușit 
să zburăm. Cum? Nu încălcând, ci înțelegând 
mai bine legile naturii. Așadar, tehnologia pe 
care o vom explora În această carte este o 
componentă mică a științei mult mai 
profunde care, în cele din urmă, îi permite 
unui adept să ia în propriile mâini însuși 
procesul vieţii și al morții. 

Destinul ti-e scris de tine în mod 
inconștient. Dacă îţi stăpânești corpul fizic, 15- 
20% din viaţa și destinul tău vor fi în mâinile 
tale. Dacă iţi stăpânești mintea, 50-60% din 
viaţa și destinul tău vor fi în mâinile tale. 
Dacă îţi stăpânești energiile vitale, viaţa și 
destinul tău vor fi 100% în mâinile tale. 

Îți alegi singur viaţa chiar în clipa de faţă, 
dar o faci pe deplin inconștient. Dar orice faci 
inconștient, poţi face și conștient. Este o 
diferenţă covârșitoare. Este diferenţa dintre 
ignoranță și iluminare. 

Simti neplăcere, sub forma furiei, fricii, 
anxietăţii și stresului, întrucât facultăţile tale 
de bază - corpul, mintea și energiile vitale — 
acționează după bunul-plac. Dacă mintea și 
corpul există exclusiv pentru a servi viața din 
tine, cum se face că viaţa ta este în prezent 
roaba minţii și corpului? Nu este aceasta o 
denaturare completă a modului în care ar 
trebui să funcţioneze viaţa? 

Dacă îţi iei destinul în propriile mâini nu 
inseamnă că totul va decurge după bunul tău 
plac. Lumea externă nu va decurge niciodată 
100% cum vrei tu, pentru că există prea 


multe variabile în joc. A- ţi dori ca 
întâmplările exterioare să decurgă exact așa 
cum vrei reprezintă calea cuceririi, tiraniei, 
dictaturii. 

Odată... Shankaran Pillai (domnul din 
India de Sud pe care l-ai cunoscut în 
introducere și cu care te vei întâlni de mai 
multe ori pe parcursul acestei cărți) a mers să 
pea cu prietenii săi. Și-a propus să bea repede 
un pahar și să plece acasă până la ora opt. Și 
așa a făcut. A băut repede un pahar, apoi încă 
unul și Încă unul. ȘI încă unul. S-a uitat la 
ceas. Era două și jumătate. (Băutura îi face pe 
oameni să fie asemănători yoghinilor: 
atemporali.) S-a dat jos de pe scaunul de bar. 
Este o lume atât de nedreaptă: oamenii sunt 
nevoiţi să meargă pe o planetă rotundă, care 
se și învârte. Cu mare pricepere și dexteritate, 
și-a găsit echilibrul și a plecat spre casă. 

A luat-o pe o scurtătură prin parc și a 
căzut cu capul într-o tufă de trandafiri. Faţa 
lui a ajuns intr-o stare deplorabilă. S-a ridicat 
și și-a continuat drumul. A ajuns acasă cu 
greu și a incercat să nimerească gaura cheii. 
Dar în zilele noastre, aceste găuri blestemate 
sunt extrem de mici! I-a luat încă douăzeci de 
minute. 

În cele din urmă, a intrat în casă și a mers 
poticnit până în dormitor. Din fericire, soția 
lui dormea profund. A intrat în baie, s-a privit 
în oglindă. Faţa lui era într-adevăr într-o 
stare deplorabilă. A deschis dulapul cu 
medicamente, a scos niște pastile și o cutie de 
plasturi și s-a oblojit cum a putut. Apoi s-a 
târât în liniște până în pat. 


Dimineaţă, soţia i-a aruncat în fată o 
găleată de apă rece ca gheaţa. 

Shankaran Pillai s-a trezit gâfâind, simțind 
că se îneacă. 

— Ce, ce? Doar e duminică! a zis el. 

- Neghiobule! Iar ai băut? a zis ea. 

- Nu, draga mea, doar ţi-am promis acum 
șase luni. De atunci, n-am pus picătură de 
alcool în gură. 

Fa l-a inșfăcat de tricou, l-a tras după ea 
până în baie și i-a arătat plasturii lipiți pe 
oglindă! 

Când resimti durere, suferinţă sau furie, 
este timpul să priveşti înăuntru, nu în jurul 
tău. Ca să cunoști starea de bine, singurul 
lucru care trebuie să fie schimbat ești tu. Ceea 
ce pierzi din vedere este faptul că atunci când 
ești bolnav, tu ești acela care necesită 
medicatia. Când ţi-e foame, tu ești acela care 
necesită hrană. Singura persoană car e 
trebuie schimbată ești tu, dar pentru a 
înțelege această realitate simplă, oamenilor le 
ia vieţi întregi! 

A-ţi crea propriul destin nu inseamnă a 
stăpâni fiecare situaţie din lume. A-ţi crea 
propriul destin inseamnă a te indrepta în 
mod constant către starea ta de bine și către 
natura ta absolută, indiferent de conţinutul 
vieţii înconjurătoare. Înseamnă doar să te 
faci in așa fel incât, indiferent de 
evenimentele și de situaţiile din jurul tău, să 
nu devii zdrobit de către ele; ci să le navighezi. 

Procesul spiritual nu înseamnă să îți 
impui ideile asupra existenţei; înseamnă să te 
faci în așa fel incât creaţia, Creatorul și 
fiecare atom din această existenţă să nu îţi 


poată rezista. Dacă ești preocupat de plăcerile 
și neplăcerile tale, te vei simți singur în 
această vastă existență, în permanenţă 
nesigur, instabil și pus la încercare pe plan 
psihologic. Dar odată ce existența va ceda în 
faţa ta, te va conduce într-un alt loc al graţiei 
- unde fiecare pietricică, fiecare stâncă, 
fiecare copac, fiecare atom îţi va vorbi într-o 
limbă pe care o înţelegi. În fiecare moment, 
în jurul tău se petrec milioane de miracole: o 
floare imbobocește, o pasăre ciripește, o 
albină zumzăie, o picătură de ploaie cade, un 
fulg de zăpadă plutește în aerul limpede al 
serii. Magia este peste tot. Dacă înveţi să o 
trăieşti, viaţa va fi un miracol zilnic. 


Rep 


Indiferent cine ești, viaţa ta va da roade doar 
dacă vei face lucrurile potrivite. Poate te 
consideri un om bun, dar dacă nu o uzi, crezi 
că grădina ta va înflori? Dacă vrei rezultate, 
trebuie să faci lucrurile potrivite. Judecăţile 
de valoare despre bine și rău sunt, în esenţă, 
umane și condiționate social. Ca norme 
sociale sunt in regulă. Dar existenţa nu este 
preocupată de aceste concluzii. Existenţa nu 
este plină de judecată. Ne tratează pe toţi la 
fel. 

Într-o dimineaţă de iarnă, un bătrân din 
Michigan a plecat să pescuiască la copcă. Era 
ora zece dimineața. A făcut o mică gaură în 
gheaţă și s-a așezat pe un scaun cu o ladă de 
pere alături. Pescuitul nu se limitează la 
captură; este un joc al răbdării. Bătrânul știa 


asta. A coborât firul în copcă. Cutiile de bere 
s-au golit una după alta. Coșul de pescuit a 
rămas de asemenea gol. 

Zlua și-a urmat cursul. La ora patru după- 
amiaza, coșul lui era în continuare gol. Lada 
de bere, la fel. 

La un moment dat, și-a făcut apariţia un 
păiat. Avea o boxă mare, din care răsuna o 
melodie heavy metal asurzitoare. A făcut o 
copcă în apropiere și a inceput să pescuiască 
în urletul muzicii. 

Bătrânul l-a privit fără să iși mascheze 
prea mult disprețul. „Eu stau aici de 
dimineaţă, în liniște, și nu am prins niciun 
pește, iar prostul ăsta crede că poate pescui în 
urletul muzicii, la patru după-amiaza! Nu 
există un prost mai mare decât un prost 
tânăr!“ 

Spre uimirea lui, după zece minute, 
băiatul a prins un păstrăv imens! Bătrânul și- 
a spus că este o simplă întâmplare norocoasă 
și și-a văzut de pescuit. Peste alte zece 
minute, băiatul a prins un alt un păstrăv 
mare. 

De data asta, bătrânul nu a putut ignora 
situaţia. L-a privit pe băiat, uluit. Și chiar 
atunci, spre uimirea lui, băiatul a prins un alt 
păstrăv uriaș. 

Bătrânul și-a călcat pe mândrie și s-a 
apropiat încet de băiat. 

- Care este secretul? l-a întrebat. Eu am 
stat aici toată ziua și coșul meu este gol. Tu ai 
prins deja trei păstrăvi uriași. Care-i faza? 

- Ru ra ra ra ru ra rum, a spus băiatul. 

- Poftim? a întrebat bătrânul, ducându-și 
mâna la ureche. 


- Ru ra ra ra ru ra rum, a spus băiatul, 
întorcându-se către aparatul stereo. 

Bătrânul a încremenit. 

- Nu înţeleg nimic din ce-mi spui. 

Băiatul a scuipat ceva în mână și a spus: 

— Trebuie să ţii viermii la căldură. 

Dacă nu faci lucrurile potrivite, nu ţi se 
vor întâmpla lucrurile potrivite. Principiile și 
filozofiile au exclusiv consecinţe sociale. Este 
timpul să te trezești la tine însuţi și să te vezi 
ca ființă existenţială, fiinţă vie, nu ca un caz 
psihologic. Atunci destinul tău Îți va aparține. 
Va fi 100% al tău. Nu este o promisiune 
deșartă. Este o garanţie. 


Fără graniţe, fără povară 


Odată... într-o seară, un bărbat a început să se 
certe cu soţia lui. Motivul era legat de o 
intrebare arzătoare: Cine trebuia să închidă 
ușa de la intrare în acea noapte? 

Nu este o întrebare simplă. Și nici ridicolă. 
În context casnic, este o problemă foarte 
serioasă. Cine trebuie să închidă ușa astăzi, 
cine trebuie să stingă seara luminile din 
grădină, cine trebuie să plimbe câinele - sunt 
întrebări care pot deveni motive de divorţ. 

Cearta a devenit din ce În ce mai aprinsă. 
Soţia era hotărâtă: „În fiecare zi, eu sunt cea 
care acceptă înfrângerea. Astăzi, nu am de 
gând să mai cedez.“ Soțul era la fel de pornit. 
„Mă manipulează mereu. Orice ar fi, astăzi 
nu am să cedez în faţa ei.“ 

A fost o gâlceavă foarte aprinsă. Fiecare 
familie are propriul sistem de gestionare a 
certurilor. În cazul acestui cuplu, în 
momentele de impas, soţul și soţia tăceau 
chitic; primul care scotea un cuvânt era 
nevoit să meargă și să închidă ușa. 

Cei doi au păstrat o tăcere mormântală. 
Minutele s-au transformat în ore. Cina a 
rămas pe masă. Dacă ar fi spus că vrea să 
mănânce, soţul ar fi trebuit să închidă ușa. 
Dacă l-ar fi invitat la cină, soţia ar fi trebuit să 
închidă ea ușa. 

Miezul nopţii. Cei doi au păstrat tăcerea. 
La un moment dat, pe stradă au trecut niște 


derbedei. Au văzut ușile casei deschise, 
luminile aprinse, nicio petrecere, nimic. 
Liniște deplină. Vrând să vadă ce se întâmplă, 
au tras cu ochiul în sufragerie. Au zărit doi 
oameni care tăceau chitic, 

Derbedeii s-au uitat la cuplul tăcut. Au fost 
puţin surprinși. Au decis să iși incerce 
norocul. Au șterpelit câteva obiecte de 
valoare din sufragerie. Cei doi nu au spus 
nimic. Derbedeii s-au amuzat. Prinzând curaj, 
s-au așezat la masă și au luat cina. Cuplul a 
tăcut eroic, 

Amuzamentul derbedeilor a atins 
paroxismul. Ce naiba se întâmpla? Au devenit 
și mai indrăzneți. Unul a sărutat-o pe soţie. 
Cu toate acestea, cei doi nu au scos niciun 
cuvânt. Primul care vorbea ar fi trebuit să 
închidă ușa. Miza era prea mare. Nu puteau 
risca. 

În acel moment, derbedeii s-au speriat 
puţin. Au ajuns la concluzia că sosise timpul 
să plece din această casă ciudată. Dar înainte, 
și-au propus să lase un semn. Au decis să 
radă mustata soţului. Un derbedeu s-a 
apropiat de el cu briciul în mână. 

În sfârșit, sotul a vorbit. 

- Bine, la naiba, încui eu ușa! a spus el. 

Poate că scenariile diferă, dar oare în viaţa 
ta nu există situații bazate pe o intrebare 
similară: Cine este responsabil? 

Cine este responsabil? 

E o întrebare importantă. Să o formulăm 
ceva mai precis: Cine este responsabil de felul 
în care ești acum? 


Genele tale? Tatăl tău? Mama ta? Soţia ta? 
Soţul tău? Profesorul tău? Șeful tău? Soacra 
ta? Dumnezeu? Guvernul? Toate de mai sus? 

Problema este omniprezentă. Întreabă pe 
cineva: „De ce ești În această situaţie?“ Vei 
primi un răspuns prompt: „Ştii, când eram 
mic, părinţii mei...“ Aceeași poveste veche, cu 
doar câteva variații. 

Modul de creare a suferinţei este o știință 
străveche, una în care fiinţele umane nu au 
nevoie de nicio încurajare. Aproape toţi sunt 
experți. Zi de zi, responsabilitatea este pasată 
in sute de forme diferite. Voi aţi perfecționat 
colectiv vechiul joc al învinuirii, ridicându-l 
la rang de artă. 

Calitatea vieţii noastre este determinată 
de capacitatea noastră de a răspunde 
diferitelor situații complexe întâlnite. Dacă 
aptitudinea de a răspunde cu inteligenţă, 
competenţă și sensibilitate este com promisă 
de o abordare compulsivă sau reactivă, 
suntem înrobiţi de situaţie. Înseamnă că am 
îngăduit ca natura experienţei vieții noastre 
să fie determinată de circumstanţele noastre, 
nu de noi. 

A fi pe deplin responsabil înseamnă a fi pe 
deplin conștient. Ceea ce consideri a fi corpul 
tău este ceea ce ai acumulat prin ingerare. 
Ceea ce consideri a îl mintea ta este ceea ce ai 
acumulat prin cele cinci simţuri. Tu ești ceea 
ce se află dincolo de ele - ceea ce nu ai 
dobândit prin acumulare. A fi viu înseamnă a 
fi conștient. Toată lumea este conștientă într- 
O anumită măsură, dar accesând 
dimensiunea de dincolo de corp și de minte, 


vei accesa însăși sursa conștiinței. Vei realiza 
atunci că întregul univers este conștient. 
Trăiești Într-un cosmos viu. 

Dimensiunile fizice și psihologice ţin de 
sfera polarităţilor — durere-plăcere, dragoste- 
ură, masculin-feminin și așa mai departe. 
Dacă ai parte de una, cealaltă obligatoriu va 
urma. Dar când te muţi în dimensiunea 
fundamentală a cine ești, ești dincolo de orice 
polaritate. Devii beatific prin natura ta. Eşti 
stăpânul propriului destin. 

A sosit timpul să revendicăm pentru noi 
înşine puterea extraordinar de 
transformatoare a cuvântului 
responsabilitate. Aplică-l vieţii tale și privește 
cum se dezvăluie magia. 


LNE 


Să stabilim pentru început sensul cuvântului. 
„Responsabilitate“ este un termen înțeles 
deseori greșit. A fost folosit frecvent și la 
întâmplare, astfel încât și-a pierdut o mare 
parte din tensiunea interioară. 
Responsabilitatea nu înseamnă asumarea 
poverilor lumii. Nu înseamnă să accepti vina 
pentru lucrurile pe care le-ai făcut sau nu le- 
al făcut. Nu înseamnă să trăiești într-o stare 
perpetuă de vinovăţie. 

Responsabilitatea înseamnă pur și simplu 
capacitatea de a răspunde. Dacă decizi „Sunt 
responsabil“, vei avea capacitatea de a 
răspunde. Dacă decizi „Nu sunt responsabil“, 
nu vei avea capacitatea de a răspunde. 
Simplu ca bună ziua. Singurul lucru necesar 
este să re alizezi că ești responsabil pentru tot 


ceea ce ești și pentru tot ceea ce nu ești, 
pentru tot ceea ce ţi se poate întâmpla și 
pentru tot ceea ce s-ar putea să nu ţi se 
întâmple. 

Nu este un joc psihologic. Nu este o 
strategie motivațională pentru o viață mai 
ușoară. Nu este o teorie filozofică. Aceasta 
este realitatea. Existenţa ta fizică este posibilă 
exclusiv datorită capacităţii perfecte a 
corpului tău de a răspunde întregului 
univers. Dacă corpul tău nu ar răspunde, nu 
ai putea exista nici măcar o clipă. Înţelegi? 

Ceea ce copacii din jurul tău expiră, tu 
inhalezi chiar în clipa de faţă; ceea ce tu 
expiri, copacii inhalează chiar în clipa de 
faţă. Această tranzacţie este continuă. Fie că 
ești conștient de asta sau nu, jumătate din 
sistemul tău pulmonar atârnă acolo sus pe un 
copac chiar în clipa de faţă!2 Nu ai trăit 
niciodată această interdependenţă; cel mult 
te-ai gândit la ea în mod intelectual. Însă, 
dacă ai fi trăit această legătură, ar mai fi avut 
rost să îți spună cineva: „Plantează copaci, 
protejează pădurile, salvează lumea?“ Ar mai 
fi fost oare nevoie? 

Asumarea  responsabilității nu este o 
filozofie convenabilă, care să te împace cu 
felul de a fi al lucrurilor. Este pur și simplu 
trezirea la realitate. Capacitatea de a 
răspunde întregului univers este deja o 
realitate fizică. Numai că gândurile și 
emoţiile tale trebuie să o conștientizeze. 

să presupunem că ceva nu merge cum 
trebuie la tine la serviciu. S-ar putea să crezi 
că este din cauza prostiei unei colege. S-ar 


putea să o chemi la tine, să îţi pierzi cumpâtul 
și să o concediezi. S-ar putea să îţi crească 
tensiunea arterială; să strici atmosfera din 
pirou; foarte probabil, efectele furiei tale vor 
fi resimţite de tine și de colegii tăi zile și 
săptămâni în șir după incident; s-ar putea să 
fii nevoit să depui eforturi deosebite pentru a 
restabili pacea și a reconstrui climatul de 
incredere reciprocă. 

Mai există o opţiune. Poţi vedea pur și 
simplu situaţia așa cum este și îţi poţi asuma 
responsabilitatea pentru ea. Să-ţi asumi 
responsabilitatea nu înseamnă să accepti 
vina, în loc să o atribui. Înseamnă pur și 
simplu sā răspunzi conștient situației. 
Asumându-ţi responsabilitatea, vei incepe 
invariabil să analizezi modalităţi de abordare 
a situaţiei. Să cauţi soluţii. 

Dacă vei fi frecvent în această stare, 
capacitatea ta de a-ţi meșteșugi situaţiile de 
viaţă se va imbunătăţi continuu. Cu această 
competență sporită de a aborda viaţa și 
multiplele ei complexităţi, începi să te ridici 
în poziţii de posibilitate și putere. Dacă îţi vei 
asuma interior responsabilitatea absolută 
pentru tot ceea ce este în jurul tău, vei deveni 
centrul oricărei situaţii, de acasă, de la 
serviciu sau chiar din univers. Devenind 
indispensabil acestor situaţii, vei alunga din 
tine orice sentiment de nesiguranță sau de 
incompletitudine. 

Doar realizând că ești responsabil vei avea 
libertatea de a te autocrea așa cum vrei să fii, 
și nu ca reacţie la situaţiile în care trăieşti. 
Reactivitatea este inrobire. Responsabilitatea 
este libertate. Dacă reușești să te autocreezi 


așa cum vrei, iţi vei putea crea totodată viața 
așa cum vrei. Poate că nu stăpânești complet 
viaţa ta exterioară, dar viaţa ta interioară va 
fi întotdeauna în mâinile tale. 

Pe de altă parte, prima reacţie — furia — 
provoacă, de regulă, acțiuni neinteligente. 
Mânia înseamnă fundamental 
autoinfrângere. Dacă îţi analizezi atent viaţa, 
vei descoperi că, la supărare, ai făcut cele mai 
idioate și mai negative lucruri cu putinţă. Mai 
presus de toate, ai lucrat împotriva ta. Dacă 
acționezi impotriva ta, dacă îți autosabotezi 
starea de bine, în mod evident alegi 
neinteligența ca mod de viaţă. 

Nu susțin aici un argument moral. Nu 
spun că nu ar trebui să Îți pierzi cumpătul, 
pentru că este greșit din punct de vedere etic. 
Dacă furia este o experiență plăcută, n-ai 
decât să-ți ieși din minţi. Care e problema? 
Problema e că este extrem de neplăcută — 
pentru tine și pentru cel spre care îndreaptă. 
De asemenea, este contraproductivă și, prin 
urmare, ineficientă. 

Nu propun nicio strategie de stăpânire sau 
de gestionare a furiei. Când am ajuns prima 
oară în Statele Unite, toată lumea vorbea 
despre „gestionarea stresului“. Am fost 
nedumerit. De ce ar vrea cineva să gestioneze 
stresul?  Crezusem mereu că oamenii 
gestionează lucrurile la care ţin: bani, afaceri, 
familie. Mi-a luat ceva timp ca să înțeleg că 
oamenii consideră că stresul este o parte 
inevitabilă a vieţii lor! Ei nu înțeleg că este în 
intregime autocreat și autoindus. Odată ce îţi 
stăpânești viaţa interioară, stresul nu mai 
există. 


Problema este că furia e înrădăcinată în 
percepţia ta falsă conform căreia, dacă îți 
pierzi cumpătul, poţi schimba situaţia. Dar 
experiența ta de viaţă ţi-a demonstrat în 
repetate rânduri că se întâmplă invers, că nu 
poţi schimba niciodată o situaţie în bine 
abandonând  chibzuința și inteligenţa. 
Înfuriindu-te, nu faci decât să dai peste cap 
lucrurile. Înțelegerea cu claritate a acestui 
aspect este primul pas către schimbare. 

În plus, există dovezi medicale și științifice 
solide care arată că, într-o stare de furie, îţi 
otrăvești literalmente organismul. Acest lucru 
poate fi verificat cu un simplu test de sânge. 
Când ești mânios, însăși chimia ta se modifică 
și sistemul devine toxic. În timpul activităţii 
fizice intense și al somnului, aceste dezastre 
chimice se repară. Dar dacă ai stări frecvente 
de furie, te paște dezastrul fizic și psihologic. 
Nu există nicio îndoială În această privinţă. 

Există o credinţă larg răspândită conform 
căreia furia produce rezultate; conform 
căreia în lume nimic nu se întâmplă fără 
iureșul plin de adrenalină al furiei. Che 
Guevara, o figură emblematică a revoluţiei 
cubaneze, a avut o replică celebră: „Dacă 
tremuri de indignare pentru fiecare 
nedreptate, eşti camaradul meu.“ Poate că 
așa este. Dar, în starea de furie, te contopești 
cu un grup; în afara stării de furie, te 
contopești cu universul. 


> 


Odată... un domn cu un bebeluș călătorea cu 
trenul de la Londra spre Bristol. Un alt domn 
a intrat în compartiment, s-a descotorosit de 
cele două valize uriașe și s-a așezat lângă el. 

După cum bine știi, englezii nu intră 
imediat în vorbă. Prin urmare, primul domn 
a așteptat o vreme foarte politicos. Apoi s-a 
intors către al doilea pasager și a spus: 

-  Judecând după  valizele dumitale, 
presupun că ești comis-voiajor? Și eu la fel. 

- Da, sunt comis-volajor, a răspuns 
domnul. 

A mai urmat o pauză elegantă. Apoi, 
primul pasager a întrebat: 

— Şi ce vinzi? 

- Vând angrenaje elicoidale, a răspuns 
celălalt. 

O nouă tăcere cuviincioasă. 

- Dar dumneata ce vinzi? l-a Întrebat pe 
primul domn. 

- Prezervative, a răspuns acesta. 

- Vinzi prezervative și iţi iei fiul în 
călătoriile de afaceri? Cum se poate așa ceva? 
a întrebat șocat al doilea domn. 

- Nu e fiul meu, a răspuns primul pasager. 
Este obiectul unei plângeri din Bristol. 

Fiinţele umane se află intr-o stare perenă 
de lamentare. Își poartă lamentările ca pe o 
insignă a identităţii lor. Mulţi trăiesc 
văitându-se că viaţa a fost extrem de 
nedreaptă cu ei. Dau ca exemplu toate 
întâmplările cumplite prin care au trecut, 
șansele pe care le-au ratat, numeroasele 
nedreptăți îndurate. Poate că este într-adevăr 
așa. 


Dar majoritatea oamenilor uită că trecutul 
există în fiecare dintre noi doar ca amintire. 
Memoria nu are o existenţă obiectivă. Nu este 
existențială; este exclusiv psihologică. Dacă îţi 
păstrezi capacitatea de a răspunde, amintirea 
trecutului va deveni un proces de 
imputernicire. Dar dacă intri într-un ciclu 
compulsiv de reactivitate, memoria îţi va 
distorsiona percepţia asupra prezentului, iar 
gândurile, emoţiile și acţiunile tale vor 
deveni disproportionate față de stimul. 

Alegerea îți aparţine: poţi răspunde 
conștient prezentului; sau poţi reacționa 
compulsiv faţă de el. Între cele două este o 
mare diferenţă. O diferenţă covârșitoare. 

Dacă ţi s-au întâmplat lucruri groaznice, 
ar fi trebuit să fii înțelept. Dacă ţi s-au 
intâmplat cele mai cumplite lucruri cu 
putinţă, ar trebui să fii mai înţelept decât 
mulți. Dar, în loc să devină înţelepţi, 
majoritatea oamenilor devin răniţi. Într-o 
stare de răspuns conștient, orice situaţie de 
viață - oricât de neplăcută - poate fi folosită 
ca oportunitate de creștere. Dar dacă gândești 
de regulă „Sunt așa cum sun t din cauza 
altcuiva“ înseamnă că folosești situaţiile de 
viaţă doar ca o oportunitate de 
autodistrugere sau stagnare. 

Am auzit odată povestea emoţionantă a 
unei femei care a profitat de o situaţie de 
viață absolut cumplită pentru a se transforma 
într-o fiinţă frumoasă. La începutul celui de 
Al Doilea Război Mondial, soldaţii naziști au 
pătruns în casa ei din Austria. l-au separat pe 
adulți de copii, iar fata de treisprezece ani și 
băiatul de opt ani au fost duși la gară. În timp 


ce așteptau sosirea trenului alături de alți 
copii, băieţii au început să se joace. Fără să 
pănuiască ce îi așteaptă, s-au jucat, așa cum 
face orice copil. 

A sosit un tren de marfă și soldaţii i-au 
urcat pe toţi în el. În vagon, fetița a observat 
că fratele ei uitase să își ia pantofii. Era o 
iarnă nemiloasă, tipic austriacă. Fără pantofi, 
risca să Îi degere picioarele. Fata și-a pierdut 
cumpătul. Și-a luat fratele la scuturat, i-a tras 
vreo câteva palme peste urechi și l-a făcut cu 
ou și cu oţet. 

- Idiotule! Oare nu avem și așa destule 
probleme? Nu știm unde sunt părinții noștri, 
nu știm încotro mergem! Și acum ţi-ai pierdut 
și pantofii? Ce să mă fac cu tine? 

În gara următoare, băieţii și fetele au fost 
despărțiți. Fratele și sora nu s-au mai văzut 
niciodată. Trei ani și jumătate mai târziu, fata 
a fost eliberată din lagărul de concentrare. A 
descoperit că este singura supraviețuitoare 
din familia ei. Toţi ceilalți pieriseră, inclusiv 
fratele ei. Nu mai rămăsese decât amintirea 
cuvintelor dure pe care le rostise ultima dată 
când îl văzuse în viaţă. 

În acea clipă, a luat o decizie care i-a 
schimbat viaţa: „Indiferent cu cine mă voi 
întâlni, nu îi voi vorbi niciodată într-un mod 
pe care să Îl regret mai târziu, pentru că acea 
întâlnire poate fi și ultima.“ Ar fi putut să își 
petreacă viaţa infrântă și copleșită de 
remușcări, dar a luat o decizie simplă, care i- 
a transformat radical viața. A dus apoi o viaţă 
bogată și împlinită. 

Cele mai îngrozitoare lucruri din viaţă pot 
deveni o sursă de dezvoltare dacă accepti că: 


„Sunt responsabil pentru felul în care sunt 
acum.“ Cea mai grea restriște poate fi 
transformată într-o piatră de temelie pentru 
creșterea personală. Asumându-ţi complet 
responsabilitatea pentru felul În care ești 
acum, ai posibilitatea unei zile de mâine m ai 
luminoase. Dar dacă nu îţi asumi deloc 
responsabilitatea pentru prezent - dacă îţi 
acuzi părinții, prietenul, soțul, iubita sau 
colegii de felul în care ești —, îti abandonezi 
viitorul înainte ca acesta să aibă loc. 

Al venit pe lumea asta fără nimic și vei 
pleca cu mâinile goale. Bogăția vieţii este dată 
doar de modul în care te-ai lăsat îmbogăţit de 
experiențele ei. Mizeria poate înflori în 
parfumul unei flori. Bălegarul se poate 
transforma în dulceaţa unui fruct mango. 
Dacă ești într-o stare de răspuns conștient, 
nicio restriște nu reprezintă un impediment. 
Indiferent de natura ei, situaţia în care te afli 
îti poate îmbunătăţi experienţa de viaţă doar 
dacă îi îngădui. 

Ranchiuna, furia, gelozia, durerea, 
suferinţa și depresia sunt otrăvuri pe care le 
pei tu, în speranţa că va muri altcineva. Viaţa 
nu funcționează așa. Majoritatea oamenilor 
au nevoie de vieţi întregi ca să înțeleagă acest 


adevăr simplu. 


Acum, după ce am determinat ce este 
responsabilitatea, este timpul să analizăm ce 
nu este. Să începem prin a clarifica câteva 
concepții fundamental greșite. 


În primul rând, mulţi cred că asumarea 
responsabilităţii le compromite libertatea. La 
un nivel simplist, acest lucru pare logic 
adevărat. Din punct de vedere existenţial, 
este complet eronat. 

să luăm un scenariu concret. Să zicem că 
iți cade pixul de pe masă. Dacă te consideri 
responsabil pentru asta, ai mai multe opţiuni. 
Poţi pur și simplu să te apleci și să îl ridici. 
Sau poţi cere ajutorul cuiva. Sau, dacă nu vrei 
să acţionezi chiar acum, îl poţi ridica mai 
târziu. Ai o varietate de opţiuni. 

Dar dacă nu îţi asumi responsabilitatea, ce 
poti face? Nimic. 

Care este libertatea? să ai mai multe 
alegeri sau niciuna? 

Mintea ta logică iți spune: „Renunţă la 
orice responsabilitate și vei fi liber.“ Dar, 
potrivit experienţei tale de viaţă, cu cât ești 
mai capabil să răspunzi tuturor lucrurilor ce 
te înconjoară, cu atât ești mai liber! 

Dimensiunile logice și experienţiale ale 
vieţii funcţionează în moduri diametral 
opuse. Logica nu este inutilă, dar ea 
contribuie doar la gestionarea aspectelor 
materiale ale vieţii. Dacă îţi gestionezi viața 
numai după logică, se va alege praful de tine. 

În al doilea rând, adeseori, oamenii 
confundă responsabilitatea cu reacţia. Am 
demonstrat mai devreme că există o 
diferenţă covârșitoare între cele două. Prima 
se naște din conștientizare, a doua din 
neconștientizare. Prima se naște din 
conștiință, a doua din inconștienţă. Prima 
inseamnă libertate, a doua, înrobire. 


Este timpul să facem o nouă distincţie. 
Responsabilitatea nu înseamnă reacţie, dar 
nu înseamnă nici acţiune. 

Responsabilitatea și acţiunea aparțin unor 
dimensiuni diferite. Capacitatea de a 
răspunde îţi oferă libertatea de a acţiona. 
Totodată, îţi oferă libertatea de a nu acţiona. 
Te pune la conducerea vieţii tale. Îți dă 
puterea să decizi natura și volumul acţiunii 
pe care vrei să o  întreprinzi. 
Responsabilitatea nu este o acțiune 
compulsivă; îți oferă posibilitatea de a alege 
acțiunea. 

Poţi acţiona asupra tuturor lucrurilor din 
lumea de astăzi? Nu, dar poţi răspunde faţă 
de toate lucrurile din lumea de astăzi. 
Acţiunea trebuie efectuată judicios, după o 
analiză atentă a resurselor: forță, capacitate, 
energie, vârstă, situaţie. Capacitatea ta de a 
acționa este intotdeauna limitată, pe când 
capacitatea ta de a răspunde nu cunoaște 
limite. Dacă ești dispus, poţi răspunde la 
aproape orice. 

Eşti dispus să faci totul pentru copiii tăi 
doar pentru că ești responsabil pentru el? 
Dacă al face totul pentru ei, le-ai distruge 
viața. Simţul responsabilităţii te determină să 
faci sau să nu faci anumite lucruri pentru ei. 
Așadar,  responsabilitatea nu înseamnă 
acțiune necontrolată. Dimpotrivă. 

„Eşti responsabil pentru violența și 
nedreptatea din lume?“ te-ai putea întreba. 
Eşti responsabil pentru războaie și vărsări de 
sânge, pentru atrocități împotriva celor 
marginalizați și defavorizaţi din întreaga 
lume? Cu siguranță, nu poti fi acuzat de 


nimic. Dar, în momentul în care devii 
conștient de oricare dintre aceste 
evenimente, răspunzi: prin îngrijorare, 
dragoste, grijă, ură, furie, indignare sau chiar 
acţiune. Numai că, de multe ori, reacţia ta 
este inconștientă, nu un răspuns conșt ient. 
Transformând capacitatea de a răspunde 
intr-un proces voluntar, vei marca nașterea 
unei posibilităţi extraordinare în tine. Geniul 
tău interior va începe să înflorească. 

Poţi așadar să răspunzi faţă de lună? Poţi. 
Corpul tău și energiile vitale cu siguranţă fac 
asta. Nivelul oceanelor se ridică ca răspuns la 
ciclurile lunii, și tu crezi că apa din 
organismul tău nu crește? Poate că nu ești 
astronaut; poate că nu vei ajunge niciodată 
pe lună. Dar poţi răspunde faţă de lună. De 
fapt, o faci deja. Trebuie doar să alegi să faci 
asta — de bunăvoie, conștient. 

Am ajuns astfel la a patra concepţie 
greșită. Mulţi cred că responsabilitatea 
inseamnă capabilitate. 

Greșit din nou. În privinţa acţiunii, 
capabilitatea ar putea juca un rol. Dar când 
vine vorba de a răspunde, este doar o 
chestiune de a fi dispus. 

Ești responsabil dacă vezi că moare cineva 
pe stradă? 

Dacă ești dispus să răspunzi, poţi explora 
diverse opţiuni. Dacă ești medic, poţi încerca 
să intervii direct. Dacă nu ești, poţi suna la 
112. Dacă toate acestea au fost făcute de 
altcineva, poţi cel puţin să fii preocupat în 
inima ta. Dar dacă nu ești responsabil, vei sta 
acolo ca o stană de piatră și vei privi cum 
moare un om sub ochii tăi. 


Capacitatea ta de a răspunde depinde de 
modul tău de a fi. Doar capacitatea ta de a 
acţiona este legată de lumea exterioară. 
Responsabilitatea nu inseamnă a vorbi, a 
gândi sau a face. Responsabilitatea inseamnă 
a fi. Așa este viaţa - nu este o bulă 
independentă, de sine stătătoare, ci un dialog 
permanent cu universul. Nu trebuie să depui 
efort ca să fie așa. Trebuie să o vezi pur și 
simplu așa cum este. 


LAE 


Să aprofundăm explorarea. Dacă 
responsabilitatea este „capacitatea de a 
răspunde“, capacitatea de a răspunde 
situaţiilor, îngăduie-mi să îţi pun o altă 
intrebare: Capacitatea ta de a răspunde este 
limitată sau nelimitată? 

Ești capabil să răspunzi unei plante? 

Da. 

Unui străin de pe stradă? 

Da. 

Lunii? 

Da. 

Soarelui, stelelor? 

Da. 

Întregului cosmos? 

Da. 

De fapt, după cum am văzut, fiecare 
particulă subatomică din corpul tău răspunde 
in mod nelimitat marelui dans al energiilor 
care alcătuiesc cosmosul. Singurul motiv 
pentru care nu experimentezi procesul vieții 
in întreaga sa măreție și profunzime este 
starea ta actuală de împotrivire mintală. 


Structura ta psihologică este un zid de piatră. 
Dacă vrei, fiecare moment din viaţa ta poate 
fi o experienţă fantastică. Simplul act de a 
inspira și expira poate fi o poveste de 
dragoste nemaipomenită. 

De ce se împotrivește mintea ta? 

Fiindcă este schilodită de logica sa 
limitată, care spune: „Mi-am asumat 
responsabilitatea pentru doar doi oameni și 
deja mă doare capul. Ce se va întâmpla dacă 
imi asum responsabilitatea pentru întreaga 
lume? O voi lua razna!“ 

De-a lungul milioanelor de ani de evoluție, 
natura te-a îngrădit între anumite limite: 
dificila conditie umană. Dar această 
închisoare există doar la nivel biologic. La 
nivelul conștiinței umane, ești precum o 
pasăre într-o colivie fără ușă. Ce ironie 
tragică! Refuzi să îţi iei liber zborul exclusiv 
din cauza obișnuinţei de milenii. 

Viaţa ţi-a lăsat totul deschis. Existenţa nu a 
blocat nimic pentru nimeni. Dacă vrei, poti 
accesa întregul univers. Cineva a spus odată: 
„Bate și ţi se va deschide.“ Dar nici măcar nu 
trebuie să bati, pentru că nu există ușă. Este 
deschis. Trebuie doar să treci pragul, asta-i 
tot. 

Acesta este singurul scop al procesului 
spiritual. De-a lungul istoriei și al culturii, 
viața și opera tuturor călăuzelor spirituale s- 
au rezumat la un singur lucru: să arate că ușa 
coliviei nu există. Indiferent dacă alegi să 
zbori sau să rămâi În perimetrul coliviei — 
alegerea ta trebuie să fie conștientă. 

Pentru mulți oameni, posibilitatea 
libertății absolute poate părea cumplit de 


amenințătoare. Da, este o ameninţare - dar 
numai pentru limitările tale. Vrei să trăieşti o 
viaţă a incarcerării voluntare? Limitarea 
responsabilităţii înseamnă autosufocarea pe 
mai multe niveluri: fizic, intelectual și 
emoțional. Din păcate, această înăbușire a 
vieții este percepută de oameni ca o stare de 
siguranţă, de securitate. 

să luăm exemplul unei semințe. Dacă 
sămânța încearcă necontenit să se salveze, o 
nouă viaţă este imposibilă. Ca să ajungă un 
copac cu frunze, cu nenumărate ramuri, plin 
de fructe și de flori, sămânţa trebuie să treacă 
prin lupta extraordinară a pierderii 
identităţii, așa cum o percepe ea: pierzându- 
și siguranța și integritatea și devenind 
vulnerabilă. Dar fără această vulnerabilitate, 
fără deschiderea voluntară de transformare, 
viața nu poate încolți. 

Singurătatea este una dintre cele mai mari 
probleme ale lumii de astăzi. Incredibil. 
Planeta este iînțesată de șapte miliarde de 
locuitori, dar oamenii sunt singuri! Dacă te 
bucuri fiind singur, nu este nicio problemă. 
Dar majoritatea oamenilor suferă din această 
cauză! $i, ca urmare, au grave probleme 
psihologice. Oamenii se simt singuri pentru 
că au ales o existenţă insulară. Dar nu este 
obligatoriu să fie așa. „Nu sunt responsabil“ 
te face să nu fii dispus să te înţelegi cu alții — 
până când ajungi să nu te mai înţelegi nici 
măcar cu tine însuți. De multe ori, ajungi într- 
un punct în care crezi că nu ești responsabil 
nici măcar pentru trăirile tale interioare! 

Mintea uită că această capacitate de a 
răspunde este temelia vieții. Dacă această 


capacitate este recunoscută voluntar, vei fi 
fericit. Dacă este un proces involuntar, vei fi 
nefericit. 

A fi responsabil înseamnă să îţi iei în 
stăpânire viaţa. Înseamnă că ai făcut primul 
pas radical către a deveni o ființă umană 
deplină - întru totul conștientă și întru totul 
umană. Asumându-ţi responsabilitatea și 
pornind în călătoria către o viață conștientă, 
vei abandona vechile tipare de atribuire a 
vinei către exterior sau către cer. Vei păși în 
cea mai mare aventură pe care ţi-o oferă 
viața: călătoria spre interior. 


LAET 


După cum probabil ai observat, 
responsabilitatea este o noţiune care ne 
conduce pe nesimţite către un alt cuvânt, 
remarcabil de asemănător prin implicaţiile 
sale. Un cuvânt pe care îl cunoaștem bine. 
Poate mult prea bine. Un cuvânt din șapte 
litere întrebuințat de multe ori și de care s-a 
făcut abuz foarte des. 

Iubirea. 

Cunoști învăţăturile, sunt convins. 
Oamenilor din întreaga lume li se spune că 
iubirea este absolută, că iubirea este 
supremă, că iubirea este divină, că trebuie să 
iși iubească aproapele și așa mai departe. 
Niste învățături minunate. Dar este dificil și, 
de multe ori, teatral să încerci să fii iubitor. Ai 
observat acest lucru? Să nu iubești deloc pare 
mai simplu decât să încerci să fii iubitor! 

Dar a fi iubitor înseamnă doar asta: să vrei 
să răspunzi liber și sincer. În clipa de fată, 


este un proces limitat la unu sau doi oameni 
din viaţa ta. Dar capacitatea poate fi extinsă, 
astfel încât să cuprindă întreaga lume. 

Asta înseamnă să ieși pe stradă și să Îi 
îmbrățișezi pe toţi? Nu. Ar fi o nebunie curată 
— și să nu mai spunem un gest iresponsabil. 
După cum am spus, responsabilitatea nu se 
referă la acţiune, ci la un mod de a fi. Iubirea 
nu înseamnă a face ceva; iubirea este pur și 
simplu modul tău de a fi. 

În clipa de faţă, ai lăsat deschisă o singură 
fereastră în viaţa ta — pentru câţiva oameni. 
Ai făcut acest lucru fiindcă ai înţeles că, dacă 
al inchide-o, ai innebuni. Singurele tale 
opțiuni ar fi nebunia sau sinuciderea. Dar 
există o altă abordare. Asta inseamnă să 
deschizi o altă fereastră? Sau o ușă? 

lată o opţiune mai eficientă: Ce-ar fi să 
demolezi pur și simplu peretele? 

lubirea nu are nimic de a face cu 
altcineva. Are legătură doar cu tine. Este un 
mod de a fi. În esenţă, înseamnă a-ti îndulci 
emoţiile. Când cineva drag călătorește În altă 
țară, ai putea să il iubești în c ontinuare? Ai 
putea. Când îți moare cineva drag, îl mai 
iubești? Da. Ești capabil de a fi iubitor chiar 
dacă o persoană dragă nu este fizic alături de 
tine. Atunci, ce este iubirea? Este pur și 
simplu calitatea ta. Pur și simplu folosești 
cealaltă persoană precum o cheie pentru a 
deschide ce este deja în interiorul tău. 

De ce bâjbâi după chei, dacă nu există 
niciun lacăt, nicio ușă, niciun perete? Îţi 
creezi singur ziduri și uși iluzorii, apoi îţi 


creezi chei iluzorii — și după aceea bâjbăi 
după chei! Și după ce găsești cheia, ești 
îngrozit să nu cumva să o pierzi! 

Pentru majoritatea oamenilor, iubirea 
este, la început, o bucurie, dar, după un timp, 
devine o sursă de anxietate. De ce? Pentru că 
această „cheie“ are picioare și voinţă proprie. 
Nu o poţi ţine În buzunar sau agăța de gât. 
Dacă încerci să faci asta, condamni două vieţi 
la dezastru! 

Odată ce bucuria ta poate porni singură, 
mai degrabă decât să fie împinsă de la spate, 
ti-ai îmbunătățit tehnologia. Nu mai ești 
înrobit de o sursă externă - fie o persoană 
sau o situaţie. Ești capabil să fii iubitor și 
peatific fără să faci nimic special, pur și 
simplu stând așezat aici, indiferent de modul 
in care se comportă cineva din lumea 
exterioară. Odată ce vei trăi această libertate 
interioară, nu vei mai experimenta niciodată 
nesiguranța în viaţa ta. Și, în orice caz, atunci 
când vei fi o fiinţă umană cu adevărat 
beatifică, toată lumea își va dori în mod 
natural să fie în preajma ta! Beatitudinea 
înseamnă că viaţa decurge într-o manieră 
exuberantă, și aceasta este tot ce caută viaţa. 

Deci, cum ne îmbunătăţim tehnologia 
interioară? 

Vom analiza pe larg răspunsul în 
capitolele următoare. Deocamdată, un pas 
fundamental este să recunoaștem conștient 
un lucru simplu: „Capacitatea mea de a 
răspunde este nelimitată, în vreme ce 
capacitatea mea de a acționa este limitată. 
Sunt 100% responsabil pentru tot ceea ce sunt 
și pentru tot ceea ce nu sunt, pentru 


capacitățile și incapacitățile mele, pentru 
bucuriile și suferințele mele. Eu sunt cel care 
determină natura trăirilor mele în această 
viață și dincolo de asta. Eu sunt făuritorul 
vieții mele.“ Nu este nevoie de absolut nimic — 
de nicio reacţie, acţiune sau capabilitate —, în 
afara conștientizării faptului că 
responsabilitatea ta este nelimitată. Poţi să 
stai pur și s implu în loc și să conștientizezi 
acest lucru. Poţi să mergi pe stradă și să 
conștientizezi acest lucru. Poţi să lucrezi, să 
gătești sau chiar să stai întins în pat și să 
conștientizezi acest lucru. 

Să te întreb altfel: Făcând abstracţie de 
religia sau mediul tău cultural, la ce te referi 
mai exact când foloseşti cuvântul 
„Dumnezeu“? 

Formele, numele, ideile variază. Dar, în 
esență, când spui „Dumnezeu“, te referi la ce 
este responsabil pentru tot ceea ce există în 
univers. Să presupunem că Dumnezeu spune: 
„Nu voi fi responsabil pentru tine.“ Va fi 
concediat, fără doar și poate! Simplul cuvânt 
„Dumnezeu“ Înseamnă responsabilitate 
nelimitată. 

Aşadar, responsabilitatea nu este o lecție 
de educaţie civică. Este cel mai simplu și mai 
ușor mod de a-ți exprima propria divinitate. 

Întregul efort al procesului spiritual 
constă în desființarea graniţelor pe care le-ai 
trasat pentru tine și în experimentarea 
vastității care ești tu. Scopul este să te 
eliberezi de identitatea limitată pe care ţi-ai 
făurit-o ca rezultat al propriei ignorante și să 
trăiești așa cum te-a făcut Creatorul - pe 
deplin beatific și infinit de responsabil. 


LANE 


După experienţa trăită pe Dealul Chamundi, 
un lucru a devenit clar pentru mine. În viată, 
nu există „aceasta“ și „aceea“; există doar 
„aceasta“ și „aceasta“. Altfel spus, totul există 
aici și acum. Accesul către orice lucru există 
aici și acum. Și ţine doar de capacitatea 
fiecăruia de a răspunde - de capacitatea 
fiecăruia de a experimenta și exprima 
divinitatea. 

Nu există „da“ și „nu“. Există doar „da“ și 
„da“! Alegerea îţi aparţine. Poţi reacţiona în 
viață cu „da“ și „nu“, ceea ce presupune o 
diviziune perpetuă a acestei existente, care 
stă la baza ciclurilor repetitive de conflict și 
suferință. Sau poţi deveni un mare DA faţă de 
viaţă. 

Responsabilitatea limitată este O 
modalitate de a trasa graniţe. Lucrurile 
pentru care te consideri responsabil vor fi 
inăuntrul granițelor tale. Lucrurile pentru 
care nu te consideri responsabil vor fi în 
afara graniţelor tale. Dar responsabilitatea 
nelimitată depășește cu mult nivelul tău 
actual de înţelegere și percepţie. În viaţă, 
există mai mult - mult mai mult - decât 
conștientizezi acum. Odată ce alegi să 
conștientizezi această realitate simplă - 
capacitatea mea de a răspunde este nelimitată 
—, brusc, viaţa ta interioară se reorganizează 
complet diferit. Treci la niveluri de libertate 
interioară din ce în ce mai înalte. Viaţa 
devine o călătorie minunată și palpitantă de 
autodescoperire. 


Lumea exterioară a trecut prin multe 
revoluţii sângeroase. Ele au fost violente 
pentru că unii oameni au fost dispuși să se 
schimbe, iar alții, nu. Dar în viaţa interioară 
există un singur fel de revoluţie: o revoluţie 
tăcută. Este vorba despre trecerea de la a fi 
reticent la a fi dispus. 

Întrebarea este următoarea: Vrei să fii o 
fiinţă umană cu normă întreagă sau o fiinţă 
umană cu jumătate de normă? Dacă îti 
restricționezi capacitatea de a răspunde, 
anvergura și dimensiunea experienţei tale 
vor fi complet nesurprinzătoare, previzibile, 
limitate, înguste. Pe când a fi o ființă umană 
cu normă întreagă înseamnă a fi în 
permanenţă un răspuns viguros la orice. Nu 
trebuie să faci ceva anume. Trebuie pur și 
simplu să devii o bucăţică de viață dispusă în 
acest cosmos glorios de viu. 

Responsabilitatea nu este împovărătoare. 
Granițele sunt împovărătoare. Granițele pe 
care ti le trasezi, indiferent că este vorba 
despre ideologie, castă, crez, rasă sau religie, 
nu pot fi depășite și ajungi să te blochezi fără 
niciun motiv. Granițele nu fac decât să 
stârnească frică, ură și furie. Cu cât este mai 
mare, cu atât granita devine mai 
impovărătoare. Dar dacă responsabilitatea ta 
este neingrădită, unde este granița? 

Fără graniţe, fără povară. 

Aceasta este schimbarea care trebuie să 
aibă loc în conștiința umană. 

Asta nu înseamnă că mersul cosmosului 
va decurge cum vrei tu. Înseamnă că ceea ce 
ești tu va deveni cosmic. 


Nu este o transcendenţă; este o întoarcere 
acasă. 


Sadhana 


0 — 


Nu trebuie să crezi pur şi simplu ceea ce 
citești. Singura modalitate de a afla dacă un 
lucru este adevărat sau neadevărat este să Îl 
pui în practică. Încheie dezbaterea interioară 
și pur și simplu testează-l. Calea yoghină nu 
este o cale a credinţei moștenite; este calea 
experimentului. 

lată o modalitate practică de a începe. 

La următoarea masă, în primele 
cincisprezece minute, nu vorbi cu nimeni din 
jur. Fii doar într-o stare de răspuns conștient și 
activ faţă alimentele pe care le consumi, de 
aerul pe care îl respiri, de apa pe care o bei. 

După cum am spus anterior, întregul tău 
sistem răspunde oricum. Conștientizează pur 
și simplu acest lucru. Mărul, morcovul, bucata 
de pâine - nu le trata superficial. Dacă nu 
mănânci câteva zile, nu te vei gândi la 
Dumnezeu. Te vei gândi doar la mâncare. Ea e 
ce te hrănește și îţi dă viaţă în clipa de faţă. Ea 
este însâși substanţa corpului tău. Răspunde 
fată de mâncare în mod absolut, cu atenţie 
deplină. 

Fructul, oul, pâinea, leguma - toate fac 
parte din viaţă, dar sunt dispuse să se 
transforme în tine. Tu ești dispus să faci asta 
pentru cineva? Nu ești dispus să iţi pierzi 
identitatea și să te contopești cu nimeni. Nu 
ești dispus nici măcar să îţi sacrifici degetul 
mic pentru altcineva. Momentan, renunţi puţin 


la tine, de regulă când ai nevoie de ceva. 
Relaţiile tale amoroase sunt produsul unei 
renunţări la sine calculate. Dar mâncarea, care 
este, în sine, o viaţă, renunţă la sine pentru a 
deveni parte din tine. 

Mai târziu, fără să rostești măcar propoziţia 
cu voce tare, gândește-te toată ziua la 
următoarea idee simplă: „Responsabilitatea 
mea este nelimitată; dacă sunt dispus, pot 
răspunde față de toate. Fii conştient de ea 
până în ultima clipă înainte să adormi și 
reamintește-ţi-o de îndată ce te trezesti. 

Dacă vei menţine această conștientizare a 
naturii tale nelimitate chiar și numai un minut 
întreg, vei reuși o transformare extraordinară. 
Un minut poate părea foarte la îndemână, dar 
vei vedea că, pentru a reuși, este nevoie de un 
anumit nivel de aplicare. Un singur minut te 
poate înălța la o altă dimensiune a experienţei 
și a funcţiei. În clipa de faţă, conștiința ta este 
haotică: acum ești conștient și, în secunda 
următoare, ești în altă parte. Nu-i nimic. 
Reamintește-ţi oră de oră. Experimentează 
această conștientizare, permite-i să devină tot 
mai profundă și vezi ce se întâmplă. 

Răspunsul conștient te duce către o stare 
profundă și trainică de conexiune cu viaţa - 
nu ca idee sau emoție, ci cu viața așa cum 
este ea. În această implicare voluntară și 
activă în viaţă, ești cuprins de ea și această 
cuprindere te conduce la însăși sursa creaţiei. 

Ca să atingi Creatorul nu ai nevoie de 
altceva - numai să fii dispus, și nimic mai 
mult. 


„...Și acum, yoga“ 


Yoga Sutra de Patanjali, una dintre cele mai 
profunde scrieri despre științele yoghine, 
incepe cu o propoziţie ciudată: „...Și acum, 
yoga.“ 

Un măreț document despre viaţă începe 
cu doar o jumătate de propoziţie! De ce? 

Pentru că ajungi la yoga doar atunci când 
realizezi că  tânjești, în esență, după 
nemărginire și că nimic altceva nu te poate 
satisface. Fiecare fiinţă umană trăiește într-o 
stare perpetuă de insatisfacţie. Indiferent 
cine ești sau ce ai realizat, mereu vrei mai 
Mult decât ai acum. Aceasta este dorinţa 
umană. Dar dorința fundamentală din 
interiorul fiecărei ființe umane este pentru o 
expansiune neîngrădită. 

Majoritatea oamenilor nu sunt conștienți 
de natura năzuinţei lor. Când năzuinţa lor își 
găsește o expresie inconștientă, o numim 
lăcomie, cucerire, ambiţie. Când năzuinţa lor 
iși găsește o expresie conștientă, o numim 
yoga. 

Dacă încă mai crezi că totul va fi bine 
după ce îţi vei găsi o nouă iubită sau un iubit, 
după ce vei primi o mărire de salariu, după 
ce îți vei cumpăra o casă sau o mașină nouă, 
atunci nu a sosit timpul pentru yoga. Eşti 
pregătit în clipa în care, după ce ai încercat 
toate aceste lucruri și multe altele, ai înţeles 
clar că nimic nu poate fi vreodată suficient. 


Așadar, yoga. 


LAE 


Ce este yoga, mai exact? 

Dacă ar fi să închizi ochii și să te gândești 
la o imagine, îţi vei inchipui probabil un corp 
răsucit în poziţii imposibile. Oase indoite, 
mușchi înnodaţi, contorsionism chinuitor — 
pentru mulţi, asta este yoga! 

În zilele noastre, tendinţa este într-o 
oarecare schimbare și multe studiouri de 
yoga oferă totodată tehnici de respiraţie și 
procese de meditaţie. Așadar, pe unii, yoga îi 
trimite cu gândul la chipuri zâmbitoare, 
senine, și trupuri perfecte, așezate fără efort 
în poziţia lotus. 

Dar nimic din toate acestea nu are 
legătură cu stiinta yoga. 

Yoga nu este o practică. Nu este un 
exercițiu. Nu este o tehnică. Imaginile din 
conștiința publică se referă la o formă 
expurgată de yoga, răspândită în întreaga 
lume. Este o mascaradă a unei științe 
extraordinar de măreţe și de profunde, care a 
luat naștere pe subcontinentul indian. 

Simplu spus, știința yoga este știința 
alinierii perfecte, în armonie absolută și 
deplină sincronizare, cu existența. 

Numeroasele fluctuații ale lumii 
exterioare au impact asupra fiecăruia dintre 
noi. Dar yoga este știința prin care creezi 
situaţii interioare exact așa cum vrel. Dacă 
reușești să te reglezi în așa măsură încât totul 


să funcţioneze frumos în tine, cele mai bune 
abilităţi ale tale vor ieși la iveală în mod 
natural. 

Al observat cu siguranţă că, atunci când 
ești fericit, funcţionezi mai bine. Parcă ai 
avea o sursă de energie inepuizabilă. Eşti de 
neoprit, chiar dacă nu mănânci sau nu dormi. 
Doar puţină fericire te eliberează de 
limitările normale ale energiei și capacităţii 
tale. 

Când corpul și mintea ta sunt într-o stare 
relaxată, ești scutit totodată de unele 
afecţiuni sâcâitoare. Să presupunem că mergi 
la serviciu când te doare capul. O durere de 
cap nu este o boală gravă. Dar zvâcnirea 
tâmplelor îți poate afecta serios abilitățile 
profesionale și cheful de muncă - poate chiar 
de viață. O simplă durere de cap p oate 
transforma cel mai preţios lucru pentru tine 
intr-o sursă de necaz sau chiar de suferinţă. 
(Și reversul este valabil. Când îi superi, cei 
dragi se prefac invariabil că îi doare capul!) 
Însă, prin practicarea yoga, corpul și mintea 
ta pot fi menținute la cel mai înalt nivel de 
capacitate și eficienţă. 

Totuși, yoga nu este doar un instrument 
de autoperfecţionare, de sporire a eficienţei 
fizice și mintale — și de vindecare a durerilor 
de cap. Este mult mai mult decât atât. 

Potrivit științei moderne, întreaga 
existență nu este altceva decât energie, care 
se manifestă în moduri și forme diferite. Prin 
urmare, aceeași energie care stă aici sub 
forma unei stânci poate sta dincolo sub formă 
de noroi, se poate înălța sub forma unui 
copac, poate alerga sub forma unui câine — 


sau poate citi această carte sub forma ta. 
Așadar, în esenţă, ești o bucată de energie 
care face parte din sistemul energetic mult 
mai mare al universului. Cosmosul este pur și 
simplu un organism vast. Viaţa ta nu este 
independentă de el. Nu poţi trăi fără lume, 
pentru că intre voi există o tranzacţie 
continuă foarte profundă. 

Deși totul din univers este alcătuit din 
aceeași energie, ea funcţionează în forme 
diferite, la niveluri diferite de capacitate. 
Energia funcționează într-o plantă pentru a 
crea trandafiri; într-o altă plantă, aceeași 
energie funcționează pentru a crea iasomie. 
Din aceeași materie cu care au construit vase 
de pământ, oamenii construiesc acum 
computere, mașini și chiar nave spaţiale! Este 
aceeași materie; doar că o folosim pentru 
posibilităţi tot mai măreţe. În esenţă, evoluţia 
naturală este un fenomen similar: din aceeași 
materie a planetei a fost posibilă călătoria 
incredibilă de la amibă la fiinţele umane! 

Situația este identică și în cazul energiilor 
noastre interioare. Yoga este tehnologia de 
îmbunătăţire, activare și rafinare a energiilor 
interioare, pentru a îndeplini cele mai măreţe 
posibilități. Brusc, capabilitățile tale ating un 
nivel de strălucire  inimaginabil. Viața 
întâmplătoare și limitată devine aproape 
miraculoasă. 

Dar yoga îndeplinește o funcţie mai 
profundă decâi garantarea stării de bine la 
nivel trupesc, mintal și energetic. Yoga 
inseamnă, literalmente, „uniune“. Altfel spus, 


când ești în yoga, din perspectiva ta, totul 
devine unul. Aceasta este esenţa științei. ȘI, 
totodată, scopul său cel mai profund. 

Ce este această uniune? Și ce anume 
unește? 

În clipa de faţă, ești conștient că există 
cineva numit „eu“ și cineva numit „celălalt“. 
„Eu“ și „celălalt“ sunt noţiuni care pot fi 
extinse la grupuri de oameni, comunităţi și 
naţiuni, dar, în chip fundamental, „eu“ și 
„celălalt“ reprezintă baza conflictului din 
univers. Scopul yoga este să experimentezi 
interior că nu există „tu“ și „eu“. Totul este eu 
— sau totul este tu! Yoga este orice proces care 
te ajută să înţelegi această uniune. 

Cum se poate realiza această uniune? 

Există mai multe moduri. Dar să incepem 
cu începutul - cu ideile noastre despre ceea 
ce constituie un individ. Dacă aș începe să îţi 
spun lucruri pe care nu le știi, ai avea de ales: 
să mă crezi sau să nu mă crezi. În ambele 
cazuri, presupunerile tale, pozitive sau 
negative, s-ar concretiza pur și simplu. Ai fi 
purtat de imaginaţie. Dar întregul proces de 
yoga își propune să te conducă, pas cu pas și 
etapă cu etapă, dinspre cunoscut câtre 
necunoscut. Este o știință empirică 100%. Nu 
iți cere să accepţi nimic pe încredere. Te 
îndeamnă să experimentezi fiecare pas. 

Așadar, să analizăm mai întâi sensul exact 
al cuvântului „eu“. În clipa de faţă, sensul 
acestui „tu“ este dat de corpul tāu, de mintea 
ta (care include gândurile și emoţiile tale) și 
de energiile tale. Poate că, în acest moment, 
energiile tale nu fac parte din experienţa ta, 
dar le cunoști deductiv: dacă trupul și mintea 


ta funcţionează așa cum funcţionează, 
inseamnă că sunt alimentate de un fel de 
energie. Cele trei realități - corp, minte, 


energie -— reprezintă ceea ce știi. De 
asemenea, ele reprezintă uneltele cu care 
poti lucra. 


Yoga ne învaţă că suntem alcătuiți din 
cinci „invelișuri“, straturi sau, simplu spus, 
corpuri. Pe lângă fiziologia medicală, există și 
o fiziologie yoghină. Ea ne conduce de la 
nivelurile brute la cele mai subtile niveluri 
ale realităţii. Trebuie să crezi în ea? Nu. Dar 
este un bun Început pentru explorarea 
noastră. Aria ta fundamentală de lucru este 
delimitată, totuși, de realităţile de care ești 
conștient. 

Primul înveliș sau strat evidenţiat de yoga 
este corpul fizic - annamayakosha sau, în 
sens mai literal, corpul hranei. Ceea ce tu 
numești „corp“ este doar o acumulare de 
hrană. Este produsul alimentelor ingerate de- 
a lungul anilor. De aici și denumirea sa. 

Al doilea strat este manomayakosha, sau 
corpul mintal. În zilele noastre, medicii 
vorbesc des despre afecțiunile psihosomatice. 
Altfel spus, ceea ce se întâmplă în minte 
afectează ceea ce se întâmplă în corp. Acest 
lucru se datorează faptului că ceea ce tu 
numesti „minte“ nu înseamnă doar creierul. 
Nu este localizat într-o singură parte a 
anatomiei umane. De fapt, fiecare celulă are 
propria inteligenţă, deci există un întreg corp 
mintal, o întreagă anatomie a minţii. 

Orice s-ar întâmpla în corpul mintal se 
întâmplă și în corpul fizic și, de asemenea, tot 
ce se întâmplă în corpul fizic se întâmplă și în 


corpul mintal. Fiecare fluctuaţie la nivelul 
minții produce o reacţie chimică, iar fiecare 
reacție chimică generează, la rândul ei, o 
fluctuatie la nivelul minţii. 

Corpul fizic și corpul mintal sunt 
asemenea unui hardware și unui software. 
Hardware-ul și software-ul nu sunt bune de 
nimic dacă nu sunt conectate la o sursă de 
energie de calitate. Așadar, al treilea strat al 
sinelui este pranamayakosha, sau corpul 
energetic. Dacă îți mentii corpul energetic în 
echilibru perfect, corpul tău fizic sau mintal 
nu va cunoaște boala. Dovezile ştiintifice din 
prezent arată că impactul memoriei genetice 
asupra ființei umane nu este absolut. Cu 
excepția aspectelor fundamentale ale ADN- 
ului, totul poate fi schimbat, inclusiv 
predispoziția genetică la boli. Bolile 
infecțioase apar din cauza organismelor 
externe, dar bolile cronice sunt produse zilnic 
de ființele umane. Când corpul tău energetic 
este în vibrație deplină și are echilibrul 
adecvat, bolile cronice nu pot pătrunde în 
corp. Pot să Îți fac cunoștință cu mii de 
oameni care au scăpat de afecțiunile fizice și 
psihologice folosind pur și simplu anumite 
practici yoghine simple. Practicile nu vizează 
boala. Ele urmăresc doar să aducă armonie și 
vitalitate corpului energetic. 

Acestea sunt cele trei dimensiuni ale 
sinelui de care ești conștient acum: fizică, 
mintală, energetică. În esenţă, ele sunt de 
natură fizică, dar fiecare dintre ele este mai 
subtilă decât precedenta. Seamănă cu o 
lampă, cu electricitatea și cu lumina - toate 
sunt fizice. Pe prima o poţi ţine în mână; pe a 


doua o poţi simţi; iar pentru a o experimenta 
pe a treia este nevoie de un receptor sensibil, 
precum ochiul. Dar, în esență, sunt fizice, 
motiv pentru care pot fi experimentate prin 
organele de simt. 

Există un al patrulea strat, numit 
vignanamayakosha, sau corpul eteric. Gnana 
inseamnă „cunoaștere“. Vishesh gnana 
inseamnă „cunoaștere extraordinară“ 
dincolo de percepțiile senzoriale. Este o stare 
tranzitorie. Nu este nici fizică, nici nonfizică. 
Este ca o verigă între cele două. Nu se găsește 
în nivelul tău actual de experienţă, fiindcă 
experienţa ta este limitată la cele cinci organe 
de simţ, care nu pot percepe lumea nonfizică. 
Cei care au fost în moarte clinică au alunecat 
întâmplător în această stare. O astfel de 
experienţă are loc atunci când, din anumite 
motive, corpul fizic, corpul mintal și corpul 
energetic devin slăbite. Dacă înveţi să 
accesezi conştient această dimensiune, 
capacitatea ta de a cunoaște fenomenul 
cosmic va înregistra un salt cuantic. 

Există de asemenea un al cincilea înveliș, 
anandamayakosha, care transcende întru 
totul  fizicalitatea. Ananda înseamnă 
„beatitudine“. Nu are nimic de a face cu 
sferele fizice ale vieţii. O dimensiune care 
transcende fizicalitatea nu poate fi descrisă 
sau nici măcar definită, așa că yoga vorbește 
despre ea doar din perspectiva experienţei. 
Luând contact cu acest aspect care 
transcende fizicalitatea, devenim beatifici. 
Asta nu înseamnă că în structura ta fizică se 
ascunde o bulă de beatitudine. Ci că, atunci 


când o  accesezi, această dimensiune 
indefinibilă creează o experiență de 
beatitudine copleșitoare. 

Dar beatitudinea nu este un scop în sine. 
Odată ce atingi această dimensiune a 
nonexistenţei, beatitudinea este garantată. În 
această stare, nu mai ești o problemă în 
propria viaţă. Când nu mai ești o problemă, 
poţi explora neînfricat ce se află dincolo. 

Când atingi această dimensiune imposibil 
de definit, impactul timpului și al spaţiului se 
șterge. Așa se explică numeroasele povești 
despre yoghini care stau nemișcaţi incredibil 
de mult timp. Reușita lor nu se datorează 
rezistenţei lor fizice, ci faptului că, în acele 
stări, nu se mai supun procesului timpului. 
Au atins o dimensiune care transcende toate 
contradicţiile ce ţin de aici și de dincolo, de 
acum și de atunci; un ocean pustiu, 
nemărginit, unde nu există nici robie, nici 
libertate — o existenţă dincolo de existenţă. 

Yoga nu iţi cere să lucrezi decât cu ceea ce 
știi. Îţi spune doar că, atunci când corpul fizic, 
mintal și cel energetic sunt perfect aliniate, 
vei accesa corpul beatitudinii. Însă, după cum 
am spus mai devreme, munca ta se limitează 
la primele trei corpuri. 

În privinţa realităţilor externe, fiecare 
fiinţă umană are capacități diferite. Unii sunt 
capabili de lucruri imposibile pentru alţii. În 
schimb, în privinţa realităţilor interioare, toţi 
avem aceleași capacităţi. Nu există nicio 
garanţie că vei reuși să cânțţi, să dansezi, să 
escaladezi un munte sau să câștigi bani, doar 
pentru că vrei. Dar toată lumea este capabilă 
să își construiască o viaţă interioară beatifică. 


Dacă vrei, nu ti se poate refuza acest drept. 
Dacă vei învăţa să  stăpânești câteva 
tehnologii yoga de bază legate de starea de 
bine interioară, călătoria ta prin viaţă va 
deveni extrem de ușoară. Vei reuși să te 
exprimi la potenţialul maxim fără niciun 
stres sau efort. Vei jongla cu viața așa cum 
vrei, iar viaţa nu va reuși să îți provoace nici 
cea mai mică zgârietură. 


> 


Așadar, pentru a experimenta starea de bine, 
tot ce ai nevoie este să stăpânești intr-o 
anumită măsură cele trei dimensiuni ale 
corpului, minţii și energiei. Succesul lumesc 
depinde de capacitatea ta de a exploata 
aceste dimensiuni, în concordanţă cu nevoile 
situaţiilor tale de viaţă și cu activitatea pe 
care vrei să o desifășori. Yoga este totodată 
știința alinierii acestor trei dimensiuni, astfel 
incât să poţi atinge starea absolută de uniune 
extatică cu viaţa însăși. 

Cum poate fi atinsă uniunea absolută? 

Yoga ne învaţă că există câteva moduri 
fundamentale. Folosirea corpului fizic pentru 
a atinge uniunea absolută se numește karma 
yoga, sau yoga acţiunii. Folosirea inteligenţei 
pentru a atinge natura absolută se numește 
gnana yoga, yoga inteligenţei. Folosirea 
emoțiilor pentru a atinge natura absolută se 
numește bhakti yoga, yoga devoțiunii. Iar 
folosirea energiilor a atinge experiența 
absolută se numește kriya yoga, yoga 
transformării energiilor. 


Fiecare fiinţă umană este o combinaţie 
unică a acelorași ingrediente. Dacă vrei să 
ajungi undeva, toate aspectele — karma, 
gnana, bhakti, kriya - trebuie să funcţioneze 
integrat. Dacă cele patru dimensiuni - corp, 
minte, emotie, energie - nu merg mână în 
mână, vei fi un dezastru. 

Odată... patru bărbați se plimbau prin 
pădure. Primul era un yoghin gnana, al 
doilea era un yoghin bhakti, al treilea era un 
yoghin karma, iar al patrulea era un yoghin 
kriya. 

De obicei, cei patru nu pot fi niciodată 
impreună. Yoghinul gnana disprețuiește toate 
celelalte tipuri de yoga. Yoga lui este yoga 
intelectului și, de regulă, intelectualii Îi 
nesocotesc pe ceilalţi, în special pe cei 
evlavioși, care privesc în sus și psalmodiază 
continuu numele lui Dumnezeu. Îi consideră 
o adunătură de idioti. 

Pe de altă parte, yoghinul bhakti, un 
devotat, crede că yoga gnana, karma și kriya 
sunt o pierdere de timp. Îi compătimește pe 
ceilalți, fiindcă nu înţeleg că tot ce trebuie să 
faci este să știi că Dumnezeu există, să îl ţii de 
mână și să pășești cu încredere. Filosofiile 
dătătoare de dureri de cap și contorsionismul 
yoga i se par absurde. 

Yoghinul karma este un om de acţiune. El 
crede că ceilalţi sunt pur și simplu leneși. 
Viaţa lor este autoindulgenţă pură. 

Dar cel mai dispreţuitor dintre toţi este 
yoghinul kriya. El râde de toți. Oare ei n-au 
auzit că existenţa este doar energie? Poţi să 
tânjești după Dumnezeu sau după altceva, 


dar dacă nu iţi transformi energia, nu se va 
întâmpla nimic! Orice transformare este 
imposibilă. 

De regulă, cei patru nu se înţeleg. Dar 
astăzi, întâmplător, se plimbă impreună prin 
pădure. Brusc, izbucnește o furtună. Vijelia se 
intețește. Ploaia cade necruţător. Uzi până la 
piele, cei patru yoghini o iau la fugă, căutând 
disperaţi un adăpost. 

Yoghinul bhakti, om devotat, spune: 

— Știu un templu antic în direcţia asta. Să 
mergem acolo. 

(Fiind un om devotat, cunoaște poziţia 
geografică a templelor.) 

Încep să alerge în acea direcţie. Ajung la 
templul antic; pereţii s-au prăbușit de mult; 
au rămas în picioare doar acoperișul și patru 
coloane. Intră in fugă în templu - nu din 
dragoste de Dumnezeu, ci ca să scape de 
ploaie. 

În centru este o zeitate. Aleargă spre ea. 
Ploaia îi biciuiește din toate direcțiile. Nu au 
alt loc de refugiu, așa că se apropie din ce în 
ce mai mult. În cele din urmă, rămân fără 
alternative. Se așază pe jos și îmbrățișează 
idolul. 

În clipa în care cei patru îmbrățișează 
idolul, Dumnezeu își face brusc apariţia. 

În minţile lor se naște aceeași întrebare: 
De ce acum? „Am explicat în detaliu tot felul 
de filozofii subtile și ezoterice, ne-am închinat 
la orice altar sacru, mai mare și mai mic, am 
slujit cu abnegaţie foarte mulți oameni, am 
îndurat penitente chinuitoare, dar nu ai 


apărut niciodată. Și iată că apari acum, când 
nu încercam decât să ne adăpostim de ploaie. 
De ce?“ se gândesc ei. 

- În sfârșit v-aţi adunat toţi patru, 
idioţilor, a spus Dumnezeu. 


DNE 


Yoga este, pur și simplu, știința unirii celor 
patru idioţi. 

În prezent, pentru majoritatea oamenilor, 
aceste patru dimensiuni sunt aliniate în 
direcții diferite. Mintea ta gândește într-un 
fel; emoţiile tale te trag într-o altă direcţie; 
corpul tău fizic, în alta; energia ta, în alta. Din 
acest motiv, ești o potenţială calamitate, un 
accident iminent. Eşti deturnat - sfâșiat, în 
patru moduri diferite. 

A sosit timpul să te cufunzi în aventura 
autoalinierii, în sistemul empiric remarcabil 
care este yoga - un sistem care iți dă 
capacitatea să fii atât alchimist, cât și 
experiment, subiect și obiect în același timp. 

Așadar, următoarea secţiune a cărții va fi 
pragmatică. După ce am cartografiat terenul, 
vom porni într-o călătorie adevărată, o 
călătorie conștientă de autodescoperire și 
autorecuperare. Vom explora natura și 
posibilitățile primelor trei straturi sau 
îinvelișuri yoghine, și anume, corpul, mintea 
(care include gândul și emotia) și energia. De 
asemenea, îți voi prezenta strategii prin care 
fiecare strat poate deveni un instrument de 
transformare, de cunoaștere. 

Problema este că fanaticii religioși din 
intreaga lume au exportat pe lumea cealaltă 


tot ce este frumos în om. Dacă vorbeşti 
despre iubire, ei vorbesc despre iubirea 
divină. Dacă vorbești despre beatitudine, ei 
vorbesc despre beatitudinea divină. Dacă 
vorbești despre liniște, ei vorbesc despre 
liniștea divină. Am uitat că toate acestea sunt 
calităţi umane. O ființă umană este întru totul 
capabilă de bucurie, de iubire, de liniște. De 
ce ai vrea să le exporți în rai? 

Se vorbește foarte mult despre Dumnezeu 
și despre rai, în special pentru că oamenii nu 
și-au dat seama de vastitatea existenţei 
umane. Este evident că în tine pulsează însăși 
sursa vietii. Sursa vieţii tale este, de 
asemenea, sursa oricărei alte vieţi și sursa 
intregii creații. Această dimensiune a 
inteligenţei sau a conștiinței există în fiecare 
dintre noi. Izbăvirea fiecărei fiinţe umane 
depinde de găsirea accesului către această 
dimensiune nemuritoare. 

A fi bucuros și liniștit interior în fiecare 
clipă a vieţii tale, a reuși să percepi viaţa de 
dincolo de limitările ei fizice — nu sunt calităţi 
supraomenești. Sunt posibilități umane. 

Yoga nu înseamnă a fi supraomenesc; ci a 
realiza că a fi uman este supra. 


PARTEA A II-A 


Notă pentru cititor 


Partea a doua a cărţii devine mai specifică, 
aprofundând explorarea celor trei învelișuri 
sau straturi fundamentale ale identităţii, de 
care fiecare fiinţă umană este conștientă. În 
consecință, este împărţită în trei secțiuni: 
„Corp“, „Minte“ și „Energie“. 

Cu fiecare secţiune, cartea va încerca să îţi 
dezvolte ideile despre ceea ce constituie 
fizicul,  psihologicul şi  pranicul (sau 
energeticul). Pe parcursul acestui proces 
poate că vei observa anumite presupuneri 
puse sub semnul întrebării, anumite clișee 
sparte, anumiţi termeni comuni redefiniţi și 
anumite perspective inedite explorate. 

Dar nu trebuie să mă crezi pe cuvânt. 
După cum am spus anterior, yoga iţi cere să 
experimentezi și te încurajează să faci asta 
fără teamă. Astfel, această secţiune va alterna 
informații cu exercitii practice și de 
autoobservare.  Concretizează concepte și 
sugerează modalități de implementare a 
ideilor. Pe parcursul procesului, poţi afla 
singur dacă aceste concepte sunt realizabile 
sau simple vorbe în vânt. 

Care este cea mai bună modalitate de 
abordare a acestei părţi? S-ar putea să nu fii 
dispus să implementezi toate exerciţiile din 
casetele „Sadhana“. Nu-i nicio problemă. 
Motivul pentru care Îți ofer o samă largă de 
practici și sfaturi este ca să te concentrezi 


asupra celor care te atrag. Pașii urmăresc 
doar să te ajute să faci tranziţia de pe pagina 
cărții la viaţa de zi cu zi, să îţi ofere libertatea 
de a testa toate ipotezele în laboratorul 
propriei tale vieţi. Partea următoare își 
propune să te transforme dintr-un cititor 
pasiv, dintr-un yoghin de fotoliu, într-un 
participant dinamic la magia vieţii trăite 
conștient, alese în mod liber. 

A sosit timpul să răstorni noţiunile 
preconcepute și să te pregătești pentru 
explorarea neinhibată a vieţii incredibile 
care ești tu. 


Corpul 


Mașinaria supremă 


Cea mai intimă parte a creaţiei fizice este, 
pentru noi toţi, propriul corp. Corpul fizic 
este primul dar de care suntem conștienți. 
Este, totodată, mașinăria supremă. Toate 
celelalte mașinării de pe planetă provin din 
acesta. 

După cum am explicat mai sus, științele 
yoghine nu vorbesc despre minte sau suflet. 
Totul este doar un corp - fie că este un corp al 
hranei, un corp mintal, un corp energetic, un 
corp eteric sau un corp al beatitudinii. Există 
o înțelepciune profundă în această abordare. 
Nu ne îngăduie să evadăm către stări 
psihologice iluzorii sau zboruri metafizice 
abstracte. Ne ancorează ferm în tangibil, 
chiar dacă ne conduce pe tărâmuri mai 
subtile ale fizicalităţii și, treptat, în ceea ce 
este dincolo. 

Corpul fizic este proiectat și structurat 
pentru a funcţiona de unul singur, fără prea 
multe intervenţii. Nu trebuie să îţi faci inima 
să bată, ficatul să efectueze procesele sale 
chimice complexe și nici măcar nu trebuie să 
incerci să respiri; tot ceea ce este necesar 
pentru ca existenţa ta fizică să se manifeste 
singură se întâmplă de la sine. 

Corpul este un instrument destul de 
complet și autonom. Dacă ești fascinat de 


mașinării, nu există alta mai bună! Aceasta 
este cea mai sofisticată mașinărie de pe 
planetă - este apogeul mecanicii, apogeul 
electronicii, cel mai sofisticat circuit electric 
imaginabil. 

să zicem că mănânci o banană azi după- 
amiază. Până seara, banana va deveni tu. 
Potrivit lui Charles Darwin, a fost nevoie de 
milioane de ani pentru ca maimuta să devină 
o ființă umană, pe când, în doar câteva ore, tu 
reușești să transformi o banană sau o bucată 
de pâine într-o ființă umană! În mod evident, 
în tine funcționează însăși sursa creației. 

În interiorul tău acţionează o inteligență 
care depășește cu mult gândirea ta logică, 
care poate să transforme o bucăţică de hrană 
în cea mai sofisticată piesă de excelenţă 
tehnologică. Dacă ti-ar reuşi această 
transformare in mod conștient (și nu 
inconștient), dacă ai putea aduce în viaţa ta 
de zi cu zi chiar și o fărâmă din această 
inteligenţă, ai trăi magic, nu lamentabil. 

Fiindcă a experimentat sursa creaţiei care 
pulsa în el, Basavanna, un mistic indian din 
secolul al XII-lea, a numit corpul un templu 
„in Mișcare“. „Picioarele mele sunt coloane“, 
spunea el într-un vers bine-cunoscut din 
literatura mistică a Indiei de Sud, „corpul, un 
altar/capul, o cupolă de aur...“ 


„Există ceva ce nu iubește zidul“ 
Este nevoie de un anumit grad de 


conștientizare ca să înțelegem limitele acestei 
mașinării fantastice. Ca mașinărie, corpul 


este fără cusur. Singura problemă este că nu 
te duce nicăieri. Răsare pur și simplu din 
pământ și ajunge din nou în pământ. 

Nu este suficient? 

Dacă privești din perspectiva corpului, 
este mai mult decât suficient. Dar, cumva, o 
dimensiune dincolo de fizicalitate s-a infuzat 
în acest mecanism minunat. Această 
dimensiune este chiar sursa vietii. Această 
dimensiune este cea care ne face cu adevärat 
ceea ce suntem. 

Viata este una, Însă sursa vietii este alta. 
În fiecare făptură, în fiecare plantă, în fiecare 
sămânță acţionează sursa vietii. În fiinţa 
umană, sursa vieții este magnific de evidentă. 

Din această cauză, brusc, după un timp, 
toate darurile minunate pe care le oferă 
corpul devin cumva irelevante și banale. Din 
această cauză tu și fiecare ființă umană păreţi 
să purtați o luptă c onstantă Între lumea 
fizică și dimensiunea de dincolo de lumea 
fizică. Deși ai compulsiunea fizicului, ai 
totodată conștiința că ești mai mult decât 


fizicul. 
In interiorul tău, există două forţe 
fundamentale. Majoritatea oamenilor 


consideră că se află în conflict. Prima este 
instinctul de conservare, care te îndeamnă să 
te Înconjori de ziduri pentru a te proteja. A 
doua este dorința constantă de expansiune, 
de a deveni nemărginit. Cele două năzuinţe — 
de a conserva și a extinde - nu sunt forţe 
opuse, deși pare așa. Ele sunt legate de două 
aspecte diferite ale vieţii tale. O forţă te ajută 
să te ancorezi temeinic pe această planetă; 
cealaltă te conduce dincolo de ea. 


Autoconservarea trebuie să fie limitată la 
corpul fizic. Dacă ai conștientizarea necesară 
pentru a face separarea dintre cele două, nu 
există niciun conflict. Dar dacă te identifici cu 
fizicul, atunci în loc să colaboreze, cele două 
forte fundamentale devin o sursă de 
tensiune. 

Toate luptele omenirii între „material și 
spiritual“ izvorăsc din această ignoranță. 
Când spui „spiritualitate“, te referi la o 
dimensiune dincolo de fizicalitate. Dorinţa 
umană de a depăși limitările fizicului este 
absolut naturală. A călători de la corpul 
individual, fundamentat pe graniţe, la sursa 
nemărginită a creaţiei — iată însăși temelia 
procesului spiritual. 

Zidurile autoconservării pe care le ridici 
azi sunt zidurile autoincarcerării de mâine. 
Granițele pe care le stabilești azi în viaţa ta ca 
măsură de protecţie mâine o să ţi se pară 
constrângeri. Robert Frost a surprins un 
adevăr profund când a scris: „Există ceva ce 
nu iubește zidul.“ 

Fiindcă instinctul de autoconservare iţi 
spune mereu „Fără ziduri, nu ești în 
siguranţă“, continui să le ridici inconștient. 
Mai târziu, te chinui cu ele. Este un ciclu 
nesfârșit. Dar creaţia este dispusă să îți 
deschidă ușile către ceea ce este dincolo. Nu 
cu împotrivirea creaţiei te chinui. Te chinui 
cu zidurile de rezistență pe care tu le-ai 
construit în jurul tău. 

De aceea sistemul yoghin nu vorbește 
despre Dumnezeu. Nu vorbește despre suflet 
sau rai. În mod invariabil, astfel de discuţii îi 
fac pe oameni să halucineze. Yoga vorbește 


doar despre barierele pe care le-ai ridicat, 
pentru că această rezistenţă este singurul 
lucru de care trebuie să te ocupi. Creatorul 
nu caută atenţia ta. Frânghiile care te leagă și 
zidurile care te ingrădesc - sunt 100% creaţia 
ta. Ele sunt singurul lucru pe care trebuie să 
il deznozi și să il dărâmi. Nu ai de lucru cu 
existența. Ai de lucru doar cu existenţa creată 
de tine. 

Ca să folosesc o analogie, voi compara 
gravitația și graţia. Gravitaţia are legătură, 
intr-un fel, cu instinctul fundamental de 
autoconservare al fiinţelor umane. În clipa de 
față, gravitația ne ancorează pe această 
planetă. Avem un corp datorită gravitaţiei. 
Gravitaţia încearcă să ne tragă în jos, în timp 
ce graţia este forța care incearcă să ne înalțe. 
Dacă te eliberezi de forţele fizice ale 
existenței, atunci viața ta se va umple de 
graţie. 

Graţia, ca și gravitația, este permanent 
activă. Trebuie doar să devii disponibil faţă 
de aceasta. În cazul gravitației, nu ai încotro; 
ești disponibil oricum. Dacă te identifici 
puternic cu fizicul, nu vei cunoaște altceva în 
afara gravitaţiei. În cazul graţiei, trebuie să 
devii receptiv. Indiferent ce practici spirituale 
faci, în cele din urmă tu doar te străduiești să 
devii disponibil față de graţie. 

Când ești receptiv faţă de graţie, dintr- 
odată pare că funcţionezi în mod magic. De 
exemplu, dacă ai fi singurul capabil să 
meargă cu bicicleta, în ochii celorlalți oameni 
ai părea magic! Același lucru este valabil și 
pentru grație. Ceilalţi vor crede poate că ești 
magic, dar tu știi că doar incepi să devii 


receptiv la o nouă dimensiune a vieţii. 
Această posibilitate este disponibilă pentru 
toți. 


Sadhana 


N — 


Poate ai observat asta la tine: atunci când te 
simţi plăcut, vrei să te extinzi; atunci când ti-e 
frică, vrei să te contractezi. Încearcă următorul 
lucru. Stai câteva minute în fața unei plante 
sau a unui copac. Nu uita că inspiri ceea ce 
expiră copacul și expiri ceea ce inspiră 
copacul. Chiar dacă încă nu ești conștient din 
punct de vedere experienţial, st abilești o 
legătură psihologică cu planta. Poţi repeta 
procesul de mai multe ori pe zi. După câteva 
zile, vei începe să te conectezi în mod diferit 
cu tot ceea ce te înconjoară. Nu te vei limita la 
copac. 

Folosind acest proces simplu, noi, cei de la 
Centrul Isha Yoga, am iniţiat un proiect 
ecologic în statul Tamil Nadu din sudul Indiei, 
prin care, din 2004, au fost plantați douăzeci și 
unu de milioane de copaci. Am petrecut câţiva 
ani plantând copaci în mintea oamenilor, care 
este cel mai dificil sol cu putinţă! Acum, 
transplantarea lor în pământ se face mult mai 
uşor. 


Simţul vieţii: cunoașterea vieţii dincolo 
de simţuri 


Cum interpretează corpul uman lumea? Care 
este sursa sa de cunoaștere? 


Răspunsul este evident: prin cele cinci 
simţuri. 

Tot ce știi despre lume sau despre tine 
însuți sunt informaţii colectate exclusiv prin 
intermediul celor cinci organe senzoriale: 
văz, auz, miros, gust și atingere. Dacă 
simţurile tale ar claca, nu ai cunoaște nici 
lumea, nici pe tine însuţi. 

În fiecare noapte, când dormi, oamenii din 
jur dispar, lumea dispare și tu însuţi dispari. 
Ești încă viu, lumea din jur este vie, dar în 
experiența ta totul se evaporă, fiindcă cele 
cinci organe senzoriale se „inchid“. 

Organele senzoriale sunt limitate. Ele pot 
percepe doar ceea ce este fizic. Dacă 
percepţia ta este limitată la cele cinci simţuri, 
sfera vieţii tale este restricţionată în mod 
natural la lumea fizică. În plus, simţurile 
percep totul doar în raport cu altceva. Dacă 
atingi un obiect metalic și ţi se pare rece, 
acest lucru se întâmplă pentru că 
temperatura corpului tău este mai ridicată. 
Dacă iți scazi temperatura corpului și atingi 
obiectul, ţi se va părea cald. 

Percepţiile senzoriale sunt instrumente 
minunate pentru supraviețuirea umană. Se 
activează la naștere, pentru că sunt esenţiale 
p entru supraviețuirea ta în lumea 
exterioară. Dar dacă tu cauti ceva mai mult 
decât supraviețuirea, nu sunt suficiente. Ele 
iți oferă o impresie distorsionată a realităţii, 
fiindcă percepţia lor este complet relativă. 

Dacă vrei să cunoști viaţa în întreaga ei 
profunzime și dimensiune, este imperativ să 
priveşti înăuntru, nu în exterior. De ce? 
Pentru că natura esenţială a vieţii nu constă 


în expresia fizică sau psihologică a corpului și 
minții, ci în sursa lor. Totuși, a privi în 
interior nu este ușor. Presupune mult efort, 
pentru că incă nu ai mecanismele 
perceptuale necesare pentru a privi în 
interior. Aceasta este situaţia dificilă a 
omului: reședința experienței tale este interior, 
pe când percepția ta este legată exclusiv de 
exterior. 

Din acest motiv, există o deconectare 
foarte mare între interior și exterior. Vezi ce 
există În afara ta, dar nu și ce se află în 
interiorul tău. Și dacă cineva șoptește, tu poţi 
să auzi, însă există atât de multă activitate 
care se desfășoară în corp, care este dincolo 
de capacitatea ta de a auzi. Dacă pe pielea ta 
se plimbă o furnică, o simţi imediat, dar în 
tine curge atât de mult sânge pe care nu il 
simţi. Organele tale senzoriale percep doar 
senzaţii externe: vizuale, auditive, olfactive, 
gustative şi tactile. Dar sursa tuturor 
experienţelor este interioară. O experienţă 
poate fi declanșată de un stimul extern, dar 
originea ei este întotdeauna internă - și 
există momente în care aceeași experienţă 
poate fi generată fără un factor declanșator 
extern. 

Scopul fundamental al yoga este 
îmbunătățirea experienţei tale dincolo de 
cele cinci simţuri. Există o dimensiune dincolo 
de cele cinci percepții senzoriale ale tale. O 
poţi numi cum dorești. O poţi numi „sine“, 
dacă vrei. O poți numi „divin“, dacă vrei. O 
poţi numi „Dumnezeu“, dacă vrei. 
Terminologia depinde doar de tine. 


ȘI chiar dacă nu ești în căutarea divinului 
sau a sinelui, îmbunătățirea percepţiei tale 
poate juca un rol vital în garantarea unui 
nivel fundamental de bunăstare. Indiferent 
de ocupaţia ta - medic, poliţist, inginer, artist, 
casnic sau student —, în mod fundamental, 
calitatea percepţiei tale este cea care 
determină cât de eficient ești, cât succes ai și 
cât de multe poţi să faci pe această planetă. 
Extinderea percepției simţurilor dincolo de 
limitele actuale poate g enera rezultate 
fenomenale, aducând o dimensiune complet 
nouă și aparent magică în viaţa ta. 

De regulă, oamenii întreabă: „Este foarte 
dificil să îmi sporesc percepţia? Trebuie să 
mă retrag într-o peșteră din Himalaya ca să 
mă orientez spre interior?“ 

Nicidecum. Această posibilitate nu este 
creată stând undeva în vâriul unui munte; 
este În tine. Singurul motiv pentru care e 
inaccesibilă este pentru că ești prea ocupat 
sau preocupat de ceea ce se întâmplă în 
exterior sau exagerat de implicat în propria 
dramă psihologică. Lipsa de atenţie este cea 
care nu le oferă oamenilor posibilitatea de a 
descoperi ce se află în interior. 

Orientarea spre interior nu are Nicio 
legătură cu gândurile, ideile, opiniile sau 
filozofiile. Nu are nicio legătură cu activitatea 
psihologică a minţii. Îmbunătăţirea percepţiei 
inseamnă îmbunătăţirea capacităţii de a 
primi viaţa așa cum este. Dacă ești dispus să 
dedici zilnic chiar și câteva minute acestui 
lucru, vei vedea schimbarea. A acorda puţină 


atenţie naturii tale interioare este un proces 
simplu, care îți va transforma în chipuri 
remarcabile calitatea vieții. 

Începe prin a fi atent la tot ceea ce crezi că 
ești înainte să adormi: gândurile, emoţiile, 
părul, pielea, hainele, machiajul tău. Să știi că 
nimic din toate acestea nu ești tu. Nu trebuie 
să tragi nicio concluzie despre ceea ce ești 
„tu“ sau despre ce este „adevărul“. Adevărul 
nu este o concluzie. Dacă ţii concluziile false 
deoparte, adevărul va ieși la iveală. Se 
aseamănă cu modul în care experimentezi 
noaptea: soarele nu dispare; doar că partea ta 
de planetă este orientată în altă direcţie. 
Gândești, citeşti, vorbeşti despre sine, pentru 
că ești prea ocupat privind în cealaltă parte! 
Nu acorzi suficientă atenţie pentru a ști ce 
este cu adevărat sinele. Nu ai nevoie de o 
concluzie, ci de o reorientare. Va fi 
semnificativ dacă reușești să ado rmi cu 
această conștientizare. Întrucât în somn nu 
există interferenţe externe, acest lucru se va 
dezvolta într-o experienţă puternică. Cu timpul, 
vei pătrunde într-o dimensiune care 
transcende toate acumulările. 


Ascultând viața 


Există mai multe modalităţi de a obţine o 
stare de bucurie durabilă și de uniune 
absolută. Abordările sunt variate, dar este 
important ca acestea să fie abordate într-un 


mod echilibrat și integrat. De fapt, nu există 
nicio diviziune sau ierarhie între abordări. 
Yoga este complet echidistantă: folosește 
toate aspectele a ceea ce ești, pentru a te duce 
la destinaţia ta finală. 

O foarte mare parte din ceea ce ești tu, în 
concepţia ta actuală, este constituită de corp. 
Știința folosirii corpului pentru a accelera 
procesul evolutiv se numește hatha yoga. Ha 
desemnează soarele și tha, luna. Hatha yoga 
este știința echilibrării celor două dimensiuni 
în cadrul sistemului uman. 

Corpul are propriile atitudini, propria 
rezistenţă, propriul temperament. Sā 
presupunem că iei hotărârea: „De mâine, mă 
trezesc la cinci dimineaţa și ies la plimbare.“ 
Fixezi alarma. Alarma sună. Începi să te 
ridici, dar corpul tău geme și spune: „Taci și 
dormi.“ Așa se întâmplă de cele mai multe 
ori, nu-i așa? Prin urmare, hatha yoga este o 
modalitate de a lucra, disciplina, purifica și 
pregăti corpul pentru niveluri energetice 
superioare și posibilităţi mai măreţe. 

Hatha yoga nu înseamnă exercițiu fizic. Ea 
vizează înţelegerea mecanicii corpului, 
crearea unei atmosfere și folosirea posturilor 
fizice pentru a-ți canaliza sau direcţiona 
energia în anumite direcţii. Acesta este scopul 
asanelor sau posturilor. Postura care îţi 
permite să accesezi natura ta superioară se 
numește yogasana. Este știința alinierii 
geometriei tale interioare cu geometria 
cosmică. 

Și mai simplu spus, dacă îi cunoști 
suficient de bine pe unii oameni, aproape că 
poți ști ce se întâmplă cu ei doar observând 


felul în care stau. Ai remarcat probabil că 
atunci când ești supărat s tai într-un fel; când 
ești fericit, stai altfel; când ești deprimat, 
altfel. Pentru fiecare nivel de conștiință sau 
stare psihologică, corpul tău tinde să adopte 
în mod natural anumite posturi. Știința 
asanelor este contrariul acestui proces. Îi 
poți eleva conștiința punându-ţi conștient 
corpul în diferite posturi. 

Corpul poate deveni un instrument pentru 
dezvoltarea ta spirituală sau poate deveni o 
parieră. Să presupunem că o parte a corpului 
tău - mâna, piciorul sau spatele — suferă. 
Când durerea este acută, cu greu poţi să 
aspiri la ceva mai înalt, fiindcă durerea îţi 
domină viaţa. În momentul în care ai dureri 
de spate, cea mai mare problemă din univers 
este spatele. Poate alții nu te înțeleg, dar, 
pentru tine, este cea mai mare problemă. 
Chiar dacă Dumnezeu va apărea înaintea ta, 
nu îl vei implora altceva decât să iți ia 
durerea de spate! Nu Îi vei cere altceva, 
pentru că trupul tău fizic are o mare putere 
asupra ta. Când corpul nu funcţionează așa 
cum trebuie, celelalte aspirații se şterg. Dacă 
te doare corpul, toate năzuinţele tale dispar. 
Ca să trăiești durerea și să reușești totuși să 
priveşti dincolo îţi trebuie o forţă uriașă, pe 
care majoritatea oamenilor nu o au. 

Există nenumărați oameni care au scăpat 
de problemele la coloana vertebrală cu 
ajutorul unor asane simple. Medicii le-au 
spus că va fi nevoie să se opereze, dar au 
reușit să evite acest lucru. Poţi reda starea 
excelentă a spatelui tău fără să mai treci 
vreodată pe la chiropractician. Nu doar 


coloana vertebrală devine flexibilă; și tu devii 
flexibil. Odată ce devii flexibil, ești dispus să 
asculti. Nu mă refer să auzi pe cineva 
vorbind; ești dispus să asculti viața. A învăţa 
să asculţi este esența unui mod inteligent de a 
trăi. 

Este important să dedici un anumit timp și 
efort pentru a te asigura că trupul nu devine 
o barieră. Un corp dureros poate deveni un 
obstacol, la fel ca un corp compulsiv. 
Compulsiunile simple, fie că sunt legate de 
foame sau sexuale, pot să pună atât de 
puternic stăpânire pe tine, încât să te 
împiedice să privești dincolo de fizic. Poţi să 
uiţi cu ușurință că trupul fizic este doar o 
parte din tine; important este să nu devină 
intregul tu. Asanele contribuie la aducerea 
corpului fizic la locul său natural. 

Odată ce  pătrunzi in dimensiuni 
superioare ale meditaţiei, energiile tale cresc 
brusc, deschizând dimensiuni mai profunde 
ale experienţei. Este foarte important, prin 
urmare, să fie propice conducta corpului. 
Dacă este blocată, nu va funcţiona. În 
consecință, pregătirea suficientă a corpului 
inainte de a pătrunde în forme mai intense 
de meditaţie este foarte importantă. Hatha 
yoga ajută organismul să preia lin și cu 
bucurie creșterea bruscă a energiei. 

Pentru mulți oameni, dezvoltarea 
spirituală este foarte dureroasă, pentru că 
pregătirea necesară a lipsit. Din păcate, 
majoritatea oamenilor s-au lăsat modelaţi în 
intregime de situaţii externe. A devenit o 
normă în lume ca dezvoltarea să fie 
dureroasă. Dar ea poate decurge și cu 


peatitudine, cu condiţia ca mintea și corpul să 
fie pregătite. Asanele te pot pregăti pentru 
dezvoltare și transformare, oferindu-ţi o bază 
solidă și stabilă. 

În prezent, hatha yoga pe care o învaţă 
oamenii nu este cea în forma ei clasică și în 
întreaga ei profunzime și amploare. În zilele 
noastre, „yoga de studio“ se preocupă, în 
mare parte, de aspectul fizic al științei. A 
preda doar aspectul fizic al yoga este ca și 
cum ai avea un bebeluș mort la naștere. Este 
ineficient; ba mai mult, este tragic. Dacă vrei 
să ai parte de un proces viu, acesta trebuie 
transmis într-o manieră care să includă și alte 
dimensiuni ale yoga. 

Hatha yoga nu înseamnă să stai în cap sau 
să Îți ţii respiraţia. Ceea ce face diferenţa e 
modul în care este practicată. Într-o vreme, 
eu însumi am predat hatha yoga în cadrul 
unor programe de două zile. În cadrul acestor 
programe, oamenii erau copleșiți de 
intensitate; plângeau de extaz practicând pur 
și simplu asanele. De ce nu se întâmplă mai 
des acest lucru? Din simplul motiv că hatha 
yoga este împărtășită ca un scop în sine, nu 
ca un sistem pregătitor. În consecinţă, deși 
hatha yoga de astăzi le oferă unora împăcare 
sau sănătate, pentru mulţi alţii, este, din 
păcate, un circ dureros. Pentru cei care 
tânjesc exclusiv după pace și sănătate, este 
perfect în regulă. Dar dacă privești yoga ca pe 
un mijloc de a te transforma într-o 
posibilitate receptivă, care transcende cele 
cinci simţuri, hatha yoga trebuie abordată în 
forma sa clasică. 


Sadhana 


— O — 


Priveşte în jur. Observi că fiecare dintre rudele, 
colegii și prietenii tăi are niveluri diferite de 
percepţie? Examinează acest lucru 
îndeaproape. Dacă cunoşti oameni care par că 
au o percepţie mai clară decât alţii, urmărește- 
i cum își poartă corpul. De multe ori, au o alură 
obţinută fără practică. Dar puţină practică 
poate crea o diferenţă uriașă. Dacă stai așezat 
și îţi mentii coloana dreaptă doar câteva ore 
pe zi, vei vedea că acest lucru va avea un efect 
inconfundabil asupra vieţii tale. Vei începe să 
înţelegi ce vreau să spun prin geometria 
existenței tale. Numai modul în care îţi tii 
corpul determină aproape totul la tine. 

Un alt mod de a asculta viaţa este să Îi 
acorzi atenţie experienţial, nu intelectual sau 
emoţional. Alege un aspect la tine: respiraţia, 
bătăile inimii, pulsul, degetul mic. Fii ateni la el 
timp de unsprezece minute. Fă acest lucru de 
cel puţin trei ori pe zi. Fii atent la orice 
senzație, dar nu ezita să îţi vezi în continuare 
de treburile tale. Nu contează dacă atenţia îţi 
rătăcește. Concentrează-te pur și simplu din 
nou. Această metodă îți va permite să faci 
trecerea de la vigilenta mintală la 
conștientizare. Vei asista la o schimbare a 
calităţii experienţei tale de viaţă. 


A downloada cosmosul 


Până de curând, în India, după fiecare 
furtună, trebuia să te urci pe acoperiș și să 


reglezi antena TV. Aveai acces în sufrageria ta 
la lumea întreagă doar dacă antena era 
înclinată într-un anumit fel. În caz contrar, în 
timp ce te uitai la telenovela preferată sau la 
un meci de fotbal, ecranul tău se umplea 
prusc de purici. 

Corpul este ca o antenă: dacă Îl ţii în 
poziția corectă, devine receptiv la tot ce 
există. În caz contrar, rămâi complet ignorant 
la tot ce se află dincolo de cele cinci simţuri. 

lată o altă analogie: corpul tău este ca un 
barometru. Dacă știi cum să il citeşti, iţi 
dezvăluie totul despre tine și lumea 
înconjurătoare. Corpul nu minte niciodată. În 
yoga, învăţăm să avem încredere în corp. 
Transformăm corpul fizic dintr-o serie de 
porniri ale cărnii, sângelui și hormonilor într- 
un proces conștient, într-un instrument eficient 
de percepție și cunoaștere. Dacă știi cum să 
citeşti corpul, acesta iți poate dezvălui totul 
despre potenţialul, limitările, ba chiar despre 
trecutul, prezentul și viitorul tău. De aceea, 
yoga fundamentală începe cu trupul fizic. 

Este atât de simplu. Cu cât știi mai multe 
despre telefonul tău sau despre un alt gadget, 
cu atât Îl poţi folosi mai bine. Acum câţiva 
ani, companiile de telefonie mobilă au 
efectuat un sondaj și au descoperit că 97% 
din populaţie folosea doar 7% din capacităţile 
unui telefon. Nu era vorba despre telefoane 
inteligente, ci despre telefoane „proaste“! 
Chiar și în cazul unui dispozitiv simplu, 
oamenii foloseau doar șapte procente. 


După cum am spus deja, corpul tău este 
mașinăria supremă, gadgetul perfect, de 
ultimă generație. Cât la sută din această 
mașinărie crezi că folosești? 

Mult sub 1%! Ca să trăieşti în lumea 
materială, ca să-ţi asiguri supraviețuirea, nu 
ai nevoie nici măcar de 1% din capacităţile 
corpului. Facem tot felul de lucruri banale cu 
el, pentru că acum întreaga noastră percepţie 
asupra vieţii se limitează la natura fizică a 
existenţei. Dar corpul tău este capabil să 
perceapă întregul univers. Dacă îl pregătești 
corespunzător, poate înțelege totul în această 
existenţă, pentru că tot ceea ce se întâmplă cu 
ea se întâmplă, într-un fel, cu corpul tău. 

Întreaga creație fizică este, în mod 
fundamental, o perfecțiune a geometriei. Fără 
geometrie, nicio formă fizică nu este posibilă. 
Dacă obţinem geometria corectă a corpului 
uman, acesta devine capabil să reflecte 
geometria mai amplă a cosmosului interior și 
cosmicul de vine disponibil pentru 
experiența noastră. Cu alte cuvinte, corpul 
uman este capabil să downloadeze întregul 
cosmos. 

Așază-te în orice postură confortabilă, cu 
coloana vertebrală dreaptă și, dacă este 
nevoie, sprijinită de ceva. Rămâi nemișcat. 
Lasă-ți atenţia să crească încet. Fă acest lucru 
între cinci și şapte minute pe zi. Vei observa 
că respiraţia ta va incetini. 


Care este semnificaţia încetinirii respirației 
umane? Este doar o acrobație respiratorie 
yoghină? Nu, nu este. În mod normal, un om 
respiră de între douăsprezece și cincisprezece 
ori pe minut. Dacă îţi scade respiraţia la 
douăsprezece, vei cunoaște căile atmosferei 
pământului (adică vei deveni sensibil la 
meteorologie). Dacă îți scade la nouă, vei 
cunoaște limba celorlalte fiinţe de pe această 
planetă. Dacă îţi scade la șase, vei cunoaşte 
însăși limba pământului. Dacă îţi scade la trei, 
vei cunoaște limba sursei creaţiei. Nu este 
vorba despre creșterea capacităţii aerobe. Nici 
despre privarea forțată de respiratie. 
Combinația între hatha yoga și kriya, o 
metodă yoghină avansată, îţi va crește treptat 
capacitatea pulmonară, dar, mai presus de 
toate, te va ajuta să obţii o anumită aliniere, o 
anumită ușurință, astfel încât sistemul tău va 
evolua către o stare de stabilitate, unde nu 
există zgomot de fond și bruiaje; unde 
percepe totul. 


INTENSITATEA INACTIVITĂŢII 


În mod firesc, dacă nu depui 
niciodată efort pentru nimic, ar 
trebui să fii un maestru al 
ușurinței. Dar nu este așa. Ca să 
cunoști ușurința, trebuie să 
cunoşti efortul. Ușurința poate fi 
dobândită doar atingând culmea 
efortului. Doar cineva care știe ce 
inseamnă să lucrezi poate înţelege 
odihna. În mod paradoxal, cei care 


se odihnesc mereu nu cunosc 
odihna; se complac pur și simplu 
în plictiseală și letargie. Acesta este 
calea vieţii. 

Pentru balerinul rus Nijinski, 
intreaga sa viaţă a însemnat doar 
dans. Au fost momente în care 
salturile sale au părut 
supraomenești. Chiar dacă 
mușchii ating performanţele 
maxime, înălțimea unui salt are 
totuși o limită. Dar în unele clipe, 
Nijinski a depășit-o. 

- Cum reușești? îl întrebau 
ceilalți. 


- Nu ţine niciodată de mine. Se 
intâmplă doar când Nijinski nu 
mai este acolo, răspundea el. 


Dacă dai constant totul din tine, 
la un moment dat, vei depăși toate 
limitele și vei dobândi o ușurință 
totală. Ușurinţa nu inseamnă să 
devii o legumă. Înseamnă să 
transcenzi nevoia de acţiune 
fizică. Poţi atinge această stare 
doar  forțându-ți limitele și 
menţinând nivelul maxim de efort. 
În zilele noastre, unii declară că 
vor să adopte calea spirituală zen 
pentru că, după părerea lor, acest 
lucru înseamnă să nu facă nimic! 
De fapt, calea zen presupune o 


activitate extraordinară, întrucât 
nu este separată de viaţă în niciun 
fe]. De exemplu, unui călugăr zen 
îi poate lua săptămâni întregi doar 
ca să aranjeze pietricele într-o 
grădină zen. În cursul unei astfel 
de activități, ajungi la o stare de 
nonacţiune, in care transcenzi 
experienţa de a fi făptuitorul. În 
aceste stări, îţi faci o idee despre 
ceea ce este dincolo. 


Dacă atingi astfel de stări printr- 
o activitate intensă, așa cum au 
făcut Nijinski și mulți alții, vei 
preţui mereu aceste momente ca 
pe ceva magic. Dar atingerea 
aceleiași stări prin intensitatea 
inactivității este o postură yoghină 
și o stare care poate fi susținută 
mai mult timp. 


Esența dhyana, a meditativităţii, 
este să te străduiești să atingi cea 
mai mare intensitate posibilă, 
unde, după un timp, efortul 
dispare. Acum, meditaţia nu va fi 
un act, ci o consecinţă naturală a 
intensității atinse. Vei putea fi, și 
atât. În aceste stări absolut ne- 
compulsive ale existenței, se 
stabileşte atmosfera necesară 
pentru înflorirea unui individ într- 
o posibilitate cosmică. 


Dacă noi, la nivelul societăţii și 
al indivizilor, lăsăm să treacă 
fiecare clipă fără să creăm 
atmosfera pentru o astfel de 
inflorire, irosim o posibilitate 
extraordinară. Oamenii vorbesc 
foarte infantil despre rai și 
plăcerile lui doar pentru că 
imensitatea de a fi om nu a fost 
explorată. Dacă vei deborda de 
umanitate, divinitatea va urma și 
te va sluji. Nu are încotro. 


O fărâmă din Pământ 


Așa cum ne amintește yoga, corpul tău fizic 
este annamayakosha, sau corpul hranei, doar 
suma alimentelor pe care le ingerezi. 
Mâncarea pe care o consumi este, la rândul 
său, doar pământ. Eşti o mică formaţiune a 
acestei planete, care pretinde ţanţoș că este o 
entitate autonomă. Dar, de vreme ce ești doar 
o mică extensie a pământului, tot ce i se 
întâmplă planetei ţi se întâmplă și ţie — în 
moduri subtile și, uneori, mai puţin subtile. 
Planeta face parte dintr-un corp mai mare, 
numit sistemul solar. Tot ce se întâmplă cu 
acest sistem afectează și planeta. Sistemul 
solar face parte dintr-un corp mai mare, 
numit univers. Poate că nu reușești să 
percepi acum, dar, fiindcă forma ta fizică este 


doar un fragment din planetă, tot ce se 
intâmplă cu orice parte a universului se 
întâmplă, într-un fel, și cu tine! 

Oricât de incredibil ar părea, dacă îţi 
mentii corpul fizic într-un anumit fel, vei 
deveni conștient de schimbările subtile care 
se petrec pe planetă și în cosmos. Dacă devii 
sensibil față de asta, intregul tău corp va 
simţi tot ce se întâmplă în jur. Dacă petreci 
mai mult timp și acorzi atenţie câilor 
pământului, această sensibilitate va crește 
spectaculos. 

Am locuit câţiva ani la o fermă. În sat era 
un bărbat tare de urechi. Îl chema 
Chikkegowda. Din cauza auzului prost, nu 
putea să le răspundă oamenilor, așa că mulți 
il considerau idiot. Sătenii îl respingeau și îl 
patjocoreau. L-am angajat ca ajutor la fermă. 
Era o companie plăcută, pentru că nu prea 
îmi place să vorbesc, iar el nu vorbea, fiindcă 
nu auzea. Deci, toate bune și frumoase! Pe 
atunci, nu aveam tractoare; aveam doar 
pluguri cu boi. Într-o zi, la ora patru 
dimineaţa, l-am văzut pregătind plugul. 

— Ce se întâmplă? l-am întrebat. 

- Mă pregătesc de arat, domnule, a spus el. 

- Dar ce? Doar nu plouă, am spus eu. 

— Va ploua azi, a spus el. 

Am ridicat privirea spre cer. Era perfect 
senin. Am spus: 

— Aiurea! Cum să plouă? 

- Nu, domnule, va ploua, a spus el. 

Și așa a fost. 

Am stat apoi și m-am gândit zile și nopţi în 
șir. De ce nu am simţit ce a simţit el? Mi-am 
ținut mâna în tot felul de poziţii, încercând să 


simt umezeala, temperatura, străduindu-mă 
să descifrez cerul. Am citit diverse cărţi de 
meteorologie, dar mi s-a părut că am dat de 
un zid. Apoi, observându-mi atent propriul 
corp și ceea ce este in jurul meu, am 
descoperit greșeala fundamentală pe care o 
facem majoritatea dintre noi: considerăm că 
ingredientele alcătuitoare ale corpului nostru, 
cum ar fi pământul, apa, aerul și hrana, sunt 
niște materii, nu o parte organică a procesului 
vieții. 

După vreo optsprezece luni de 
perseverenţă, am înţeles. și acum, dacă spun 
că va ploua, în 95% din cazuri va ploua. Nu 
este astrologie sau magie, ci o presupunere 
pazată pe observarea minuțioasă a unui nivel 
al sistemului uman complet diferit și a 
tranzacționării sale neintrerupte cu planeta, 
cu aerul, cu totul din jur. Dacă astăzi va 
ploua, în corpul tău se vor produce unele 
schimbări. Majoritatea locuitorilor din 
mediul urban nu simt acest lucru, dar multi 
oameni din mediul rural din toată lumea Îl 
simt. Majoritatea insectelor, păsărilor și 
animalelor îl simt. Un copac știe cu siguranţă. 

Anticii au recunoscut aceste mici 
schimbări în sistemul planetar și au încercat 
să le folosească nu doar pentru propria stare 
de bine, ci și pentru transcendenţă. India este 
străbătută de ecuatorul magnetic al planetei. 
Cu câteva mii de ani în urmă, yoghinii au 
identificat exact zona ecuatorului magnetic 
și, din motive foarte specifice, au construit un 
șir de temple de-a lungul său. Unul dintre cele 
mai celebre este templul Chidambaram, din 
sudul Indiei, care a fost înființat pentru cei 


aflați în căutarea uniunii spirituale absolute. 
În momentul construirii sale, era situat exact 
pe ecuatorul magnetic (care, între timp, s-a 
deplasat). 

De-a lungul secolelor, mulți câutători 
spirituali s-au întâlnit în Chidambaram în 
momentele în care planeta s-a aflat într-o 
anumită poziţie. În acest templu, Patanjali, 
părintele yoga, a consacrat un altar închinat 
shoonya, care se traduce efectiv ca „neant“ 
sau „niclun lucru“. Nu este doar simbolism. 
În zona ecuatorului magnetic, nu există 
atracţie spre nord sau spre sud; oscilaţia 
magnetică este zero, iar acest lucru 
promovează un anumit echilibru și 
ecuanimitate în viaţa căutătorului spiritual. 
Ecuanimitatea poate fi un instrument 
puternic pentru a te elibera la propriu de 
limitările lumii fizice și, din acest motiv, 
această regiune este zona geografică ideală 
pentru un căutător. (Este important de 
reținut că ecuatorul magnetic nu este totuna 
cu ecuatorul geografic.) 

O altă semnificație a templului 
Chidambaram este faptul că se întâmplă să 
fie situat la unsprezece grade latitudine 
nordică. Când a fost construit, ecuatorul 
magnetic era convergent cu această paralelă 
- un eveniment rar și important. Care era 
semnificaţia acestui loc? Înclinarea planetei 
la această latitudine impulsionează forțele 
centrifuge într-o direcţie aproape verticală și, 
din acest motiv, energia e ste împinsă în sus, 
prin sistemul fiziologic uman. În consecinţă, 
ascensiunea energiei umane - scopul 
călătoriei spirituale — este, de fapt, asistată de 


natură. Fiindcă acest lucru era o mare sursă 
de încurajare pentru căutători, întreaga 
regiune a fost considerată sacră. (Nu este o 
coincidență că Centrul Isha Yoga din sudul 
Indiei este situat fix la unsprezece grade 
latitudine nordică.) 

Sistemul spiritual descris mai sus folosește 
fenomenele naturale în sprijinul eforturilor 
umane de dezvoltare spirituală. Un alt sistem 
- al meditativităţii sau al interiorizării - 
ignoră complet schimbările care au loc în 
creație și se concentrează exclusiv pe 
călătoria interioară. Ele sunt cele două căi 
fundamentale prin care poate fi abordată 
călătoria spirituală: poţi merge încet, pas cu 
pas, acceptând orice ajutor natural 
disponibil, sau poţi ignora toţi pașii și face 
direct saltul interior. A doua cale implică 
retragerea din situațiile de viaţă exterioare; 
in cazul primei câi, implicarea este 
obligatorie. Fiecare ființă umană este liberă 
să aleagă calea potrivită pentru 
temperamentul său. În vremurile noastre, un 
echilibru între cele două este de obicei ideal. 


Sadhana 


— O — 


Corpul răspunde în momentul în care intră în 
contact cu pământul. Din acest motiv, oamenii 
spirituali din India mergeau desculți și stăteau 
mereu pe pământ într-o postură care le 
maximiza zona de contact cu pământul. În 
acest fel, niciodată nu îi este permis corpului 
să îţi uite originea. În acest fel, corpul nu își 


poate uita originea. Când i se permite să uite, 
corpul începe să aibă pretenţii fanteziste; 
dacă i se reamintește constant, îşi învaţă 
locul. Contactul cu pământul este o 
reconectare vitală a corpului cu sursa sa 
fizică. Contactul reface stabilitatea sistemului 
și îmbunătățește enorm capacitatea umană 
de regenerare. Așa se explică de ce există 
foarte mulţi oameni care sust in că viaţa lor s- 
a transformat în mod magic după ce au 
început să practice în aer liber activităţi 
simple, cum ar fi grădinăritul. 

În zilele noastre, numeroasele căi artificiale 
prin care ne îndepărtăm de pământ — trotuare, 
structuri multietajate și chiar moda larg 
răspândită de a purta tocuri înalte - implică o 
înstrăinare a părţii de întreg și sufocă procesul 
fundamental al vieţii. Alienarea se manifestă 
prin boli autoimune pe scară largă și afecţiuni 
alergice cronice. 

Dacă te îmbolnăvești foarte ușor, încearcă 
pur și simplu să dormi pe podea (sau cu o 
delimitare organică minimă între tine și 
podea). Vei observa o mare schimbare. De 
asemenea, încearcă să stai mai aproape de 
pământ. În plus, dacă știi un copac care ţi se 
pare plin de viaţă datorită abundenței de 
frunze sau flori proaspete, petrece un timp în 
preajma lui. Pe cât posibil, ia micul-dejun sau 
prânzul sub copac. În timp ce stai acolo, 
amintește-ţi: „Acest pământ este trupul meu. 
Îmi iau trupul din pământ și îl dau înapoi 
pământului. O rog conștient pe Mama Terra să 
mă susţină, să mă îmbrâţişeze, să mă menţină 
sănătos.“ Vei remarca o îmbunătăţire 
considerabilă a capacităţii de recuperare a 
corpului tău. 


Sau, dacă ti-ai transformat toţi copacii în 
mobilier, adună puţin pământ proaspăt și 
acoperă-ţi picioarele și mâinile cu el. Rămâi 
așa între douăzeci și treizeci de minute. Acest 
lucru îţi va sprijini semnificativ recuperarea. 


În sincron cu soarele 


Surya namaskar este o secvenţă de posturi 
familiară celor care practică sau au 
cunoștințe despre yoga. În general, oamenii 
consideră că surya namaskar este un 
exercițiu fizic. Alţii il consideră, cu 
neincredere, o formă de inchinare la soare. 
Nu este nici una, nici alta. Într-adevăr, 
intărește coloana vertebrală, mușchii și așa 
mai departe, dar nu este obiectivul său. 

Care este atunci semnificaţia acestei 
practici considerate adesea o închinare la 
soare? 

În primul rând, nu este câtuși de puţin o 
inchinare. Este vorba literalmente despre 
organizarea energiilor solare din interiorul 
tău pe baza logicii simple conform căreia 
toată viaţa de pe Pământ este alimentată de 
energia solară. Soarele este sursa vieţii pe 
planeta noastră. În tot ce mănânci, bei și 
respiri există un element al soarelui. Doar 
învățând să „digeri“ mai bine soarele — să îl 
interiorizezi și să Îl integrezi în organismul 
tău -vei beneficia cu adevărat de pe urma 
acestui proces. 

Cei care practică regulat surya namaskar 
constată că bateriile lor durează mai mult, 
fără să le schimbe sau să le încarce prea des. 


În plus, surya namaskar contribuie la 
echilibrarea sau reorganizarea energiilor 
interioare, din punctul de vedere al 
dimensiunilor de dreapta și de stânga, sau 
lunară și solară. Acest lucru produce un 
echilibru fizic și psihologic natural, care 
poate fi un atu enorm în viaţa de zi cu zi. 

După cum am menţionat deja, în tinereţe, 
mama trebuia să mă trezească cu forta 
dimineaţa. Însă, după ce am început yoga, 
sistemul meu a ajuns să se trezească zilnic 
fără efort, la oră fixă. De atunci, viaţa decurge 
cu mult mai multă ușurință și ecuanimitate. 

Surya namaskar se referă, în esenţă, la 
construirea unei dimensiuni interioare, în 
care ciclurile fizice corporale sunt 
sincronizate cu ciclurile soarelui, care 
durează aproximativ doisprezece ani și un 
sfert. Surya namaskar a fost împărţită cu 
pună știință în douăsprezece posturi. Dacă 
sistemul tău se află la un anumit nivel de 
vibrație și pregătire și într-o stare ridicată de 
receptivitate, atunci, în mod natural, ciclul 
tău se va sincroniza cu cel solar. 

Femeile tinere au avantajul că sunt, 
totodată, sincronizate cu ciclurile lunare. Este 
un avantaj pe care multe dintre ele Îl tratează 
ca pe un blestem. Este o posibilitate 
extraordinară ca trupul tău să fie conectat 
atât cu ciclul solar, cât și cu cel lunar. Natura 
i-a acordat acest avantaj femeii, pentru că i s- 
a încredințat responsabilitatea înmulțirii 
speciei umane. A primit aceste privilegii în 
plus, însă, din păcate, la nivel social ele au 
fost percepute ca dezavantaje. Oamenii nu 
știu cum să gestioneze energia bonus 


generată în acele momente și, prin urmare, o 
tratează ca pe un blestem, ba chiar ca pe un 
soi de nebunie. („Lunatic“ derivă, după cum 
știm, de la cuvântul „lună“). 

Corpul fizic este o treaptă fantastică 
pentru posibilități mai înalte, dar pentru 
majoritatea oamenilor este un obstacol. Nu 
pot avansa din cauza  compulsiunilor 
corpului. Practicarea surya namaskar 
menține echilibrul fizic și receptivitatea și 
este un mijloc de forțare a limitelor corpului, 
astfel încât acesta să nu fie o piedică. 

Între ciclul menstrual, care este cel mai 
scurt (douăzeci și opt de zile) și ciclul 
soarelui, care durează peste doisprezece ani, 
există numeroase alte tipuri de cicluri. 
Cuvântul „ciclic“ denotă repetiţie. Înseamnă 
totodată a te învârti în cerc, fără a ajunge 
nicăieri. Repetarea înseamnă, la un anumit 
nivel, compulsiune. Compulsiunea implică un 
lucru neprielnic pentru conștiință. 

Tot ce este fizic, de la atomic la cosmic, 
este ciclic. Ori ești în sincron cu ciclul, ori ești 
strivit de el. Practica vyoghină vizează 
întotdeauna să îţi permită să fii în sincron cu 
ciclul, astfel incât să ai fundaţia potrivită 
pentru conștiință. 

Trebuie amintit că natura repetitivă a 
mișcărilor sau sistemelor ciclice, numite 
tradiţional samsara, oferă stabilitatea 
necesară pentru crearea vieții. Dacă totul ar fi 
aleatoriu, ar fi imposibil să găzduiești o 
mașinărie stabilă de creare a vieţii. Pentru 
sistemul solar și pentru individ, ancorarea în 


natura ciclică conferă vieţii o anumită 
fermitate și stabilitate. Însăși natura lumii 
fizice este ciclică. 

Dar odată ce viaţa a atins nivelul de 
evoluţie atins de fiinţele umane, este firesc să 
aspirăm nu doar la stabilitate, ci mai mult, la 
transcendență. Acum, este la latitudinea 
fiecăruia dacă rămâne captiv în ciclicitate, 
dacă folosește aceste cicluri pentru starea de 
bine fizică sau dacă transcende complet 
ciclicitatea. 

Dacă ești compulsiv, vei observa că 
situaţiile, experienţele, gândurile și emoţiile 
din viaţa ta sunt ciclice. Ele revin o dată la 
șase sau optsprezece luni, o dată la trei sau 
șase ani, în funcţie de gradul tău de 
compulsiune. Dacă privești în trecut, vei 
observa acest lucru. Dacă ciclul se repetă o 
dată la doisprezece ani, înseamnă că sistemul 
tău este într-o stare ridicată de receptivitate 
și echilibru. 

Surya namaskar joacă un rol important în 
această privinţă. La nivel rudimentar, este un 
exercițiu complet pentru sistemul fizic - o 
formă completă de antrenament fizic, care nu 
implică niciun fel de e chipament. Dar, mai 
presus de toate, este un instrument 
important, care  împuternicește fiintele 
umane pentru a se elibera de tiparele 
compulsive din vieţile lor. 

Există variaţii ale acestei practici, în 
funcţie de aspiraţiile fiecărui individ. Dacă 
ești interesat de o condiţie musculară bună, 
poți practica procesul de bază numit surya 
shakti. Dacă atingi, prin exerciţiu, un anumit 
nivel de stabilitate și de stăpânire a 


sistemului, poţi fi inițiat în surya kriya, un 
proces mai puternic și mai semnificativ din 
punct de vedere spiritual. Surya namaskar 
urmărește echilibrarea în cadrul sistemului 
uman a celor două dimensiuni, a soarelui și a 
lunii (sau masculină și feminină), în vreme ce 
surya kriya vizează conectarea celor două 
diviziuni fundamentale pentru dezvoltarea 
spirituală ulterioară. 


UN YOGHIN LEGENDAR 


Raghavendra Rao, profesorul de 
yoga pe care l-am cunoscut în 
copilărie, a dus o viaţă care, după 
standardele obişnuite, ar fi 
considerată supraomenească. Era 
cunoscut sub numele de 
Malladihalli Swami, pentru că era 
originar din satul Malladihalli, din 
statul Karnataka, în sud-vestul 
Indiei. 

Făcea zilnic câte o mie opt surya 
namaskar. Mai târziu, după ce a 
implinit nouăzeci de ani, a redus 
numărul lor la o sută opt (nu 
pentru că era incapabil, ci pentru 
că nu avea timp). Aceasta era 
metoda lui spirituală. 


Dar nu a fost doar un maestru 
de yoga, ci și un excelent medic 
ayurvedic. A fost unul dintre 
puţinii nadi vaidyas — medici 


tradiţionali care stabilesc 
diagnosticul luând pulsul 
pacientului. Îţi spunea ce boală ai 
astăzi, ba mai mult, anticipa ce 
afecțiune vei avea în următorii 
zece, cincisprezece ani și te învăţa 
metodele curative necesare. O zi 
pe săptămână era disponibil în 
ashramul său ca medic ayurvedic. 
Indiferent unde se afla, duminică 
seara se întorcea în ashram, ca să 
fie acolo luni dimineaţa. Se așeza 
pe scaun la patru dimineaţa și 
rămânea acolo toată ziua, până la 
ora șapte sau opt seara. Voluntarii 
il ajutau cu schimbul, dar el nu se 
ridica toată ziua. Pentru fiecare 
pacient avea pregătită câte o 
glumă. Oamenii uitau că veniseră 
pentru tratament. Era mai puţin o 
interacțiune între medic și pacient, 
și mai degrabă un festival! 


Avea vreo optzeci și trei de ani 
când, într-o duminică, noaptea 
târziu, se afla intr-o gară, la 
aproximativ șaptezeci și patru de 
kilometri de ashramul său. Avea 
doi însoțitori, când a descoperit că 
fusese declanșată o grevă 
feroviară. Nici trenurile, nici alte 
mijloace de transport nu mai 
circulau. Fiind atât de dedicat 


muncii sale, și-a lăsat cei doi 
însoțitori pe peron și a alergat în 
noapte șaptezeci și patru de 
kilometri de-a lungul șinelor de 
cale ferată! 


La ora patru dimineaţa, era în 
ashram, gata să iși trateze 
pacienții. Oamenii din ashram nici 
măcar nu și-au dat seama că 
venise în fugă. Au aflat ce făcuse 
Swamiji abia când au ajuns ceilalți 
doi prieteni ai lui! Așa a decurs 
viața lui incredibilă. A trăit până la 
vârsta de o sută șase ani și a 
predat yoga până în ziua morţii 
sale. 


Ghidușie elementară 


Viaţa este un joc format din doar cinci 
ingrediente. Chiar și pentru o pizza este 
nevoie de mai multe! Dar, în yoga, atât corpul 
uman, cât și cosmosul se bazează pe magia a 
doar cinci elemente: pământ, apă, foc, aer și 
eter. Un fenomen uluitor de complex și doar 
cinci variabile! Nu este de mirare că cei care 
au atins realizarea de sine au numit viaţa o 
glumă cosmică. 

Odată, după miezul nopţii, m-am apropiat 
cu mașina de un munte. Conducând spre el, 
am observat că aproape jumătate din el era 
cuprins de flăcări! Nu mă feresc de pericole, 


așa că mi-am continuat drumul. Dar am fost 
precaut, fiindcă știam că mașina era plină de 
combustibil inflamabil și că fetița mea era pe 
pancheta din spate. Era ceaţă și, cu cât urcam 
muntele, cu atât focul părea puţin mai 
departe. Văzut de jos, terenul mi se păruse 
incendiat, dar, după ce am pătruns pe el, mi- 
am dat seama că nu era nimic. 

Când am ajuns la locul propriu-zis al 
incendiului, am văzut un camion defect. 
Soferul și alţi oameni făcuseră un mic foc ca 
să se apere de frig. Când ceața a atins punctul 
de rouă, milioanele de picături din aer au 
acționat ca o prismă, creând o iluzie 
fenomenală și transformând focul micut într- 
un adevărat pârjol. De jos, tot muntele părea 
cuprins de flăcări! Întâmplarea m-a uluit. 

Creaţia este enorm amplificată în același 
mod. Cei care au privit indeaproape și cu 
atenţie în interiorul lor și-au dat seama că nu 
trebuie să privească versiunea macro. 
Întregul cosmos este doar o proiectie 
amplificată a unui eveniment mic din 
interiorul tău: jocul celor cinci elemente. Nu 
este nevoie de altceva pentru a alcătui o fiinţă 
umană deplină! 

Dorinţa ta poate fi individuală sau 
universală. Dar, indiferent dacă vrei să atingi 
potențialul maxim al mecanismului uman 
sau îti dorești să fuzionezi cu mecanismul 
cosmic mai înalt, trebuie să stăpânești cele 
cinci elemente într-o anumită măsură. Fără 
acest lucru, nu vei cunoaște nici plăcerea de a 
fi individual, nici beatitudinea de a te uni cu 
cosmicul. 


Dacă trupul tău fizic este o piatră de 
temelie sau un obstacol în drumul spre starea 
de bine depinde, în esenţă, de modul în care 
reușești să gestionezi cele cinci elemente. 
Dacă ele nu cooperează, nu ţi se va întâmplă 
niciodată ceva semnificativ. Dar, prin 
cooperarea lor, viaţa ta — de la aspectele de 
pază până la aspectele cele mai inalte - va 
deveni brusc o posibilitate extraordinară. 

Corpul este ca o ușă. Dacă dai doar de uși 
închise, atunci, pentru tine, o ușă este un 
motiv de descurajare. Dacă ușile ţi se deschid 
mereu, atunci, pentru tine, o ușă este o 
posibilitate. Se spune că, îi n esenţă, lungimea 
unui minut se calculează în funcţie de ce 
parte a ușii de la baie te afli! Cei dinăuntru 
spun: „Ies într-un minut.“ Pentru cel de afară, 
acest minut înseamnă o veșnicie! 

Fiecare practică spirituală din lume este 
legată, într-un fel, de organizarea celor cinci 
elemente. Cea mai fundamentală practică din 
sistemul  yoghin este bhuta shuddhi -— 
purificarea elementelor din sistemul fizic, 
pentru ca acestea să funcţioneze armonios. În 
esență, toate practicile yoghine derivă din 
purificarea acestor elemente. Baza existenţei 
individuale este, de fapt, memoria, care 
pătrunde adânc în cele cinci elemente. 
Purijicarea elementelor de tendintele 
compulsive, care se infiltrează în individ ca 
efect al memoriei mintale, genetice, evolutive 
si karmice, contribuie la crearea unui 
sentiment de armonie absolută între individ 
și cosmos. (Vom analiza în alt capitol rolul 
memoriei.) 


Când atingi un anumit nivel de 
competenţă în practica ta yoghină, te apropii 
de așa-numita bhuta siddhi, stăpânirea 
elementelor. Datorită ei, viaţa te va 
recompensa. Sănătatea, starea de bine, 
claritatea, iluminarea - nu îţi vor mai fi 
refuzate. 

Așadar, a-ţi trăi viața ca pe o mare 
posibilitate sau ca pe o mare barieră depinde 
pur și simplu de gradul în care cele cinci 
elemente cooperează cu tine. Libertatea și 
robia sunt determinate în egală măsură de 
cele cinci elemente. Existenţa care te 
inrobește este, totodată, cea care te susţine. 
Acesta este paradoxul procesului vieţii. 
Dragostea și ura, libertatea și robia, viaţa și 
moartea sunt înglobate una în cealaltă. Dacă 
ar fl separate, nu ar fi nicio problemă; le-ai 
putea face faţă. Problema este că sunt 
inseparabile. Dacă încerci să eviţi viaţa, nu 
faci decât să eviti moartea! 

În India antică, existau curtezane maestre 
în arta seducţiei. Purtau bijuterii sofisticate, 
aparent imposibil de îndepărtat. Aveau tot 
corpul plin de podoabe. Dura mult timp să le 
dea jos una câte una. În focul pasiunii, 
bărbaţii incercau să le dezbrace, dar în zadar. 
Ele îi incurajau cu alcool: puţin mai mult, 
incă puţin. Pe măsură ce li se inceţoșa 
privirea, sarcina lor devenea tot mai dificilă 
și, în cele din urmă, adormeau adânc și 
incepeau să sforâie. Dar totul se ținea doar 
într-un ac: dacă îl desfăceau, totul cădea. Însă 
doar ele știau trucul. 

Viaţa este la fel. Este o reţea complexă, dar 
se tine doar într-un ac. Și acul este identitatea 


ta. Jocul celor cinci elemente este foarte 
evoluat și complicat, dar cheia libertăţii este 
identitatea ta limitată. Dacă scoţi acul, se 
destramă și devii liber. Dacă știi să te retragi, 
complexitatea vieţii se prăbușește și totul se 
liniștește. Brusc, simplitatea alinierii perfecte 
cu existenţa îți aparține. 

Cel mai simplu lucru pe care îl poţi face pentru 
a modifica sănătatea și structura 
fundamentală a corpului tău este să tratezi 
cele cinci elemente cu devoțiune și respect. 
Încearcă. De fiecare dată când iei contact 
conștient cu oricare element (ceea se 
întâmplă în fiecare clipă a vieţii), încearcă să 
te raportezi conștient față de el, din 
perspectiva idealului absolut din viaţa ta, 
indiferent dacă este Shiva, Rama, Krishna, 
Dumnezeu, Allah (sau chiar Marx!). Eşti o 
fiinţă psihologică în această clipă, iar mintea 
ta este dominată de ierarhie. Acest proces va 
stabili ierarhia. După un timp, cuvântul poate 
dispărea. Dar, pe măsură ce numărul de 
momente cu adevărat conștiente din viaţa ta 
va crește, vei remarca instantaneu 
schimbarea. Aerul pe care îl respiri, mâncarea 
pe care o ingerezi, apa pe care o bei, pământul 
pe care pășești și chiar spaţiul care te 
cuprinde - fiecare îţi oferă o posibilitate 
divină. 


CONSACRAREA ELEMENTELOR 


În sudul Indiei, au fost construite 
cinci temple importante pentru 
fiecare dintre cele cinci elemente. 
Templele nu au fost ridicate 
pentru închinare, ci pentru a 
facilita un tip specific de practică 
spirituală. 

Pentru purificarea elementului 
apă, oamenii merg la un anumit 
templu și fac o anumită practică. 
Pentru purificarea elementului 
aer, merg la alt templu. În acest 
fel, au fost create cinci temple 
minunate pentru fiecare dintre 
elemente, infuzate cu tipul de 
energie care ajută un tip sau altul 
de practică spirituală. În mod 
traditional, căutătorii călătoreau 
de la un templu la altul, pentru a fi 
iniţiaţi în practici care le 
permiteau să stăpânească 
elementele și să dobândească 
vindecarea, starea de bine și chiar 
transcendenta. 


Cele cinci temple au fost 
construite pentru a funcționa ca 
un singur sistem. Era o tehnologie 
fenomenală. Cei care cunoșteau 
practica spirituală adecvată o 
puteau folosi. Cei care nu o 


cunoșteau aveau de beneficiat 
trăind pur și simplu în regiunea 
respectivă. Templele încă există și 
chiar și oamenii care nu înţeleg 
semnificaţia lor energetică se 
minunează de arhitectura lor 
magnifică. 


Când rahatul a ajuns cât casa 


Odată... impăratul Akbar și-a întrebat 
curtenii: 

- Care este mai mare plăcere umană? 

A primit un cor de răspunsuri. 

- Slujirea lui Dumnezeu este cea mai mare 
plăcere, Înălțimea Ta, a spus un curtean. 

În preajma împăraţilor există mereu tot 
felul de sicofanţi. Așa că altcineva a spus: 

- Măria Ta, să te slujesc pe tine este cea 
mai mare plăcere cu putinţă! 

— A-ţi vedea chipul este bucuria absolută! 
a spus al treilea curtean. 

Hiperbolele au continuat. Birbal, 
înțeleptul, stătea pur și simplu plictisit. 

- De ce taci, Birbal? l-a întrebat Akbar. 
Care este cea mai mare plăcere pentru tine? 

- Să mă cac, a spus Birbal. 

Până atunci, după atâtea lingușeli și 
omagii, Akbar se simțise minunat. Dar acum 
i-a sărit ţandăra. 


- Pentru că ai rostit așa o obscenitate la 
curtea regală, va trebui să o demonstrezi. 
Altfel, îţi vei pierde capul. 

- Dă-mi două săptămâni, Înălțimea Ta. Și 
ti-o voi dovedi, a spus Birbal. 

- Bine, a răspuns Akbar. 

În weekendul următor, Birbal a organizat 
o vânătoare În pădure pentru Akbar și s-a 
asigurat că sunt însoţiţi de toate femeile din 
palat. A organizat tabăra în așa fel încât 
cortul lui Akbar să fie în centru. În jur, a 
amplasat corturile familiilor, femeilor și 
copiilor. Le-a cerut celor de bucătărie să 
pregătească bucate alese. Aceștia au făcut 
cele mai desăvârșite delicatese și Akbar a 
mâncat bine. La urma urmei, era în vacanţă. 

A doua zi dimineaţă, când s-a trezit și a 
jeșit afară, a văzut că nu există un cort pentru 
toaletă. S-a întors înăuntru și a început să se 
plimbe încolo și-ncoace, dar presiunea a 
devenit tot mai mare. A încercat să intre în 
pădure, dar Birbal avusese grijă să fie femei 
peste tot. 

Presiunea creștea de la minut la minut. În 
jurul prânzului, Akbar abia mai rezista. 
Simţea că explodează. Birbal, care urmărea 
toată scena, se plimba în stânga și-n dreapta, 
mormâăind: 

- Cortul pentru toaletă, unde să-l pun, 
unde să-l pun? 

Crea confuzie și tărăgâna și mai mult 
lucrurile. 

Împăratul era plin de rahat și, tocmai când 
era pe punctul să cedeze, curtenii au terminat 
de montat cortul pentru toaletă. Akbar a 


intrat înăuntru și a gemut ușurat. Birbal, care 
l-a așteptat în afara cortului, l-a întrebat apoi 
dacă acum e de acord cu el. 

— Este, într-adevăr, cea mai mare plăcere, 
a răspuns Akbar. 

Eliberarea de ceva ce nu mai poți ţine în 
tine este întotdeauna cea mai mare plăcere, 
nu-i așa? Indiferent care este lucrul respectiv! 

Așadar, corpul chiar poate deveni o 
problemă. O mare problemă. O barieră între 
tine și bucuria de a trăi. 

Dacă vrei să îți menţii corpul într-un 
anumit mod, este important să acorzi atenţie 
diferitelor sale activităţi, în raport cu 
alimentaţia, somnul și sexul. În paginile 
următoare, le vom analiza pe rând pe fiecare. 


Sadhana 


O — 


Este important să nu mănânci toată ziua. 
Dacă ai sub treizeci de ani, trei mese pe zi 
sunt suficiente. Dacă ai peste treizeci de ani, 
cel mai bine ar fi să te limitezi la două mese 
pe zi. Corpul și creierul nostru funcționează 
cel mai bine atunci când stomacul este gol. 
Conștientizează, așadar, și mănâncă în aşa fel 
încât, după două ore și jumătate, mâncarea să 
iasă din stomac și, în decurs de între 
douăsprezece și optsprezece ore, să 
părăsească complet sistemul. Cu această 
simplă conștientizare, vei avea mult mai multă 
energie, agilitate și vigilenţă. Acestea sunt 
ingredientele unei vieţi de succes, indiferent 
ce alegi să faci cu ea. 


Hrana drept combustibil 


Corpul fizic este doar o acumulare de hrană. 
Yoga acordă multă atenţie alimentelor, 
fiindcă tipul de hrană introdus în organism 
are un impact extraordinar asupra tipului de 
corp pe care îl construiești. 

O întreagă știință yoghină studiază ce să 
mănânci, cum să mănânci și când să 
mănânci. Ceea ce introduci în corp determină 
calitatea sa și cât de confortabil te simţi în 
propria piele. 

Îţi pregătești corpul ca să alerge la fel de 
repede ca un ghepard? Îl pregătești ca să care 
o sută de kilograme? Sau îl pregătești ca să 
devină propice pentru posibilităţi meditative 
mai înalte? Trebuie să iți alegi tipul de 
mâncare în funcţie de înclinațiile tale și de 
ceea ce vrei de la viaţă. 

Felul în care mănânci determină 
sănătatea ta fizică, dar și însuși felul în care 
gândești, simţi și trăieşti viața. A încerca să 
mănânci inteligent înseamnă a înţelege 
pentru ce tip de combustibil este proiectat 
corpul și a-i furniza hrana în așa fel încât să 
funcţioneze cât mai bine. 

să presupunem că ţi-ai cumpărat o mașină 
pe benzină, dar ai pompat în ea motorină. 
Poate că se va mișca în continuare, dar nu va 
funcţiona la capacitate optimă, iar durata sa 
de viaţă va fi redusă substanţial. În mod 
similar, dacă nu înţelegem pentru ce tip de 
combustibil a fost proiectat corpul nostru, 
dacă introducem în organism tot ce ni se 


pune în faţă, cu siguranţă nu va funcţiona la 
capacitatea optimă, iar longevitatea va fi 
serios compromisă. Compatibilitatea dintre 
combustibil și mașină este foarte importantă 
dacă tu cauţi un anumit calibru de servicii. 

Pentru ce fel de hrană este proiectat de 
fapt sistemul uman? 

Dacă mănânci anumite alimente, corpul 
este fericit. Dacă mănânci altceva, corpul 
devine letargic și leneș, iar somnul crește 
procentual. Dacă dormi opt ore pe zi și 
trăieşti o sută de ani, îţi vei petrece o treime 
din viaţă dormind! Alte treizeci sau patruzeci 
de procente le vei petrece mâncând, 
spălându-te sau stând pe toaletă. Îți va 
rămâne foarte puţin timp pentru viață! 

Mănânci pentru a avea energie, dar dacă 
mănânci o masă copioasă, te simţi energic 
sau letargic? În funcţie de calitatea 
alimentelor pe care le consumi, te vei simti 
inițial letargic și, ulterior, plin de energie. 

De ce? 

Un aspect este faptul că organismul tău nu 
poate digera ca atare alimentele gătite; are 
nevoie de anumite enzime. Enzimele 
necesare procesului digestiv nu sunt prezente 
doar în organism; ele sunt conţinute și de 
alimentele pe care le consumi. Prin gătire, 
80-90% din enzime sunt distruse. Prin 
urmare, organismul se  străduiește să 
reconstituie enzimele distruse. Ele nu pot fi 
niciodată complet reconstituite, așa că, în 
general, pentru majoritatea ființelor umane, 
aproximativ 50% dintre alimentele 
consumate devin deșeuri. 


Un alt aspect este stresul asupra 
organismului. Organismul trebuie să 
proceseze alimentele pentru a obţine un mic 
procent de energie necesar activităţii sale 
zilnice. Dacă alimentele ar avea enzimele 
necesare, organismul ar funcţiona cu o 
eficiență complet diferită, iar raportul de 
conversie a alimentelor în energie ar fi cu 
totul altul. Consumul de alimente naturale, în 
stare crudă, când celulele sunt încă vii, îi 
creează sistemului o uriașă senzaţie de 
sănătate și vitalitate. 

Poţi experimenta cu ușurință acest lucru. 
Nu îti întreba medicul, nutriționistul sau 
profesorul de yoga. În privinţa alimentaţiei, 
este vorba despre corp. Întreabă-ţi corpul, nu 
limba, cu ce fel de mâncare se simte cel mai 
pine. Hrana ideală este cea cu care corpul tău 
se simte cel mai confortabil. Trebuie să înveţi 
să iţi  asculți corpul. Pe măsură ce 
conștientizarea ta asupra corpului va evolua, 
vei cunoaște exact efectul fiecărui aliment. 
Nu va mai trebui nici măcar să Îl bagi în gură. 
Îți vei dezvolta acest tip de sensibilitate 
crescută, datorită căreia este suficient să 
privești sau să atingi alimentele ca să cunoști 
impactul lor potenţial asupra organismului 
tău. 

Fă următorul experiment: pregătește-ţi felul de 
mâncare preferat, apoi enervează-te pe ceva, 
blestemă întreaga lume și mănâncă. Vei 


vedea cum se comportă mâncarea în tine. La 
următoarea masă, abordează hrana cu 
reverența pe care o merită materia dătătoare 
de viață și mânânc-o. Vei vedea cum se 
comportă în tine. (Desigur, dacă eşti înţelept, 
vei ignora prima sugestie și vei trece direct la 
a doua!) 

Majoritatea oamenilor sunt capabili să 
reducă la o treime cantitatea de alimente 
consumată și pot fi mult mai energici, fără să 
piardă în greutate. Totul depinde de câtă 
receptivitate ai creat în tine. Corpul tău va 
primi în consecinţă. Dacă ești capabil de 
același efort, dacă îţi poti menţine toate 
procesele corporale, consumând doar 30% din 
hrana pe care o consumi acum, vei avea, cu 
siguranţă, o mașinărie mult mai eficientă. 


ÎN CÂTEVA CUVINTE 


Valoarea pranică a seminţelor de 
orice fel este extraordinară, 
fiindcă reprezintă viața 
concentrată. Acest lucru este 
complet diferit de uriaşa lor 
valoare nutritivă. O nucă este, în 
esență, doar o sămânță, iar o 
sămânță este o posibilitate 
minunată. O sămânță este viitorul 
vieții unei plante. O singură 
sămânță poate inverzi întregul 
Pământ. În consecinţă, consumul 
de semințe poate îmbunătăți 
considerabil sănătatea umană, la 
mai multe niveluri. 


Pe cât posibil, înmoaie în apă 
nucile și alunele pe care vrei să le 
consumi, timp de șase, opt ore, 
mai ales dacă sunt uscate. Toate 
semințele au o formă chimică 
naturală de autoapărare. 
Înmuierea în apă va scoate la 
suprafață aceste substanţe toxice, 
care pot fi eliminate prin 
îndepărtarea pieliţei nucilor. În 
plus, înmuierea ajută la scăderea 
conținutului de proteine 
concentrate, care le face uneori 
dificil de digerat. 


Bucătăria iadului 


Între vegetarieni și nonvegetarieni există o 
dezbatere continuă. Oamenii mă întreabă 
adesea care este varianta mai bună. 

Vegetarienii se comportă adesea ca niște 
sfinţi, în timp ce nonvegetarienii se consideră 
mai robuști și mai apți pentru supraviețuire, 
dat fiind faptul că sunt dispuși să includă în 
meniul lor toate speciile de pe planetă. Mari 
filozofii au evoluat pe baza preferințelor 
alimentare. 

Yoga nu prevede absolut nimic religios, 
filozofic, spiritual sau moral despre mâncarea 
pe care o consumăm. Singura întrebare este 
dacă hrana este compatibilă cu tipul nostru 
de corp. 


Compatibilitatea depinde de scopuri. Dacă 
cea mai mare aspirație a ta este să fii solid, 
atunci trebuie să consumi anumite tipuri de 
alimente. Dacă vrei un corp capabil să susțină 
un anumit nivel de inteligenţă sau dacă vrei 
un corp cu un grad specific de vigilență, 
conștientizare și agilitate, trebuie să consumi 
alte tipuri de alimente. Dacă nu te mulțumești 
doar cu sănătatea și plăcerile vieţii, ci vrei un 
corp  perceptiv, pentru a downloada 
cosmosul, va trebui să mănânci într-un mod 
foarte diferit. Va trebui să iți gestionezi 
alimentaţia în funcţie de aspirații. Iar dacă 
aspiraţiile tale implică toate dimensiunile de 
mai sus, va trebui să găsești echilibrul 
potrivit. 

Lăsând deoparte obiectivele și aspiraţiile 
personale, pentru ce tip de combustibil este 
proiectat corpul? Este o întrebare care ar 
trebui să ocupe prim-planul atenției noastre. 
Modificările,  ajustările și adaptările 
alimentației sunt de plan secund. Dacă este 
pur și simplu o problemă de supravieţuire, 
mănâncă ce vrei. Dar după ce ţi-ai asigurat 
supraviețuirea și poţi alege, este important să 
mănânci conștient și să te lași condus de 
structura esenţială a corpului tău, nu de 
compulsiunile limbii. 

În regnul animal, majoritatea animalelor 
sunt clasificate ca erbivore și carnivore: cele 
care consumă materie vegetală și cele care 
consumă carne sau vânează alte animale. 
Între cele două categorii de ființe, există 
diferenţe fundamentale de structură și 
construcţie a sistemelor lor fizice. Întrucât ne 
concentrăm pe mâncare, să explorăm 


sistemele digestive ale fiecăruia. Tractul 
alimentar este un tub digestiv de la buze 
până la ieșirea anală. Dacă ar fi să călătorești 
prin acest tub, ai descoperi câteva diferenţe 
fundamentale intre erbivore și carnivore. Să 
luăm câteva exemple semnificative. 

În primul rând, ai observat că maxilarul 
carnivorelor poate doar să taie hrana, în timp 
ce erbivorele o pot tăia, dar și măcina. Noi, 
oamenii, le putem face pe amândouă. 

Care este motivul acestei diferente 
structurale? 

să presupunem că iei puţin orez nefiert și 
il ţii în gură un minut sau două. Vei observa 
că se iîndulcește. Dulceata se produce chiar 
atunci, în gură, în timp ce carbohidrațţii se 
transformă în zahăr (o parte esenţială a 
procesului digestiv) cu ajutorul „ptialinei“, o 
enzimă din salivă. Ptialina este secretată de 
grandele salivare ale tuturor erbivorelor, dar 
nu și ale carnivorelor. Așadar, carnivorele 
trebuie să își taie mâncarea în bucăţi mai 
mici și să o înghită, în timp ce erbivorele 
trebuie să o mestece. Masticaţia presupune 
măcinarea și apoi amestecarea temeinică a 
alimentelor cu salivă; de aici și modificarea 
structurii maxilarului. 

Dacă masticaţia decurge corect, aproape 
50% din procesul digestiv se termină în gură. 
Cu alte cuvinte, stomacul așteaptă să 
primească alimente parţial digerate, pentru a 
finaliza eficient procesul. În viaţa modernă, 
oamenii se grăbesc atât de tare să își termine 
prânzul la orele de vârf, încât mâncarea nu 
este masticată corespunzător. 


Stomacul este împovărat atât cu alimente 
nedigerate, cât și cu alimente parțial distruse. 
Bucătăriile de astăzi sunt, în mare parte, 
locuri în care alimentele sunt efectiv distruse. 
Alimentele hrănitoare și pline de viață sunt 
degradate sistematic prin procesul de gătire, 
care le răpește valoarea nutritivă și anulează, 
în mare parte, valoarea pranică (capacitatea 
de a oferi susținere spirituală). 

În al doilea rând, dacă analizăm lungimea 
tractului alimentar, observăm că, la erbivore, 
este, în general, de cinci, șase ori mai mare 
decât lungimea corpului lor. La carnivore, 
este de două, trei ori mai mare decât 
lungimea corpului lor. Simplu spus, 
carnivorele au tracturi digestive mult mai 
scurte decât erbivorele, iar diferența arată 
clar ce tip de hrană ar trebui să consume 
fiecare specie. 

Carnea crudă are nevoie de intre șaptezeci 
și șaptezeci și două de ore pentru a străbate 
organismul uman; carnea gătită are nevoje 
de între cincizeci și cincizeci și două de ore; 
legumele fierte, de între douăzeci și patru și 
treizeci de ore; legumele negătite, de între d 
ouăsprezece și cincisprezece ore; fructele, de 
între o oră și jumătate și trei ore. 

Dacă nu ţii carnea crudă în frigider, după 
șaptezeci, șaptezeci și două de ore, va începe 
să putrezească - o bucăţică de carne te va 
alunga din casă! Putrefacţia se declanșează 
foarte repede in timpul verii, când 
temperatura și umiditatea sunt favorabile. 
Stomacul tău este un loc tropical perpetuu, 
iar dacă rămâne acolo șaptezeci și două de 
ore, nivelul de putrefacție al cărnii este foarte 


ridicat. Acest lucru înseamnă, în esenţă, că 
există o activitate bacteriană excesivă, iar 
corpul tău trebuie să consume multă energie 
pentru a ține sub control nivelul bacterian, 
astfel incât să nu depășească graniţa dintre 
sănătate și boală. 

Dacă îţi vizitezi un prieten internat în 
spital, categoric nu Îi vei duce o pizza sau o 
friptură. Cel mai probabil îi vei lua fructe. 
Dacă ai fi în sălbăticie, care ar fi primul lucru 
pe care l-ai mânca? Fructe, cu siguranţă. 
(Dacă îţi amintești, și Adam a mâncat un măr, 
deși știm în ce bucluc a intrat din cauza asta!) 
Apoi vei trece pe rădăcini, vei ucide un 
animal, vei găti și vei cultiva recolte. Fructele 
sunt alimentele cel mai ușor de digerat și toţi 
oamenii știu instinctiv acest lucru. 

Majoritatea animalelor carnivore nu 
mănâncă în fiecare zi - și, cu siguranţă, nu de 
trei ori pe zi! Ele știu că hrana pe care o 
consumă trece foarte încet prin tracturile lor. 
Se spune că un tigru mănâncă o singură dată 
la șase, opt zile. Când îi este foame, este agil și 
capabil să se furișeze, iar după ce mănâncă o 
cantitate copioasă de hrană, câte douăzeci și 
cinci de kilograme de carne la o singură 
masă, doarme sau se mișcă leneș. O cobră 
consumă o singură dată o cantitate 
echivalentă cu 60% din greutatea sa 
corporală, apoi nu mai mănâncă între 
douăsprezece și cincisprezece zile. Pigmeii 
din regiunea Africii Centrale vânau altădată 
elefanţi, mâncau organele și carnea în stare 
crudă și beau sângele proaspăt. Potrivit 
declaraţiilor lor, după acest tip de masă, 
dormeau peste patruzeci de ore neîntrerupt. 


Dar odată ce stilurile de viaţă devin mai 
urbane și mai sedentare, este limpede că 
oamenii nu mai pot susține acest mod de 
viaţă. Fără doar și poate, nu îţi permiţi un 
asemenea stil de viaţă. Trebuie să mănânci 
zilnic și să te odihnești la anumite ore, fiindcă 
tractul tău alimentar este similar celui al 
erbivorelor. 


DEZBATEREA DESPRE PROTEINE 


În zilele noastre, se pune foarte 
mult accentul pe consumul de 
proteine. Este important să 
ințelegem că doar 3% din corpul 
nostru este alcătuit din proteine, 
iar consumul în exces poate 
provoca cancer. Carnea are un 
conținut proteic ridicat. O 
cantitate foarte mică din carnea pe 
care o consumăm este suficientă 
pentru a asigura necesarul uman 
de proteine. Cantitatea 
suplimentară, care călătorește 
foarte lent prin tractul alimentar, 
creează o varietate de probleme, 
cum ar fi activitatea bacteriană 
excesivă, creșterea procentului 
alocat somnului, nivelul ridicat de 
inerție din organism și scăderea 
regenerării celulare. La rândul lor, 
toate acestea se manifestă sub 
forma diminuării sensibilităţii 
perceptive. În acest context, 


carnea a fost considerată 
defavorabilă din punct de vedere 
spiritual, întrucât procesul 
spiritual se referă, în esenţă, la 
îmbunătățirea percepţiei dincolo 
de limitările fizice. 


Drama digestiei 


Un alt aspect al digestiei este că, pentru a 
digera un tip de hrană, sistemul uman 
produce substanţe alcaline și, pentru a digera 
alt tip de hrană, produce acizi. Dacă consumi 
un amestec de alimente, atunci stomacul 
devine confuz și produce atât acizi, cât și 
substanţe alcaline, care se neutralizează 
reciproc şi anulează efectul sucurilor 
digestive. Prin urmare, hrana rămâne în 
stomac mai mult decât este nevoie și slăbește 
capacitatea de regenerare la nivel celular. 

De asemenea, provoacă așa-numita tamas, 
adică inerție în sistemul energetic, care, cu 
timpul, va modifica însușirea ta actuală și va 
afecta însușirea ta potenţială. În mod 
tradiţional, în sudul Indiei, oamenii erau 
atenţi să nu amestece niciodată anumite 
alimente. Dar, în zilele noastre, mâncarea nu 
mai înseamnă doar starea de bine a corpului, 
căci este și o chestiune socială. Oamenii 
mănâncă în oraș, iar varietatea și numărul 
felurilor de mâncare servite sunt considerate 
mai importante decât îngrijirea sănătății și a 
vieţii organismului. 


Problema nu este legată de ce să nu 
mănânci, ci de cât de mult să mănânci din 
fiecare. Nu este o problemă morală; este o 
problemă legată de sensul vieţii. În 
confruntarea cu viaţa urbană, al nevoie de o 
minte agilă și funcţională și de echilibru fizic 
și mintal. Unii oameni au aspirații spirituale — 
chiar dacă doar ocazional! Așadar, fiecare 
individ trebuie să își asigure echilibrul dietei, 
nu prin asumarea de angajamente, ci prin 
observaţie și conștientizare. 

Este important să nu devii obsedat de 
mâncare. Trebuie să nu avem niciodată o 
relaţie mistuitoare cu mâncarea. Toate 
ființele de pe planetă știu ce să mănânce și ce 
nu. Care este atunci problema umană? 
Problema umană nu este deficienta de 
atenţie, ci excesul de informaţie. 

Știința yoghină lucrează, în esenţă, cu 
interioritatea fiintei umane. Dobândind o 
înțelegere profundă a științei mecanismului 
uman, această știință s-a ramificat ulterior în 
mai multe sisteme. Un astfel de rezultat este 
sistemul Ayurveda, care a devenit din nou 
popular în zilele noastre. Ayur inseamnă 
„durată de viaţă“, iar veda înseamnă „știință“ 
sau „cunoaștere“. Așadar, Ayurveda este 
știința extinderii duratei vieţii umane. Este 
un sistem care folosește viaţa externă a 
plantelor și elementele pământului pentru a 
stimula sănătatea și a corecta neregulile 
sistemice. Aceste sisteme de cunoaștere au 
fost menite să îi ajute pe cei care nu sunt 
capabili să facă practicile yoghine necesare 
pentru a obţine aceleași rezultate. 

O lingură de unt clarifiat (ghee în India) 
consumată zilnic cu doar câteva minute 
înainte de masă face minuni pentru sistemul 
digestiv. Dacă îl mănânci cu zahăr, ca în 
dulciuri, untul clarifiat este digerat și 
transformat în grăsime. Dar fără zahăr, îţi 
poate curăța, vindeca și lubrifia tubul digestiv. 
În plus, curăţarea colonului se va reflecta 
imediat în strălucirea și vitalitatea pielii. Chiar 
și cei care nu consumă produse lactate pot 
încerca acest lucru, fiindcă untul ctlarifiat 
străbate sistemul fără să fie în mare parte 
digerat. 


CODUL EVOLUTIV 


Dacă nu poţi să mănânci hrană 
vegetariană, cea mai bună soluţie 
este peștele. În primul rând, este 
ușor  digerabil și are valori 
nutritive foarte mari. În al doilea 
rând, lasă cea mai mică amprentă 
asupra ta. 
La cemă refer prin asta? 


Corpul nostru - tot ce mâncăm, 
defecăm și ceea ce ajunge, în cele 
din urmă, să fie incinerat sau 
ingropat - este doar pământ. 
Software-ul din sistemul tău 


determină ca fructul consumat de 
tine să se transforme într-un corp 
uman, nu într-o maimuţă sau un 
șoarece. Eficienţa sistemului tău 
anulează celălalt software, care a 
transformat pământul într-un 
fruct,  suprascriind un nou 
software, care va transforma 
fructul într-o formă umană. În 
cazul fiintelor mai evoluate, în 
special al mamiferelor, software-ul 
este distinct și individualizat într-o 
măsură mult mai mare. Acest 
lucru îngreunează ştergerea 
software-ului ființei pe care o 
consumi de către sistemul tău de 
decodare și suprascrierea unui 
nou software. 


Dintre toate animalele, fiind una 
dintre primele forme de viaţă de 
pe planetă, peștii au cel mai ușor 
de descifrat și de integrat cod 
software pentru organismul 
nostru. Animalele înzestrate cu 
mai multă inteligenţă, în special 
cele capabile de o varietate de 
emotii (cum ar fi vacile sau câinii), 
iși păstrează sistemele de 
memorie. Cu alte cuvinte, suntem 
incapabili să integrăm complet în 


organismul nostru ființele mai 
evoluate, inteligente și înzestrate 
emoţional. 


În vremurile străvechi, când 
comunitățile erau într-o mai mare 
armonie cu pământul, oamenii 
vânau și mâncau animale și 
puteau anula apoi consecinţele 
acestui lucru prin efort fizic 
enorm. Dar ţinând cont că oamenii 
din zilele noastre duc o viaţă 
preponderent sedentară, 
aciditatea produsă de o astfel de 
dietă poate avea o contribuţie 
importantă la nivelurile 
inexplicabile de stres întâlnite pe 
scară largă. În plus, animalele 
mari, în special vacile, 
conștientizează cu mult înainte că 
vor fi tăiate. În consecință, se 
confruntă cu niveluri ridicate de 
stres, care generează o aciditate 
uriașă în sistemele lor. La rândul 
său, acest lucru are un impact 
negativ asupra celor care consumă 
ulterior carnea. 


Inteligența gastronomică 


Dacă analizăm ciclul natural al corpului, vom 
descoperi că există ceva ce se numește 
mandala. O mandala este un ciclu de 


patruzeci, patruzeci și opt de zile parcurs de 
organismul uman. În fiecare ciclu, există trei 
zile în care corpul tău nu are nevoie de 
hrană. 

Dacă vei conștientiza cum funcţionează 
corpul tău, vei realiza că în anumite zile 
organismul nu are nevoie de hrană. În acele 
zile, poţi rămâne nemâncat fără efort. Chiar 
și câinii și pisicile conștientizează acest lucru; 
adesea, aleg să nu mănânce într-o anumită zi. 

Ziua în care organismul cere „să nu 
mănânci“ este o zi de curăţenie. Fiindcă 
majoritatea oamenilor nu știu ziua în care 
corpul lor ar trebui să rămână fără hrană, în 
calendarul indian a fost stabilită ziua 
Ekadashi. Ekadashi este a unsprezecea zi a 
ciclului lunar și se repetă o dată la 
paisprezece zile. În mod tradiţional, este 
considerată zi de post. Dacă unii oameni nu 
reușesc să stea fără hrană fiindcă au un nivel 
intens de activitate sau le lipsește practica 
spirituală adecvată, pot alege o dietă cu 
fructe. 

Dacă iți impui să postești fără să iţi 
pregătești suficient trupul și mintea, 
sănătatea ta va avea doar de suferit. Dar dacă 
trupul, mintea şi energia sunt pregātite 
corespunzător cu ajutorul practicilor 
necesare, atunci postul poate fi foarte benefic 
pentru tine. 

Oamenii care consumă constant nicotină 
și cofeină vor descoperi că postul poate fi 
extrem de dificil. Așadar, înaintea postului, 
pregătește-ți corpul consumând tipul potrivit 
de hrană, în special alimente cu conţinut 
ridicat de apă, cum ar fi fructele și legumele. 


Postul nu este propice pentru toată lumea, 
dar, cu înțelegerea adecvată, poate avea 
multe beneficii. 

Întregul efort și scop al yoga este să îţi 
deschidă coconul corpului fizic către corpul 
senzorial mai mare, unde poţi experimenta 
totul ca parte din tine. Postul este o 
continuare a acestei logici: este o modalitate 
de a te hrăni, fără să ingerezi nimic activ. În 
zilele noastre, poate lua forma unui proces de 
detoxifiere, dar justificarea interioară este 
aceeași. Din acest motiv, fiecare tradiţie 
spirituală din lume a fixat o anumită 
perioadă de post pentru adepţii săi. În 
tradiția yoghină, perioada de post este 
determinată de ciclul lunar, întrucât 
capacitatea de a asimila energie din apă, aer 
și lumina soarelui este mai mare în anumite 
zile ale ciclului lunar. În unele religii, 
perioada de post este fixată în toiul verii, 
când consumul de apă și soare de către 
organismul uman este în mod firesc ridicat. 

Străbunica mea, o femeie minunată, 
considerată excentrică de cei care nu o știau 
mai bine, își dădea adesea hrana furnicilor și 
vrăbiilor. Fața i se umplea de lacrimi de 
fericire când făcea asta. Oamenii d in jur îi 
spuneau: „De ce nu mănânci, bătrână?“ Ea 
răspundea simplu: „Sunt plină.“ Dar toti 
acești sfătuitori au murit cu mult înaintea ei. 
Ea a trăit până la incredibila vârstă de o sută 
treisprezece ani! 

Și mama făcea la fel: în fiecare zi, înainte 
de micul-dejun, lua o mână de mâncare și 
căuta furnici pe care să le hrănească. Abia 
apoi mânca și ea. Această tradiţie există în 


rândul femeilor din multe familii. O furnică 
este cea mai mică entitate vie pe care o poţi 
vedea în jur, cel mai neînsemnat organism la 
care te poţi gândi. Deci, tocmai din acest 
motiv, o hrănești prima. Nu aduci ofrandă 
zeilor sau altor creaturi cerești, ci celei mai 
mici fiinţe pe care o cunoști. Planeta le 
aparține în egală măsură ca ţie. Înţelegi că 
fiecare fiinţă de pe planetă are același drept 
la viaţă ca și tine. Această conștientizare te 
poate ajuta să creezi o atmosferă propice, din 
punct de vedere mintal și fizic, pentru 
creșterea conștiinței. 

Un simplu gest ca acesta te slăbește de 
identificarea cu corpul fizic. Identificându-te 
mai puțin cu corpul, conştientizarea 
celorlalte dimensiuni ale tale se 
imbunătăţește natural. Când ţi-e foarte 
foame, corpul tău nu își dorește decât să 
mănânce. Așteaptă doar două minute; vei 
sesiza o diferenţă uriașă. Când ţi-e foarte 
foame, tu ești corpul. Oferă-i puţin spatiu și, 
dintr-odată, nu vei mai fi doar un corp. 

Gautama Buddha a spus chiar: „Dacă dai 
mâncarea ta altcuiva atunci când ai mai mare 
nevoie de ea, vei deveni mai puternic.“ Eu nu 
îti cer să mergi atât de departe; îți spun doar 
să aștepți câteva minute! Cu siguranţă vei 
deveni mai puternic. 

Dacă ești foarte compulsiv când vine 
vorba de mâncare, este bine să sari conștient 
peste o masă. Încearcă să faci următorul 
lucru: sari peste o masă într-o zi în care ești 
extrem de flămând și cineva găteşte 
mâncarea preferată. Asta nu este ca să te 


torturezi; ci doar ca să te eliberezi din camera 
de tortură în care corpul tău se poate 
transforma foarte ușor. 

Transformă dintr-un tipar compulsiv într- 
un proces conștient ce, cât și cum mănânci: 
aceasta este esenţa postului. 

Experimentează. Începe astăzi cu 25% 
alimente naturale, negătite sau vii — fructe și 
legume -, și, într-un interval de patru, cinci 
zile, crește procentul până la 100%. Continuă 
așa o zi sau două și redu apoi cantitatea cu 
10%, pentru ca, peste cinci zile, să ajungi la 
50% hrană crudă, 50% hrană gătită. Acest 
lucru e ideal pentru majoritatea oamenilor 
care vor să fie activi între șaisprezece și 
optsprezece ore pe zi. 

Amintește-ţi că, de regulă, îţi ia 
cincisprezece minute ca să mănânci un fel de 
mâncare gătită. Dacă alegi hrana crudă, îţi va 
lua ceva mai mult timp pentru a consuma 
aceeași cantitate de hrană, fiindcă vei avea 
mai mult de mestecat. Dar natura corpului tău 
este astfel construită, încât corpul te 
informează după cincisprezece minute că ești 
sătul. Prin urmare, oamenii tind să mănânce 
mult mai puţin și să piardă în greutate. Tot ce 
trebuie să faci este să fii puţin mai atent la cât 
de mult mănânci. 


De la agitaţie la odihnă 


Faptul că dormi noaptea face o anumită 
diferenţă între dimineţile și serile tale. 
Diferenţa este dată de nivelul de relaxare 
adus de somn. Dacă ai reuși să rămâi relaxat 
pe tot parcursul activităţilor zilnice, seara ai 
avea același nivel de energie și entuziasm ca 
dimineaţa. 

Dacă te trezești revigorat, este un început 
bun, dar încet-încet, de-a lungul zilei, pe 
măsură ce nivelul de relaxare scade, începi 
treptat să te simţi stresat. Stresul nu este 
cauzat de muncă — este important să reținem 
acest aspect. Toţi oamenii cred că munca lor 
este stresantă. Nicio muncă nu este stresantă. 
Există situații dificile în multe slujbe. Poate ai 
șefi nesuferiţi, colegi nesiguri ori poate că 
lucrezi în camera de gardă sau cu termene 
imposibile - poate ești chiar într-o zonă de 
război! Dar aceste lucruri nu sunt stresante 
prin natura lor. Reacţia noastră compulsivă 
fată de situaţiile în care ne aflăm este cea 
care provoacă stresul. Stresul presupune o 
anumită fricțiune interioară. Cu puţin efort 
interior și constientizare, mecanismul 
interior poate fi lubrifiat cu ușurință. Stresul 
este produs, așadar, de incapacitatea ta de a- 
ți gestiona organismul. La un anumit nivel, 
nu știi să iți gestionezi corpul, mintea și 
emoțiile; asta este problema. 

Cum să îţi păstrezi sistemul fără stres, 
pentru a păstra și dimineaţa, și seara același 
nivel de entuziasm, relaxare și fericire? 

Pe stomacul gol, pulsul obișnuit al unui 
om este între șaptezeci și optzeci de bătăi pe 
minut. Pentru cineva care meditează corect, 
vei descoperi că pulsul variază între treizeci 


și patruzeci de bătăi. Nu depășește cincizeci 
de bătăi nici măcar după un prânz consistent. 
Acest parametru indică pur și simplu nivelul 
de odihnă resimţit clipă de clipă de corp. 
Relaxarea determină, În esenţă, capacitatea 
de refacere și regenerare a corpului. 

Nu îți poţi încetini organismul cu preţul 
activităţii. Trebuie să îti mentii sistemul în 
așa fel încât activitatea să nu îl afecteze. Poţi 
fi epuizat fizic, dar nu trebuie să te stresezi în 
niciun fel. Dacă reușești să fii debordant de 
activ şi totuși relaxat, atunci merită. 
Practicând unele metode simple de yoga, 
după trei sau patru luni, pulsul tău va scădea 
foarte ușor cu cel puţin între opt și douăzeci 
de bătăi pe minut. Acest lucru indică o 
funcţionare a corpului mult mai eficientă și 
intr-un ritm relaxat. 

Corpul nu are nevoie de somn, ci de 
odihnă. Dacă îți mentii corpul foarte relaxat 
pe parcursul zilei, numărul orelor tale de 
somn va scădea în mod natural. De 
asemenea, dacă munca, plimbarea sau 
efortul fizic te relaxează, atunci numărul 
orelor de somn va scădea și mai mult. 

În acest moment, oamenii preferă calea 
cea grea. Văd oameni care se plimbă 
îincordaţi prin parc. Dacă mergi pe jos sau 
alergi, de ce să nu faci acest lucru cu 
ușurință, cu bucurie? Dacă o abordezi ca pe o 
bătălie, mișcarea iţi poate face mai mult rău 
decât bine! 

Nu te lupta cu viaţa. Nu ești anti-viaţă; ești 
viaţă. Intră în rezonanţă cu ea și vei observa 
că vei trece prin viață cu ușurință. A te 
menţine sănătos și într-o formă fizică bună 


nu este o luptă. Fă o activitate care îţi place: 
practică un joc sportiv, înoată, plimbă-te, 
aleargă. Dacă nu îţi place decât să mănânci 
cheesecake toată ziua, atunci ai o problemă! 
În caz contrar, nu există nicio 
incompatibilitate între a fi activ și, în același 
timp, relaxat. 

De cât somn are nevoie corpul tāu? 
Răspunsul depinde de nivelul de activitate 
fizică prestat. Nu trebuie să îți impui o 
anumită cantitate de mâncare sau de somn. A 
calcula caloriile pe care trebuie să le consumi 
și a stabili un număr fix de ore de somn este 
un mod prostesc de a-ţi gestiona viaţa. Lasă 
corpul să decidă cât trebuie să mănânce 
astăzi, nu lua tu hotărârea. Astăzi, nivelul tău 
de activitate este scăzut, așa că mănânci mai 
puţin. Mâine, activitatea ta va fi mai 
susținută, așa că vei mânca mai mult. Același 
lucru este valabil și pentru somn: dacă te 
simţi suficient de relaxat, te trezești. Dacă 
este odihnit, trupul tău se trezește -— 
indiferent că este ora trei, patru sau opt. În 
privinţa hranei și a somnului, corpul tău este 
cel care judecă cel mai bine. 

Dacă atinge un anumit nivel de vigilenţă și 
conștientizare, vei observa că, de îndată ce 
este odihnit, corpul se trezește — adică dacă 
este dornic să revină la viaţă. Dacă încearcă 
cumva să transforme patul într-un mormânt, 
atunci ai o problemă. Menţine-ţi corpul în așa 
fel încât să nu vrea să evite sau să fugă de 
viaţă. Menţine-l în așa fel incât să își dorească 
să se trezească. 

Dacă dormi fără pernă sau cu o pernă foarte 
subtire, care nu deformează coloana 
vertebrală, atunci regenerarea neuronală a 
creierului și regenerarea celulară a sistemului 
neurologic vor fi mult mai eficiente. Dacă 
dormi fără pernă, este recomandat să te 
întinzi pe spate, în decubit dorsal, și nu pe o 
parte. În yoga, această poziţie se numeşte 
shavasana: ea îmbunătățește purificarea și 
regenerarea corpului, stimulează circulaţia 
liberă a fluxului din sistemul energetic, 
aducând relaxare și vitalitate. Dar nu trebuie 
să fim dogmatici în această privinţă. (Măcar în 
somn să nu adoptăm o poziţie!) 


De la carnal la cosmic 


Existenţa este un dans între ce e manifestat și 
ce nu e manifestat. În momentul în care 
există o manifestare, există dualitate: lumină 
și întuneric, masculin și feminin, naștere și 
moarte etc. Deși structura fundamentală a 
creaţiei este unitatea, dualitatea conferă vieţii 
textură, formă și culoare. Toate manifestările 
pe care le vezi astăzi drept viaţă sunt 
ancorate fundamental în dualitate. Pentru că 
sunt două, sunt numeroase. Dacă ar fi una 
singură, existenţa ar fi imposibilă. Odată ce 
există doi, jocul vieţii începe. 

Odată cu dualitatea, începe sexul. Ceea ce 
numim sex reprezintă pur și simplu două 


componente ale dualității, care se străduiesc 
să devină una. În procesul întâlnirii 
dualităților, există anumite funcţii pe care 
Natura vrea să le îndeplinească, cum ar fi 
procrearea şi supraviețuirea speciei. 
Dualitatea tânjeşte în permanență după 
unitate, fiindcă ceea ce a fost cândva unul a 
devenit doi; acum, există o năzuinţă continuă 
de a deveni unul. 

Năzuința de a deveni unul îşi găsește 
expresia în diferite moduri. Când ești tânăr și 
inteligenţa ta este deturnată de hormoni, 
calea este sexul. Când ești la vârstă mijlocie și 
inteligenţa ta este deturnată de emoţii, calea 
este iubirea. Când ești bătrân și lipsit de 
patima hormonală, calea este rugăciunea. 
Dar, indiferent de vârstă, atunci când 
transcenzi toate acestea și cauţi aceeași 
uniune la un nivel mult mai înalt de 
conștientizare, yoga este calea. 

Dacă ești în căutarea uniunii cu trupul, 
trebuie să reții că trupurile fizice vor fi 
întotdeauna două, orice ai face. Pentru câteva 
clipe, se produce un sentiment de unitate, dar 
apoi oamenii se despart. Dacă nu îi separă 
divorțul, îi separă moartea. Este sortit să se 
întâmple așa. 

Sexul reprezintă două contrarii care 
incearcă să se unească. Individualitatea ta nu 
reprezintă doar graniţele false pe care le-ai r 
idicat în cadrul tău mintal, sub forma 
preferințelor și antipatiilor, a gusturilor și 
opiniilor tale. Reprezintă de asemenea 
captivitatea ta în limitele corpului fizic. Poate 
că nu ești conștient, dar viaţa din tine tânjește 
să depășească aceste graniţe. Când vrei să îţi 


depășești graniţele mintale, s-ar putea să îţi 
dorești să porţi o conversaţie serioasă, să 
citești o carte, să bei alcool, să consumi 
droguri sau să faci ceva ciudat. Pentru a-ți 
depăși limitele fizice, s-ar putea să vrei să îţi 
faci un piercing sau un tatuaj, să iţi vopsești 
părul sau poţi să foloseşti metoda clasică, 
sexul. 

Intenţia de a face sex este grozavă, dar 
metoda este zadarnică. Datorită plăcerii 
implicate, doi oameni sunt atrași unul de 
celălalt, dar unitatea durează doar o clipă. 
Așa că încearcă să găsească unitatea și în alte 
domenii ale emoţiei și intelectului. Oamenii 
se străduiesc mereu să găsească un punct 
comun: „Ne place aceeași îngheţată, amândoi 
suntem blonzi, amândoi jucăm jocuri video, 
avem aceeași zodie și ne plac aceleași 
emisiuni TV...“ Dar dacă nu vei înțelege că nu 
puteţi deveni niciodată unul, nu vei învăţa să 
te bucuri de opus. 

Cele două energii, pe care În cazul speciei 
umane le numim „masculin“ și „feminin“, 
încearcă mereu să se unească. În același timp, 
cu excepţia năzuinței de a fi împreună, ele 
sunt opuse. Sunt iubiţi și dușmani în același 
timp. Dacă vom căuta asemănări, vom găsi 
puţine puncte comune, dar atracţia 
contrariilor va fi întotdeauna prezentă. 

Mulţi oameni nu pot să privească actul 
fizic așa cum este, așa că îl înfrumuseţează cu 
tot felul de podoabe. Îi adaugi mereu emoţii, 
pentru că fără ele ţi s-ar părea urât. Într-un 
fel, încerci să îţi înceţoșezi vederea asupra 
realităţii cu o sumedenie de podoabe. 


Sexul este natural; este prezent în corp. 
Sexualitatea este inventată de oameni; este 
ceva psihologic. Dacă este în corp, atunci 
sexul este în regulă, este frumos. În clipa în 
care ajunge in minte, se transformă în 
perversiune. Dar nu are nicio legătură cu 
mintea. Sexul este un aspect omenesc mic, 
care a căpătat în prezent proporţii uriașe. 
Pentru multi, a devenit viaţa însăși. 

Dacă analizăm societăţile moderne, vom 
vedea că oamenii își consumă probabil 90% 
din energie fugind după sau de sex. Sexul este 
doar trucul naturii pentru a se reproduce. 
Fără această atracţie a contrariilor, specia ar 
dispărea. Dar acum am acordat distincţiei 
intre bărbat și femeie foarte multă 
importanţă, de parcă ar fi două specii 
separate. Nicio altă fiinţă de pe planetă nu 
are aceleași probleme cu sexul ca oamenii. În 
cazul animalelor, nevoia este prezentă în 
corp în anumite momente; în restul timpului, 
sunt scutite de ea. În cazul oamenilor, nevoia 
este tot timpul în mintea lor. 

Unul dintre motivele pentru care se 
întâmplă acest lucru este că, în trecut, multe 
religii au negat acest proces fizic simplu, 
până l-au transformat într-un păcat. Pentru 
că nu am acceptat biologia ființelor umane, 
am încercat să o negăm, în loc să privim 
dincolo de limitările procesului biologic. Dacă 
nu am avea nicio problemă cu biologia, nu 
am face distincţia între oameni. Toată lumea 
ar fi apreciată după valoare; ar fi irelevant 
dacă ești bărbat sau femeie. Exploatarea 


femeilor începe in momentul în care nu 
accepţi diferențele fundamentale dintre 
bărbat și femeie. 

Biologia nu trebuie să fie considerată 
sacră sau murdară. Este instrumentul vieţii. 
Exiști datorită ei. Dacă vei ști să o trăieşti fără 
să o preamărești sau să o pângărești, Îi vei 
vedea frumuseţea. 

Senzualitatea pe care o experimentezi în 
viaţă este o invitaţie chimică prin care ceva 
ce nu ești tu devine o parte din tine. Este 
modul Naturii de a te îndemna spre uniune 
sau yoga. Deși senzualitatea are o natură 
celebrativă, este, de asemenea, 
discriminatorie. Când doi indivizi se unesc 
pasional, restul lumii este exclus sau chiar 
uitat. Pentru ca sărbătoarea să dureze, 
senzualitatea sau pasiunea trebuie să devină 
atotcuprinzătoare. Dacă ești într-o stare de 
pasiune atotcuprinzătoare, noi numim asta 
yoga. 

În concluzie, nu negarea este răspunsul. 
Extinderea este singurul răspuns posibil. 

Dacă nu ai cunoscut senzualitatea 
respirației dătătoare de viaţă, care este activă 
în fiecare secundă a vieţii tale, cum poți 
începe să cunoști alte tipuri? Experimentarea 
naturii orgasmice a procesului de respiraţie 
se numește ana pana sati yoga, yoga 
inspiraţiei și expiraţiei. Ana pana înseamnă 
literalmente „înăuntru“ și „afară“. Sati 
inseamnă „consoartă“. Este, în mod clar, o 
referinţă la uniunea orgasmică. Ana pana sati 
yoga este procesul care te iniţiază într-o 


implicare conștientă și profundă a respirației 
și îți arată cum inspiraţia și expiraţia pot 
deveni o sursă de extaz de nedescris. 


Sadhana 


0 — 


Corpul uman găzduiește posibilităţile mai 
înalte ale vieţii. Corpul fizic este o platformă 
pentru toate posibilităţile, de la cele grosiere la 
cele sacre. Poţi să transformi mâncatul, 
somnul și sexul în acte grosiere sau poti 
conferi acestor aspecte o dimensiune a 
sanctităţii. Sanctitatea poate fi obţinută prin 
introducerea în aceste acte a unor gânduri, 
emoţii și intenţii mai subtile. Mai presus de 
toate, nu uita că sanctitatea și starea grosieră 
sunt decise, în mare măsură, de lipsa de 
voinţă și de lipsa conștiinței, respectiv de 
voința și conștiința ta. Fiecare respirație, 
fiecare pas, fiecare gest, gând și emoție pot 
dobândi ipostaze sacre dacă sunt efectuate 
recunoscând sanctitatea celuilalt - fie om, 
aliment sau obiect. 

Dintre toate actele de iubire de care sunt 
capabili doi oameni, simpla tinere de mână 
poate deveni adesea cel mai intim gest. De 
ce? Pentru că, în esenţă, natura palmelor și a 
tălpilor este astfel încât sistemul energetic 
găsește expresie în aceste două părți ale 
corpului într-un mod foarte singular. Două 
palme care se unesc oferă mai multă 
intimitate decât contactul dintre alte părţi ale 
corpului. 

Încearcă şi tu. Nici măcar nu ai nevoie de un 
partener. Când îţi unești mâinile, cele două 


dimensiuni energetice din interiorul tău 
(dreapta-stânga, masculin-feminin, solar- 
lunar, yin-yang etc.) se conectează și trăiești 
un sentiment interior de unitate. Aceasta este 
logica salutului indian tradiţional namaskar. 
Este un mijloc de armonizare a sistemului. 

Așadar, cel mai simplu mod de a 
experimenta o stare de uniune este să încerci 
această simplă yoga namaskar. Împreunează- 
ţi mâinile şi acordă o atenţie plină de iubire 
oricărui obiect pe care îi | folosești sau îl 
consumi sau unei forme de viaţă pe care o 
întâlneşti. Introducând acest sentiment de 
constientizare în fiecare act simplu, experiența 
ta de viaţă nu va mai fi niciodată la fel. Mai 
mult decât atât, împreunându-ţi mâinile, ai 
posibilitatea să unești lumea! 


Deturnare hormonală 


Cineva m-a intrebat cândva: „Nu ţi se pare 
ciudat că oamenii sunt mai obsedati de sex 
decât de orice alt impuls fizic?“ Nu este nimic 
ciudat în asta. Este vorba doar despre 
deturnarea hormonală menţionată mai 
devreme. Și, în orice caz, nu sexul este cel 
mai puternic impuls. Ci foamea. 

De cele mai multe ori, să te gândești la sex 
este pur și simplu un comportament 
compulsiv. Când erai copil, nu conta ce organ 
reproducător are fiecare. În momentul în 
care te-au invadat hormonii, nu te-ai mai 
putut gândi la altceva. Vei vedea că, după o 
anumită vârstă, când jocul hormonilor va 


inceta, sexul nu va mai conta din nou. Vei 
privi Înapoi și nu îţi va veni să crezi că tu erai 
cel care era obsedat de asta. 

Corpul nu are nicio problemă; doar că este 
limitat. Nici a fi limitat nu este o problemă. 
Dacă alegi calea corpului, s-ar putea să 
cunoşti plăcerea, într-o anumită măsură. Nu 
este o fărădelege să vrei să fii limitat, dar vei 
duce o viaţă neîmplinită. 

să presupunem că te binecuvântez și, de 
mâine, toate femeile sau bărbaţii din lume te 
vor dori. Vei constata că vei fi în continuare 
nemulțumit. Vei avea parte de un pic de 
plăcere și de durere, dar vei trăi exclusiv în 
sfera corpului. Corpul nu cunoaște decât 
supraviețuirea și procrearea. Și se îndreaptă 
în fiecare clipă spre mormânt, și nicăieri 
altundeva. 

Corpul tău este doar un împrumut de la 
această planetă. Ceea ce tu numești „moarte“ 
este pur și simplu Mama Terra care își cere 
inapoi imprumutul. Toată viața de pe planetă 
este doar o reciclare a Pământului. Poate 
crezi că mergi acum la birou, acasă sau la un 
meci de fotbal, dar, în ceea ce îl privește, 
corpul tău se îndreaptă, c lipă de clipă, direct 
spre mormânt. Poate ai uitat în clipa de faţă, 
dar încet-incet, cu trecerea timpului, va 
deveni tot mai evident că aceasta este natura 
corpului. Dacă tot ceea ce ai cunoscut este 
corpul - pe care oricum il vei pierde —, 
anxietatea și frica te vor intovărăși constant. 

Oamenii au inceput să creadă chiar că 
frica este o parte naturală a existenţei lor. Nu. 
Frica este un rezultat al existenţei tale 
incomplete. Dacă nu ai explorat viaţa în toată 


amploarea și multidimensionalitatea ei și te- 
ai limitat la corpul fizic, frica este o 
consecinţă naturală. 

Al auzit vreodată de George Best? A fost, 
pe vremea sa, unul dintre cei mai mari 
fotbaliști nord-irlandezi. Era hotărât să 
profite la maximum de viaţă, așa cum știa el 
mai bine. Conform presei, la braţul lui au fost 
cele mai mari vedete de cinema și 
fotomodele. Dar la treizeci și cinci de ani, era 
deja un om distrus, nefericit, frustrat; la 
cincizeci și nouă de ani, a murit. Nu moartea 
este problema, ci modul în care trăieşti. 
George Best a avut totul, dar a dus o viaţă 
cumplită. 

Calea fizicului este limitată. Corpul are un 
rol limitat în viaţa ta. Dacă încerci să îl intinzi 
asupra întregii vieţi, vei suferi, fiindcă vei 
crea o minciună. Viaţa are un milion de 
moduri ingenioase de a te pune la încercare, 
de a te învinge, de a te plămădi și măcina. 

Hormonii nu sunt o problemă, dar o viaţă 
compulsivă este o viaţă de sclav. Totul poate 
decurge bine în viaţă - afaceri, familie, relaţii 
—, dar încet-încet, pe măsură ce compulsiunile 
de tot felul preiau controlul, vei fi din ce în ce 
mai nefericit. În tine există ceva care nu vrea 
să fii sclav. Căutarea bogăției și a stării de 
bine fizice îi conduce pe mulţi la acțiuni din 
ce în ce mai disperate. Dacă privești dincolo 
de aparențele civilizaţiei, vei descoperi cele 
mai abominabile forme de abuz. Nu ne 
cruțăm nici măcar copiii. Acestea sunt 
consecinţele nerespectării tuturor 
dimensiunilor umane și limitării la îngusta 
sferă fizică. 


În zilele noastre, în încercarea de a-și 
fetișiza corpul, oamenii îndură suferințe 
incomensurabile. Din punct de vedere 
material, nu există un context mai propice: 
din perspectiva asistenței medicale, a 
asigurărilor, a automobilelor. Avem mai mult 
confort și mai multe facilităţi decât orice altă 
generaţie. Dar oamenii suferă enorm. În 
societățile bogate, unul din cinci oameni ia 
diferite tipuri de medicamente pentru a-și 
menţine echilibrul mintal. Când trebuie să iei 
zilnic pastile doar ca să râmâi sănătos, nu 
putem vorbi despre bucurie. Oamenii sunt în 
pragul prăbușirii pentru că și-au concentrat 
viaţa în jurul unui mic aspect al său. 


MORTALITATE ȘI PROFUNZIME 


Doar când recunoști că ești 
muritor vei dori să știi ce altceva 
mai există în viaţă. Atunci începe 
procesul spiritual. 

Odată... doi bătrâni de optzeci și 
ceva de ani s-au întâlnit. Unul l-a 
recunoscut pe celălalt și a întrebat: 


- Nu cumva ai luptat în Al Doilea 
Război Mondial? 


- Ba da, a răspuns celălalt. 


Primul l-a întrebat unde și în ce 
batalion. Al doilea bărbat i-a spus. 


- O, Doamne! Nu mă recunoști? 
a exclamat primul bărbat. Am 
luptat în aceleași tranșee! 


S-au înţeles de minune! Nu s-au 
mai oprit din discuţii. Fuseseră 
martori doar la vreo patruzeci de 
minute de lupte intense. Dar au 
vorbit despre fiecare glonţ care le- 
a trecut pe la ureche: zing, zing. Au 
discutat ore intregi despre cele 
patruzeci de minute. 


După ce au epuizat tot ce aveau 
de spus despre acea perioadă, unul 
dintre ei a întrebat: 


- Ce ai făcut după război? 


- În ultimii șaizeci de ani? Oh, 
nu am fost decât un comis-voiajor. 


Cele patruzeci de minute au 
devenit definitorii pentru viaţa lor, 
fiindcă au avut moartea în faţa 
ochilor clipă de clipă. Lupta a 
făurit o legătură profundă între ei. 
Dincolo de asta, viaţa acelui om a 
putut fi rezumată într-o singură 
propoziţie: nu a fost decât un 
comis-volajor. 


Când realizezi că ești muritor, 
descoperi în tine o profunzime de 
nedescris. Dacă nu ai conștientizat 
deocamdată că natura ta este 
eternă, trebuie, cel puţin, să devii 


conștient de natura ta muritoare. 
Moartea nu este sfârșitul vieţii. 
Moartea este pur și simplu 
finalitatea corpului. Dacă de-a 
lungul vieţii te-ai identificat foarte 
puternic cu fizicul, lupta ta cu 
moartea va fi foarte aprigă, fiindcă 
moartea marchează finalitatea 
corpului. Doar atunci când te 
confrunţi cu mortalitatea - cu 
potenţialul, dar inevitabilul sfârșit 
al formei tale fizice - dorinţa 
transcedentală devine autentică. 


Mintea 


Miracol sau harababurăa? 


Odată... un bărbat a vrut să dobândească 
puteri supranaturale. A trecut de la un guru 
la altul, căutând disperat să înveţe. În cele din 
urmă, și-a croit drum către un schit 
îndepărtat din pustietatea himalayană. 

Gurul ashramului a intuit scopul căutării 
sale și a încercat să îl descurajeze. 

— Ce vei face cu aceste puteri? Și ce dacă 
înveţi să mergi pe apă? După trei zile, o barcă 
va fi mai folositoare! Nu-ţi irosi viaţa cu 
activităţi irelevante. În schimb, lasă-mă să te 
invăţ meditaţia. 

Maestrul a avut numeroase tentative de 
descurajare, dar bărbatul a rămas de 
neclintit. 

- Bine, dacă ești atât de hotărât, fă o baie 
în râu mâine dimineaţă, la ora patru, și vino 
la mine. Te voi iniţia în tainele 
supranaturalului, i-a spus gurul în cele din 
urmă. 

Bărbatul a fost încântat. S-a scăldat inainte 
de răsărit într-un râu himalayan rece ca 
gheaţa, incât i s-a învineţit jumătate din corp, 
și s-a înfățișat nerăbdător în faţa maestrului. 

— Vezi tu, este un lucru foarte simplu. Am o 
mantra secretă. Dacă o rostești de trei ori, 


vreme de patruzeci de zile, vei dobândi toate 
puterile supranaturale cu putinţă, i-a spus 
gurul. 

Apoi i-a dezvăluit mantra: 

Asatoma sadgamaya. 

Din ignoranță, condu-mă către adevăr. 

— Trebuie să repeti mantra sacră de trei ori 
pe zi în următoarele patruzeci de zile și vei 
stăpâni întregul tărâm supranatural. Dar 
când o rostești, să nu te gândești cu niciun 
chip la maimuțe, i-a spus gurul. 

Bărbatului nu i-a venit să creadă că totul e 
atât de simplu. 

— Asta-i tot? a intrebat bucuros. Pot să plec 
acum? 

- Insist chiar. Pleacă, te rog, și întoarce-te 
peste patruzeci de zile, i-a spus gurul. 

Bărbatul a plecat entuziasmat. „Prostul de 
guru mi-a dezvăluit toate secretele sale și nu 
mi-a cerut nimic în schimb!“, s-a gândit el. 
„Nu mi-a zis decât să nu mă gândesc la 
maimute. De ce-aș face asta? Ce ridicol!“ 

A coborât muntele și a ajuns pe malul 
fluviului Gange. A făcut o baie în râul sfânt și 
s-a pregătit să își înceapă ritualul. Dar 
imediat ce a rostit cuvântul „asatoma“ — pac, 
maimute! De fiecare dată când se gândea la 
maimute, făcea o nouă baie în râu. A încercat 
să spună mantra în tot felul de poziţii 
yoghine. Imediat ce rostea prima silabă, 
gândul îi fugea la maimuțe. Hoarde de 
maimuțe. După o săptâmână de practică 
intensă, nu a mai fost nevoie de mantra. 
Universul s-a umplut de maimute - un 


coșmar simian. Hărţuit de nenumăratele 
maimuțe, incapabil să mai facă ceva, 
bărbatul s-a întors la guru și i-a spus: 

- Nu vreau puterile tale supranaturale. 
Scapă-mă mai întâi de maimute! 

Dacă îţi propui să nu cumva să te gândești 
la ceva, acesta va fi primul lucru care îţi va 
trece prin minte! Aceasta este natura minții 
omenești. 

În ultima vreme, activitatea creierului a 
făcut obiectul mai multor studii științifice. 
Dacă analizăm modul de activare a 
neuronilor din creier, observăm o coeziune 
extraordinară a acestei activităţi. Această 
coeziune e cea care se traduce prin 
funcţionarea eficientă a corpului. Chiar în 
clipa de față, datorită dansului extrem de 
pine c oordonat și de complex al neuronilor, 
în corp sunt efectuate un miliard de activităţi 
sofisticate. 

Dar, pentru majoritatea oamenilor, 
mintea a devenit, din păcate, un circ. De fapt, 
circul este o activitate bine coordonată, care 
arată haotic în mod deliberat. Chiar și clovnii 
sunt gimnaști. Deși fac pe bufonii, sunt foarte 
talentați și pricepuţi în ceea ce fac. Metafora 
clov-nului rezumă experiența activității 
mintale a majorității oamenilor. 

Cum a devenit mintea, dintr-o gimnastă 
uimitoare, un clovn? Cum s-a transformat 
dintr-o sursă de magie într-o harababură? De 
ce un instrument miraculos a devenit o 
mașinărie generatoare de suferinţă? 

După cum am menţionat anterior, în 
esență, fiecare om caută plăcerea, atât 
interioară, cât și exterioară. În privinţa 


exteriorului, există un milion de ingrediente 
și nimeni nu le stăpânește complet. În 
privinţa situației interioare însă, există un 
singur ingredient: tu. Poţi fi singurul arhitect 
și creator al vieţii tale interioare. Dar nu știi 
cum. Acesta este obstacolul. Dacă ai avea 
puterea, cu siguranţă nu ţi-ai provoca 
suferinţă. Un drept fundamental al omului 
este să gândească ce vrea. Atunci ce te 
împiedică să ai gânduri plăcute? 

Problema este simplă: faptul că mintea ta 
nu primește instrucțiuni de la tine. 
Imaginează-ţi un om primitiv, venit din 
paleolitic, care lovește cu pumnul tastatura 
unui computer. Ceea ce va apărea pe ecran va 
arăta ca tot felul de obscenități. 

Sistemul yoga este o tehnologie care 
creează o delimitare între tine și mintea ta. 
Între tine și ceea ce ai acumulat din 
perspectiva corpului și minţii există un 
spațiu. Conștientizarea acestui spaţiu este 
primul și singurul tău pas către libertate. 
Conţinutul fiziologic și psihologic acumulat 
este cel care determină tiparele ciclice din 
viaţa ta și chiar dincolo de ea. Dacă 
conștientizezi permanent acest spaţiu dintre 
tine și corp-minte, vei deschide o dimensiune 
a posibilităților nelimitate. 

În această lume, există doar două forme 
de suferință: fizică și psihică. Odată ce 
această  distanţare devine un factor 
permanent al experienţei tale, vei ajunge la 
capătul suferinței. Odată cu eliminarea fricii 
de suferință, vei putea lua viața în piept, 
explorând neînfricat tot ce are ea de oferit. 
Capacitatea de a folosi extrem de sofisticatul 


fenomen  corp-minte poate atinge o 
dimensiune experienţială și practică complet 
nouă dacă stai în afara lor. Sună paradoxal, 
dar este adevărat. Pe măsură ce experienţa 
spațiului crește, mintea nu mai este o 
harababură. Este o simfonie minunată, o 
posibilitate extraordinară, care te poate 
conduce la mari înălțimi. 

Yoga este o călătorie către o realitate în 
care  experimentezi natura absolută a 
existenţei, ca unitate neingrădită. Această 
experiență este posibilă doar dacă menţii 
spaţiul între tine și corp-minte. Este 
important să reţii că această unitate 
neingrădită este o experienţă, nu o idee, o 
filozofie sau un concept. Dacă promovezi 
teoria intelectuală a unităţii universului, 
acest lucru te poate face popular la o cină sau 
iți poate aduce aplauze la un seminar. Poate 
vei primi chiar premiul Nobel. Dar nu 
slujește niciun alt scop. Pe de altă parte, 
experiența unitătii neingrădite te poate 
conduce într-o dimensiune complet diferită: o 
dimensiune a iubirii și a beatitudinii, o 
dimensiune situată mult dincolo de 
dimensiunea cerebrală. 

De fapt, din punct de vedere intelectual, 
poate fi dăunător pentru un individ să vadă 
totul ca unul. Adesea, până când se confruntă 
cu lecţiile vieţii, oamenii susţin tot felul de 
teorii filozofice fanteziste despre uniunea cu 
cosmosul, despre iubirea pentru întreaga 
lume. Când vine vorba despre bani, graniţa 
dintre sine și ceilalţi este foarte clară. În 
astfel de momente, nu se pune problema că 
tu și eu suntem unul! 


Odată... Shankaran Pillai a mers la o clasă 
de Vedanta. Vedanta este școala indiană de 
metafizică care vorbeşte despre non- 
dualitatea sinelui și a divinului. Profesorul, 
un filozof foarte învăţat, era în plin avânt: 

- Tu nu ești doar cutare sau cutare; ești 
peste tot. Nu există nimic „al tău“ și „al meu“; 
eşti totul, totul este al tău. În esenţă, totul este 
unul. Realitatea nu este ceea ce vezi, auzi, 
miroși și guști; totul este maya, totul este 
iluzie. 

Retorica Vedanta irefutabilă a rezonat cu 
mintea lui Shankaran Pillai. S-a dus acasă și s- 
a gândit toată noaptea la ea. Dimineaţa, s-a 
trezit înflăcărat. De obicei îi plăcea să 
doarmă, dar Vedanta l-a făcut să sară din pat. 
Primele lui gânduri au fost: „Nu există nimic 
care să nu fie al meu. Totul este al meu; totul 
sunt eu. Tot ce există pe lume sunt eu și totul 
este maya.“ 

Stii, indiferent de filozofie, la intervale 
regulate, oamenilor li se face foame. 
Shankaran Pillai a mers așadar la 
restaurantul său preferat, a comandat un 
mic-dejun copios și l-a devorat, spunându-și: 
„Mâncarea sunt eu; cel care mă servește la 
masă sunt tot eu; cel care mănâncă sunt tot 
eu.“ Vedanta! 

Și-a terminat micul-dejun. Aflat într-o 
stare atât de înaltă de Vedanta, o problemă 
banală, cum ar fi achitarea notei de plată, nu 
i-a mai trecut prin minte. S-a ridicat și a dat 
să plece. Dacă totul este al tău, cum să existe 
o notă de plată? 

Când a trecut pe lângă casa de marcat, a 
văzut că, întâmplător, proprietarul era cu 


spatele, ocupat cu altceva. Shankaran Pillai a 
zărit pe tejghea un teanc de bani. Imediat, 
Vedanta i-a spus: „Totul este al tău; nu există 
diferenţă între cutare și cutare lucru.“ Așa că, 
pentru că avea buzunarele cam goale, a băgat 
mâna în cutie, a luat niște bani, i-a pus în 
buzunar și a ieșit din restaurant. Nu a făcut-o 
ca să jefuiască pe cineva; doar ca să practice 
Vedanta. 

Imediat, câtiva oameni din restaurant au 
alergat după el și l-au prins. Shankaran Pillai 
a spus: 

- Pe cine încercaţi să prindeţi? Cel care 
prinde și cel prins sunt unul; cel prins sunteţi 
voi; cei care prindeţi sunteţi voi. Dacă nu 
există voi și eu, pe cine să plătesc? 

Proprietarul a rămas uluit! Un singur 
lucru era clar pentru el: 

- Banii mei sunt în buzunarul tău. 

Dar iată că Shankaran Pillai i-a spus: 

— Cel care m-a prins sunt eu, cel prins sunt 
tot eu. 

Proprietarul nu a știut cum să se comporte 
cu un asemenea client. Exasperat, l-a dus pe 
Shankaran Pillai în fața judecătorului. 

Acolo, Shankaran Pillai și-a continuat 
Vedanta. Judecătorul a încercat în diferite 
moduri să îl facă să înțeleagă că furase, dar 
zadarnic. În cele din urmă judecătorul a 
renunțat și a spus: 

- Bine, zece lovituri de bici pe spate. 

Prima lovitură... Shankaran Pillai a ţipat. 

— Nu-ţi face griji. Maya este peste tot. Nu 
există durere sau plăcere. Totul este maya. 

A doua lovitură... Shankaran Pillai a 
strigat: 


— Destul! 

- Cel care te biciuiește ești tu, cel biciuit 
ești tot tu. 

A treia lovitură... Shankaran Pillai a urlat: 

- Încetaţi! Încetaţi! 

- Nu există început și sfârșit. Totul este 
maya. 

A continuat așa pe parcursul celor zece 
lovituri. Dar înainte de ultima, Shankaran 
Pillai s-a lecuit de Vedanta. 

O concepţie intelectuală nesusţinută de 
cunoștințe experienţiale poate crea jocuri 
mintale și stări înșelătoare. În schimb, dacă 
devine o realitate experienţială, unitatea nu 
va produce o acţiune imatură. Va produce o 
experiență de viaţă extraordinară, care te va 
transforma pentru totdeauna. 

Universalitatea nu este o idee; e un adevăr 
existenţial. Dar individualitatea este o idee. 
Yoga este pur și simplu chitta vritti nirodha. 
Cu alte cuvinte, dacă activitatea minţii tale 
încetează, dar ești încă alert, înseamnă că ești 
în yoga. 

Dar nu încerca să oprești forțat activitatea 
mintală, fiindcă vei înnebuni. În cazul mintii, 
toate cele trei pedale sunt pedale de 
accelerație; nu există frână sau ambreiaj. Ai 
observat acest lucru? Indiferent de pedala pe 
care o apeși, mintea nu face decât să 
accelereze. Dar dacă nu îi acorzi atenţie, 
gândurile se atenuează încet, lăsându-te într- 
o tăcere bogată și vibrantă, 

Amintește-ţi cel puţin o dată pe oră că tot 
ceea ce porți — geantă, bani, relaţii, greutatea 
din inima și corpul tău — sunt lucruri pe care 
le-ai acumulat în timp. Dacă devii din ce în ce 
mai conștient de această realitate 
fundamentală, în timp ce în interiorul tău 
procesul d e dezideniificare crește - în 
echilibru cu sentimentul profund de implicare 
în tot ceea ce te înconjoară —, vei trece de la 
suferința și nebunia minţii umane către o stare 
de meditaţie. 


Gândind până îţi ratezi viaţa 


Generezi gânduri doar pentru că exiști. Dar 
procesul tău de gândire a devenit atât de 
compulsiv, încât atenţia ţi s-a mutat de la 
existențial la psihologic. Acest proces a 
căpătat proporţii atât de mari, încât ai 
început să crezi că exiști pentru că gândești! 
De fapt, filozofia occidentală este întemeiată 
pe celebra axiomă a filozofului francez Rene 
Descartes, din secolul al XVII-lea: „Gândesc, 
deci exist.“ 

Este timpul să reformulăm un fapt 
fundamental: exiști, deci poate că gândești. 
Acest lucru nu are legătură cu vreo filozofie 
orientală sau occidentală. Este o simplă 
realitate existenţială. 

Poți „fi“ și totuși poţi alege să gândești sau 
să nu gândești. Cele mai frumoase momente 
din viaţa ta - momentele de beatitudine, 
bucurie, extaz sau pace totală - au fost 


momente în care nu te-ai gândit la absolut 
nimic. Tu doar erai. Existenţa există chiar și 
fără gândurile tale. 

Ce sunt de fapt gândurile? Simple 
informații pe care le-ai adunat și reciclat. Eşti 
capabil oare să te gândești la altceva decât la 
ceea ce ai acumulat în minte? Mintea umană 
nu face decât să recicleze informaţii vechi. 

Așa că te întreb: Vrei să fii o fiinţă vie sau 
o fiinţă gânditoare? În prezent, în 90% din 
timp te gândești doar la viaţă, nu o trăieşti. Ai 
venit pe lume ca să trăiești viaţa sau ca să te 
gândești la ea? Procesul tău mintal este un 
eveniment neinsemnat prin comparaţie cu 
procesul vieţii, dar, în prezent, a devenit mult 
mai important. Este timpul ca omenirea să 
acorde din nou importanţă procesului vieţii. 
Este imperativ. Vieţile noastre depind de asta. 

Odată... (Aceasta este aproape sigur o 
poveste apocrifă, dar nu contează; are un aer 
autentic.) Aristotel, părintele logicii moderne, 
uriașul intelectual al Greciei antice, se plimba 
pe plajă. Era un apus s uperb, dar el nu avea 
timp pentru asemenea lucruri mărunte. Se 
gândea serios la o mare problemă a 
existenţei. Pentru mintea intelectuală, 
existența este intotdeauna o problemă, iar 
Aristotel voia să o rezolve. Pierdut în gânduri 
solemne, se plimba încolo și incoace pe plajă. 

Pe plajă mai era cineva, un bărbat care 
făcea ceva cu foarte mare dăruire — atât de 
multă dăruire, încât, la un moment dat, 
inclusiv Aristotel l-a remarcat. Cei care sunt 
cufundaţi în propriile realități psihologice 
ignoră de obicei viața din jur. Au rareori ochi 
pentru altceva: o floare, un apus, un copil sau 


o faţă zâmbitoare. Si dacă cineva nu 
zâmbește, nu sunt tentaţi nicio clipă să îi 
aducă zâmbetul pe buze; sarcinile atât de 
mici și grijile atât de minore nu îi 
interesează! Sunt prea ocupați să rezolve 
marile enigme ale existenţei. 

Dar intensitatea acelui om nu l-a lăsat 
indiferent nici măcar pe Aristotel. La o 
observare atentă, a remarcat că omul se 
apropia și se îndepărta intruna de ocean, cu 
foarte mare hotărâre. Aristotel a luat o pauză 
de la gândurile sale și l-a întrebat: 

- Ce faci mai exact? 

- Te rog, nu mă deranja, fac ceva foarte 
important, i-a spus bărbatul și și-a văzut de 
treabă extrem de încordat. 

I-a stârnit curiozitatea lui Aristotel, care l- 
a întrebat din nou: 

- Dar ce faci? 

- Nu mă deranja. Este ceva foarte 
important, a spus bărbatul. 

— Ce este atât de important? 

Bărbatul i-a arătat o mică groapă săpată în 
nisip și i-a spus: 

— Golesc oceanul în această gaură. 

În mână avea o lingură. 

Aristotel s-a uitat la ea și a izbucnit În râs. 
Aristotel era genul de om care putea sta un 
an întreg fără să schițeze nici măcar un 
zâmbet. Ca să râzi, ai nevoie de inimă. 
Intelectul nu poate râde; poate doar diseca 
lucrurile. 

Dar chiar și Aristotel a râs și a spus: 

— Ce ridicol! Cred că ești nebun. Știi cât de 
vast e oceanul? Cum să îl golești în această 


găurică? Și încă cu o lingură? Poate d acă ai fi 
încercat cu o găleată să fi avut o șansă! Te 
rog, las-o baltă. E nebunie curată. 

Bărbatul s-a uitat la Aristotel, a aruncat 
lingura și a spus: 

- Mi-am terminat treaba. 

- Ce vrei să spui? Să lăsăm oceanul 
deoparte; nici măcar gaura n-ai umplut-o. 
Cum să-ţi fi terminat treaba? 

Bărbatul s-a ridicat și a spus: 

- Încerc să golesc oceanul și să umplu 
această gaură cu o lingură. Mi-ai spus că este 
nebunie curată. Dar tu ce incerci să faci? Ştii 
cât de vastă este existenţa? Poate conţine un 
miliard de oceane ca acesta, iar tu încerci să 
îl cuprinzi în gaura mică a capului tău - și cu 
ce? Cu linguri numite gânduri! Te rog, las-o 
paltă. E complet ridicol. 

Bărbatul era Heraclit, un alt filozof grec. 
Într-o clipită, el i-a arătat lui Aristotel ce 
existenţă mutilată ducea, fiindcă încerca să 
își extindă logica asupra fiecărui aspect al 
vieții. 

Nu vei reuși niciodată să cunoşti 
dimensiunile experienţiale ale vieţii apelând 
la procesul neînsemnat al gândirii. Procesul 
de gândire este depășit chiar dacă ai creierul 
lui Einstein, fiindcă gândirea nu poate 
cuprinde viaţa. Gândirea nu poate fi decât 
logică, funcționând între două polarităţi. 
Dacă vrei să cunoști vastitatea vieţii, ai 
nevoie de ceva mai mult decât intelectul. 

Aceasta este alegerea fundamentală pe 
care o ai de făcut: fie înveţi să trăiești cu 
creația, fie îți fabrici în minte propria creaţie. 

Ce alegi? 


Planeta se învârte la timp: nu este un 
eveniment neînsemnat. Toate galaxiile se 
descurcă foarte bine; întregului cosmos Îi 
merge de minune. Dar prin minte Îți trece un 
gând nesuferit și ai o zi proastă! Problema 
este că trăieşti într-un spaţiu psihologic care 
nu are nicio legătură cu realitatea. Și ești 
nesigur, pentru că se poate destrăma în orice 
moment. 

Dacă te priveşti din perspectiva vastității 
și măreției spaţiului cosmic, ești mai puţin 
decât un fir de praf. Cu toate acestea, crezi că 
gândirea ta — care este mai puţin decât un fir 
de praf din tine — ar trebui să determine 
natura existenţei! Ţi-ai pierdut perspectiva 
asupra vieții: aceasta este problema 
fundamentală. 

Al auzit de „Buddha“. Numele lui era 
Siddhartha Gautama și a devenit un Buddha. 
Dar Gautama nu a fost singurul Buddha. Un 
om care a reușit să transcendă intelectul, 
dimensiunile discriminatorii și logice ale 
vieţii este un Buddha. Oamenii au inventat 
milioane de moduri de a suferi. Pentru toate, 
unitatea de producţie există exclusiv în 
minte. Odată ce nu te mai identifici cu mintea 
ta, ești liber să experimentezi viața dincolo de 
limitări. A fi un Buddha înseamnă a deveni 
martorul propriului intelect. 

Așa cum am spus anterior, esența yoga 
este doar asta: să ajungi în acel moment în 
care există o delimitare clară între tine și 
mintea ta. Odată ce se întâmplă acest lucru, 
vei începe o viaţă de o claritate, percepţie și 
libertate sporite. Vei asista la nașterea 
libertății. 


LIMITELE LOGICII 


Fără gândire logică, nu poţi 
supravieţui pe această planetă. 
Dar, în același timp, prea multă 
logică înseamnă sinucidere. Sā 
presupunem că te trezești mâine 
dimineaţă și începi să gândești 
100% logic. Nu te gândi la răsăritul 
soarelui, la păsările de pe cer, la 
chipul copilului tău, la florile care 
înfloresc în grădina ta. Gândește 
exclusiv logic. Acum, trebuie să te 
ridici, să mergi la toaletă, să te 
speli pe dinţi, să mănânci, să 
lucrezi, să mănânci, să lucrezi, să 
mănânci, să dormi. Mâine 
dimineaţă, acelaşi lucru. În 
urmātorii treizeci, patruzeci sau 
cincizeci de ani, trebuie să faci 
același lucru. Dacă gândești 100% 
logic, nu există niciun motiv să fii 
în viaţă! 

Într-o zi, în New York, un bărbat 
mergea spre casă, venind cu 
întârziere de la serviciu. Deodată, 
i-a venit o idee romantică. A intrat 
în florărie, a cumpărat un buchet 
uriaș de trandafiri roșii, s-a dus 
acasă și a bătut la ușă. I-a deschis 
soția lui. 


S-a uitat la el și a început să tipe. 


— A fost o zi cumplită. S-a stricat 
robinetul, pivnita s-a umplut de 
apă, copiii s-au bătut cu mâncare, 
iar eu a trebuit să curăţ toată casa. 
Câinelui i s-a făcut rău, mama s-a 
îmbolnăvit și mai ai tupeul să vii 
acasă beat! 


Așadar, dacă gândești 100% 
logic, viaţa este complet 
imposibilă! Momentele de logică 
extremă sunt momente de 
sinucidere. Viata ta va fi frumoasă 
doar dacă vei ști când trebuie să 
folosești logica și când să o lași 
deoparte. 

Încearcă următoarea practică simplă. Fixează- 
ţi robinetul în așa fel încât să cadă doar între 
cinci și zece picături pe minut. Încearcă să 
observi fiecare picătură - cum se formează, 
cum cade, cum se împrăștie în chiuvetă. Fă 
acest lucru timp de cincisprezece, douăzeci 
de minute pe zi. Vei conştientiza treptat multe 
lucruri din jurul și din interiorul tău, lucruri de 
care nu ești pe deplin conștient în acest 
moment. Acest exerciţiu simplu poate 
declanșa un proces de sensibilizare și 
claritate și poate realiza mult mai multe decât 
îți imaginezi. Prin acest proces simplu, vei 


explora o ramură a yoga denumită dharana, 
care înseamnă „ceea ce curge“. Nu ne referim 
la apă. Este vorba despre atenţia, respectiv 
conștiința ta. Scopul este să îţi faci atenţia să 
curgă și să te conectezi cu obiectul ei — în 
cazul nostru, apa. Nu este un exerciţiu de 
observaţie sau de apreciere. Este un exerciţiu 
de atenţie - de transformare în flux a unui 
lucru sporadic și intermitent. (La scară 
universală, tu și apa sunteţi deja unul. 
Individualitatea ta este doar ideea ta.) 


Aspectul murdar al identităţii 


Intelectul este ca un bisturiu. Funcţia sa este 
să incizeze realitatea și să iţi permită să 
deosebești un lucru de altul. Pentru ca un 
cuțit să taie cu ușurință, este important ca 
materia tăiată să nu se lipească de el. Un cuţit 
lipicios este, evident, un instrument 
ineficient. 

să presupunem că folosești un cuţit ca să 
tai astăzi o prăjitură; mâine tai carne; 
poimâine, fructe. Dacă toate reziduurile se 
lipesc de el, cuțitul se transformă cu timpul 
intr-un instrument inutil. Ai experimentat 
poate următoarea situație: dacă tai mango 
sau mere după ce ai tăiat o ceapă, totul are 
gust de ceapă! Un asemenea cuțit devine mai 
degrabă un impediment decât un ajutor. Cu 
alte cuvinte, odată ce se identifică cu un 
lucru, intelectul tău se atașează de 
identificării şi distorsionează complet 
experienţa lumii. 

Odată... în copilăria sa, Akbar, marele 
împărat, a fost separat din motive politice de 


mama sa. O altă femeie, care era și ea mamă, 
a fost adusă să îl alăpteze. L-a alăptat pe 
Akbar și, mai târziu, a fost răsplătită pentru 
serviciile ei. Băiatul ei, care era încă mic, 
puţin mai în vârstă decât Akbar, a primit în 
stăpânire câteva sate și a devenit un mic 
conducător. Mulţi ani mai târziu, Akbar a fost 
încoronat impărat. Dar acel băiat, lipsit de 
inteligenţa și capacitatea de care are nevoie 
un conducător, și-a risipit toate resursele, a 
pierdut tot ce i s-a dat și a sărăcit. 

Într-o zi, pe când avea vreo treizeci și doi 
de ani, i-a venit o idee măreaţă. „De vreme ce 
am bāut lapte de la aceeași mamă, eu și 
impăratul suntem fraţi. Și, întrucât eu m-am 
născut primul, sunt fratele mai mare!“ s-a 
gândit el. 

Ideea i s-a întipărit adânc în minte și s-a 
dus la Akbar ca să îi spună aceeași poveste. 

- Vezi tu, noi doi suntem frati, iar eu sunt 
fratele mai mare. Dar uite în ce hal am ajuns: 
eu sunt sărac, tu ești împărat! Cum poţi să mă 
lași așa? 

Akbar a fost profund emoţionat. L-a primit 
cu brațele deschise, l-a găzduit în palat și l-a 
tratat ca pe un rege. Bărbatul nu era obișnuit 
cu manierele de la curte și a comis multe gafe 
prostești. Dar generosul Akbar nu a incetat să 
își spună: „Este fratele meu mai mare. Am 
păut lapte de la aceeași mamă.“ L-a prezentat 
tuturor drept fratele lui mai mare. 

Lucrurile au continuat așa pentru o 
vreme. La un moment dat, bărbatul a trebuii 
să se întoarcă în satul său pentru niște 
treburi. Akbar i-a spus: 


- Frate, ai pierdut satele pe care le-ai 
primit. Îţi voi da în stăpânire cinci sate noi: 
un mic regat numai al tău. 

— Am observat că ai avut atâta succes 
pentru că ai fost înconjurat de mulți oameni 
inteligenţi. Eu nu am pe nimeni care să mă 
sfătuiască și de aceea sunt pierdut. Dacă aș fi 
avut sfetnici și miniștri buni, aș fi construit și 
eu un mare imperiu. Mai presus de toate, tu îl 
ai pe Birbal! Ce inteligent este. Dacă aș avea 
pe cineva ca el, aș fi și eu un mare împărat, i- 
a spus bărbatul. 

- Dacă vrei, poţi să-l iei pe Birbal cu tine, i- 
a spus mărinimosul Akbar. 

L-a chemat pe Birbal și i-a poruncit: 

— Mergi cu fratele meu mai mare. 

- înălțimea Ta, fratele dumitale merită pe 
cineva mai bun decât mine. Ce zici de fratele 
meu mai mare? Ai putea să Îl trimiţi pe el în 
schimb. 

Akbar a fost fermecat de idee, pentru că 
nu voia să îl piardă pe Birbal. A spus încântat: 

— Cheamă-l de îndată. 

A doua zi, bărbatul urma să plece în noul 
său regat, iar la curte a fost organizată o 
mare petrecere de rămas-bun. Atmosfera era 
încărcată de emotie, fiindcă toată lumea 
aștepta ca Birbal să vină cu fratele lui mai 
mare. 

În cele din urmă, Birbal a sosit trăgând 
după elun taur. 

— Ce-i cu sta? a întrebat Akbar. 

- E fratele meu mai mare, a zis Birbal. 

- Vrei să ne faci de ocară pe mine și pe 
fratele tău? a întrebat furios Akbar. 


- Nu, stăpâne, a spus Birbal. Chiar este 
fratele meu mai mare. Amândoi am băut 
lapte de la aceeași mamă. 

Odată ce intelectul tău — sau buddhi, cum 
se numește în terminologia yoghină — se 
identifică cu un lucru, vei funcţiona în sfera 
acelei identități. Indiferent cu ce te identifici, 
toate gândurile și emoţiile tale izvorăsc din 
această identitate. De exemplu, dacă în clipa 
de faţă te identifici ca bărbat, toate gândurile 
și emotiile tale izvorăsc din această 
identificare. Dacă te identifici cu 
naționalitatea sau religia ta, emoțiile izvorăsc 
din aceste identificări. Oricare ar fi gândurile 
si emotiile tale, aceste identificări sunt, într-o 
anumită măsură, prejudecăţi. De fapt, chiar 
mintea ta este un tip de prejudecată. De ce? 
Pentru că funcţionează pe baza unor 
informaţii limitate și este condusă de un 
intelect esentialmente discriminatoriu. 
Aşadar, mintea ta, care ar fi trebuit să fie o 
scară către divin, se complace într-o 
mediocritate nesfârșită și, în unele ocazii, 
devine o scară directă către iad. 

Identitatea în jurul căreia funcţionează 
intelectul se numește ahankara. Continuând 
comparatia cu cuțitul, putem spune că 
identitatea este mâna care folosește cuțitul. 
Sau, cu alte cuvinte, intelectul tău este 
gestionat și determinat de identitatea ta. Un 
cuţit trebuie să aibă un tâiș ascuţit, dar și o 
mână fermă care să il folosească. Dacă mâna 
nu este fermă, riști să te tai într-un milion de 
moduri. Majoritatea suferințelor pe care le 


îndură oamenii nu se datorează situaţiilor 
externe. Pricinile exterioare sunt minime; 
majoritatea sunt autoinduse! 

Odată ce te identifici cu ceva ce nu ești, 
mintea devine un tren rapid, imposibil de 
oprit. Dacă mintea prinde viteză maximă, 
frânele vor fi imposibil de folosit. Dar dacă 
reușești să te detașezi de tot ceea ce nu ești — 
dacă te dezidentifici, ca să spun așa —, vei 
vedea că mintea se golește și devine o coală 
albă de hârtie. Vei putea să o folosești când 
vrei; alteori, va rămâne pur și simplu goală, 
ferită complet de harababura psihologică. 
Așa trebuie să fie. Doar că acum te identifici 
cu foarte multe etichete și, în același timp, 
încerci să îți oprești mintea: numai că acest 
lucru nu funcţionează. 

Indiferent ce credem că suntem, în 
confruntarea cu moartea, toate identificările 
se destramă. Dacă ar învăţa să renunţe la ele 
în mod voluntar, oamenii ar duce o viaţă 
peatifică. Dacă nu îţi îngreunezi intelectul 
identificându-te cu ceva — corp, gen, familie, 
calificări, societate, rasă, castă, crez, 
comunitate, naţiune și chiar specie —, vei 
călători în chip firesc către natura ta 
absolută. Dacă nu, moartea va demola oricum 
totul. Să nu ai nicio îndoială în privinţa asta! 

Încercarea de a-ţi folosi inteligenţa pentru 
atinge natura absolută se numește gnana 
yoga, sau yoga cunoașterii. Yoghinii gnana nu 
își permit să se identifice cu nimic. Dacă ar 
face-o, ar fi sfârșitul călătoriei lor. Din păcate 
insă, cel puţin în India, adepţii gnana yoga 
nutresc mai multe credinţe. „Eu sunt Sufletul 
Universal, Absolutul, Ființa Supremă“ — le 


știu pe toate, de la aranjamentul cosmosului 
la forma și dimensiunea sufletului! Au citit 
despre ele într-o carte. Aceasta nu este gnana 
yoga. Orice informaţie pe care o al despre 
ceea ce nu este o experienţă a ta de viaţă este 
jrelevantă. Chiar dacă este o irelevanţă 
sfântă, nu te poate elibera, ci doar încurca! 

Într-o zi, un taur păștea pe câmp. A intrat 
în adâncul pădurii și, după câteva săptămâni 
în care a păscut iarbă grasă, s-a făcut gras și 
frumos. Un leu trecut de prima tinereţe, care 
vâna cu mare greutate, a văzut taurul gras și 
frumos, s-a năpustit asupra lui, l-a ucis și l-a 
mâncat. Și-a umplut stomacul. Apoi, cu mare 
satisfacţie, a răcnit. Tocmai atunci, pe acolo 
treceau niște vânători. Aceștia au auzit 
răcnetul, au luat urma leului și l-au împușcat 
mortal. 


Morala poveștii: când ești plin de rahat, fā 


bine și nu deschide gura. 2 


Foarte puţini oameni au intelectul necesar 
pentru a respecta complet gnana yoga. 
Majoritatea au nevoie de enorm de multă 
pregătire. Există un întreg proces yoghin 
pentru a-ţi face intelectul atât de ascuţit încât 
să nu se lipească de nimic. Dar necesită o 
mare investiție de timp, fiindcă mintea este 
un mușteriu complicat; poate crea un milion 
de iluzii. Gnana yoga poate face parte din 
demersul tău spiritual; însă doar câţiva aleși 
pot păși exclusiv pe această cale. 


Sadhana 

Stai singur o oră. Fără cărți, fără televizor, fără 
telefon, fără comunicare, fără nimic. Observă 
pur și simplu ce gânduri îți domină mintea pe 
parcursul acestei ore: mâncarea, sexul, 
mașina, mobila, bijuteriile sau orice altceva. 
Dacă remarci că te gândești periodic la 
oameni sau la lucruri înseamnă că, în esenţă, 
te identifici cu trupul tău. Dacă gândurile tale 
se îndreaptă spre ceea ce ai vrea să faci în 
lume, te identifici, în esenţă, cu mintea ta. 
Restul reprezintă doar un set complex de 
ramificații ale acestor două aspecte. Metoda 
nu este o judecată de valoare. Este un simplu 
mod de a ști în ce stadiu al vieţii te afli. Cat de 
repede vrei să evoluezi depinde de alegerile 
tale. 


Cufundă-ţi intelectul în conștientizare 


În sistemul yoghin de clasificare, mintea are 
șaisprezece dimensiuni. Cele șaisprezece 
dimensiuni se împart în patru categorii. 
Există dimensiunea discernământului, sau 
dimensiunea discriminatorie a minţii, adică 
intelectul (buddhi); dimensiunea cumulativă a 
mintii, adică memoria (manas), cea care 
adună informaţii; si aşa-numita 
constientizare (chitta), care transcende atât 
intelectul, cât şi memoria. A patra 
dimensiune este ahankara, despre care am 
discutat mai devreme: aspectul minții din 
care îţi extragi simţul identității. 

Prima dimensiune - intelectul, buddhi — 
este crucială pentru supravieţuire. Deosebești 
un om de un copac doar pentru că intelectul 
tău este funcţional. Știi că trebuie să ieși pe 


ușă, nu prin perete, doar pentru că intelectul 
tău este functional. Fără dimensiunea 
discernământului, nu ai şti cum să 
supravieţuiești pe pământ. La niveluri mai 
complexe și mai sofisticate, intelectul a avut o 
contribuţie inestimabilă la cultura și 
civilizația umană. 

Totuși, problema epocii noastre este că 
intelectul a căpătat un rol disproporționat de 
mare. Educația modernă a încurajat 
dezvoltarea complet asimetrică a acestui 
aspect al minții. Esenţa intelectului este să 
dividă. Așa că omenirea a pornit într-o 
aventură de diviziune, discriminare și 
disecare. Am scindat totul. Până și invizibilul 
atom a fost scindat. 

Odată ce se  dezlânţuie, intelectul 
scindează tot ce îi iese în cale; nu îţi îngăduie 
să fii pe deplin prezent cu nimic. Deși este un 
instrument minunat pentru supravieţuire, el 
este, totodată, o barieră îngrozitoare între 
tine și experienţa unității vieţii. 

Cum abordăm această problemă? 

Yoga ne deschide o cale. În vremurile 
noastre, nu este doar o strategie utilă; este 
poate singura șansă de a inversa o călătorie 
care, din câte se pare, ne poartă cu capul 
inainte spre autodistrugere. 

Intelectul devine o barieră pentru că îl ţii 
constant cufundat în partea cumulativă a 
mintii - memoria, manas. Analizează și 
singur. Vei observa că fiecare gând care îţi 
apare în minte își are rădăcinile în 
informaţiile pe care le-ai acumulat deja. 
Informaţiile pot fi colectate conștient sau 
inconștient. În orice caz, asta înseamnă în 


esență că intelectul tău este continuu 
cufundat în trecut. Într-o astfel de stare, nu 
este posibil nimic nou. Intelectul își pierde 
astfel forţa și devine o capcană. 

Simplu spus, partea cumulativă a minţii 
este coșul de gunoi al societăţii. Este pur și 
simplu o adunătură de impresii din exterior. 
Fiecare om cu care te iîntâlnești iți bagă ceva 
în cap și apoi trece mai departe: părinți, 
profesori, prieteni, dușmani, preoți, 
prezentatori de știri TV, toată lumea. Nu poţi 
alege de la cine să primești și de la cine să nu 
primeşti. Adesea, În momentul în care spui 
„Nu-mi place omul ăsta“, ajungi să primești 
mult mai multe de la el decât de la altcineva! 
Ai capacitatea de a procesa informaţiile 
primite, dar nimic mai mult. Măreţul intelect 
a fost redus la capacitatea de a recicla 
gunoiul pe care l-ai adunat. 

Blitzkriegul informaţional la care ești 
expus zilnic pătrunde în mintea ta prin cele 
cinci organe senzoriale. După cum am 
discutat anterior, organele senzoriale percep 
totul exclusiv prin comparaţie. Unde există 
comparaţie, există și dualitate. Să 
presupunem că îţi arăt mâna mea. Vezi doar 
o latură a ei. Dacă ţi-aș arăta cealaltă l atură, 
nu ai mai percepe-o pe prima. Percepția 
umană prin intermediul organelor senzoriale 
este întotdeauna fragmentară. Ea poate crea 
iluzia integralităţii, dar nu poate cuprinde 
niciodată întregul. 

Dacă iţi ţii intelectul cufundat în această 
dimensiune limitată, fragmentată, 
cumulativă a minţii tale, vei trage concluzii 
complet distorsionate despre viaţă. Cu cât 


oamenii sunt mai absorbiți de gândurile lor, 
cu atât bucuria dispare. Este regretabil. Dar 
vreau să fiu clar: gândirea propriu-zisă nu 
este o problemă. Oamenii care gândesc 
limpede ar trebui să se bucure. Din păcate, 
pentru mulți, cu cât gândesc mai mult, cu atât 
le scade capacitatea de a zâmbi! Problema 
este că discernâământul lor devine robul 
limitărilor percepţiei lor senzoriale. 

Dar, pe de altă parte, intelectul poate fi 
ascuţit dacă Îi permiţi să se cufunde în 
celălalt aspect al minţii tale: conștientizarea, 
chitta. Dacă vrei să atingi natura ta absolută 
prin intermediul minţii, intelectul tău trebuie 
să devină cu adevărat discriminatoriu, în sens 
absolut. Acest lucru nu înseamnă să împarți 
totul în bine și rău, în corect și greșit, în sus și 
jos, în rai și iad, în sacru și profan. Nu 
inseamnă decât să înveţi să deosebești realul 
de iluzoriu, ceea ce este cu adevărat existențial 
de ceea ce este adevărat din punct de vedere 


psihologic. 
Dacă iți cufunzi intelectul în 
conștientizare, dimensiunea 


discernământului minţii tale se poate 
transforma într-un miraculos instrument de 
eliberare. Poate deveni extrem de ascutit, 
poate tăia și separa ceea ce este adevărat de 
ceea ce este neadevărat și te poate conduce 
intr-o dimensiune diferită a vieţii. 

Învață să îți pui intelectul în teaca 
conștientizării tale, nu în sacul memoriei și 
identificării. Odată ce vei face asta, acest 
instrument extraordinar iși poate croi fără 
efort drum spre absolut. 


Sadhana 

Când mergi conștient pe sârmă, nu ai încotro, 
trebuie să fii conștient. Dacă intelectul tău 
alege constant între bine și rău, a ajuns să fie 
un intelect plin de prejudecăţi. Fiind ocupat să 
împartă lumea în bine și rău, vei câdea cu 
siguranţă de pe sârmă. Nu te apuca să mergi 
efectiv pe sârmă. Încearcă pur și simplu să 
crești precizia mișcărilor corpului fizic. (Dacă 
folosesti o practică de hatha yoga, acest lucru 
ar trebui să se întâmple de la sine.) De 
exemplu, dacă vezi o linie dreaptă pe podea, 
încearcă să mergi perfect drept pe ea, fără să 
te grăbești. Scopul nu este să fii conștient de 
sine, ci să devii precis sau exact. Încearcă 
acest exerciţiu corporal și vezi ce se întâmplă. 
Fă cu precizie fiecare mișcare, fiecare gest. 
Este o metodă de a-ţi cufunda intelectul în 
conștientizare. 


Conștientizarea este trăire 


Până la urmă, ce înţelegem prin cuvântul 
„conștientizare“? Ce inseamnă? Și cum o 
putem accesa? 

În primul și în primul rând, să facem o 
distincție importantă: conștientizarea nu este 
totuna cu vigilența mintală. Vigilenţa mintală 
nu face decât să îti imbunătăţească 
capacitatea de supravieţuire în lume. Este o 
vigilență de câine: utilă pentru 
autoconservare, dar nu și pentru 


autoexpansiune. Conștientizarea nu este ceea 
ce faci. Conștientizarea este ceea ce ești. 
Conștientizarea este trăire. 

Conștientizarea, sau chitta, este 
dimensiunea minții pe care societățile 
moderne au ignorat-o total, pe propria lor 
răspundere. Este inteligența nepângărită cu 
nimic de memorie. Este cea mai profundă 
dimensiune a minţii, care te conectează cu ce 
este însăși baza creaţiei. Când ești în contact 
cu această dimensiune, ești într-o stare de 
conștientizare sporită, care îți permite să fii 
pe deplin conștient și, în același timp, euforic 
- fără vreun stimul extern! Dacă înveţi să 
accesezi  chitta, să fii într-o stare de 
peatitudine devine complet natural. 

Somnul, veghea, moartea — toate sunt pur 
și simplu niveluri diferite de conștientizare. 
să presupunem că moţăiai și cineva te-a 
trezit scuturându-te. Bum! Întreaga lume a 
revenit într-o clipă! Nu este puţin lucru. Ai 
recreat instantaneu Întreaga existență. 
Lumea, care a fost ștearsă din experienţa ta, a 
reapărut. Nu în șapte zile, ci într-o clipă. 

Cum știi dacă lumea există sau nu? 
Exclusiv prin experienţa ta. Nu există alte 
dovezi. Deci conștientizarea este ce poate să 
creeze sau să șteargă această existenţă. lată 
magia conștientizării. 

Îți poţi ridica conştientizarea la niveluri 
diferite. Pe măsură ce o ridici tot mai mult, în 
experiența ta se vor deschide dimensiuni ale 
existenţei complet inedite. Lumi pe care 
nimeni nu și le-a imaginat, nici măcar în cele 
mai îndrăzneţe vise, vor deveni o realitate vie 
pentru tine. 


Când dormi, lumea nu există, pentru că, în 
mare parte, nu ești conștient. Dar nici măcar 
în somn nu ești complet inconștient. 
Diferenţa dintre un om adormit și un mort 
este o diferență de conștientizare. Aceeași 
diferenţă există și între un om treaz și un om 
trezit sau iluminat. Oamenii iluminati dorm, 
dar au atins un grad de conștientizare atât de 
inalt, încât o parte din ei nu doarme. 
Organele senzoriale se închid, corpul se 
odihnește, dar, în rest, totul este activ. Acest 
lucru se datorează ridicării conștientizării la 
un nivel complet diferit. 

Conștientizarea este un proces de 
incluziune, o modalitate de a iîmbrăţțișa 
intreaga existență. Nu este ceva ce poţi face, 
dar poţi pregăti condiţiile potrivite pentru ca 
procesul să aibă loc. Nu încerca să fii 
conștient. Nu funcţionează așa. Dacă îţi 
aliniezi corespunzător corpul, gândurile, 
emoţiile și energiile, conştientizarea va 
inflori. Vei deveni mult mai viu decât ești 
acum. 

Când iej contact conştient cu 
conştientizarea ta, accesezi cea mai subtilă 
dimensiune a fizicalității, akash. După cum 
am spus anterior, universul este un joc 
alcătuit din cinci elemente: apă, foc, pământ, 
aer și eter. Creaţia le pune pur și simplu în 
mişcare. În terminologia yoghină, „akash“ 
este eterul și fiecare om este înconjurat, într-o 
anumită măsură, de acest al cincilea element. 
În timp ce celelalte elemente se află în 
interiorul corpului, dimensiunea akashică 
sau eterică învăluie corpul fizic — de obicei, la 
o distanţă de maximum patruzeci și cinci, 


cincizeci și trei de centimetri. Fiindcă este în 
continuare fizic, acest element este purtător 
de informaţii. Tot ce se intâmplă la un anumit 
nivel de intensitate sau profunzime în viața 
ta este întipărit în câmpul akashic din jurul 
tău. 

Când obţii acces conștient la 
conștientizarea ta, vei accesa dimensiunea 
akashică din jurul corpului tău, precum și 
dimensiunea akashică din jurul planetei, 
sistemului solar și al întregului univers. Deși 
nu aveau niciun instrument tehnologic 
modern, indienii antici și locuitorii altor părţi 
ale lumii au acumulat o cantitate remarcabilă 
de cunoștințe despre cosmos. Toate au fost 
culese prin intermediul dimensiunii 
chidakash, dimensiunea akashică a 
inteligenței noastre. 

După ce iei contact cu conştientizarea ta, 
nu trebuie să încerci să realizezi nimic. Nici 
măcar nu trebuie să îţi dorești sau să visezi, 
fiindcă cel mai bun lucru care ţi se poate 
întâmpla se va întâmpla. În tradiţia yoghină, 
se spune că dacă înveţi să accesezi această 
dimensiune, vei subjuga divinul! Din acel 
moment, Dumnezeu va lucra pentru tine. Ce 
înseamnă mai exact acest lucru? Înseamnă 
că, odată ce te distanţezi de compulsiunea 
informaţiei tale genetice și karmice, viaţa 
scapă de poveri, devine flexibilă, incredibil 
de ușoară. Această dimensiune transcende 
intelectul, identificarea, memoria, judecata, 
karma, diviziunile de orice fel. Este 
inteligenţa propriu-zisă a existenţei, în care 
viaţa decurge întotdeauna exact așa cum ar 
trebui, cu o ușurință absolută, fără să șovăie. 


Sadhana 

Dacă vei fi conștient în momentul mortii, vei fi 
conștient și dincolo de moarte. Începe să 
exersezi cu somnul. Somnul nu este decât o 
moarte trecătoare. Noapte de noapte, ai o 
posibilitate extraordinară: posibilitatea de a 
deveni conștient de dimensiunea de dincolo 
de moarte. 

Încearcă în noaptea aceasta următorul 
experiment. Încearcă să fii conştient în 
momentul în care treci de la starea de veghe 
la somn. Poţi face în pat acest exerciţiu. Dacă 
reușești să fii conștient de ultima clipă, în care 
faci tranziţia de la starea de veghe la somn, 
vei fi conștient pe toată durata somnului. 

Vei vedea că este mult de muncă. lată, 
așadar, ce poţi face. Dacă ești obișnuit să te 
trezești cu ajutorul alarmei, înlocuiește-o cu un 
sunet, cu o melodie sau cu un cântec care îţi 
aminteşte de conştientizarea ta. Te poţi 
antrena ușor pentru a face această asociere. 
Poate deveni o alarmă pentru conştientizarea 
ta. 

În mod evident, nu poţi folosi o alarmă ca să 
adormi! Dar nu îţi va fi ușor să treci conștient 
de la starea de veghe la somn dacă nu te dez- 
identifici complet de corpul tău. În prima clipă 
în care te trezești, încearcă să devii conștient 
de ceva - de exemplu, de respiraţia sau de 
corpul tău. Acest lucru te va ajuta mai târziu, 
când vei vrea să te culci. 

Dacă vei reuși să te trezești în starea de 
conștientizare și să treci de la veghe la somn 


în aceeași stare, vei fi nepieriior. Cu alte 
cuvinte, când îţi vei pierde corpul, o vei face în 
deplină conștientizare. Chiar și apropierea de 
acel moment îţi va schimba modul în care 
corpul și mintea ta funcţionează și îţi va 
transforma în mod fenomenal calitatea vieţii. 


Cunoaștere fără gândire 


Ai observat vreodată cu atenţie un stup? 
Chiar dacă ai urmat cea mai înaltă școală de 
inginerie, tot mai ai de învăţat de la el. Stupul 
este o ispravă inginerească fabuloasă! Este 
cel mai reușit complex de apartamente cu 
putinţă, impecabil proiectat și structurat și 
uimitor de rezistent. Oricât de rea ar fi 
vremea, ai văzut vreodată un stup care să 
cadă din copac? 

Este o construcție magnifică, dar oare 
albinele au în minte vreun plan ingineresc? 
Nu. Planurile sunt în corpurile lor. Datorită 
proiectului existent în sistemul lor, știu exact 
ce să facă. 

Cunoștinţele spirituale, „cunoașterea“, au 
fost transmise întotdeauna astfel - nu prin 
gând, nu prin cuvânt, ci în același mod în 
care albinele transmit generaţiei următoare 
informaţiile despre construcția  stupilor. 
Odată ce cunoașterea este transmisă sau 
„downloadatăâ“, ca să zic așa, ai în tine tot 
ceea ce trebuie să știi. Când downloadezi un 
software în computer, nu trebuie să înţelegi 
cum funcţionează. Nu trebuie să citești 


fiecare linie de cod. Apeși o tastă și obţii un 
rezultat; apeși altă tastă, alt rezultat. Brusc, ai 
un alt tip de fenomen. 

Eu fac o distincţie clară între cunoștințe și 
cunoaștere. Cunostintele sunt, în esenţă, 
informații acumulate. Toate informaţiile sunt 
legate exclusiv de natura fizică a existenţei. 
Pe de altă parte, cunoașterea este o 
inteligenţă vie. Ea există oricum, cu sau fără 
tine. Ori ești în ea, ori nu ești: este singura 
alegere disponibilă pentru tine. 

În tine există o inteligenţă lăuntrică, care, 
după cum am văzut deja, transformă o 
bucată de pâine într-o ființă umană. Cea mai 
sofisticată mașinărie, inclusiv creierul, a fost 
creată de această inteligenţă lăuntrică. În 
prezent, încerci să foloseşti o secţiune 
limitată a creierului tău și crezi că aceasta 
este inteligenţa. Nu. În tine există ceva care 
poate crea un întreg creier uman, în toată 
complexitatea și capacitatea sa magnifică. 
Acest „ceva“ funcţionează intr-un mod 
complet diferit. De exemplu, eu nu gândesc 
cu capul, ci cu fiecare celulă a corpului meu. 
Gândirea mea este, așadar, un proces 
organic, continuu, integrat. Este un anumit 
nivel de integrare al acestuia, pentru că mă 
implică total. Mintea mea nu conţine niciun 
gând, decât dacă aleg să gândesc. 

În această existenţă, nimic nu a fost 
vreodată deplasat. Lucrurile au fost deplasate 
doar în societăţile umane. Între o fărâmă de 
viață și alta se pot face comparații. Dar 
pentru inteligenţa care face posibilă întreaga 
viaţă nu există context, nici comparație, 


fiindcă este unică. Nu putem spune dacă este 
sau nu la locul său - este întotdeauna la locul 
său. Este singurul fel în care poate fi. 

lar demersul yoga este pur și simplu: 
trecerea de la o minte plină de informaţii la 
un cosmos al inteligenţei. Oamenii fac adesea 
o alegere tragică: preferă  finitudinea 
creierului uman în detrimentul universului 
de cunoaștere infinită. 


Sadhana 


—— 


Încearcă pur și simplu să înlături din minte 
ideea că gândirea este inteligenţă. Întregul 
proces al creaţiei, de la primul atom la întregul 
cosmos, este o expresie fantastică a 
inteligenţei. În clipa de faţă, în corpul tău, 
există o inteligenţă vibrantă, care este însăși 
sursa creaţiei. Cu intelectul tău supraevaluat, 
crezi că poti înțelege pe deplin activitatea unei 
singure celule din corp? Primul pas către 
trecerea de la captivitatea intelectului în poala 
unei inteligente superioare este recunoașterea 
faptului că fiecare aspect al vieţii - de la un 
grăunte de nisip la un munte, de la o picătură 
de apă la un ocean, de la atomic la cosmic — 
este o manifestare a unei inteligente mult 
superioare intelectului nostru neînsemnat. 
Dacă faci acest pas, viaţa iți va vorbi ca 
niciodată până acum. 


A crede versus a căuta 


Odată... într-o zi, doi irlandezi lucrau pe 
stradă, în faţa unui bordel din Londra. Au 
zărit un pastor protestant apropiindu-se de 
ei. Bărbatul și-a suflecat gulerul, a lăsat capul 
în jos și s-a strecurat tăcut în bordel. 

Irlandezii s-au privit și au ridicat din 
umeri. 

- Mda, la ce să te aștepți de la un 
protestant? 

Și-au văzut mai departe de lucru. După un 
timp, a apărut un rabin. Avea gâtul învăluit 
intr-un fular, care îi acoperea aproape 
complet fața. A intrat și el în bordel. Bărbaţii 
au fost profund îndurerați și au dat din cap 
cu tristeţe. 

- Unde am ajuns? Trăim vremuri grele. Un 
om credincios într-un bordel! Cum e posibil? 

După un timp, a sosit și episcopul catolic. 
S-a uitat în stânga și-n dreapta, s-a înfășurat 
în mantie și s-a furișat În bordel. 

Unul dintre bărbaţi s-a întors către celălalt 
și a spus: 

- Probabil una dintre fete e grav bolnavă. 

În momentul în care te identifici puternic 
cu ceva, pierzi perspectiva asupra vieţii! 
Ideile despre bine și rău, despre corect și 
greșit sunt constructele tale mintale. Nu au 
nicio legătură cu viaţa ca atare. Ceea ce era 
considerat moral acum o sută de ani este 
astăzi intolerabil. Copiii tăi dispreţuiesc ceea 
ce tu crezi că este foarte bun. Ideile tale 
despre bine și rău sunt un simplu nivel de 
prejudecăţi despre viaţă. 

În momentul în care te identifici cu ideile 
tale limitate despre moralitate, te deformezi 
complet. Intelectul tău funcţionează în jurul 


acestor identificări, astfel încât nu vezi 
niciodată lumea așa cum este. Dacă vrei ca 
viaţa ta să fie pătrunsă de un element de 
spiritualitate, primul lucru pe care trebuie să 
il faci este să abandonezi ideile rigide de 
virtute și viciu și să înveţi să priveşti viața așa 
cum este. 

Una dintre marile probleme ale lumii de 
astăzi este că în mintea oamenilor este impus, 
incă din copilărie, un sistem moral inflexibil. 
Te identifici în mod natural cu ceea ce crezi 
tu că este bine. Ești scârbit în mod natural de 
ceea ce crezi tu că este rău. Atractia și 
aversiunea reprezintă baza identificărilor 
puternice. Natura minţii tale este astfel: 
indiferent ce iți displace, asta o domină. 
Generatii în șir, moraliștii și predicatorii le-au 
cerut oamenilor să evite „gândurile rele“. 
Prin această strategie se obţine garantat 
contrariul! Încercarea de te împotrivi așa- 
ziselor „gânduri rele“ este o sarcină cu normă 
întreagă. Îţi ocupă complet mintea. 

Ideea superiorității morale a fost sursa 
prea multor acţiuni inumane ca să poată fi 
ignorată. Majoritatea oamenilor care se cred 
virtuoși sunt insuportabili. În plus, își petrec 
majoritatea vieţii încercând să evite ceea ce 
ei consideră „greșit“ sau „păcat“. Prin 
urmare, se gândesc în permanenţă la asta. A 
evita ceva nu înseamnă a te elibera de acel 
lucru. Această morală se bazează pe 
excludere. Spiritualitatea, e de altă parte, se 
naște din incluziune. 

Natura esenţială a umanităţii noastre a 
fost suprimată și distorsionată atât de 
puternic, încât a fost creat un substitut, 


„moralitatea“, pentru a introduce o relativă 
ordine și sănătate în vieţile noastre. Acest 
lucru s-a întâmplat fiindcă nu am făcut nimic 
ca să ne menţinem umanitatea activă. Dacă 
umanitatea ta ar fi activă, moralitatea ar fi 
inutilă. 

Moralitatea diferă intotdeauna de în 
funcţie de om, timp, loc, situaţie și dispoziţie. 
Dar de fiecare dată când umanitatea și-a găsit 
expresia, în orice moment din istorie sau în 
orice cultură din lume, ea a fost și va fi mereu 
la fel. La nivel superficial, fiecare dintre noi 
are valori, principii și o etică diferite. Dar 
dacă știi cum să pătrunzi într-o persoană 
suficient de profund pentru a atinge această 
umanitate, fiecare dintre noi este la fel. 

Pentru a-ți impune moralitatea, nu trebuie 
să te implici cu oamenii; trebuie pur și simplu 
să emiti dictate: „Fii bun; vorbește frumos; 
dacă vorbeşti la mânie, consecinţele vor fi 
cumplite“ și așa mai departe. Dar dacă vrei să 
aprinzi scânteia umanității în cineva, ai 
nevoie de o implicare mult mai mare. Trebuie 
să te dăruiești. 

Moralitatea este utilă pentru că sprijină 
ordinea socială, dar, pe plan interior, poate 
face ravagii. Fiindcă nimeni nu poate trăi 
după preceptele morale impuse de 
majoritatea religiilor, oamenii trăiesc într-o 
stare perpetuă de vinovăție, rușine și frică. 
Duc o existență tragică și paralizantă. 
Umanitatea va asigura ordinea socială în cele 
din urmă, fără nicio presiune externă. 

Întocmeşte o listă cu toate „păcatele“ din 
principalele religii ale lumii și vei descoperi 
că simplul act de a trăi este un păcat. Dacă te 


naști este păcat; dacă ai ciclu menstrual este 
păcat; dacă copulezi este păcat. Dar ce spun 
eu, chiar și dacă mănânci o ciocolată este 
uneori un păcat. Întrucât procesul efectiv al 
vieţii este un păcat, oamenii trăiesc într-o 
vinovăție și teroare perpetue. Dacă nu ar fi 
atât de afectaţi de frică și vinovăţie, templele, 
moscheile și bisericile din lume nu ar fi atât 
de aglomerate în prezent. Dacă ai fi vesel în 
mod natural, te-ai duce și ai sta pe plajă sau 
ai asculta foșnetul frunzelor copacilor. Dar 
pentru că religiile ţi-au inoculat acest 
sentiment de frică și rușine, te jenezi chiar și 
de biologia ta! Trebuie să mergi într-un loc 
considerat „sfânt“ ca să te cureti. 

Oamenii vor găsi întotdeauna modalități 
de subminare a valorilor, principiilor și eticii. 
Dar dacă ești vesel în mod natural, te vei 
comporta plăcut în mod natural cu lumea din 
jur.  Spiritualitatea nu inseamnă să te 
îndepărtezi de viaţă; înseamnă să devii viu 
până în străfundurile tale, în cel mai deplin 
mod cu putinţă. Odată cu vârsta, agilitatea 
fizică scade, dar nu este obligatoriu să se 
întâmple același lucru cu nivelul de bucurie 
și vitalitatea ta. Dacă nivelul de bucurie și 
vitalitatea ta sunt în scădere, te sinucizi 
treptat. 

Din păcate, în zilele noastre, tot felul de 
sisteme de credințe se dau drept 
spiritualitate. Procesul spiritual este 
întotdeauna o căutare. Între a crede şi a căuta 
există o diferenţă semnificativă. A crede 
înseamnă a presupune ceva ce nu știi; a căuta 
inseamnă a înțelege că nu știi. Acest lucru 
permite o flexibilitate uriașă. În momentul în 


care crezi ceva, introduci o anumită rigiditate 
in însuşi procesul vieţii tale. Această 
rigiditate nu se reflectă doar în atitudine; se 
inoculează în fiecare aspect al vieţii și este 
cauza multor suferinţe din lume. Societatea 
umană este o reflecţie a experienţei umane 
interioare. Crearea unor fiinte umane 
flexibile, dispuse să privească totul într-un 
mod proaspăt, lipsit de prejudecăţi, și care 
refuză să r ămână blocate în credinţe și 
opinii, construiește, fără doar și poate, un alt 
tip de societate. 

Yoga este o metodă care a funcţionat de 
minune pentru mine și alte milioane de 
oameni. Este o metodă complet științifică, 
care nu se întemeiază pe credință sau 
convingere, ci pe înţelegerea profundă a 
mecanismului uman. În plus, nu se 
intemeiază nici pe vreun sentiment naiv de 
optimism. Premisa este simplă: dacă ai o 
sămânță bună și creezi atmosfera potrivită, 
ea va încolți. Crearea atmosferei potrivite 
pentru corp și minte este singurul efort 
necesar. Nu trebuie să faci nimic altceva. Nu 
al nevoie de învățături morale sau discursuri 
metafizice. Dacă umanitatea ta este stârnită, 
ești o fiinţă umană frumoasă. 

Tot ceea ce este considerat negativ în lume 
iși are originea, în realitate, în limitare. 
Identitatea limitată pe care ne-o 
autoimpunem creează cadrul pentru „eu“ 
contra „celuilalt“. În acest spaţiu al diviziunii 
și separării se nasc toată fărădelegea și 
negativitatea. Prin urmare, a depune eforturi 
pentru a atinge infinitul este o garanţie 


impotriva tendinţelor negative. Specia umană 
trebuie să elibereze viaţa, nu să o controleze. 
De la limitare la eliberare — iată calea. 


Copacul dorințelor 


Mintea poate fi în cinci stări diferite. Poate fi 
inertă - adică total dezactivată; este o stare 
rudimentară. Dacă o energizezi, devine 
activă, dar împrăștiată. Dacă o energizezi 
suplimentar, nu mai este împrăștiată, ci 
incepe să oscileze. Dacă o energizezi și mai 
mult, devine orientată într-o singură direcţie. 
Dacă o energizezi din nou, devine conștientă. 
Și dacă mintea este conștientă, este magică, 
este un miracol, este un pod către ce este 
dincolo. 

Minţile inerte nu sunt o problemă. Cineva 
cu o minte foarte simplă și cu un intelect care 
nu este încă efervescent nu are probleme. 
Mănâncă și doarme bine. Numai oamenii 
care gândesc prea mult nu pot mânca și 
dormi cum trebuie! Oamenii simpli 
îndeplinesc toate activitățile fizice mult mai 
bine decât așa-zișii intelectuali ai lumii. Au o 
anumită pace interioară, fiindcă pentru a 
crea tulburări și haos, este necesară puțină 
inteligenţă. O minte inertă este mai aproape 
de natura animală decât de natura umană. 

În momentul în care îi pompezi o anumită 
cantitate de energie, mintea devine activă, 
dar împrăștiată. Când iși încep practicile 
spirituale, unii oameni experimentează un 
nivel nou de efervescenţă, care se poate 
dovedi greu de gestionat, cu excepția cazului 


în care se află într-o atmosferă agreabilă. Ei 
pot interpreta efervescența mintală, 
alimentată de noile niveluri de energie din 
sistem, ca o perturbare. În rândul oamenilor, 
paranoia, tendinţa de a se teme de tot ce este 
nou, este omniprezentă. Dar, în realitate, tot 
ce fac ei este să treacă de la inerție la un nivel 
superior de vitalitate. 

Odată ce încep practicile spirituale, cei 
care au mințile foarte împrăștiate ajung într- 
un loc în care mintea devine mai puţin 
difuză. Doar că În acel moment incepe să 
oscileze — intr-o zi se mișcă în direcţia asta, în 
altă zi în direcţia cealaltă. Este, totuși, un 
progres uriaș faţă de imprâăștiere, când 
mintea trece în fiecare clipă prin zece locuri 
diferite. 

Dacă oscila deja și continuă să fie 
energizată, atunci, încet-încet, mintea devine 
concentrată, sau, cum spunem în yoga, 
„orientată într-o singură direcţie“. Este o 
stare mult mai bună decât cea anterioară. 
Dar cea mai înaltă stare este cea in care 
mintea devine conștientă. Nu un computer, 
nu un automobil, nu o navă spaţială este cel 
mai miraculos instrument, ci mintea umană — 
cu condiţia să o foloseşti conștient. Motivul 
pentru care succesul decurge atât de ușor și 
de natural pentru cineva, și este un chin 
pentru altcineva este, în esenţă, următorul: 
unii și-au organizat mintea pentru a gândi 
așa cum vor, iar alții gândesc împotriva 
propriilor interese. 

O minte umană fermă se numește 
kalpavriksha, copacul dorințelor care 
împlineşte orice favoare. Cu o astfel de minte, 


orice ceri devine realitate. Tot ce trebuie să 
faci este să îți dezvolți mintea până în 
punctul în care devine un copac al dorințelor, 
nu o sursă de nebunie. În yoga, o minte care 
poate materializa orice vrea este descrisă 
drept o stare de samyukti. Aceasta este o 
măiestrie care provine din ecuanimitate. 

Odată ce gândurile tale se organizează, 
emoțiile tale le vor urma exemplul. Treptat, 
energiile și corpul tău se vor organiza, de 
asemenea, în aceeași direcţie. Cu toate 
acestea, ordinea în care abordezi aceste 
dimensiuni variază în funcţie de lucrurile 
pentru care ești pregătit. În contextul actual, 
majoritatea oamenilor nu sunt pregătiţi 
pentru niciun sistem decât dacă îi convinge 
intelectual mai întâi. În cele din urmă, odată 
ce gândurile, emoţiile, corpul și energia sunt 
canalizate într-o singură direcţie, capacitatea 
ta de a crea și materializa ceea ce vrei va fi 
incredibilă. 

Stiinta modernă de astăzi a demonstrat că 
toată existența este o reverberaţie a energiei, 
o vibraţie nesfârșită. Și gândurile sunt tot o 
reverberație. Dacă generezi un gând puternic 
și îl eliberezi, el se va materializa de fiecare 
dată. Pentru ca acest lucru să se întâmple, 
este important să nu îl impiedici și să nu îl 
slăbești creând tipare negative, 
autodestructive, de gândire. 

În general, oamenii folosesc credinţa ca pe 
un mijloc de alungare a gândurilor negative. 
Dacă ești o ființă umană gânditoare, 
îndoielile vor ieși invariabil la suprafaţă. Din 
cauza alcătuirii minții umane, nu vei capitula 
în faţa lui Dumnezeu nici dacă ea sau el s-ar 


înfățișa acum înaintea ta. În schimb, vei dori 
să cercetezi cazul și să afli dacă este sau nu 
Dumnezeu adevărat. 

Alternativa credinței este angajamentul. 
Dacă te angajezi pur și simplu să creezi 
lucrurile la care ţii cu adevărat, gândurile 
tale se vor organiza În așa fel încât nu vor 
exista obstacole. Gândurile tale vor curge 
liber către ceea ce iți dorești și, odată ce se va 
întâmpla acest lucru, materializarea dorinţei 
tale va fi o consecinţă naturală. 

Pentru a crea lucrurile la care ţii cu 
adevărat, dorinţa ta trebuie să fie solid 
materializată în mintea ta. Îţi dorești asta cu 
adevărat? Gândește-te bine. De câte ori nu te- 
ai gândit: „Ăsta este“? Iar în clipa în care l-ai 
obținut, ţi-ai dat seama că nu era nicidecum 
acel lucru! Așadar, explorează mai întâi ce 
vrei cu adevărat. Odată ce răspunsul îţi este 
clar și te angajezi să il creezi, generezi un 
proces continuu de gândire în direcţia 
respectivă. Dacă mentii un flux c onstant de 
gândire, fără să schimbi direcţia, acesta se va 
manifesta concret în viaţa ta. 

Cu ajutorul anumitor procese yoghine, 
poţi atinge o altă dimensiune a inteligenţei, 
nepângărită de memorie, chitta, pe care am 
menţionat-o mai devreme. Înțelegerea puterii 
chitta se numește chit shakti, un proces 
simplu și puternic prin care poţi accesa sursa 
creaţiei din tine. 


Mitul conflictului dintre minte și inimă 


Oamenii spun adesea că mintea îi conduce 
intr-o direcţie, și inima în alta. În yoga, 
fundamentul pare care Îl stabilim este 
următorul: Ești o singură persoană, ești o 
fiinţă unificată. Nu există niciun fel de 
separare între minte și inimă; ești un întreg. 

să explicăm mai întâi ce înţelegem prin 
„Minte“ și „inimă“. De obicei, gândurile sunt 
atribuite minţii și emoțiile inimii. Dar dacă 
analizezi cu atenţie și cu sinceritate absolută, 
vei observa că felul în care gândești 
determină felul în care simţi. În egală 
măsură, felul în care simţi determină felul în 
care gândești. Acesta este motivul pentru care 
yoga include atât gândirea, cât și emoția în 
același manomayakosha, adică în corpul 
mintal. 

„Mintea“ este considerată, de obicei, 
procesul de gândire sau intelectul. De fapt, 
mintea are mai multe dimensiuni: una este 
aspectul logic; alta este aspectul emoţional, 
mai profund. Intelectul, după cum știm, se 
numește buddhi. Dimensiunea mai profundă 
a minţii este numită, în mod convenţional, 
inimă. Dar în yoga, mintea emoţională mai 
profundă se numește manas. Manas este un 
amalgam complex de memorie, care 
modelează emoţiile intr-un anumit fel. Deci 
felul în care simţi și felul în care gândești 
sunt, în egală măsură, activităţi ale minţii. 

Este foarte simplu. Dacă te cred un om 
minunat, voi avea sentimente plăcute faţă de 
tine. Dacă te cred un om îngrozitor, voi nutri 
sentimente urâte la adresa ta. Dacă 


transformi pe cineva într-un dușman și apoi 
incerci să Îl iubești, efortul este uriaș. Hai să 
nu îngreunâăm aspectele simple ale vieţii. 

Felul în care gândești determină felul în 
care simți, dar, la nivelul experienţei, 
gandurile și sentimentele par diferite. De ce? 
Pentru că gândirea are o anumită claritate, o 
anumită agilitate. Emoţia este mai lentă. Să 
zicem că astăzi cutare ţi se pare un om 
absolut minunat și nutrești sentimente 
călduroase pentru el. Brusc, face ceva 
supărător și ţi se pare un om oribil. Gândirea 
ta îți spune că este oribil, dar emoția ta nu se 
poate schimba imediat. Se chinuie. Dacă este 
plăcută acum, nu poate deveni neplăcută în 
clipa următoare. Emoțţia are nevoie de timp 
ca să se schimbe. Cotitura este grea. În funcţie 
de puterea emoţiei tale, poate dura trei zile, 
trei luni sau trei ani, dar, după un timp, 
turnura se va produce. 

Nu este util să creăm un conflict între 
minte și inimă. Emoţia este doar partea mai 
suculentă a gândirii. Te poţi bucura de 
dulceața ei, dar, În mare măsură, gândirea 
determină emotia, fie că recunosti sau nu 
acest lucru. Emoţia nu este complet stabilă. și 
emoția trâncânește, merge încolo și-ncoace, 
dar este mai puţin agilă decât gândirea. 
Întrucât îi ia mai mult să se schimbe, iar 
intensitatea sa este, de obicei, substanţial mai 
mare decât intensitatea gândirii, cele două 
par deseori diferite. Dar gândirea și emoția 
sunt la fel de apropiate ca trestia-de-zahăr și 
sucul ei. 

În experienţa majorităţii oamenilor 
gândul nu este la fel de intens precum 


emoția. (De regulă, nu gândești la fel de 
intens pe cât te enervezi.) Dar, dacă generezi 
un gând suficient de intens, acesta te poate 
copleși. Doar 5-10% din populaţie este 
capabilă să genereze o gândire atât de 
intensă, încât emotia să devină inutilă. 90% 
din populație nu poate genera decât emoţii 
intense, fiindcă nu a depus niciodată efortul 
necesar În cealaltă direcţie. Dar unii oameni 
au o gândire foarte profundă. Nu au prea 
multe emoţii, dar sunt gânditori foarte 
profunzi. 

Cel mai bine este să nu creezi polarități în 
interiorul tău. Asta duce la război civil și la 
schizofrenie. Gândirea și sentimentul nu sunt 
diferite. Prima este seacă. Celălalt este 
suculent. Bucură-te de amândouă. 


Cunoaștere și devoțiune 


În cultura yoghină, cuvântul shi-va are două 
aspecte. Literalmente, cuvântul înseamnă 
„ceea ce nu este“. Tot ce este provine din 
„ceea ce nu este“. Dacă privești cerul, vei 
observa multe stele și obiecte celeste, dar cea 
mai mare prezenţă este vastul neant. În poala 
acestei nimicnicii se desfășoară chiar acum 
dansul creaţiei. „Shi-va“ se referă la acest 
neant, care este însăși baza creaţiei. 

O altă dimensiune a lui Shiva este Adiyogi, 
primul yoghin, care a oferit umanităţii știința 
incredibilă a yoga. Cultura yoghină face pe 
nesimţite trecerea de la invocarea shi-va, ca 


bază a creaţiei, la invocarea lui Shiva, 
considerat primul yoghin. Astfel, shi-va se 
întruchipează în persoana lui Shiva. 

Este cumva contradictoriu acest lucru? 

Nicidecum. Pentru că, odată ce yoga sau 
uniunea absolută are loc, nu mai există nicio 
distincţie între realitatea absolută și cel care 
o experimentează. 

Conform acestei logici, cultura yoghină 
oferă două căi de atingere a stării absolute: a 
deveni totul sau a deveni nimic; calea gnana, 
cunoașterea, sau calea bhakti, devoţiunea. 

Dacă vrei să experimentezi shi-va, sau 
dimensiunea care transcende fizicul, fie te 
impaci cu legile care guvernează tărâmul 
neiizic, fie te dizolvi în această dimensiune, 
fiindcă atrage după sine eliberarea de legile 
care guvernează tărâmul fizic. Dacă vrei să 
experimentezi un vârf de munte, fie te înalți 
la nivelul respectiv, fie privești pur și simplu 
în sus. Acestea sunt cele două căi 
fundamentale. Altfel, întâlnirea este 
imposibilă. Prin cunoaştere, aspiri să 
intâlnești fată în fată „ceea ce nu este“. Prin 
devoțiune te străduiești să îţi destrami 
personalitatea limitată și rigidă și să te 
îindrepţi către o stare mai flexibilă, din care 
să abordezi dimensiunea care transcende 
cadrul lucrurilor care îţi plac și îţi displac. 
Lucrurile care îți plac și îți displac formează 
baza identităţii tale. Natura nesfârșită a 
dorinței umane este o expresie a năzuinţei 
după natura infinită sau viața care 
transcende existența fizică. Infinitul și zero 
sunt simple expresii pozitive și negative ale 
aceleiași realităţi. 


Devoţiunea Înseamnă renuntarea la 
dualitatea lucrurilor care îți plac și îţi displac, 
la dualitatea atașamentului și aversiunii. 
Înseamnă că „ceea ce e în regulă“ și „ceea ce 
nu e în regulă“ nu mai există pentru tine; 
totul este în regulă. Când un devotat spune că 
„Dumnezeu este peste tot“ sau „totul este 
Dumnezeu“, ne spune că, în esenţă, „totul 
este în regulă“. Crezând că Dumnezeu este 
peste tot, el sau ea ajunge la o stare profundă 
de acceptare, transformatoare și eliberatoare. 
Bhakti este atotcuprinzătoare și 
atotincluzivă; nu discriminează. Aceasta este, 
totodată, natura realităţii absolute. 

Devoţiunea a fost considerată, încă din 
timpurile străvechi, cea mai importantă cale 
spirituală, flindcă este cea mai rapidă. Dar 
are capcanele sale. Calea cunoașterii este mai 
grea, dar este o cale „cu ochii deschiși“. Pe de 
altă parte, devoţiunea este o cale „cu ochii 
închiși“. În cazul cunoașterii, știi la fiecare 
pas unde mergi, înainte sau înapoi. În cazul 
devoţiunii, habar nu ai încotro mergi, dacă te 
îindrepţi spre eliberare sau dacă ai căzut într- 
o groapă. 

În general, pentru majoritatea oamenilor, 
emoția este mai intensă decât gândirea. De 
aceea, devoţiunea a fost slăvită mai mult 
decât celelalte căi. Dar în lipsa înţelegerii 
corecte și a înțelepciunii, calea devoţiunii 
poate conduce la tot felul de iluzii. 
Devoţiunea este un instrument pentru 
transcenderea naturii duale a logicii. Numai 
că, în loc să transcenzi logica, poţi ajunge să o 


negi cu totul. În concluzie, este important să 
ai o platformă logică stabilă înainte să intri în 
starea fluidă a devoţiunii. 

În schimb, mulți oameni cred că 
devoţiunea nu are ce căuta pe tărâmul logicii. 
Dar nu este adevărat. Logica este, în esenţă, 
un instrument de tăiere, o unealtă de 
discernământ. Dacă, atunci când te gândești 
la ceva, logica ta este ca o macetă, vei tăia 
acel lucru în două. Dar dacă bisturiul logic pe 
care il folosești este bine ascuţit, obiectul va 
părea in continuare intact chiar și după ce îl 
tal. Dacă un spadasin îndemânatic își 
folosește sabia ca să doboare un copac, nici 
măcar arborele nu ar trebui să își dea seama 
de asta; ar trebui să râmână în continuare 
intact. Dacă intelectul tău devine atât de 
rafinat, vei descoperi că devoţiunea se 
potrivește perfect cu logica ta. 

Devoţiunea poate fi frumoasă, veselă, 
extatică, însă, fără claritatea cunoașterii, 
poate duce la stagnare. Pe de altă parte, fără 
emotie, practicile spirituale pot deveni sterile, 
seci și lipsite de viaţă. Fără bhakti, gnana 
devine un simplu exercițiu de despicare a 
firului de păr în patru. 

După cum am spus anterior, dacă vrei să 
experimentezi un vârf de munte, fie te înalți 
până la el, fie privești pur și simplu în sus. 
Adeptul devoţiunii știe că, și dacă reușești să 
urci până în vârf, tot ce faci este să stai lângă 
el. Dar dacă devii valea, ţii întregul munte în 
poală. 


YOGA ȘI EUFORIA 


Potrivit legendei, Adiyogi a băut 
somarasa, sucul îimbătător al lunii. 
A absorbit esenţa distilată a 
razelor de lună și se spune despre 
el că era în permanenţă beat. 
Yoghinii nu condamnă plăcerea. 
Dar nu se mulţumesc cu micile 
plăceri, asta-i tot! Ei știu că dacă 
pei un pahar de vin, te ameţești 
puţin, dar mâine dimineaţă te 
doare capul, sau mai rău. Yoghinii 
nu vor să se mulţumească cu atât. 
Pentru a te bucura de euforie, 
trebuie să fii complet beat și, 
totodată, pe deplin alert. Nu m-am 
atins niciodată de vreo substanţă, 
dar dacă te uiţi în ochii mei, vei 
vedea că sunt în permanenţă 
drogat. Sunt complet beat și total 
conștient. Aceasta este una dintre 
plăcerile oferite de știința yoga. 


Scopul final nu este îmbătarea. 
Această stare beatifică elimină 
teama de suferință. În această 
stare a extazului de nedescris, 
orice grijă de  autoconservare 
dispare. Această stare face ca o 
fiinţă umană să fie și să acţioneze 
intr-un mod care, uneori, poate 
părea supraomenesc pentru alții. 


Vei iîndrăzni să explorezi viaţa 
numai atunci când chinuitoarea 
anxietate a autoconservării va fi 
eliminată complet din mintea ta. 
Altfel, vei vrea doar să o protejezi. 
Odată ce vei renunţa la frica de 
suferinţă, te vei cufunda fără 
ezitare în orice situaţie. Chiar dacă 
vei fi condamnat la iadul veșnic, 
vei merge cu bucurie acolo, pentru 
că nu ţi-e teamă de suferinţă! 


Când toată lumea vorbea despre 
ajungerea în rai, Gautama Buddha 
spunea: „Susţii că totul este bine în 
rai, deci ce să fac eu acolo? Lasă- 
mă să merg în iad și să Îi ajut pe 
altii, fiindcă eu oricum nu cunosc 
suferința.“ 


Atâta timp cât frica de suferinţă 
persistă, nu vei îndrăzni să 
explorezi dimensiunile mai 
profunde ale vieții. Doar corpul 
trebuie protejat; nimic altceva din 
tine nu are nevoie de protecţie. 
Dacă ești dispus să renunți la 
ideile, filozofiile și sistemele de 
credinţe de care ești atașat în 
prezent, îți vei putea re-crea 
intreaga viață incepând chiar din 
clipa următoare. 


Mantra iubirii 


Cum rămâne cu iubirea? Există iubire 
necondiționată? Este oare posibilă între două 
ființe umane? Aceste întrebări sunt des 
întâlnite. 

Într-o zi, Shankaran Pillai a mers în parc. 
A văzut o femeie atrăgătoare care şedea pe o 
bancă de piatră. S-a așezat pe aceeași bancă. 
După câteva minute, s-a apropiat puţin de ea. 
Femeia s-a îndepărtat. A mai așteptat câteva 
minute și s-a apropiat din nou; ea s-a 
îndepărtat. Când a făcut a treia oară acest 
lucru, femeia s-a mutat la capătul băncii. 
Shankaran Pillai s-a lipit de ea și a înconjurat- 
o cu brațul. Ea l-a respins. Bărbatul s-a pus în 
genunchi, a smuls o floare și i-a dat-o 
spunând: 

— Te iubesc cum n-am iubit pe nimeni în 
viaţa mea. 

Soarele apunea. Bărbatul ţinea floarea în 
mână. Și o privea pierdut. Atmosfera era 
perfectă. Femeia s-a inmuiat. Natura a 
preluat controlul și cei doi și-au făcut de cap 
unul cu celălalt. S-a lăsat încet-încet noaptea. 
Brusc, Shankaran Pillai a sărit în picioare, 
spunând; 

— E ora opt. Trebuie să plec. 

- Poftim? Acum? Tocmai mi-ai spus că mă 
iubeşti ca pe nimeni alta! 

- Da, da, bineînțeles, dar mă așteaptă 
nevastă-mea. 

În general, relațiile se construiesc în cadre 
confortabile și avantajoase pentru noi. 


Oamenii au nevoi fizice, psihologice, 
emoţionale, financiare și sociale. Pentru a le 
îndeplini, o modalitate foarte eficientă este să 
spui: „Te iubesc.“ Această așa-zisă dragoste a 
devenit o mantra de tipul „Sesam, deschide- 
te“. Rostind-o, poţi obţine ce vrei. 

Iubirea este o calitate, fără nicio legătură 
cu altcineva. Fiecare acţiune pe care o facem 
este, într-un fel, menită să îndeplinească 
anumite nevoi. Dacă înţelegi acest lucru, 
atunci există posibilitatea ca tu să crești în 
iubire drept calitatea ta naturală. Pe de altă 
parte, poţi să te amăgești în continuare, 
crezând că relaţiile pe care le-ai construit 
pentru comoditate, confort și stare de bine 
sunt, de fapt, relaţii de iubire. Nu spun că 
aceste asociaţii sunt private complet de 
experienţa iubirii, dar aceasta este limitată. 
Nu contează de câte ori ai declarat că iubești 
cu adevărat; dacă nu sunt indeplinite 
anumite așteptări și cerințe, lucrurile se 
destramă. Este, esențialmente, un sistem 
reciproc avantajos. 

Nu există iubire condiţionată și iubire 
necondiționată. Există condiţii și există 
iubire. Când vorbeşti despre iubire, trebuie să 
fie necondiționată. În momentul în care 
punem o condiţie, avem de a face cu o 
tranzacţie. Poate că este o tranzacţie 
avantajoasă, un aranjament bun, dar ea nu te 
va împlini și nici nu te va transporta într-o 
altă dimensiune. Este pur și simplu 
convenabilă. Dragostea nu trebuie să fie 
convenabilă; de cele mai multe ori, nu este. 
Trebuie să pui viață. Trebuie să te investești. 


Dacă trebuie să fii îndrăgostit, atunci nu 
trebuie să fii. Expresia engleză „falling in 
love“ |„a cădea în dragoste“] este foarte s 
emnificativă. Nu urci în dragoste, nu rămâi în 
dragoste, nu zbori în dragoste, ci cazi în 
dragoste. Ceva din tine trebuie să cadă sau să 
se topească pentru a-i face loc celuilalt. Între 
o tranzacție și o poveste de iubire există o 
mare diferență. O poveste de iubire nu 
trebuie să fie cu cineva anume; poţi trăi o 
mare poveste de iubire cu viaţa însăși. 

Ceea ce faci sau nu faci este în acord cu 
imprejurările în care te afli. Acţiunile noastre 
sunt modelate întotdeauna de cerinţele 
circumstanțelor externe. Dar iubirea este o 
stare interioară și modul tău interior de a fi 
poate fi, fără doar și poate, necondiționat. Cu 
timpul, actele de iubire pot deveni anoste și 
stresante. Îţi vei da seama atunci că iubirea 
nu este ceva ce faci; iubirea este felul în care 
ești. 


Sadhana 

lubirea nu are loc niciodată între doi oameni. 
Se întâmplă în interiorul tău, iar interioritatea 
ta nu trebuie să fie aservită unui alt om sau 
obiect. Încearcă următorul exerciţiu timp de 
aproximativ cincisprezece minute: stai lângă 
un lucru care, în clipa de faţă, nu înseamnă 
nimic pentru tine: un copac, o piatră, un 
vierme sau o insectă. Repetă procesul câteva 
zile la rând. După un timp, vei descoperi că vei 
privi acel lucru cu la fel de multă dragoste ca 


pe sotia, soţul, mama sau copilul tău. Poate 
că viermele nu știe asta. Nu contează. Dacă 
vei privi totul cu dragoste, întreaga lume va 
deveni frumoasă în experiența ta. 


Devoţiunea: o schimbare dimensională 


Majoritatea oamenilor duc o viață prudentă, 
cântărindu-și atent iubirea și bucuria, de 
teamă să nu le epuizeze. Cel mai generos mod 
de trai este să dai un exemplu întregii lumi, 
trăindu-ți viaţa la maximum și dincolo de 
orice limită. Dacă ești atât de zgârcit, încât nu 
poti iubi, râde sau trăi din plin, ești pe toate 
planurile un kanjoos - un avar —, cum 
spunem noi, în India! Devoţiunea înseamnă 
că nu ești un kanjoos - ești suculent! 
Devotatul caută să exploreze și să 
experimenteze din plin viaţa. 

Devoţiunea nu este o disecţie a vieţii, ci o 
imbrățișare totală. Nu este o poveste de 
dragoste, ci o aventură nebunească. Iubirea 
însăşi este o nebunie, dar există anumite 
frânturi de luciditate în ea; nu ești complet 
jrecuperabil. În cazul devoţiunii, luciditatea 
lipsește cu desăvârșire; eşti complet 
irecuperabil. Devotaţii trăiesc cea mai dulce 
experienţă de viaţă. Lumea îi crede idioţi, dar 
ei se simt cel mai bine de pe planetă. Tu 
decizi cine e idiotul! 

Prin „devoțiune“, nu mă refer la credinţă 
sau convingere. Credinţa este ca moralitatea. 
De multe ori, oamenii care cred în ceva se 
consideră superiori altora. În momentul în 
care crezi în ceva, prostia ta prinde 


încredere. Încrederea și prostia sunt o 
combinație foarte periculoasă, dar, în 
general, merg mână în mână. Dacă ai privi 
lumea din jur, ai înțelege clar că ceea ce știi 
este atât de neînsemnat, încât nu ai niciun 
motiv să actionezi încrezător. Un sistem de 
credințe elimină această problemă; îți dă o 
incredere uriașă, dar nu te vindecă de 
prostie. 

Devoţiunea nu este un act; nu vizează un 
lucru sau altul; obiectul devoţiunii este 
imaterial. Doar că, prin devoțiune, ai dizolvat 
toată rezistenţa din tine, astfel încât divinul 
poate transpare cu aceeași ușurință ca 
respirația. Divinul nu este o entitate cerească; 
este o forţă vie în fiecare clipă a vieţii tale. 
Devoţiunea te face să conștientizezi acest 
lucru. 

Odată... la o cină tradiţională într-o 
familie de catolici, capul familiei a venit la 
masă, s-a uitat la mâncare și, ca de obicei, a 
bombănit și și-a înjurat soţia și totul din jur. 
După ce și-a epuizat înjurăturile, s-au așezat 
cu toţii și el a rostit rugăciunea: 

- Iubite Doamne, îți mulţumesc pentru 
pâinea cea de toate zilele și pentru toate 
minunăţiile de pe masă. 

Fetiţa lui de cinci ani stătea sfioasă la 
masă. Știi cum sunt copiii de vârsta lor - sunt 
așezați pe tot felul de perne și penite, dar tot 
nu ajung la farfurie. Așadar, fetita de cinci 
ani, cu masa până la gât, a chiţăit: 

-  Tăticule, Dumnezeu aude toate 
rugăciunile? 


- Bineînțeles. Aude orice rugăciune pe 
care o spunem, s-a trezit brusc creștinul din 
el. 

Fetița s-a lăsat ceva mai jos, cufundată în 
gânduri. După un timp, a spus: 

- Dar, tăticule, Dumnezeu ascultă și 
celelalte lucruri pe care le spunem? 

- Da, Dumnezeu știe în fiecare clipă a 
vieții noastre toate lucrurile pe care le 
spunem și le facem. 

Fetița s-a lăsat și mai jos și a spus: 

— Tăticule, și atunci pe care le crede? 

Spune-mi, ce ar trebui să creadă 
Dumnezeu: rugăciunile sau înjurăturile tale? 
Cred că este complet nedumerit! Cred că a 
lăsat-o baltă deja. Pentru că sistematizăm sau 
instituționalizăm cele mai subtile părți ale 
vieţii, toate lucrurile iși pierd brusc 
vitalitatea și devin lipsite de viață. Toată 
lumea rostește aceleași cuvinte, 
papagalicește, dar ele nu mai inseamnă 
nimic. Când spunem ceva lipsit de 
însemnătate pentru noi, când rostim cuvinte 
care nu ard în noi, este echivalent cu a minţi. 
Este mai bine să ne ţinem gura. 

Încercăm mereu să îi imităm pe cei pe 
care îi considerăm mentori și exemple de 
urmat. În urmă cu două mii de ani, când 
cineva a spus un lucru similar, acesta a dat 
roade datorită focului din inima lui, datorită 
adevărului care ardea în el, nu a cuvintelor 
rostite. 

Devoţiunea nu are nimic blând sau câlduţ. 
Nu este pentru cei slabi de înger. Este 
fierbinte. Devoţiunea pârjolește. 


AKKA MAHADEVI 


În urmă cu aproximativ nouă sute 
de ani, în sudul Indiei, a trâit o 
mistică pe nume Akka Mahadevi. 
Akka era una dintre devotaţii lui 
Shiva. L-a adorat pe Shiva încă din 
copilărie, considerându-l mirele ei. 
Nu era o simplă credinţă; pentru 
ea, era o realitate vie. 

Într-o zi, regele a zărit-o pe 
frumoasa tânără și s-a hotărât să o 
ia de soţie. Ea l-a refuzat. Dar 
regele a fost de neclintit, i-a 
amenințat părinţii, așa că fata a 
cedat. 


S-a căsătorit cu el, dar l-a ţinut la 
distanţă. Regele a încercat să o 
curteze, dar replica ei era de 
fiecare dată: „Mirele meu este 
Shiva.“ Timpul a trecut și regele și- 
a pierdut răbdarea. Furios, a 
incercat să o siluiască. Fata l-a 
respins. 


— Am un alt mire. Numele lui 
este Shiva. Mă vizitează și sunt cu 
el. Nu pot fi cu tine. 


Fiindcă susținea că este măritată 
cu altcineva, a fost adusă în faţa 
judecății. Se spune că Akka le-a zis 
celor prezenţi: 


- Pentru mine nu înseamnă 
nimic că sunt regină. Voi pleca. 


Când a văzut ușurința cu care a 
intors spatele tuturor lucrurilor, 
regele a făcut un ultim efort, 
zadarnic, de a-și salva demnitatea. 
A spus: 


— Tot ce ai — bijuterii, haine — îmi 
aparțin. Lasă totul aici și pleacă. 


Akka și-a lepădat toate 
bijuteriile și veșmintele în fața 
întregii adunări și a plecat în 
pielea goală. Din acea zi, a refuzat 
să poarte haine, în pofida tuturor 
insistențelor. În acea vreme, era de 
neconceput ca o femele să meargă 
goală pe străzile Indiei — și încă o 
femeie tânără și frumoasă. A trăit 
ca o cerșetoare pribeagă tot restul 
vieții și a scris poezii minunate, 
care au supraviețuit până astăzi. 


Într-o poezie (tradusă în engleză 
de AK. Ramanujan), spune 
următoarele: 


Oamenilor, 

bărbati și femei, 

li se înroșește obrazul când cârpa 
ce le acoperă rușinea 

cade la pământ. 

Când domnul vieților 


trăiește în lume indbușit, fără chip, 
cum vă puteți sfii? 


Când lumea întreagă este ochiul 
domnului, 

care vede totul, 

ce poti ascunde și acoperi? 


Devotaţii de acest fel pot fi în 
această lume, dar nu pot fi lumești. 
Puterea și pasiunea cu care și-au 
trăit viaţa îi transiormă într-o 
sursă de inspirație pentru 
generații întregi de oameni. Akka 
continuă să fie o prezenţă vie în 
conștiința colectivă indiană, iar 
poemele ei lirice se numără și azi 
printre cele mai apreciate lucrări 
de literatură din India de Sud. 


Acceptarea misterului 


Doar o inteligenţă juvenilă analizează 
lucrurile și trage concluzii. Dacă inteligenţa ta 
este suficient de evoluată și de matură, știi că, 
pe măsură ce analizezi tot mai atent lucrurile, 
te îndepărtezi tot mai mult de concluzii. 

Dacă vei cerceta în profunzime orice 
aspect al vieţii, te vei îndepărta tot mai mult 
de concluzii. Viaţa va deveni mai misterioasă 
decât oricând. Cu cât o vei aprofunda, cu atât 
vei înțelege că viaţa este un proces nesfârșit, 


de nepătruns. Nu o poţi înţelege pentru că 
ești ea. Când vei înţelege din experienţă că 
fiecare atom, fiecare fir de nisip, fiecare 
pietricică sau fiecare fărâmă de viaţă, de la 
cea mai mică | a cea mai mare, este de 
nepâtruns, te vei prosterna în mod natural, 
cu devoțiune absolută, în fata oricărui lucru. 
Dacă vei sta pur și simplu și vei respira, vei 
cunoaște viaţa mai bine decât prin orice fel 
de analiză profundă. 

Pe măsură ce disecăm totul, vrând să 
extragem adevărul din natura fizică, 
pătrundem în dimensiunile minuscule ale 
științei particulelor. De la protoni, neutroni și 
electroni la neutrini, bosoni şi particule 
supersimetrice, pătrundem, aparent, tot mai 
adânc. Dar toate acestea tin de sfera naturii 
fizice. Se spune că materia întunecată este 
mult mai răspândită În univers decât materia 
obișnuită - în plus, nu este compusă din 
atomi, ci din particule de un tip deocamdată 
necunoscut. 

la un pahar cu apă și privește-l. Ce știi 
efectiv despre el? De exemplu, de ce 
hidrogenul şi oxigenul se combină și 
formează molecula de apă? Sau ridică o 
pietricică și privește-o îndelung și atent. De ce 
are forma, dimensiunea, granulaţia și textura 
respectivă? Sau privește-te chiar pe tine: De 
ce ești așa cum ești? Mulţi vor răspunde: „Păi, 
tata și mama... și acum, iată-mă.“ Dar de ce 
ești așa? Care este fundamentul formei, 
corpului, individualităţii tale? 

Se spune că, în India de altădată, oamenii 
trebuiau să se închine În fața a tot ce 
întâlneau. Nu conta dacă era un copac, o 


vacă, un șarpe sau un nor — trebuiau să se 
încline în faţa sa. Oamenii care se înclină în 
faţa tuturor lucrurilor sunt fie proști, fie au 
privit viaţa în profunzime. Diferenţa dintre 
un idiot și o fiinţă iluminată este mică. Cele 
două par adesea asemănătoare, dar, de fapt, 
sunt lumi diferite. Un idiot este incapabil să 
tragă concluzii. Un mistic nu este dispus să 
tragă concluzii. Ceilalți își slăvesc concluziile 
și le confundă cu cunoașterea. Prostul se 
bucură de puţinul pe care îl știe, iar cel care a 
privit viaţa în întreaga ei profunzime se 
pucură de ea în chip absolut. Ceilalţi se 
chinuie și suferă neincetat. 

Într-o dimineaţă, un bărbat a intrat în 
biroul șefului său și i-a spus: 

- Şeiule, te informez că sunt căutat de trei 
mari companii. Trebuie să îmi crești salariul. 

- Poftim?! Ce companii? Cine te caută? a 
intrebat șeful lui. 

- Compania de electricitate, compania de 
telefonie și compania de gaz, a răspuns el. 

Există mereu ceva În spatele așa-zișilor 
oameni deştepti care și-au confirmat 
concluziile despre viaţă! Sau sunt mereu 
preocupaţi să alerge după ceva. Un idiot 
poate sta așezat aici liniștit. Un mistic poate 
sta așezat aici liniștit. Ceilalţi nu pot. 

Devoţiunea este o metodă simplă de a 
dizolva toate obstacolele din cale. Dacă cei 
care se chinuie să ţină sub control 
trăncăneala „minţii de maimuţă“ vor deveni 
devotați, trâncăneala se va evapora. 

Dacă înveţi să te înclini, să consideri totul 
mai important decât pe tine, acest lucru iţi va 
prejudicia, aparent, respectul de sine. Dar a fi 


devotat nu înseamnă a fi un preș. Cel care știe 
să se îndoaie nu se va rupe. (De aceea este 
recomandat să faci hatha yoga în fiecare 
dimineaţă - pentru ca, în esenţă, corpul tău 
să nu se frângă!) Așa stau lucrurile cu tot ce 
este în interiorul tău. 

Din păcate, în zilele noastre, chiar și așa- 
zișii lideri spirituali vorbesc despre stima de 
sine. „Sinele“ și „stima“ sunt ambele o 
problemă. Ambele sunt entităţi foarte 
limitate; ambele sunt fragile; ambele vor fi 
mereu nesigure. Dacă îţi lipsește stima, foarte 
bine. Dacă îţi lipsește sinele, fabulos! 


Sadhana 


—— 


Când, în experienţa ta, ceva este mult mai 
mare decât tine, te vei înclina în mod natural. 
Dacă vrei să devii devotat, împreunează-ţi 
mâinile și înclină-te în faţa unui lucru cel puţin 
o dată pe oră, în toate momentele în care nu 
dormi. Nu contează dacă este ființă sau 
obiect. Nu alege. Indiferent ce vezi, aplecă-ţi 
pur și simplu capul — indiferent dacă este un 
copac, un munte, un câine, o pisică sau 
altceva. Nu trebuie să fie un act fizic; poate fi o 
acțiune interioară. Fă acest lucru pe tot 
parcursul zilei, o dată pe oră. Încearcă apoi să 
îl faci în fiecare minut. Când îl vei face o dată 
pe minut, nu v a mai fi nevoie să îţi folosești 
mâinile și corpul; înclină-te pur și simplu în 
interiorul tău. Vei deveni devotat de îndată ce 
acesta va deveni felul tău de a fi. 

Poţi să îţi dedici toată viaţa și tot nu vei 
înțelege o frunză, un elefant, o furnică sau un 


atom. Nu poti înţelege nici măcar o moleculă 
de ADN. Tot ce nu poti înţelege se află într-o 
stare de inteligenţă existenţială superioară ţie. 
Când vei înţelege asta - cu adevărat - vei 
deveni devotat. 

Devotatul este dispus să se dizolve în 
obiectul devoţiunii. Dacă ești devotat vieții, vei 
deveni una cu ea. Nu fi un străin fată de 
procesul vieţii. Fii devotat. Dizolvă-te. 


Energia 


Urmând calea pranică 


În zilele noastre, fiinţele umane se identifică, 
intr-o sumedenie de moduri, cu mintea și 
trupul. Dar, în mod fundamental, ceea ce tu 
numești „eu“ este doar o cantitate de energie. 
Știința modernă a dovedit irevocabil că 
intreaga existenţă este alcătuită din aceeași 
energie, care se manifestă în milioane de 
moduri, uluitor de diferite. Prin formula E = 
mc“, Einstein ne spune foarte simplu că, în 
univers, totul poate fi considerat o energie 
unică. Când afirmă că „Dumnezeu este peste 
tot“, religiile din intreaga lume proclamă 
același lucru, folosind o terminologie diferită. 

Știința modernă a tras concluzii prin 
deducție matematică. Religia a tras concluzii 
prin credinţă. Dar yoghinul este o nucă greu 
de spart, care nu se mulțumește cu deducția 
sau credinţa. El sau ea caută să experimenteze 
absolutul imbunătăţindu-și percepţia 
individuală. În consecinţă, tradiţia yoghină 
nu îl menţionează pe Dumnezeu, dar nici nu 
il neagă. 

Năzuinţa umană de expansiune este, de 
fapt, o simplă expresie a inteligenţei absolute 
amorfe, care este insăși sursa a ceea ce 
suntem. În loc să încercăm să găsim sursa 
năzuinței noastre, încercăm să o exprimăm 
în lumea exterioară. Datorită naturii 


simţurilor noastre exterioare, ne amăgim că 
expresia exterioară ne va împlini cumva. D 
acă interpretăm greșit și considerăm că 
expresia este cauza, nu ne vom elibera, ci 
doar incurca. 

Pentru toţi indivizii, singurul scop al 
energiilor vitale este atingerea infinitului — 
miezul creației noastre. Ei nu cunosc alt scop. 
Poate că mintea ta se gândește la bani sau la 
o casă nouă, poate că trupul tău tânjește după 
mâncare sau somn, dar energiile tale vitale 
tânjesc mereu după depășirea limitelor 
impuse de structurile tale fizice și mintale. 
Încet-încet, de-a lungul vieţii, mulți oameni 
încetează să mai urmărească traiectoria 
energiilor lor vitale. Prin urmare, încep să 
creadă că sunt entități separate sau 
autonome. 

Dar separarea este un mit. Alcătuirea 
corpului tău fizic și mintal a fost încropită din 
exterior. Îţi aparţin, dar nu sunt tu. Dacă vrei 
să mergi pe calea în care se îndreaptă corpul 
tău în prezent, trebui să știi că te vei duce 
direct spre mormânt. În mod similar, mintea 
ta, așa cum o consideri tu, este o harababură 
complexă, formată din toate lucrurile pe care 
le-ai acumulat. Obiectivele mintii sunt 
complet autocreate. S-ar putea să nu te 
deranjeze pe moment, dar, de regulă, te vei 
abate complet de la procesul vieţii. Deci, dacă 
pășești pe calea minţii tale, trebuie să știi că 
te îndrepti spre o creație psihologică 
alternativă; poate fi fascinantă, stimulantă, 
pa chiar reconfortantă pentru un timp, dar 
nu are nicio legătură cu realitatea 
existenţială. 


Întregul proces yoghin are drept scop 
alinierea sinelui la năzuinţa naturală a vieţii 
de expansiune nelimitată. El conferă o 
expresie conștientă acestei nevoi umane 
fundamentale. Diferitele practici spirituale 
din științele yoghine urmăresc să ajute 
această năzuinţă pe trei niveluri: corpul fizic, 
corpul mintal și al treilea înveliș, sau strat, cel 
al mecanismului uman, pranamayakosha, 
corpul energetic. 

Yoga presupune experimentarea în mod 
distinct a procesului mintal și fizic, nu ca 
pază a ta, ci drept ceea ce este cauzat de tine. 
Dacă  gestionezi conştient aceste două 
instrumente ale corpului și minţii, atunci 
experienţa ta de viaţă va fi 100% creaţia ta. 
Tot ce trebuie să faci este să impui o distanţă 
intre tine și tot ce ai acumulat din exterior. 

Toate lucrurile pe care le-ai acumulat în 
viață te însoțesc oriunde mergi. Sunt profund 
atașate de tine, iar tu, la rândul tău, ești 
profund atașat de ele, la nivel inconștient. 
Devine o povară, fiindcă nu știi când să o pui 
jos și când să o ridici. Este ca un sac pe care Îl 
porți tot timpul pe umeri. 

Dar poți da jos povara. Ea te va întovărăși 
în continuare, dar, cel puţin, nu va mai fi la 
fel de grea! Fără doar și poate, poţi să impui o 
distanţă Între tine și cele acumulate. Le poti 
folosi când vrei, dar nu trebuie să te identifici 
cu ele. Dacă nu reușești să mentii această 
distanţă, viziunea ta asupra vieţii se va 
innegura complet. Memoria și imaginaţia ta — 
care includ toate ideile, convingerile și 


emoţiile tale — ţin de sfera psihologică. Poți 
gusta și transcende viața doar dacă există o 
distincție între psihologic și existențial. 
Procesul spiritual înseamnă întoarcerea la 
viață. Înseamnă să urmărești inteligenţa 
profundă a energiilor tale vitale. Există multe 
moduri de a recunoaște în ce direcţie vor să 
meargă energiile tale vitale. Dacă încetezi să 
te mai identifici cu procesele fiziologice și 
psihologice, vei observa clar acest lucru. Doar 
atunci când te vei îndrepta conștient în 
direcția energiilor tale vitale, vei cunoaște 
ecuanimitatea și armonia. Doar într-o stare 
atât de stabilă, vei indrăzni să explorezi cele 
mai inalte niveluri de exuberanţă și să 
abordezi cele mai profunde mistere ale vieţii. 


DURERE, NU SUFERINȚĂ 


Pe vremuri,  străbâăteam cu 
motocicleta toată ţara. Într-o zi, 
când eram într-o regiune izolată, 
am avut un accident nefericit și 
mi-am tăiat mușchiul gambei până 
la os. M-am dus la o clinică locală 
și i-am cerut doctorului să mă 
îngrijească. Doctorul a examinat 
rana și a spus că nu poate, fiindcă 
ii lipsește aparatura de anestezie. 
M-a sfătuit să mă duc de urgenţă la 
un spital mai mare și să cer 
asistență medicală. l-am spus că 
nu am timp, că trebuie să îmi 
continui călătoria, fiindcă am un 


program de respectat. I-am cerut 
să îmi îngrijească neapărat rana. 
M-a refuzat. Sângeram abundent. 
După câteva altercaţii, a cedat, 
fiindcă sub mine se adunase o 
baltă de sânge. Așa că, fără nicio 
anestezie, mi-a pus mușchii la loc 
și, pentru asta, a avut nevoie de 
vreo cincizeci și două de copci, 
prinse pe trei niveluri. În tot acest 
timp, am stat de vorbă cu el. 
Transpira și pufnea. După ce a 
terminat, m-a întrebat șovâielnic: 
— Nu te doare deloc piciorul? 


Mă durea. O durere cumplită, de 
nesuportat. Dar durerea este un 
fenomen natural, benefic. Fără ea, 
nu ai cum să știi dacă ţi-ai tăiat 
piciorul. În schimb, suferinţa este 
cu totul altă problemă. Durerea 
este neplăcută; de ce să o agravezi 
prin suferință? Suferinţa este în 
întregime autocreată. Și fiecare 
fiinţă umană are de ales: să sufere 
sau să nu sufere. Nu îţi trebuie 
prea multă inteligență ca să alegi 
ultima variantă. 


Dilema karmică 


Odată... într-o zi, Shankaran Pillai era într-un 
bar cu prietenii săi. Brusc, a bătut ora opt. 
Shankaran Pillai a lăsat paharul din mână, s- 
a ridicat și a pornit spre uşă. 

- Hei, care-i baiul? Unde pleci? De ce nu-ţi 
termini măcar băutura? l-au întrebat 
prietenii lui. 

Dar Shankaran Pillai și-a văzut de drum în 
tăcere, apropiindu-se, ca un zombi, de ușă. 

Prietenii lui au izbucnit în râs și au spus: 

— Gata, am înţeles! E ora opt și trebuie să 
fii acasă. Ţi-e frică de nevastă, nu-i așa? Ce 
ești tu: șoarece sau bărbat? 

Shankaran Pillai s-a oprit, s-a întors și a 
spus: 

- Eu sunt bărbatul în casă. Dacă aș fi un 
șoarece, soţia mea s-ar teme de mine! 

A pornit încet spre casă. Regula soţiei sale 
era să ajungă mereu acasă până la ora opt. În 
acea zi, discuţia despre șoarecele-bărbat și 
pasul lent și legănat l-au făcut să întârzie. 
Soţia lui îl aștepta pe verandă, cu făcăleţul în 
mână. S-a uitat la el și a spus: 

- Neghiobule, iar te-ai îmbătat? Vino 
incoace să-ţi arăt eu ţie. 

Shankaran Pillai era un bărbat firav, dar 
agil. S-a indreptat spre ea smerit, dar apoi a 
sărit brusc peste ea și a zbughit-o în casă. 
Femeia s-a ridicat și a intrat cu greu după el. 
A făcut-o să-l alerge prin toată casa, 
încrezător că nu va reuși să pună mâna pe el. 
După multă alergătură, a intrat pușcă în 
dormitor și s-a băgat sub pat. Soţia lui a venit 
în fugă după el. Era o femeie solidă și nu 
încăpea sub pat. Shankaran Pillai era în 
siguranţă, iar femeia striga: 


- Lașule! Ce cauţi sub pat? Ieși afară! Ce 
ești tu: bărbat sau șoarece? 

— Eu sunt bărbatul casei. Am libertatea să 
stau unde vreau, a răspuns Shankaran Pillai. 

Era singurul loc în care putea să fie în acel 
moment, dar a trebuit să afirme că aceea era 
libertatea lui. Din nefericire, majoritatea 
ființelor umane procedează cam la fel: își 
etichetează compulsiunile, limitările drept 
alegeri. Libertatea inseamnă să poţi face cu 
bucurie tot ce este necesar Într-o situaţie 
dată. În schimb, a te märgini să faci doar ce 
iți place este un mod oribil de compulsiv de a 
trăi. Această compulsiune este șiretlicul 
karmei — un cuvânt străvechi, deformat prin 
utilizarea excesivă în întreaga lume. 

Ce anume este karma? 

„Karma“ înseamnă literalmente „acţiune“. 
Acţiunea este de trei feluri. Poate avea 
legătură cu trupul, cu mintea sau cu energia. 
Indiferent ce faci cu trupul, cu mintea sau cu 
energia ta, se creează un anumit reziduu. 
Acest reziduu formează un tipar propriu, iar 
aceste tipare rezultate rămân cu tine. Când 
acumulezi un volum uriaș de impresii, 
incet-incet, acestea se transformă în tendinţe 
și devii precum o jucărie automată, un sclav 
al tiparelor tale, o marionetă a trecutului tău. 

Karma este ca un software vechi pe care l- 
al scris pentru tine, inconștient. 

Tipul de acţiuni efectuate sunt cele care 
scriu software-ul. Odată ce scrii un anumit tip 
de software, întregul tău sistem funcţionează 
în consecinţă. Pe baza informațiilor din 


trecut, se formează anumite tipare de 
memorie, care continuă să se repete. Așadar, 
viaţa este ciclică. 

Din acest motiv, în viaţa ta reapar aceleași 
tipare. Cu mici variaţii, ele rămân, în esenţă, 
aceleași, repetându-se de-a lungul 
generaţiilor. După un timp, repetitivitatea 
poate fi fatală. Este important să înţelegi că 
aceste tipare te conduc din interior, nu din 
exterior. Nimeni nu trebuie să exercite vreun 
control extern asupra ta. Ești condus tot 
timpul de dictatorul tău interior. Poate crezi 
că este o nouă zi. Împrejurările se pot 
schimba, dar, în interior, vei experimenta în 
mod repetat același lucru. Astfel, cu cât 
lucrurile se schimbă mai mult, cu atât râmân 
la fel, nu fizic, ci experiential! Încremenești 
neputincios în rutina karmică. 

Libertatea a devenit un cuvânt deșert, 
întrucât felul în care gândești, simţi și înţelegi 
viaţa - chiar și felul în care stai, te ridici și te 
mişti — este condiționat de impresiile tale din 
trecut. Din momentul în care te naști, 
părinţii, familia, educaţia, prietenii, locurile 
în care trăiești și călătorești decid totul 
despre tine. Karma este codificată în fiecare 
aspect al vieţii. Este imprimată în memoria ta 
mintală, în elementele fundamentale ale 
corpului tău, în chimia ta, ba chiar și în 
energia ta. Toate acestea sunt sisteme de 
backup. Nici dacă iţi pierzi corpul sau mintea, 
nu rămâi fără karma! Atât de eficiente sunt 
sistemele de backup. 

Ceea ce consideri că este personalitatea ta 
- amalgamul de trăsături și tendinţe din care 
ești alcătuit — se pazează pe informaţiile 


acumulate inconștient. Aceste tendinţe au 
fost descrise în mod tradiţional drept 
vasanas. „Vasanas“ înseamnă literalmente 
„miros“. Mirosul depinde de tipul de gunoi 
care se află astăzi în tomberon. În funcţie de 
tipul de miros pe care îl emani, vei atrage 
anumite tipuri de situaţii de viaţă. 

Să presupunem că azi ai în tomberon un 
pește stricat. Poate că ţie îți miroase urât, dar 
alte fiinţe sunt atrase de el. Dacă mâine vei 
arunca în tomberon niște flori, mirosul va fi 
diferit și alte fiinţe vor fi atrase de el. 

În urmă cu aproape treizeci de ani, când 
am călătorit pentru prima dată în sud, în 
orașul Coimbatore, am fost găzduit în casa u 
nui medic. Era un om sociabil și mi-a povestit 
o întâmplare din familia lui. Trăiau într-o 
regiune de pe litoralul indian, iar fiica lui cea 
mare adora peștele. Ea învăţa în nord, în 
regiunea deluroasă din Dehradun, unde nu 
putea mânca așa ceva, prin urmare, de 
fiecare dată când sosea acasă în vacanţă, 
cerea zilnic pește. Soţia bărbatului era 
vegetariană și, chiar dacă ea nu mânca, Îi 
gătea fetei pește. 

Dacă ești din regiune, știi că există un soi 
de pește mic, uscat. Are un miros incredibil 
de puternic. Orice om își dorește să conducă 
la trei kilometri în urma camionului cu care 
este transportat sau să își țină respiraţia când 
trece pe lângă el. Gătitul În casă este o 
strategie bună de alungat vecinii! Or, fiica 
bărbatului voia să mănânce tocmai acest soi 
de pește. 

Când prăjeau acest pește uscat, afumau 
practic toată casa. Mirosul scula chiar și 


morții din mormânt! Odată, mama a intrat în 
bucătărie și le-a spus bucătarilor cum să 
gătească peștele, dar în momentul în care 
mirosul a început să se degaje din tigaie, a 
fugit din bucătărie, nemaiputând suporta. 
Între timp, fata, care a simţit și ea mirosul din 
dormitor, a rupt-o la rândul ei la fugă, atrasă 
de mireasmă. Mama și fiica s-au izbit cap în 
cap -iar mama s-a ales cu nasul spart! 

Am amintit acest incident nu ca exemplu 
de răsplată și pedeapsă, ci ca ilustrare a 
posibilelor consecințe ale atașamentului și 
aversiunii puternice. Când acestea îți domină 
viaţa, coliziunile sunt inevitabile. Vasanele, 
sau tendințele, sunt generate de o vastă 
acumulare de impresii determinate de 
acţiunile tale fizice, mintale și energetice. 
Ceea ce numești personalitatea ta este doar o 
expresie a acestor tendinţe. 

Dacă faci un lucru într-un anumit fel și 
cineva te întreabă de ce nu îl poţi face altfel, 
răspunsul tāu este, de regulă: „Este natura 
mea. De ce nu pot face ce vreau?“ Dar nu este 
natura ta. Nu faci ce vrei. Tendinţele au 
devenit compulsive. Ești înrobit de software- 
ul pe care îl scrii inconștient pentru tine. 
Odată ce software-ul tău este schimbat, ţi se 
deschide, aparent, o singură cale în viaţă. 
Aparent, destinul tău este predeterminat. 
Procesul spiritual presupune, însă, că ai luat 
decizia sā Îți  reprogramezi constient 
software-ul. 

În India, „karma“ este un cuvânt des 
întâlnit. Dacă oamenii dau dovadă de orice 
fel de comportament compulsiv, lumea spune 
imediat: „Aaa, este karma lor.“ Adică este 


creația lor. Amărăciunea sau dulceaţa unei 
experiențe nu se găsește în evenimentul 
propriu-zis, ci în modul în care îl percepi și 
răspunzi față de el. O experienţă foarte tristă 
pentru un om poate fi o binecuvântare 
pentru altul. 

Odată, un om îndoliat stătea lângă o piatră 
funerară, plângând amarnic și lovindu-se cu 
capul de ea. 

- Viaţa mea! Of, nu mai are niciun sens. 
După moartea ta, trupul meu a devenit un leș 
nefolositor. Dacă ai fi trăit! Dacă soarta nu ar 
fi fost așa crudă! Dacă nu ai fi murit, viaţa 
mea ar fi fost cu totul alta! 

Un preot care trecea pe acolo l-a auzit și i- 
a spus: 

— Cred că omul care zace sub movila asta 
de pământ a fost foarte important pentru 
tine, nu? 

- Important? Într-adevăr, așa este! s-a jelit 
părbatul cu și mai mare aplomb. A fost 
primul soţ al nevestei mele! 

Așadar, calitatea vieţii depinde 
intotdeauna de modul în care experimentezi 
viaţa, nu de ce îţi oferă ea. 

Karma nu este un cuvânt negativ. Trebuie 
să reţii acest aspect. Karma conferă stabilitate 
și structură vieţii tale. În fiecare clipă, 
impresiile năvălesc torențial în sistemul tău 
prin cele cinci organe senzoriale și fiecare 
dintre ele este înregistrată. Informaţiile 
stocate nu fac nimic rău. Sunt foarte utile 
pentru supraviețuirea ta. Dacă le-ai șterge 
complet, nu ai ști cum să îţi gestionezi nici 
măcar cele mai simple aspecte ale vieții. 
Procesul spiritual nu încearcă să demoleze 


acest depozit de impresii karmice, ci să te 
ajute să il conștientizezi mai bine și să 
stabilești un mic spaţiu, care să iți permită să 
stai în afara lor. 

Așadar, software-ul propriu-zis nu este o 
problemă. El se transformă într-o problemă 
doar dacă devine factorul dominant din viaţa 
ta. A vorbi despre karma bună și karma rea 
este ca și cum am vorbi despre sclavie bună și 
sclavie rea. Nu există așa ceva. Karma este 
pur și simplu creaţia ta. Nu este nici bună, 
nici rea. Este un software care se poate 
dovedi util dacă dobândești o anumită 
libertate faţă de el. Acesta este singurul ţel al 
procesului spiritual: să slăbească stăpânirea 
karmei asupra ta. Indiferent de natura 
karmei din trecut, o fii ntă umană are 
suficientă conștientizare pentru a prelua 
complet stăpânirea asupra karmei clipei 
actuale. 

Ca să ai parte de o transformare, de un 
progres în viaţa ta, trebuie să spargi tiparele 
ciclice ale karmei. Tot ce este ciclic sugerează 
o mișcare constantă, dar, de fapt, nu duce 
nicăieri. Dacă ești sensibil la viaţă, vei 
întelege devreme acest lucru. Dacă ești mai 
puţin sensibil, îl vei înţelege pe măsură ce 
imbătrânești. Poate că totul decurge în 
favoarea ta: viața ta profesională este 
înfloritoare, capitalul tău este în creștere, 
familia ta este rodnică, dar, cu toate acestea, 
tu nu ajungi nicăieri. Cu cât vei cunoaște mai 
repede succesul, cu atât vei înţelege acest 
lucru mai devreme. Când te afli într-o stare 
de insuficienţă, crezi mereu că totul va fi bine 
după ce iţi vei implini visele. Dar dacă toate 


lucrurile la care ai visat se împlinesc foarte 
repede, îți dai seama brusc că, deși totul a 
decurs cum ai sperat, viața în continuare 
neimplinită și năzuinţele tale persistă. 

până nu întrerupi acest ciclu, În viața ta 
nu există alegere reală. S-ar putea ca uneori 
să simti că ai făcut o schimbare 
revoluționară. Lucrurile s-au schimbat 
aparent și totul merge de minune vreme de 
trei zile, dar în a patra zi, te intorci pe același 
făgaș. Al păţit des acest lucru, nu-i așa? Asta 
pentru că, atâta timp cât ești în strânsoarea 
karmică, nu există libertate de gândire, de 
emoție, de acțiune și, mai presus de toate, 
libertate de experienţă. 

În același timp, nici evitarea karmei nu 
este un răspuns. Evitarea îți poate oferi un 
echilibru și o stabilitate relative în viaţa de zi 
cu zi, dar iți va seca viaţa și iți va răpi 
bucuria. În sine, aceasta este o karmă 
puternic negativă. Negarea, suprimarea sau 
evitarea vieţii duce la robie, nu la libertate. 
Dorinţa „Nu vreau karma“ este, la rândul ei, o 
karma importantă! 

Procesul propriu-zis al vieţii este el însuși 
o dizolvare a karmei. Dacă trăieşti la 
maximum fiecare clipă, dizolvi cantități 
uriașe de karma. Dacă experimentezi absolut 
tot ceea ce îţi iese în cale, dacă irăiești fiecare 
respirație la intensitate maximă, fără 
distragerile gândului și ale emoţiei, ferit de 
orice dramă psihologică, te eliberezi de 
procesul propriu-zis al nașterii și al morții. 
Ești mai viu; ba mai mult decât atât, ești 
însăși viaţa. 


Yoga oferă o modalitate de distanţare nu 
doar de karma ta, ci și de sursa karmei, adică 
de intelectul discriminator. Îți oferă 
posibilitatea de a alege în fiecare clipă a 
existenței tale dacă vrei să fii victima, 
spectatorul sau stăpânul vieţii tale. Cu puţin 
efort și exercițiu, toți putem scrie software-ul 
nostru de bucurie și de bine. 

A întelege că toate realizările tale materiale 
sunt prețioase doar prin comparație cu cei 
care nu le au este o bucurie izvorâtă din 
lipsurile altuia. Chiar o poti numi bucurie? Nu 
cumva este, de fapt, un soi de boală? A sosit 
timpul ca toată lumea să abordeze această 
problemă. Dacă ai fi singur pe planetă, ce ti-ai 
dori pentru tine? Pune-ţi această întrebare și 
vezi unde te duce. 

Încearcă următorul lucru. Stai singur cinci 
minute și vezi cum ar arăta viaţa ta dacă ai fi 
absolut singur pe lume. Dacă nu ar exista 
nimeni sau nimic cu care să te compari, după 
ce ai tânji efectiv? Ce ar conta cu adevărat 
pentru tine dacă aprecierile sau criticile 
externe nu ar exista? Dacă vei face zilnic 
acest exercițiu, te vei alinia cu năzuinţele vieții 
care ești, nu cu  harababura karmică 
acumulată care crezi că ești. 


Mecanica vieţii 


În principiu, kriya înseamnă „actiune 
interioară“. O acţiune interioară nu implică 
nici corpul, nici mintea, nici dimensiunile 
fizice ale energiei. După cum am afirmat mai 
devreme, deși iți aparţin, corpul și mintea iţi 
sunt totuși exterioare. Le-ai acumulat pe 
amândouă din exterior: corpul este o 
acumulare de hrană, iar mintea o acumulare 
de idei. Chiar și amprentele asupra corpului 
energetic sunt o acumulare a impresiilor 
celor cinci simțuri. Capacitatea de a efectua 
acțiuni cu ajutorul aspectului nefizic al 
energiei tale se numește „kriya“. Sună puţin 
ezoteric, dar vei putea practica o kriya doar 
dacă vei fi iniţiat de cineva care stăpânește 
tărâmurile energiei. 

Karma este ceea ce se întâmplă când 
acțiunile tale găsesc expresia exterioară, 
implicând corpul, mintea și dimensiunile 
fizice ale energiei. Kriya este ceea ce se 
întâmplă când te întorci spre interior și 
efectuezi o acţiune care transcende toate 
dimensiunile fizicalității. Karma este procesul 
care te inlănțuie. Kriya este procesul care te 
eliberează. Cel mai important aspect al yoga 
este, intotdeauna, să faci acţiuni dincolo de 
dimensiunile fizice ale energiei. Dintre cele 
patru dimensiuni ale fizicalităţii, ești cel mai 
conștient de acțiunile corporale și apoi, 
gradual, din ce în ce mai puţin, de acţiunile 
mintale, de cele emoţionale și într-o măsură 
neglijabilă de cele energetice. În momentul în 
care înveţi să acţionezi folosind aspectul 
nefizic al energiei tale vitale, treci brusc la un 
nou nivel de libertate interioară și exterioară. 


Cum accesezi aspectul nefizic al energiei 
tale vitale? Practicile yoghine, care implică 
posturi, tehnici de respiraţie, atitudini ale 
minţii și activare energetică, vizează, în mod 
esențial, alinierea primelor trei straturi ale 
corpului: fizic, mintal și energetic. Doar 
alinierea lor iţi va asigura accesul la 
dimensiuni de dincolo de fizic - la energia 
fundamentală a vieţii propriu-zise. 

Am văzut o multime de oameni care fac o 
simplă kriya și devin brusc atât de creativi, 
incât izbutesc lucruri de neimaginat pentru 
ei. Reușita se datorează faptului că au slăbit 
strânsoarea fundaţiei karmice. În loc să 
rămână încâlciți în procesele fizice ale 
corpului, minții și energiei lor, și-au 
reorganizat radical energiile vitale. Orice 
fiinţă umană poate învăţa să facă acest lucru. 

Kriya yoga este o modalitate foarte 
puternică de străbatere a câii spirituale, dar, 
în același timp, este extrem de solicitantă. 
Pentru mulţi orășeni moderni, care nu sunt 
obișnuiți să folosească întreaga versatilitate a 
corpului lor, kriya yoga poate părea 
anevoioasă și inumană. Acest lucru se 
datorează faptului că fiecare kriya este atent 
elaborată şi implică multă disciplină, 
concentrare şi exactitate. Majoritatea 
oamenilor nu au corpul, atitudinea sau 
stabilitatea emoţională necesare pentru 
această cale de yoga, în primul rând pentru 
că sunt obișnuiți să trăiască, încă din 
copilărie, într-un confort neîntrerupt. Nu este 
nicio problemă dacă ești învăţat cu un 
anumit nivel de confort fizic. Însă a căuta în 


permanentă confortul: iată marea problemă. 
Acest tip de atitudine și emoție nu este 
potrivit pentru calea kriya yoga. 

De asemenea, kriya yoga nu se poate face 
cu oameni care vorbesc tot timpul despre 
„libertate“. Nu este potrivită pentru oamenii 
care întreabă neîncetat: „De ce nu sunt liber 
să mănânc înghețată? De ce nu mă pot trezi 
când vreau eu? De ce nu pot să mănânc și să 
beau orice sau să fac sex cu oricine, oricând 
am chef?“ Dacă alegi calea kriya, toate 
procesele tale fizice, psihologice și emoţionale 
trebuie să respecte O disciplină 
fundamentală. Dacă vrei să atingi zenitul 
conștiinței tale, disciplina este esenţială. Nu 
poţi să petreci până în zori și să incerci să 
escaladezi Everestul a doua zi! Aceeași logică 
se aplică și în acest caz. 

Când ţi se propune un regim de kriya 
yoga, trebuie să Îl respecţi. Vei înţelege din 
mers necesitatea disciplinei, dar kriya nu 
poate fi niciodată explicată pe deplin. Dacă 
trebuie explicată, esența sa se pierde. Acest 
lucru este astfel deoarece kriya este un 
instrument pentru transcenderea cadrului 
logicii și al experienţei, în vederea accesării 
dimensiunilor nefizice care sunt considerate 
spirituale sau mistice. 

Dacă aș vrea să te învăţ kriyas doar ca pe 
niște practici, ar fi simplu să le pun într-o 
carte din care le-ai învăţa și memora. Dar 
pentru ca să fie un proces viu, să se imprime 
în sistemul tău într-un anumit mod, kriya are 
nevoie de disciplină, devotament și 
receptivitate. Când sträbati un teren complet 


necunoscut, în lipsa încrederii în cel care te 
călăuzește, călătoria devine inutil de lungă și 
de dificilă. 

În general, pe calea kriya, cei mai mulţi 
guru îi fac pe discipoli să aștepte. În trecut, 
când discipolii mergeau să înveţe kriya yoga, 
gurul le cerea deseori să măture podeaua un 
an intreg, apoi, în anul următor, să spele 
vasele! Dacă încrederea lor rămânea 
nezdruncinată în acest interval, atunci gurul 
îi iniţia în kriya. Există și o explicaţie. Odată 
ce le oferi capacitatea specială care le face 
sistemul să vibreze dincolo de standardele 
normale, oamenii iși pot face mult rău dacă 
atitudinile și emoţiile lor nu sunt așa cum ar 
trebui să fie. Dar în lumea de azi, este dificil 
să ai atât de mult timp cu oamenii, să ajungi 
la acest tip de încredere și apoi să întipărești 
aceste kriya. Nu este imposibil, dar șansele 
sunt mici. 

Am petrecut douăzeci și unu de ani din 
viaţă transformând o kriya puternică, 
Shambhavi Mahamudra, ca să o pot preda 
unui număr cât mai mare de oameni din 
lumea de astăzi. Am blocat anumite aspecte 
care le-ar putea oferi capacitatea de a face 
rău lor și altora ori de a influenţa elementele 
din jur, așa că au rămas doar beneficiile 
fizice, psihologice și spirituale. În aceste două 
decenii, m-am îndepărtat cu bună știință de 
toate formele de comunicare publică și mi- 
am îndreptat toată atenţia asupra recreării 
acestei kriya, asigurându-mă că poate fi 
difuzată pe scară largă, fără efecte adverse. 

Calea deplină a kriya yoga este importantă 
doar pentru cei interesaţi să exploreze 


dimensiunile mistice. Dacă ești preocupat 
doar de starea de bine sau cauţi doar 
implinirea, kriya este puţin utilă. Kriya yoga 
nu trebuie să fie o cale exclusivă, fiindcă este 
foarte solicitantă. 

Dacă urmezi fără indrumare și foarte 
intens calea kriya, îți poate lua mai multe 
vieţi ca să obţii rezultate. Dacă ai pe cineva 
care să ghideze activ procesul, kriya poate fi 
cea mai puternică și mai  magnifică 
modalitate de explorare a naturii interioare 
și a fenomenelor mistice. În caz contrar, kriya 
este ca un sens giratoriu. Ceea ce cauţi pe 
această cale nu este doar starea de bine, 
beatitudine sau realizare. În schimb, vrei să 
cunoşti mecanica creării vieţii; vrei să cunoști 
ingineria vieţii. Din acest motiv, este un 
proces mult mai lung. 

Oamenii care străbat calea kriya au o cu 
totul altă prezență de sine, fiindcă își 
stăpânesc energiile. Ei pot demonta și 
asambla viaţa la loc. De exemplu, dacă 
urmezi calea gnana, intelectul tău poate 
deveni ascuţit ca briciul, dar poți face foarte 
puţine cu energiile tale. La fel, pe calea 
bhakti, a devoțiunii, nu poţi face prea multe 
cu energiile tale. (De altfel, puţin îți pasă, 
fiindcă tot ce contează este dulceaţa intensă a 
emoţiilor tale; nu vrei decât să te dizolvi în 
obiectul devotamentului tău.) 

Dacă ai pășit pe calea karmei, poţi face 
multe lucruri în lumea exterioară, dar nu poţi 
face nimic cu tine însuţi. În schimb, yoghinii 
kriya pot face tot ce vor cu lumea lor 
interioară și pot realiza multe și în lumea 
exterloară. 

Modul propriu-zis în care funcţionează 
structura karmică în fiecare ființă umană este, 
în esenţă, ciclic. Dacă ești foarte atent, vei 
observa că, într-o zi, ciclurile se repetă de mai 
multe ori. Dacă ești foarte atent, vei observa 
că, la fiecare patruzeci de minute, parcurgi un 
ciclu fiziologic. Odată ce vei înțelege acest 
lucru, cu atenţia și conştientizarea necesare, 
vei putea să stăpânești ciclul și să pornești 
spre  transcendenţă,  îndepărtându-te de 
limitările stabilite de aceste cicluri. O dată la 
fiecare patruzeci de minute, viaţa îţi oferă, 
așadar, o oportunitate: oportunitatea de a 
deveni conștient. 

De asemenea, o dată la patruzeci, patruzeci 
și opt de minute, se produce o schimbare de 
dominație a modului în care respiraţia 
parcurge nara dreaptă și nara stângă. Pentru o 
vreme, respiraţia este dominantă în nara 
dreaptă, apoi în stânga. Conștientizează acest 
lucru, pentru a ști că treci măcar printr-un 
proces de schimbare. Această conștientizare 
poate fi îmbunătăţită prin conştientizarea 
influențelor solare și lunare asupra corpului. 
Dacă îţi sincronizezi sistemul fizic cu ciclurile 
lunare și solare, sănătatea ta fizică și 
psihologică va fi garantată. 


Labirintul energiei 


Sistemul  yogshin ne oferă o viziune 
cuprinzătoare și elaborată asupra anatomiei 


corpului energetic uman. Sistemul a 
cartografiat șaptezeci și două de mii de 
canale din sistemul energetic (nads, cum se 
numesc). Prana, adică energia, străbate 
aceste canale. Cele șaptezeci și două de mii de 
canale izvorăsc din trei canale de bază. 
Canalul din dreapta se numește pingala, cel 
din stânga, ida, iar canalul central, sushumna. 

Cele trei canale formează baza sistemului 
energetic. Pingala este simbolul masculinității 
și ida al feminităţii. În acest caz, „masculin“ și 
„feminin“ nu se referă la diferenţele 
biologice, ci la anumite trăsături din natură 
care au fost identificate astiel. Trăsăturile 
sunt reprezentate de cele două canale. 

Dacă pingala cuiva este foarte pronunţată, 
atunci trăsăturile exploratorii vor fi 
dominante. Dacă ida este mai pronunțată, vor 
predomina trăsăturile receptive și reflexive. 
Nu contează dacă ești bărbat sau femeie. Ida 
poate fi dominantă chiar dacă ești bărbat; de 
asemenea, pingala poate fi mai dominantă 
chiar dacă ești femeie. 

Pingala și ida sunt simbolizate de soare și 
lună: soarele reprezintă masculinul, iar luna 
femininul. Soarele este bătăios și sociabil; 
luna este receptivă și reflexivă. Totodată, 
ciclurile lunii suni intim legate de corpul 
feminin. La nivelul minții, pingala reprezintă 
dimensiunea logică; ida reprezintă 
dimensiunea intuitivă. Aceste două dualităţi 
sunt fundamentul sferei fizice a vieţii. O fiinţă 
umană este completă doar atunci când 
masculinul și femininul funcţionează la 
potenţial maxim și sunt în echilibru. 


Sushumna, nadi-ul central, este cel mai 
important aspect fiziologic, dar, în general, 
rămâne neexplorat. Este independent de cele 
șaptezeci și două de mii de nadis, dar este 
punctul principal al întregului sistem. Odată 
ce energiile pătrund în sushumna, obţii un 
anumit echilibru, indiferent ce se întâmplă în 
jurul tău. Poate că ești echilibrat în clipa de 
faţă, dar dacă situaţia exterioară devine 
dificilă, vei fi afectat. În schimb, odată ce 
energiile intră în sushumna, modul tău 
interior de a fi devine independent de 
exterior, fiindcă este independent de cele 
șaptezeci și două de mii de nadis. 

În zilele noastre, se vorbește des despre 
chakra. „Chakra“ înseamnă „roată“ și are un 
înțeles și o semnificație specifice în sistemul 
yoghin. În prezent, există „centre de aliniere 
a roţilor“, care pretind că îţi echilibrează 
chakrele, îţi curăţă cărămizile de bază și te 
vindecă de bolile din trecut, prezent și viitor. 
Mulţi oameni din zilele noastre se „ocupă“ de 
chakre. A devenit un moft care se poate 
dovedi periculos. Este timpul să abordăm cu 
grijă și precizie acest subiect foarte sensibil. 

Nadis nu se manifestă fizic. Nu le vei găsi 
disecându-ţi corpul și privind înăuntrul lui. 
Însă, pe măsură ce vei deveni tot mai 
conștient, vei observa că energia nu se mișcă 
aleatoriu, ci pe căi bine stabilite. 

Chakrele sunt centre puternice în 
fiziologie, în care nadis se întâlnesc într-un 
mod particular, pentru a crea un vortex 
energetic. La fel ca nadis, chakrele au o 
natură subtilă și sunt lipsite de o existenţă 
fizică. Ele se întâlnesc întotdeauna sub formă 


de triunghi (nu de cerc, cum sugerează 
cuvântul „chakra“). Cercul este partea mobilă 
a oricărei mașinării, fiindcă se poate mișca cu 
o rezistență minimă. Acești centri energetici 
se numesc astfel Întrucât roata sugerează 
mișcare sau dinamism. 

În corp există o sută paisprezece chakre. 
Două sunt exterioare corpului și o sută 
douăsprezece sunt în corp. Între cele o sută 
douăsprezece chakre, șapte ocupă un rol 
major. Trei dintre ele sunt active în cazul 
majorității oamenilor; restul sunt inactive 
sau foarte puţin active. Pentru viaţa fizică, nu 
trebuie să iţi activezi toate cele o sută 
paisprezece chakre. Poţi duce o viaţă 
completă cu doar câteva dintre ele. Dacă ţi-ai 
activa toate cele o sută paisprezece chakre, 
nu ai avea deloc simțul corpului. Yoga vizează 
activarea sistemului energetic, în așa fel încât 
conştientizarea corpului tău să scadă 
constant, fiind în corp, dar nefiind corpul. 

În sudul Indiei, a trăit cândva un yoghin 
legendar, pe nume Sadashiva Brahmendra. 
Era un nirkaya, care Înseamnă literalmente 
„yoghin fără corp“. Nu avea simțul corpului. 
Un om aflat într-o astfel de stare nu are 
nevoie de haine. Umbla în pielea goală. 
Totodată, intr-o astiel de condiţie, omul este 
lipsit de simțul căminului propriu, al 
proprietăţii sau al graniţelor fizice. 

Într-o zi, voghinul nostru a intrat 
întâmplător În grădina regală de pe malul 
râului Kaveri. Regele se relaxa în compania 
reginelor lui. Sadashiva Brahmendra s-a 
plimbat prin grădină, fără să ţină seama de 
goliciunea sa. Regele s-a înfuriat. 


— Cine este nebunul care îndrăznește să 
treacă gol prin faţa femeilor mele? 

Și-a trimis soldaţii după Sadashiva 
Brahmendra. Au alergat după el și l-au 
strigat. El nu s-a întors. Și-a văzut de drum. 
Furios, un soldat a scos sabia, l-a lovit și i-a 
retezat brațul drept. Sadashiva Brahmendra 
nici măcar nu și-a întrerupt ritmul. Și-a 
continuat drumul. 

La vederea acestui lucru, soldaţii au fost 
uimiți și îngroziţi. Au înţeles că nu este un om 
oarecare. Regele și soldații au alergat după el, 
s-au prosternat înaintea lui, i-au cerut iertare 
și l-au adus înapoi în grădină. A trăit acolo 
pentru tot restul vieţii și, în cele din urmă, tot 
acolo s-a lepădat de trup. 

În tradiţia yoghină, există nenumărate 
exemple ca acesta. Când energiile tale sunt 
într-o stare crescută, simţul fizicului este atât 
de diminuat, încât poţi sta fără hrană 
exterioară zile în șir. 

Care este rolul chakrelor în cadrul 
sistemului? 

Există şapte chakre fundamentale: 
muladhara, situată în zona perineului, spaţiul 
dintre orificiul anal și organele genitale; 
swadhishthana, situată chiar deasupra 
organelor genitale; manipuraka, situată la doi 
centimetri sub buric; anahata, situată sub 
punctul în care cutia toracică se unește cu 
diafragma; vishuddhi, situată la baza gâtului; 
agna, situată între sprâncene; și sahasrara, 
cunoscută și sub numele de brahmarandra, 
situată în fontanela din vârful capului (unde 
nou-născuţii au un punct moale). 


Chakrele sunt cele șapte dimensiuni prin 
care energiile tale își găsesc expresia. 
Experiențele tale interioare - mânia, 
suferința, pacea, bucuria și extazul - sunt 
niveluri diferite de exprimare a energiilor 
tale vitale. Dacă energiile tale sunt prevalente 
in muladhara, atunci mâncarea și somnul vor 
fi factorii dominanţi din viaţa ta. Dacă 
energiile sunt prevalente în swadhishthana, 
plăcerea va fi factorul dominant din viaţa ta; 
altfel spus, te vei bucura de realitatea fizică în 
multe feluri. Dacă energiile tale sunt 
prevalente În manipuraka, ești un om de 
acțiune; poţi realiza multe în lume. Dacă 
energiile tale sunt prevalente în anahata, ești 
un om foarte creativ. Dacă en ergiile tale sunt 
prevalente în vishuddhi, ai o prezenţă 
puternică. Dacă energiile tale sunt prevalente 
in agna, ești realizat intelectual. Realizarea 
intelectuală îţi poate aduce o stare de pace și 
stabilitate interioară, indiferent ce se 
întâmplă în exterior. 

Acestea sunt pur și simplu niveluri de 
intensitate. Un om care caută plăcerea are 
mai multă intensitate în viaţa lui decât cineva 
a cărui viaţă inseamnă doar mâncare și 
somn. Omul care vrea să inițieze ceva în 
lume are mult mai multă intensitate decât 
unul care caută plăcerea. Un artist sau o 
persoană creativă își trăiește viaţa mai intens 
prin comparaţie cu ceilalţi trei. În vishuddhi, 
intensitatea are o dimensiune complet 
diferită, iar în agna este și mai mare. Dacă 
accesezi sahasrara, vei exploda în stări 
extatice inexplicabile. Fără vreun stimulent 


sau vreun motiv exterior, vei fi pur și simplu 
extaziat, fiindcă energiile tale vor atinge 
vârful. 

Este o greșeală să vorbim despre chakre 
inferioare și chakre superioare. Este ca și 
cum am compara fundaţia unei clădiri cu 
acoperișul său. Acoperișul nu este superior; 
fundaţia nu este inferioară. Calitatea, durata 
de viaţă, stabilitatea și siguranţa unei clădiri 
depind, în mare măsură, de fundaţie, și mai 
puţin de acoperiș. De exemplu, în corpul fizic, 
energiile tale trebuie să fie, într-o oarecare 
măsură, în chakra muladhara. „Mula“ 
inseamnă rădăcină sau sursă, lar „adhara“ 
înseamnă fundaţie. În ingineria corpului, ea 
este paza. Dacă vrei să te dezvolţi, trebuie să 
o cultivi. 

În același timp, chakrele au și o 
dimensiune spirituală, nu doar fizică. Cu 
conștientizarea potrivită, aceeași muladhara 
te poate aduce într-un punct în care să te 
eliberezi complet de nevoia compulsivă de 
hrană și somn. 

Chakrele se încadrează în una dintre cele 
două dimensiuni: muladhara, 
swadhishthana,  manipuraka și  chakrele 
inrudite sunt preocupate de menţinerea 
stabilității și înrădăcinării corpului. Aceste 
trăsături sunt asociate cu pământul, cu 
autoconservarea. Când energiile tale 
predomină aceste chakre, trăsăturile tale 
sunt lumești și ești prins mai puternic în 
strânsoarea naturii. Chakrele din partea 
superioară - vishuddhi, agna, sahasrara - și 
chakrele înrudite sunt centri care te 
îndepărtează de atracţia pământului. Ele sunt 


pr eocupate cu năzuinţa de infinit. Te ajută să 
devii receptiv la forţa numită, în general, 
graţie. 

Chakra de mijloc, anahata, este un 
echilibru între cele două dimensiuni. Este o 
tranziţie între  chakrele inferioare și 
superioare, Între instinctul de supravieţuire 
și instinctul de eliberare. Este simbolizată 
prin două triunghiuri întrepătrunse, unul cu 
vârful în jos și celălalt cu vârful în sus, 
formând o stea cu șase colţuri. Multe tradiţii 
religioase au folosit steaua ca simbol sacru, 
fiindcă unele fiinţe iluminate din aceste 
culturi și-au împlinit natura lor originală prin 
anahata și au descoperit în interiorul lor 
triunghiurile interconectate ale acestei 
chakre. 

Chakra vishuddhi, situată la baza gâtului, 
înseamnă literalmente „filtru“. Dacă chakra 
ta vishuddhi este puternică, vei avea 
capacitatea de a filtra tot ce pătrunde în tine. 
Cu alte cuvinte, dacă chakra ta vishuddhi este 
foarte activă, vei deveni atât de puternic, 
încât natura exterioară nu va avea nicio 
influență asupra ta. În iconografia indiană, 
Adiyogi, sau Shiva, este îÎnfățişat cu gâtul 
albastru, fiindcă este capabil să filtreze toate 
otrăvurile lumii exterioare și să le împiedice 
să pătrundă în sistemul său, blocându-le în 
gât. 

Dacă energiile tale intră În chakra agna, 
situată Între sprâncene, vei deveni iluminat 
intelectual, dar nu te vei elibera experienţial. 
Adi Shankara, un mare filozof mistic indian 
din secolul al VIII-lea, a străbătut pământul și 
a învins legiuni întregi de cărturari în 


dezbateri metafizice. Logica lui era 
imbatabilă, fiindcă unirea experimentată în 
agna le conferă oamenilor un nivel 
extraordinar de perspicacitate și percepţie 
intelectuală. 

A șaptea chakră, sahasrara, este situată 
puţin în afara corpului. La majoritatea 
oamenilor, este inactivă. O poţi activa cu 
ajutorul practicii spirituale sau printr-un mod 
de trai foarte intens. Dacă iți accesezi 
sahasrara, experienţa ta nu mai este 
intelectuală; este experienţială. Vei exploda 
in stări extatice inexplicabile și cele mai 
profunde tărâmuri mistice incep să se 
deschidă pentru tine. Uneori, poţi trăi stări 
extatice care, fără practica spirituală 
necesară echilibrării fiziologice și psihologice, 
pot fi incontrolabile. În tradiția indiană, 
misticii extatici se numesc avadhuta. Starea 
conștiinței lor era atât d e modificată, încât, 
de multe ori, trebuiau să fie hrăniti și îngrijiţi 
de cei din jur, fiindcă erau incapabili să se 
preocupe singuri de aspectele lumești ale 
vieţii. 

În mod fundamental, orice cale spirituală 
este o călătorie de la muladhara la sahasrara, 
o evoluţie de la o dimensiune la alta. În 
sistemul yoghin, există un spectru larg de 
practici spirituale care permit mutarea 
energiilor de la o chakră în alta. Însă de la 
agna la sahasrara nu există nicio cale. 
Trebuie fie să sari, fie să cazi în ea. 

Din acest motiv, gurul are un rol 
extraordinar în tradiția spirituală indiană. 
Pentru a face saltul de la agna la sahasrara ai 
nevoie de o încredere uriașă. De exemplu, 


dacă cineva îţi cere să te arunci într-un abis 
fără fund, trebuie să fii complet nebun, 
extraordinar de curajos sau incredibil de 
încrezător ca să faci asta. Aproape nimeni nu 
are curajul necesar. Foarte puţini sunt 
suficient de nebuni încât să își trăiască viaţa 
intr-un abandon total; majoritatea oamenilor 
trălesc prudent și simt nevoia imperioasă de 
a-și proteja limitele. În concluzie, 99,9% 
dintre oameni au nevoie de incredere. Fără 
încredere, nu vor face niciodată saltul. 

Cu toate acestea, abisul nu trebuie te ducă 
cu gândul la o groapă cumplită, întunecată. 
Abisul este, mai degrabă, un spaţiu ferit de 
orice posibilitate de rânire și suferință, o 
dimensiune absolut inedită, complet 
nerepetitivă, o dimensiune dincolo de orice 
comparaţie și context, care te lasă nu ca 
individ, ci ca natură infinită 
atotcuprinzătoare, intr-o neclintire dincolo de 
beatitudine. 

Așadar, saltul merită făcut. Saltul este 
totul. Odată cu el, abisul fără fund se 
transformă în libertate nemărginită. 


Sadhana 


— N — 


Timp de douăsprezece-patruzeci și opt de 
minute, concentrează-te cu ochii deschiși într- 
un punct situat la cincisprezece-douăzeci și 
doi de centimetri de regiunea dintre sprâncene 
și vei putea desluși natura și structura 
chakrelor tale individuale (în funcţie de durata 
și nivelul tău de atenţie). Această percepţie 


poate contribui la stabilizarea mişcării 
aleatorii a chakrelor din fiziologia umană sub 
efectul situatiilor exterioare stresante. Acesta 
este doar un aspect al unei forme foarte 
sofisticate de kriya yoga care Îți poate permite 
să accesezi dimensiunea ta akashică sau 
etericã interioară. 


CALEA NECARTOGRAFIATĂ 


A șasea ramură a yoga se numește 
dhyana, sau dhyan, și se referă, în 
esenţă, la transcenderea granițelor 
cadrului fizic și mintal uman. 
Dhyan a fost adus în China din 
India de către călugării budiști, 
care i-au dat denumirea Ch'an. 
Această ramură a yoga s-a 
răspândit în ţările din Asia de Sud- 
Est și a ajuns până în Japonia, 
unde a devenii Zen și și-a găsit 
expresia într-un intreg sistem de 
cunoaștere directă, care nu pune 
accent pe vreo doctrină. Zen este o 
cale spirituală fără texte sacre, 
cărți, reguli sau practici rigide; 
este o cale necartografiată. 

Prima mărturie scrisă despre 
utilizarea metodei numite în 
prezent Zen datează din urmă cu 
aproximativ opt mii de ani, cu 
mult Înaintea lui Gautama 
Buddha. Regele Janaka era un om 
strălucit și un căutător înfocat, 


cuprins de febra cunoașterii. El i-a 
dus la epuizare pe toţi învățătorii 
spirituali din împărăţia sa. 
Niciunul nu l-a putut a juta, fiindcă 
toţi erau născuţi din carte. Încă nu 
cunoștea pe nimeni care să 
provină din experienţa interioară. 


Într-o zi, regele a plecat la 
vânătoare. În fundul junglei, a 
zărit un yoghin. S-a oprit. În faţa 
unui mic schit, şedea Ashtavakra, 
unul dintre cei mai impliniți 
yoghini și maeștri spirituali din 
istorie. Janaka a dat să descalece 
ca să Îl salute. A trecut un picior 
peste șa și tocmai era pe punctul 
să coboare, când Ashtavakra i-a 
spus: 


- Oprește-te! 


Janaka s-a oprit cu un picior în 
etrier și cu celălalt în aer. Poziţia 
era dureroasă, dar Janaka a 
incremenit, uitându-se la 
Ashtavakra. Nu știm cât timp l-a 
ținut așa gurul, dar brusc, în acea 
postură  incomodă, Janaka a 
devenit complet iluminat. Metoda 
folosită de Ashtavakra seamănă cu 
metoda Zen folosită în prezent în 
intreaga lume. 


Odată... a existat un maestru Zen 
respectat de toată lumea, dar care 
nu avea nicio învăţătură de 
împărtășit. Purta întotdeauna un 
sac uriaș pe umeri; sacul era plin 
de tot felul de obiecte, inclusiv de 
dulciuri. În fiecare oraș și sat în 
care intra, copiii se adunau în 
jurul lui, iar el le impărțea dulciuri 
și pleca. Oamenii ii cereau 
învățături, dar el râdea și își vedea 
de drum. 


Într-o zi, un alt maestru Zen 
extrem de apreciat a ieșit în 
întâmpinarea lui. Voia să vadă 
dacă omul cu sacul pe umeri era 
sau nu dedicat căii Zen. Așa că l-a 
întrebat: 


— Ce este Zen? 


Bărbatul și-a lepădat imediat 
sacul și a stat drept. 


- Care este țelul Zen? l-a intrebat 
apoi. 


Bărbatul și-a ridicat sacul, l-a 
aruncat pe umeri și a plecat. 


Întâmplarea este definitorie 
pentru yoga. Este definitorie 
pentru orice practică spirituală. 
Dacă vrei să implinești calea yoga 
sau calea Zen, trebuie să lepezi 
povara, să arunci totul în drum, să 


te eliberezi, să stai drept. Este 
important. Cu povara pe umeri, nu 
vei reuși probabil niciodată. și 
care este scopul yoga? Să preiei 
incă o dată toată povara, în mod 
conștient. Doar că de data aceasta 
nu o vei mai resimti ca o povară! 


Știința sacră 


Ce înseamnă a sfinţi sau a consacra un 
spaţiu? 

De multe ori, cuvântul „consacrare“ este 
folosit inexact. Pentru majoritatea oamenilor, 
înseamnă o serie de ritualuri care conferă, în 
cel mai bun caz, frumuseţe și poezie vieților 
noastre, dar nu îndeplinește nicio utilitate 
reală. Majoritatea oamenilor cred că este 
doar un șir de baliverne, menit să 
manipuleze procesul spiritual și să 
exploateze masele înfricoșate și credule. Este 
timpul să abandonăm această concepţie 
superficială și să privim în profunzime. 

Transformarea  ţărânei în hrană se 
numește agricultură. Transformarea hranei 
in carne și oase se numește digestie. 
Transformarea cărnii în ţărână se numește 
incinerare. Transformarea cărnii, a unei 
pietre sau a unui spaţiu gol într-o posibilitate 
mai înaltă se numește consacrare. 

Consacrarea este un proces viu. În 
sanscrită, termenul folosit este pratishtha. 


După cum am menţionat anterior, știința 
modernă de astăzi ne spune că totul este 
aceeași energie, manifestată într-un milion 
de moduri diferite. Dacă este așa, ceea ce 
numim divin, ceea ce numim piatră, ceea ce 
numim bărbat, femeie sau demon reprezintă 
aceeași energie, care funcționează în moduri 
diferite. Cu tehnologia necesară, poţi 
transforma spațiul simplu din jurul tău într-o 
exuberanţă divină. Poţi lua și transforma o 
piatră într-un zeu sau o zeiță. Acesta este 
fenomenul consacrării. 

Din cele mai vechi timpuri, în special în 
India, o cantitate uriașă de cunoștințe despre 
consacrare a circulat de la o generație la alta. 
Acest lucru se datorează faptului că, 
indiferent cât de bună sau de lungă este viaţa 
omului, la un moment dat, dorința umană 
fundamentală de a intra în contact cu sursa 
creației se va manifesta invariabil. Dacă 
posibilitatea de a accesa aceste dimensiuni 
profunde nu este creată și pusă la dispoziţia 
tuturor celor care le caută, atunci societatea 
nu asigură o bunăstare autentică cetăţenilor 
săi. 

Gratie acestei  conștientizări, cultura 
indiană a construit numeroase temple pe 
fiecare stradă. Nu a făcut acest lucru pentru a 
incuraja competiţia între ele. Ci pur și simplu 
pentru că nimeni nu trebuie să trăiască într- 
un spaţiu care nu este consacrat. 

Este un noroc extraordinar pentru o ființă 
umană să trăiască într-un spaţiu consacrat. În 
acest spațiu, chiar și modul în care trăiește se 
modifică radical. S-ar putea să te întrebi: „Nu 
pot trăi fără el?“ Ba poţi. Dacă știi să iţi 


transformi corpul într-un templu, nu mai este 
atât de important să mergi la templu. Într- 
adevăr, Îți poţi consacra corpul. Dar 
intrebarea este dacă vei reuși să îl mentii în 
această stare. 

Toate inițierile spirituale au ca scop 
consacrarea cărnii într-un spaţiu asemănător 
unui templu. După asta, nu este nevoie decât 
să te mentii. O practică spirituală zilnică 
constituie o modalitate de a menţine sistemul 
uman după iniţiere într-o stare ridicată de 
vibraţie. În diferite momente, am oferit 
consacrări puternice oamenilor, uneori 
formal, alteori informal. A consacra un obiect 
neînsuflețit — o stâncă, de exemplu — are un 
cost de viaţă uriaș. Transformarea fiinţelor 
umane în temple vii este mult mai ieftină și 
mai ecologică și, în plus, oamenii sunt mobili! 
Există multe avantaje, dar problema este că 
ființele umane trebuie să investească timp, 
energie și concentrare în menţinerea stării, 
altfel nu va funcţiona. 

Când oamenii sunt prea distrași și nu 
doresc să se transforme în temple vii, 
construirea templelor de piatră devine o 
necesitate. Scopul de bază al construirii unui 
templu este crearea de beneficii pentru 
majoritatea oamenilor lipsiţi de orice practică 
spirituală. Dacă poţi implini o practică 
spirituală într-un astfel de spaţiu consacrat, 
beneficiul este dublu. Templul exterior este 
de nepreţuit mai ales pentru cei care nu știu 
să își transforme corpul într-un templu. 

Există mai multe modalităţi, dar, în 
general, consacrarea, sau pratishtha, se face 
prin ritualuri, mantre, sunete, forme și așa 


mai departe. Mentenanţa constantă este 
importantă. Ritualurile din temple nu sunt 
efectuate de dragul tău; ele trebuie să 
menţină în viaţă zeitatea sau forma de 
energie. Ce este o zeitate? O zeitate este un 
instrument folosit pentru un scop specific: 
pentru a te implini în diferite aspecte ale 
vieţii. De fapt, cuvântul tradițional pentru 
zeitate este yantra, care Înseamnă, 
literalmente, mașinărie sau formă activă de 
energie. Conform înţelepciunii tradiționale, 
oameni nu trebuiau să păstreze în casele lor 
idolii de piatră. În caz contrar, aceștia 
trebuiau  întreținuţi zilnic cu procesele 
potrivite. O zeitate consacrată prin mantre, 
care nu este întreținută zilnic, devine o 
energie în retragere și poate provoca un rău 
imens oamenilor din jurul ei. Din păcate, 
multe temple au ajuns așa din cauza 
întreținerii  necorespunzătoare de către 
oamenii care nu știu cum să le menţină vii. 
Prana pratishtha se deosebește prin faptul 
că, pentru a consacra ceva, folosește propriile 
energii vitale. O formă consacrată astfel nu 
are nevoie de niciun fel de întreţinere. Este 
literalmente veșnică. Misiunea mea de o 
viaţă, și anume consacrarea Dhyanalinga (o 
formă de energie subtilă, in care toate 
chakrele funcţionează la capacitate optimă, la 
Centrul Isha Yoga din Coimbatore, în sudul 
Indiei, în 1999) a fost împlinită prin 
intermediul prana pratishtha. Din acest 
motiv, pe acest altar nu sunt practicate 
ritualuri. Nu sunt necesare. Dhyanalinga nu 
are nevoie de niciun fel de întreţinere, fiindcă 
vitalitatea sa nu va fluctua niciodată. Ea va 


rămâne aceeași chiar dacă vom înlătura 
structura de piatră a clădirii. Indiferent de 
schimbările fizice care vor avea loc cu timpul, 
forma de energie nu va pieri! Acest lucru se 
datorează faptului că forma reală este 
alcătuită dintr-o dimensiune nonfizică. Este 
indestructibilă. 

Templele indiene nu au fost niciodată 
locuri de rugăciune. 

În mod tradițional, oamenii se spălau 
dimineaţa, plecau la templu, rămâneau acolo 
o vreme și abia apoi își începeau ziua. 
Templul era precum un spaţiu public de 
încărcare a bateriilor. Majoritatea oamenilor 
au uitat astăzi acest lucru. Ei merg la templu, 
cer câte c eva, se așază pe podeaua templului 
și apoi se ridică imediat și pleacă. Este inutil. 
Ideea este să stea și să absoarbă energiile 
locului. 

La Templul Yoghin Dhyanalinga din 
Coimbatore, nu ţi se cere să „crezi“ în nimic 
ca să culegi roadele. Nu ţi se cere să te rogi 
sau să aduci vreo ofrandă ritualică. Ești 
încurajat să închizi ochii și să fii în acel spaţiu 
pentru un timp. Dacă vei încerca și tu, vei 
descoperi că este o experienţă extraordinară. 
Dhyanalinga reprezintă cel mai înalt nivel de 
intensitate pe care îl poate avea orice formă. 
Chiar și cei care nu știu nimic despre 
meditaţie vin și se așază devenind meditativi 
prin propria natură. Este un instrument 
remarcabil. 

Dacă mi s-ar oferi sprijinul și 
oportunitatea necesare, aş vrea så consacru 
întreaga planetă! Mă pricep la asta: să 
transform aerul subțire într-un spaţiu vibrant 


foarte puternic, să transform o bucată de 
metal sau o piatră într-o reverberație divină. 
Visul meu este ca, într-o zi, toată omenirea să 
trăiască într-un mediu consacrat. Casa ta 
trebuie să fie consacrată; strada ta trebuie să 
fie consacrată; biroul tău trebuie să fie 
consacrat. Toate locurile în care îți petreci 
timpul trebuie să fie consacrate. Când trăieşti 
într-un astfel de spaţiu, evoluţia ta nu trebuie 
să se limiteze la scara darwiniană; poţi să sari 
pur și simplu către starea absolută de bine și 
de libertate. 

În India, cele mai vechi temple sunt 
inchinate lui Shiva, „ceea ce nu este“. Există 
mii de temple ale lui Shiva în toată ţara, iar 
majoritatea nu au niciun idol propriu-zis. În 
general, au o formă reprezentativă, o linga. 

„Linga“ inseamnă „forma“. În momentul 
creaţiei, când nemanifestatul s-a manifestat, 
prima formă pe care și-a asumat-o a fost 
elipsoidală, sau de elipsă tridimensională, 
numită în prezent linga. La început, a fost un 
elipsoid, dar apoi a luat numeroase alte 
chipuri și forme. Dacă intri în stări profunde 
de meditaţie, vei descoperi că înainte de 
punctul de dizolvare absolută, energia va 
căpăta din nou forma unei linga. Cosmologii 
moderni au identificat că nucleul fiecărei 
galaxii este intotdeauna un elipsoid. 

Așadar, în yoga, linga este considerată, în 
general, forma perfectă și fundamentală a 
existenței. Este prima formă și forma finală. 
În spaţiul dintre ele are loc creaţia. Ceea ce se 
află dincolo este „ceea c e nu este“, sau shi-va. 
Deci, forma linga este, de fapt, o deschidere în 
țesătura creaţiei. Pentru creaţia fizică, ușa din 


faţă este o linga, iar ușa din spate este tot o 
linga! Din acest motiv, templul este o 
deschidere în țesătura fizicalităţii. Poţi să cazi 
direct prin ea și să ajungi dincolo: acest lucru 
Îl transformă intr-o posibilitate 
extraordinară. 

Ce este interesant este că linga se 
întâlnește pe tot globul. În Africa, există linga 
din teracotă, utilizată cu precădere în scopuri 
oculte. În Delfi, în Grecia, există linga 
subterană, cunoscută sub numele de „buricul 
pământului“. Nu este altceva decât manipura 
linga, menită să susțină prosperitatea și 
bunăstarea materială. Când cineva mi-a 
arătat o poză cu ea, mi-am dat seama imediat 
ce tip de oameni au consacrat-o. A fost, fără 
doar și poate, opera unor yoghini indieni din 
urmă cu câteva mii de ani; nu am nicio 
indoială în această privinţă. 

În 2015, când am consacrat Adiyogi: The 
Abode of Yoga în Tennessee, evenimentul a 
avut o importanţă spirituală remarcabilă - a 
fost, de fapt, un reper pentru yoga clasică în 
lumea occidentală. După ce am văzut 
numeroase situri străvechi de interes, am 
căpătat convingerea că, în ultimii trei mii de 
ani în America de Nord, sau chiar în toată 
emisfera vestică, nu a existat nimic de acest 
tip de semnificaţie energetică. Consacrai prin 
procesul prana pratishtha, spaţiul este un 
omagiu adus lui Adiyogi, primul yoghin din 
lume. Dedicat exclusiv căutării și practicării 
yoga, spaţiul este un tezaur viu al celui mai 
inalt nivel de vibraţie și  exuberanţă 
energetică și oferă o posibilitate spirituală 
unică căutătorilor din Occident. 


În prezent, în India, majoritatea formelor 
linga reprezintă cel mult o chakra sau două. 
Ele sunt, invariabil, consacrate pentru 
bunăstarea materială. Câteva anahata linga 
sunt consacrate pentru liniște și bucurie. 
Unicitatea Dhyanalinga este că toate cele 
șapte chakre ale sale sunt energizate la 
zenitul lor. Ar fi fost mult mai ușor de creat 
șapte linga separate pentru șapte chakre, dar 
impactul nu ar fi fost același. Așadar, 
Dhyanalinga este asemenea corpului 
energetic al celei mai evoluate ființe, numită 
in cultura yoghină „Shiva“, veșnic disponibilă 
pentru toți. Este cea mai înaltă manifestare 
posibilă. 

Dacă o ridici la niveluri foarte mari de 
intensitate, energia își menţine forma doar 
până intr-un anumit punct. Dincolo de el, 
devine fără formă, și oamenii sunt, în mare 
măsură, incapabili să o experimenteze. 
Dhyanalinga a fost consacrată în așa fel, încât 
energia s-a cristalizat în cel mai înalt punct, 
dincolo de care nicio formă nu poate exista. A 
fost creată în așa fel, încât fiecare căutător 
care tânjește după intimitatea de a sta alături 
de un guru viu poate face acest lucru. 

Mai presus de toate, Dhyanalinga este o 
posibilitate spirituală uriașă și fără precedent 
datorită faptului că reprezintă o oportunitate 
de a experimenta viaţa în profunzimea și 
totalitatea ei. Cel care pătrunde în sfera sa 
este influenţat la nivelul corpului akashic sau 
eteric sau al vignanamayakosha. 
Transformarea corpului fizic, mintal sau 
energetic se poate pierde de-a lungul vieții. 
Dar odată ce ești atins la nivelul corpului 


eteric, atingerea este veşnică. Această 
sămânță a eliberării va aștepta ocazia 
potrivită de a încolţi și înflori, chiar dacă vei 
trece prin multe vieţi. 

Pentru a finaliza Dhyanalinga, mi-a luat 
trei ani și jumătate de proces foarte intens de 
consacrare. Mulţi vyoghini și adepţi au 
incercat să creeze o astfel de linga, dar, din 
diverse motive, ingredientele necesare nu s- 
au imbinat. Nu a fost voia mea; a fost voia 
gurului meu. Deși a fost trecător, contactul cu 
maestrul meu a fost important din toate 
perspectivele. A călăuzit fiecare pas al vietii 
mele, inclusiv nașterea mea. Dhyanalinga s-a 
implinit în cele din urmă cu ajutorul graţiei 
sale și iubirii, sprijinului și înțelegerii multor 
oameni care s-au dăruit cu bună-știinţă sau 
fără, voit sau nu, conștient sau inconștient. Le 
sunt recunoscător tuturor. 


Sadhana 


O — 


Dacă înveţi să foloseşti cele cinci elemente 
într-o formaţie geometrică simplă, poţi crea un 
spaţiu energetic extrem de benefic pentru tine. 
incearcă următorul exerciţiu simplu. 

Desenează o figură precum cea de mai jos 
folosind făină de orez sau de alt tip de 
cereale. Pune în centrul unei farfurii cu apă o 
candelă cu ghee - unt clarifiat. Pune o floare 
în apă. Ai creat astfel o formă geometrică 
folosind apă, foc și aer. Floarea din apă 
reprezintă pământul. Akash, adică eterul, este, 
desigur, veșnic prezent. 


Încearcă acest proces simplu în fiecare 
seară. Vei observa că energia camerei tale se 
modifică subtil, dar puternic. În acest fel, vei 
oferi zilnic o putere unică biroului sau casei 
tale. 


Munţi de graţie 


Pentru majoritatea yoghinilor și misticilor, 
problema este că nu au putut niciodată să 
împărtășească roadele realizării lor cu 
oamenii din jur. Nu este ușor să găsești pe 
cineva capabil să primească ceea ce știi. Dacă 
găsești chiar și un singur om, te poţi 
considera norocos. 

Prin urmare, majoritatea maeștrilor 
spirituali și-au descărcat cunoașterea în 
locuri îndepărtate, dar nu complet 
inaccesibile. De m ulte ori, au ales un vârf de 
munte, fiindcă este ferit de traficul uman și 
de tulburări. În India există multe locuri de 
felul acesta. Muntele Kailash (un vârf montan 
din vestul Tibetului, considerat un loc sacru 
de o putere și o vechime incomensurabile) 
este locul în care cantitatea maximă de 
cunoaștere a fost păstrată vreme îndelungată 
sub formă de energie. 

Kailash este cea mai mare bibliotecă 
mistică de pe planetă. Aproape toate religiile 


orientale o consideră sacră. Hindușii o 
consideră prin tradiţie sălașul marelui zeu 
Shiva și al consoartei sale, Parvati. Budiștii o 
cred sfântă, considerând că trei dintre marii 
lor Buddha trăiesc acolo. Jainiștii cred că 
primul lor mare maestru, tirthankara, a 
cunoscut acolo eliberarea. Religia bon, religia 
originală a Tibetului, o consideră, de 
asemenea, profund sacră. 

În ultimii unsprezece ani, am călăuzit mai 
mulți pelerini la Kailash. În 2007, când am 
fost acolo, sănătatea mea era deosebit de 
șubredă. Am călătorit săptămâni întregi fără 
oprire și, în acest timp, medici derutațţi, din 
toate părțile lumii, m-au diagnosticat cu o 
sumedenie de boli, inclusiv malarie, denga, 
febră tifoidă și chiar cancer. Medicii confuzi 
au spus despre analizele mele de sânge că 
sunt „ezoterice“! În cele din urmă, am decis 
să privesc în interiorul meu și să lucrez 
asupra mea. Câteva zile mai târziu, am ajuns 
la Kailash. Mă simţeam mai bine În acel 
moment, dar eram încă foarte slăbit. Când 
am privit muntele, am văzut că erau foarte 
multe cunoștințe mistice care așteptau să fie 
accesate. Așa că am luat un fir de energie din 
munte și l-am conectat într-un anumit mod la 
sistemul meu energetic. De îndată ce am făcut 
acest lucru, vitalitatea a reapărut brusc, iar 
corpul meu energetic epuizat (devastat de 
cele aproape opt săptămâni de febră) a 
revenit la normal. Arătam mai tânăr, mă 
simţeam mai tânăr și mi se schimbase până și 
vocea -În decurs de aproximativ o oră! 


Rezultatele erau vizibile. Aproape două sute 
de oameni din jurul meu au fost martorii 
transformării. 

Există și alte locuri cu o energie 
vibraţională uriașă, în care misticii au lăsat 
moștenire roadele practicii lor spirituale. 
Astfel de spaţii sunt nenumărate în Himalaya. 
O sumedenie de mistici și yoghini au locuit în 
acești munti. În acest timp, au lăsat în urmă 
in mod natural o anumită dimensiune de 
energie și, prin urmare, Himalaya a acumulat 
un fel de aură. 

De exemplu, Kedarnath este doar un mic 
templu din Himalaya. Nu există nicio zeitate 
acolo; este doar o formaţiune stâncoasă. Dar 
este unul dintre cele mai puternice locuri din 
lume! 

Dacă  tânjești să iți  imbunătăţțești 
receptivitatea și vizitezi un astfel de loc, vei fi 
uimit. Există multe locuri de genul ăsta în 
Orient, dar Himalaya ii atrage pe cei mai 
mulți. 

Mai există un loc, Kumara Parvat, aflat în 
statul Karnataka din sudul Indiei. Parvat 
înseamnă „munte“. Kumara face trimitere la 
fiul lui Shiva, pe care îl chema Kartikeya. 
Acesta a purtat multe bătălii, încercând să 
transforme lumea, dar când și-a dat seama de 
inutilitatea demersului său, a venit în această 
regiune. Aici și-a spălat sabia de sânge pentru 
ultima oară. A decis că, și dacă ar lupta o mie 
de ani, nu va putea să schimbe lumea; a 
înțeles că o soluţie violentă generează alte 
zece probleme. Așa că a urcat pe munte și a 
stat pe piscul lui. În mod normal, atunci când 
un yoghin vrea să își lepede corpul, se așază 


sau se intinde. Dar pentru că era un mare 
războinic, Kartikeya a rămas drept și a ieșit 
din trup stând în picioare. 

Părăsirea voluntară a formei fizice, fără să 
o deteriorezi, este un indiciu al stăpânirii 
absolute a procesului vieţii. În general, în 
tradiţia indiană, acest lucru se numește 
mahasamadhi, „ecuanimitatea glorioasă“. 

În urmă cu mai mulţi ani, când am fost la 
Kumara Parvat, mi s-a pregătit un mic cort. 
Am vrut să dorm în el, dar când am intrat și 
am încercat să mă întind, corpul meu s-a 
ridicat involuntar în picioare, demontând 
cortul. Nu am reușit să mă întind toată 
noaptea; trupul meu nu voia să stea decât în 
picioare. Atunci am început să înțeleg 
semnificaţia vieţii lui Kartikeya. Deși a trăit 
cu mii de ani în urmă, moștenirea lui este 
incă vie și vibrantă. 

Opera lui nu poate fi niciodată ștearsă. De 
fiecare dată când cineva face ceva cu 
energiile sale vitale, creează o anumită 
posibilitate, care nu poate fi ștearsă de niciun 
eveniment. Munca și prezenţa celui care a 
experimentat, chiar și în mică măsură, 
dimensiunile interioare nu pot fi distruse 
niciodată. 

De exemplu, se presupune că Gautama 
Buddha a trăit acum două mii cinci sute de 
ani, lar Isus acum două mii de ani, dar, în 
ceea ce mă privește, ambii sunt o realitate 
vie. Odată ce creezi ceva cu energiile tale 
vitale, volumul de muncă este veșnic pentru 
toate scopurile practice și timpul nu îl poate 
distruge. Dacă lucrezi cu corpul fizic, din 
carne și sânge, munca are o durată limitată 


de viaţă. Dacă îţi folosești mintea, durata de 
viață a operei sale este mult mai lungă. Dar 
dacă lucrezi cu energiile vitale fundamentale, 
atunci rezultatul este atemporal. 


PISCURI ARGINTII 


Încă din copilărie, am zărit pe 
fundalul privirii mele un vârf de 
munte. Abia pe la șaisprezece ani 
am discutat despre asta cu 
prietenii mei (care mi-au răspuns: 
„Esti nebun! Care munti?“) și mi- 
am dat seama că nimeni altcineva 
nu avea munţi în ochii lor. O 
vreme m-am gândit că ar trebui să 
găsesc acel pisc, dar apoi am 
abandonat ideea. 

Să zicem că ai o pată pe ochelari. 
Te obișnuiești cu ea după un timp. 
Așa s-a întâmplat și cu vârful meu 
de munte. Mult mai târziu abia, 
când un potop de memorii s-au 
intors la mine și căutam un loc 
pentru Dhyanalinga, am început 
să caut vâriul care îmi dominase 
vederea. 


Am umblat peste tot. Am 
străbătut de vreo unsprezece ori 
cei o mie două sute douăzeci de 
kilometri de la Goa la 
Kanyakumari, cel mai sudic vârf al 


Indiei. În total, am parcurs mii de 
kilometri pe drumuri și cărări 
pline de noroi. 


Apoi, intr-o zi, după mulţi ani, 
am dat din pură întâmplare peste 
un sat de lângă Coimbatore. După 
ce am luat o curbă cu mașina, am 
zărit A Șaptea Colină a Munţilor 
Velliangiri. iată-l: muntele pe care 
îl văzusem încă din copilărie. În 
clipa în care l-am zărit - o 
amintire care a rămas în mine 
toată viaţa —, piscul a dispărut din 
vederea mea interioară și a 
devenit o realitate vie. Brusc, mi- 
am dat seama că acesta va fi 
spaţiul cel mai favorabil de pe 
planetă pentru munca vieţii mele. 


Dacă mă întrebi „Care este cel 
mai măreț munte de pe planetă?“, 
voi răspunde mereu „Velliangiri“. 
M-am născut cu acești munţi 
întipăriţi pe retină și imaginea lor 
m-a bântuit o viaţă. Au trăit în 
mine, fiind sistemul meu de 
navigație și radarul meu interior. 
Acești munţi nu sunt doar o 
formaţiune geografică pentru 
mine. Sunt un rezervor de tot ceea 
ce trebuia să știu pentru a crea 
Dhyanalinga. 


„Velliangiri“ inseamnă 
literalmente „munte de argint“, și 
poartă acest nume pentru că, în 
cea mai mare parte a anului, 
piscurile sunt învăluite în nori. 
Vârfurile mai sunt numite și 
„Munţii Kailash ai Sudului“, 
fiindcă Adiyogi, sau Shiva însuși, a 
petrecut aici ceva mai mult de trei 
luni. Când a sosit, nu era în starea 
lui obişnuită de  beatitudine. 
(Potrivit legendei, era supărat pe el 
însuși pentru că nu reușise să se 
țină de promisiunea făcută uneia 
dintre cele mai înflăcărate adepte 
ale sale.) Era intens și 
deznădăjduit, iar această energie 
este evidentă și astăzi; a produs un 
șir de yoghini care, prin tradiţie, 
au fost furioși. Aceștia și-au făcut 
practica spirituală aici și au 
dobândit această însușire. Nu erau 
mânioși cu privire la nimic 
anume; erau, pur și simplu, într-o 
anumită stare de intensitate. 


Mai presus de toate, acest munte 
este foarte important pentru mine, 
fiindcă aici gurul meu și-a lepădat 
corpul. Muntele este ca un templu, 
ca un altar viu, pentru noi, cei din 
această tradiţie yoghină: un torent 
de divinitate, o cascadă de graţie. 


Calea misticului 


Anumite cercuri manifestă o mare curiozitate 
faţă de experienţele mistice. Mulţi pretind că 
au avut experienţe paranormale 
extraordinare, invocându-le ca dovadă a 
evoluției lor spirituale. 

Un cuvânt des întâlnit în vocabularul 
spiritual ale oamenilor de astăzi este 
samadhi, considerat un fel certificat de 
implinire mistică. 

Ce este samadhi? 

Este o stare de ecuanimitate, în care 
intelectul transcende funcţia sa normală de 
discriminare. La rândul său, acest lucru te 
detașează de corpul fizic, creând un spaţiu 
între tine și corp. 

Există diferite tipuri de samadhi-uri, care, 
pentru o ușoară înțelegere, au fost împărțite 
în opt tipuri, grupate în două mari categorii: 
savikalpa (samadhi-uri cu atribute sau calităţi 
care sunt foarte plăcute, beatifice și extatice); 
și nirvikalpa (samadhi-uri care transcend 
plăcerea și neplăcerea și nu au atribute sau 
calităţi). Nirvikalpa samadhi are un singur 
punct de contact cu corpul. Restul energiei 
este liberă și fără relaţie cu fizicul. Aceste 
stări sunt menținute o perioadă, pentru a 
ajuta practicanţii să stabilească distincţia 
dintre ei și corpurile lor. 

Samadhi este un pas semnificativ al 
evoluției spirituale, dar încă nu este 
supremul.  Experimentarea unui tip de 
samadhi nu înseamnă eliberarea de ciclurile 


existenţei. Este doar un nou nivel de 
experiență. Când erai copil, experienţa vieţii 
tale era într-un anumit mod. La vârsta adultă, 
nivelul tău de experienţă este diferit. Trăiești 
aceleași situaţii într-un mod total diferit, în 
momente diferite din viaţa ta. Așa sunt și 
samadhi-urile. 

Unii oameni pot accesa un anumit nivel de 
samadhi și rămâne acolo ani întregi, fiindcă 
este o stare plăcută. În această stare, nu 
există spaţiu sau timp și nici probleme 
corporale, întrucât barierele fizice şi 
psihologice au fost desfiinţate într-o oarecare 
măsură. Dar starea este temporară. În 
momentul în care ies din ea, toate nevoile 
corporale și obiceiurile mintale revin. 

În general, prin comparaţie cu un om 
treaz, un om ușor ametit de băutură are un 
nivel de experienţă și exuberanţă diferit. Dar 
toţi ies din această stare la un moment dat. 
Toate samadhi-urile sunt un mod de a te 
droga fără substanţe chimice exterioare. Dacă 
intri în aceste stări, ţi se va deschide o nouă 
dimensiune. Dar aspectul crucial este că nu 
rămâi permanent transformat. Nu te muţi 
intr-o altă realitate. Nivelul tău de experienţă 
a devenit mai profund, dar nu te-ai eliberat, 
în sensul absolut. 

Majoritatea fiinţelor iluminate nu au 
rămas niciodată în stări samadhi. Gautama 
Buddha nu a rămas niciodată intr-o astfel de 
stare și a meditat ani în șir după iluminare. 
Mulţi discipoli ai săi au meditat îndelung, 
timp de ani de zile. Dar Gautama nu a făcut - 
niciodată acest lucru, fiindcă, probabil, nu i s- 
a părut necesar. Înaintea iluminării, a 


practicat și a experimentat toate cele opt 
tipuri de samadhi, apoi le-a abandonat. A 
spus: „Nu asta e.“ A înţeles că nu este aceasta 
calea către realizare. Samadhi este doar un 
nivel elevat de experienţă, un fel de LSD 
interior, fără nicio contribuţie externă, care 
schimbă nivelurile percepţiei. Pentru că este 
mult mai frumoasă decât realitatea actuală, 
există riscul să rămâi captiv într-o astfel de 
stare, însă, după cum știm, chiar și cele mai 
frumoase experiențe pot deveni cu timpul o 
piedică. 

Dacă realizarea este prioritatea numărul 
zero din viaţa ta, atunci orice lucru care nu te 
duce mai aproape cu un pas de libertatea 
absolută este lipsit de rost. Să zicem că 
escaladezi Everestul: nu poţi face nici un pas 
în lateral, pentru că ai nevoie de fiecare 
fărâmă de energie ca să ajungi în vârf. La fel, 
ca să ajungi în vârful conștiinței tale, ai 
nevoie de fiecare fărâmă de energie pe care o 
poti aduna. Și tot nu va fi suficient! Este 
recomandat să eviti orice acțiune care ti-ar 
putea abate atenţia de la scopul principal. 

Te întrebi poate ce este realizarea de sine. 
La urma urmei, majoritatea oamenilor sunt 
interesaţi de sănătate, bunăstare, bogăţie, 
dragoste și succes. Chiar ai nevoie de 
realizare de sine? 

să analizăm răspunsul în cel mai simplu 
mod cu putinţă. Îți poţi folosi mai bine 
computerul dacă știi mai multe despre el, nu- 
i așa? Capacitatea de a folosi un dispozitiv 
sau un instrument crește direct proporțional 
cu cunoștințele tale despre el, nu-i așa? 
Cineva cu un nivel ridicat de dexteritate și 


competenţă poate folosi o simplă unealtă 
intr-un mod aparent magic, nu-i așa? Ai văzut 
vreodată ce lucruri incredibile fac oameni 
care plutesc pe o bucată de plastic numită 
placă de surf? O simplă bucată de plastic și ce 
fapte uimitoare, de câtă agilitate și graţie sunt 
capabili! 

În mod similar, cu cât înţelegi mai 
profund mecanismul uman, cu atât viaţa ta 
va fi mai magică. În toate culturile, au existat 
oameni care au făcut anumite acţiuni 
considerate miracole. Toate acțiunile 
cunoscute sub numele de miracole se nasc 
pur și simplu din accesul mai profund la 
viaţă de care s-au bucurat unii oameni. Acest 
acces, după cum am spus în repetate rânduri, 
este disponibil tuturor celor care vor să caute 
în mai multă profunzime. 


Tantra: o tehnologie pentru transformare 


În zilele noastre, multe practici asociate cu 
științele oculte trec drept procese spirituale. 

să spunem că eu sunt în India și tu în 
America. Vreau să îţi trimit o floare, dar nu 
sunt dispus să fac aceeași călătorie precum 
Columb. Dacă fac ca floarea să aterizeze 
brusc in poala ta, acest lucru se numește 
ocultism. Nu are nimic spiritual; este doar un 
alt mod de a gestiona dimensiunea fizică a 
vieţii. 

În India, avem multe procese oculte 
sofisticate. Există oameni care pot să 
implinească sau să distrugă viața cuiva 
privindu-i pur și simplu fotografia. Pot face în 


așa fel, încât acel om să sufere garantat de o 
boală pe care, de regulă, organismul său nu 
ar fi contractat-o într-un timp atât de scurt. 
Acești  practicieni  oculţi pot crea, de 
asemenea, sănătate, dar, din păcate, mulți își 
folosesc abilităţile în alte moduri, fiindcă 
există o piaţă mai profitabilă pentru haruri 
negative. În fine, nu contează dacă ocultismul 
este folosit pentru îmbunătățirea sau 
înrăutățirea sănătății. Folosirea sa pentru 
orice scop orientat spre sine este 
nerecomandată. 

În tradiţia yoghină există o sumedenie de 
povești despre marele yoghin Gorakhnath. 
Unii spun că a trăit în secolul al XI-lea, insă, 
potrivit altor relatări, a trăit mult mai 
devreme. A fost discipolul lui 
Matsyendranath, un alt yoghin ilustru. 
Nivelul de împlinire al lui Matsyendranath a 
fost foarte mare și, adeseori, a fost venerat ca 
reîncarnarea lui Shiva sau Adiyogi. Tradiţia 
ne spune că  Matsyendranath a trăit 
aproximativ şase sute de ani. Această 
informație nu trebuie acceptată literalmente 
sau considerată un aspect hagiografic. În 
esență, ea ne spune că viaţa acestui personaj 
istoric a fost excepţional de lungă și a stârnit 
o uimire extraordinară. 

Gorakhnath a devenit discipolul său și și-a 
adorat și venerat maestrului. Gorakhnath era 
doar foc și intensitate. Matsyendranath a 
văzut că are în el prea mult foc și prea puţină 
cumpătare. Focul trece prin multe și 
Gorakhnath a început să ardă zidurile 


ignoranței, căpătând brusc o putere uriașă. 
Matsyendranath a văzut că alerga puţin mai 
repede decât se cuvenea și i-a spus: 

- Pleacă timp de paisprezece ani. Nu sta 
lângă mine. Absorbi prea mult de la mine. 

A fost cel mai greu lucru pentru 
Gorakhnath. Dacă Matsyendranath i-ar fi 
spus „Renunţă la viaţă“, ar fi făcut-o imediat. 
„Pleacă“ era de nesuportat. Dar, de vreme ce 
cerința venea din partea preaiubitului său 
maestru, a plecat. 

Timp de paisprezece ani, a numărat 
fiecare zi și fiecare ceas, așteptând momentul 
întoarcerii. În clipa în care s-a împlinit 
termenul, a pornit de îndată la drum. Când a 
sosit, a găsit un discipol care păzea peștera lui 
Matsyendranath. Gorakhnath i-a spus: 

- Vreau să-mi văd maestrul! 

- Nu am primit instrucțiuni în acest sens, 
așa că fă bine și așteaptă, i-a răspuns 
yoghinul care păzea peștera. 

Gorakhnath a luat foc. I-a spus: 

— Am așteptat paisprezece ani, neghiobule! 
Nu știu de când ești tu aici. Poate ai venit 
alaltăieri. Cum îndrăznești să mă oprești?! 

L-a împins la o parte și a intrat în peșteră. 
Matsyendranath nu era acolo. Gorakhnath s-a 
întors și l-a luat la scuturat pe discipol: 

- Unde este? Vreau să-mi văd maestrul 
acum, 

- Nu am primit instrucțiuni să iți spun 
unde este, a spus discipolul. 

Gorakhnath nu s-a putut stăpâni. 

Și-a folosit puterile oculte, a cercetat 
mintea discipolului și a aflat unde este 


Matsyendranath. Apoi s-a îndreptat în acea 
direcţie. Gurul l-a întâmpinat la jumătatea 
drumului. 

- Ti-am cerut să pleci paisprezece ani, 
pentru că incepuseși să te orientezi spre 
ocultism.  Pierdeai din vedere procesul 
spiritual și te bucurai de puterea primită. 
Acum te-ai întors și primul lucru pe care l-ai 
făcut a fost să folosești ocultismul pentru a 
deschide mintea fratelui tău discipol. Pleacă 
încă paisprezece ani. 

ȘI l-a trimis din nou în pribegie. 

Există multe povești despre incursiunile 
lui Gorakhnath pe acest tărâm interzis și 
Matsyendranath care l-a pedepsit iar și iar. 
Gorakhnath a evoluat în cele din urmă și a 
devenit cel mai mare discipol produs de 
Matsyendranath vreodată. 

În cultura yoghină, practica ocultă a fost 
tratată întotdeauna astfel. Nu a fost privită 
niciodată cu respect. A fost considerată un 
mod abuziv de a folosi viaţa, de a pătrunde în 
zone interzise. A fost practicată doar de 
anumite tipuri de oameni, obsedaţi de putere 
sau bani. 

Pe de altă parte, ocultismul nu este 
obligatoriu ceva negativ. A dobândit această 
reputație din cauza utilizării greşite. 
Ocultismul este, în esenţă, o tehnologie. În 
sine, nicio știință sau tehnologie nu este 
negativă. Dacă folosim tehnologia pentru a 
ucide sau tortura oameni, după un timp 
ajungem să spunem: „Gata cu tehnologia asta 
plestemată!“ Același lucru s-a întâmplat și cu 
ocultismul. Prea mulţi oameni l-au folosit 


greșit, în beneficiu personal. În concluzie, pe 
calea spirituală, ocultismul este, în general, 
ocolit. 

În linii mari, ocultismul este sinonim cu 
tantra. În concepţia actuală a societăţii, tantra 
se referă la utilizarea unor metode foarte 
neortodoxe sau inacceptabile social. Dar în 
sensul său clasic, tantra înseamnă pur și 
simplu „tehnologie“. Nu are nicio legătură cu 
sexualitatea neinfrânată. Este important să 
facem distincţia clară între tantra ocultă și 
tantra spirituală. Cele două se impart în 
„tantra de mâna stângă“ și „tantra de mâna 
dreaptă“ și au o natură complet diferită. 

Tantra de mâna stângă implică diverse 
ritualuri care, pentru mulţi, pot părea extrem 
de ciudate. Mâna stângă este foarte 
exterioară; ai nevoie de materiale și de 
aranjamente elaborate ca să devină realitate. 
Practicile oculte, denumite în general tantra 
de mâna stângă, le oferă oamenilor puterea 
de a comunica la distanţă, de a fi în două 
locuri simultan și de a folosi energiile în 
beneficiul lor și în detrimentul altora. Tantra 
de mâna dreaptă este mai interioară; ea îţi 
permite să folosești energiile pentru a împlini 
lucruri. Trebuie să utilizezi toate aspectele 
simple ale vieţii ca o știință subiectivă, pentru 
a te intoarce spre interior și a face ceva cu 
tine însuţi. Tantra de mâna stângă este o 
tehnologie rudimentară și mai ușor de 
accesat de către neiniţiaţi, în timp ce tantra 
de mâna dreaptă este extrem de rafinată și 
disponibilă doar în urma unor iniţieri 
puternice. 


Tantra este o anumită capacitate; fără ea, 
nu există proces spiritual. Dacă nu ai în tine 
tantra, îţi lipsește tehnologia capabilă să 
transforme oamenii; nu ai decât cuvinte. 
Cuvintele pot fi inspiraţionale și dătătoare de 
direcție, dar nu pot fi transformatoare. Un 
savant nu poate fi considerat un guru. Fără 
tehnologia de transformare, nu există 
maeştri. Aşadar, fără tantra, nu există guru. 
În zilele noastre, foarte mulți oameni pretind 
că sunt guru, dar tot ce fac este să reia textele 
din scripturi. Munca unui guru adevărat 
presupune revizuirea întregului mecanism 
uman, de la tiparele ciclice dobândite ale 
karmei către posibilitatea sa finală. 
Extirparea negilor karmici este o slujbă de 
mecanic! Fără tantra sau tehnologie în el, un 
om nu se poate numi guru. 


PUTEREA ȘARPELUI 


Kundalini Înseamnă „energie“. Se 
referă la un tip de energie din 
interiorul fiintelor umane care 
este În mare parte latentă și 
nemanifestată. Kundalini a fost 
simbolizată întotdeauna în traditia 
yoghină de o cobră încolăcită în 
spirală. 

O cobră în spirală cunoaște 
neclintirea de o calitate foarte 
înaltă. Când șarpele este nemișcat, 
e absolut neclintit, astfel încât, 
chiar dacă e situat în calea ta, vei 


trece pe lângă el fără să il observi. 
Îl vei zări doar când se mişcă. Dar 
aceste spirale deţin, În sine, un 
dinamism volatil ascuns. 
Kundalini este simbolizată printr-o 
cobră în spirală fiindcă această 
energie extraordinară există în 
fiecare ființă umană, dar până nu 
se mișcă, nu vei realiza niciodată 
prezenţa ei. 


Pentru a duce o viaţă fizică 
deplină, este suficientă o cantitate 
minusculă din această energie 
fizică. Doar atunci când apare 
nevoia de a transcende 
fizicalitatea ai nevoie de o explozie 
de energie, care te va lansa dincolo 
de această realitate. Seamănă cu 
diferenţa dintre cantitatea de 
energie necesară unei aeronave și 
cea necesară lansării unei rachete. 
A zbura în atmosferă este una, iar 
a sparge bariera atmosferică 
pentru a călători în spațiu este cu 
totul altceva. În mod similar, 
transcenderea fizicalităţii necesită 
o dimensiune energetică complet 
diferită. 

Toate templele indiene conțin 
imaginea unui șarpe. Nu pentru că 
ar fi o cultură care venerează 
șerpii. Ci pentru că un spaţiu sacru 


are posibilitatea de a trezi 
energiile nemanifestate încă în 
tine. 


Șerpii au o percepţie foarte 
dezvoltată. (Acest lucru se 
datorează, parţial, faptului că sunt 
complet surzi și percep doar 
reverberația.) Şarpele este atras în 
special de oamenii meditativi. 
Potrivit tradiţiei, dacă un yoghin 
meditează într-un loc, undeva în 
apropiere va fi întotdeauna un 
șarpe. Dacă energiile tale devin 
nemișcate, șarpele va fi atras de 
tine în mod natural. 


Deși, din punct de vedere fizic, 
diferența dintre un șarpe și o 
ființă umană este uriașă, sistemul 
lor energetic este foarte 
asemănător. Dacă întâlneşti o 
cobră în sălbăticie, s-ar putea să 
vină în mâinile tale fără nicio 
rezistenţă, fiindcă energiile 
voastre sunt extrem de similare. În 
afara cazului în care chimia ta îi 
indică faptul că ești alarmat, pe 
care îl interpretează drept pericol, 
șarpele nu are intenţia să renunţe 
la propriul venin, care este avuţia 
sa, cu proprietăţi medicinale 
recunoscute pe scară tot mai largă 
în lumea de astăzi. 


De-a lungul istoriei, șarpele a 
căpătat o reputație proastă din 
cauza poveștii biblice cu Adam și 
Eva. Dar dacă analizezi atent 
povestea, vei observa că șarpele 
este cel care a iniţiat viața pe 
această planetă. În caz contrar, cei 
doi ar fi rămas un cuplu obtuz, 
care nu știau ce să facă unul cu 
celălalt. Fără acel șarpe minunat, 
noi doi nu am fi fost astăzi aici! 


În cele din urmă, creșterea 
energiei kundalini pune bazele 
unei percepții mult mai ample 
asupra vieții. În imagistica 
tradițională, Adiyogi sau Shiva este 
înfățișat cu un șarpe alături, 
pentru a indica faptul că percepţia 
sa este la apogeu. Realitatea poate 
fi percepută în puritatea «i 
absolută numai dacă energia se 
ridică la un anumit nivel de 
intensitate şi volum. În caz 
contrar, orice altă amprentă 
karmică pe care o avem (care 
merge tot drumul înapoi până la 
creatura unicelulară care am fost 
cândva, cu milioane de ani în 
urmă) va afecta modul în care 
percepem realitatea. 


Bucuria 


Începutul 


Bucuria este un oaspete rar în vieţile 
oamenilor. Cartea de fată urmărește să o 
transforme în tovarășul tău de viaţă. 

Bucuria nu este un obiectiv spiritual 
evaziv. Este pur și simplu ambianța necesară 
pentru ca fiecare aspect al vieţii tale să se 
desfășoare în chip magic și minunat. Dacă 
bucuria nu formează atmosfera vieţii tale, 
chiar și cele mai plăcute activităţi devin 
impovărătoare. Poţi aborda problemele vieţii 
din jur în cel mai bun mod cu putinţă. Dar 
odată ce bucuria va fi tovarășa ta 
permanentă, tu nu vei mai fi o problemă în 
viața ta. Din acel moment, viaţa va fi o 
sărbătoare și o descoperire nesfârșite. 

Pentru prima dată în istoria omenirii, 
avem resursele, capacitatea și tehnologia 
necesare pentru a aborda orice problemă de 
pe planetă - alimentară, de sănătate, de 
educație şi așa mai departe. Avem 
instrumente științifice și tehnologice 
extraordinare - suficient de puternice pentru 
a crea sau distruge lumea de mai multe ori. 
Cu toate acestea, dacă capacitatea de a folosi 
instrumente atât de puternice nu este însoţită 
de un sentiment profund de compasiune, 
incluziune, echilibru și maturitate, riscăm un 


dezastru global. Fuga noastră neobosită după 
starea de bine exterioară este deja pe punctul 
de a anihila planeta. 

Până acum, nicio generaţie de oameni nu 
a avut parte de confortul și facilitățile de care 
ne bucurăm noi. Cu toate acestea, nu putem 
pretinde că suntem cea mai veselă sau 
iubitoare generaţie din istorie. Foarte mulţi 
oameni trăiesc stări permanente de anxietate 
și depresie. Unii suferă din cauza eșecului lor, 
dar, în mod ironic, mulţi suferă din cauza 
succesului lor. Unii își suferă limitările, dar 
mulţi altii își suferă libertatea. 

Factorul lipsă este conștiința umană. Toate 
celelalte sunt la locul lor, numai fiinta umană 
nu este la locul său. Dacă fiinţele umane 
încetează să-și blocheze calea către propria 
fericire, orice altă soluție este posibilă. Nu 
poţi transforma lumea fără să transformi 
individul. 

Mi-am dedicat opera de o viaţă 
emancipării fiintelor umane, ca ele să preia 
controlul destinului lor, și să le aduc într-o 
stare de incluziune plină de bucurie, pentru 
ca nu cumva generaţia noastră să rateze 
această ocazie. Bucuria ta, suferinţa ta, 
iubirea ta, agonia ta, beatitudinea ta sunt în 
mâinile tale. 

Există o cale de ieșire. Iar calea de ieșire 
este inăuntru. Doar întorcându-ne spre 
interior vom putea crea cu adevărat o lume a 
iubirii, a luminii și a râsului. Cartea de faţă 
poate fi o poartă către această lume. 

Hai să facem asta să se întâmple. 


Glosar 


Adiyogi Literalmente, primul yoghin. Fiinţa 
datorită căreia au apărut științele 
yoghine, cunoscută și sub numele de 
Shiva. 


Agna Centrul cunoașterii și iluminării, agna 
este unul dintre cei șapte centri 
energetici majori ai corpului uman. Situat 
fizic între sprâncene, este cunoscut și sub 
numele de „al treilea ochi“. 


Ahankara Simţul identităţii din fiinţa umană, 
a cărui consecință este, printre altele, 
egoul. 


Akash Eterul. Fiind o situaţie intermediară 
intre creaţie și sursa creaţiei, akash 
formează scena fizică subtilă pe care se 
desfășoară restul creaţiei. 


Anahata Un important centru energetic, sau 
chakra, din sistemul uman, cunoscut și 
sub numele „chakra inimii“. Este 
simbolizat prin două triunghiuri care 
formează o stea În șase colțuri, în care 
triunghiul cu vârful în sus simbolizează 
fizicul și cel cu vârful în jos simbolizează 
dimensiunea de dincolo de fizic. 


Anandamayakosha Literalmente, corpul de 
beatitudine. Unul dintre învelișurile, sau 
straturile, care alcătuiesc ființa umană, 
conform fiziologiei  yoghine. Este o 
dimensiune nonfizică. 


Ana pana sati yoga Un sistem complet de yoga 
care implică conștientizarea respirației. 


Angamardana O serie de treizeci și unu de 
procese dinamice pentru revigorarea 
corpului și atingerea apogeului condiţiei 
fizice. Angamardana înseamnă 
literalmente a stăpâni complet membrele, 
organele și alte părți corporale. Ea 
revitalizează toate sistemele corpului, 
cum ar fi sistemul muscular, scheletic, 
nervos, circulator și cel respirator. 


Annamayakosha Învelișul sau stratul fizic, 
conform fiziologiei yoghine, se mai 
numește și corpul de hrană, întrucât 
corpul fizic este alcătuit, în esenţă, din 
hrana pe care o consumăm. 


Asana, yogasana Yoga înseamnă uniune sau 
fuziune, în timp ce asana înseamnă 
postură fizică. Posturile care permit 
atingerea uniunii cu natura superioară se 
numesc yogasana. Reprezintă una dintre 
cele opt ramuri yoga. 


Avadhuta Cel care s-a ridicat deasupra 
dualității. Se referă, in general, la un 
yoghin sau un sfânt care se află într-o 
stare constantă de beatitudine interioară. 


Ayurveda, ayurvedic Literalmente, știința 
vieţii. Un sistem indian antic de 
alimentaţie și tratament medicinal, care 
folosește ierburi și elemente telurice 
pentru a corecta neregulile sistemice și a 
susține sănătatea și starea de bine. 


Bhakti yoga Literalmente, yoga devoţiunii. Se 
referă la calea spirituală a realizării de 
sine prin iubire şi devoțiune. 
Caracterizată printr-o dorință intensă de 
uniune cu obiectul  devotamentului 
propriu. Este una dintre cele patru căi 


yoga. 

Bhuta shuddhi Practica yoga fundamentală. 
Bhuta shuddhi înseamnă purificarea 
celor cinci elemente din sistemul uman. 


Bhuta siddhi O stare în care cineva a dobândit 
stăpânire asupra celor cinci elemente din 
sistemul uman; un nivel de măiestrie 
care susţine starea de bine și capacitatea 
de a accesa dimensiuni care transcend 
fizicul. 


Brahmarandra Brahma inseamnă absolutul și 
randra înseamnă deschidere sau cavitate. 
Este o denumire alternativă pentru 
chakra sahasrara, care este situată în 
dreptul fontanelei, adică punctul moale 
din creștetul bebelușilor. 


Buddhi Capacitatea de a deosebi, analiza, și 
gândi logic și rațional; intelectul. 


Chakra Literalmente, roată. Se referă totodată 
la joncțiunile dintre nadis (canalele) din 
corpul energetic. Deși există șapte chakre 
majore care sunt asociate cu trupul 
uman, numărul total al chakrelor este de 
o sută paisprezece, dintre care două se 
află în afara corpului. 


Chidakash sau  chidakasha Dimensiunea 
eterică a inteligenţei. 


Chit shakti Literalmente, puterea minţii. De 
asemenea, o meditație concepută de 
Sadhguru pentru a spori puterea minții. 


Chitta Inteligența pură, nepângărită de 
memorie. Dimensiunea fundamentală a 
minții umane, cea mai profundă dintre 
ele; se spune că cel care intră în contact 
cu această dimensiune are acces la sursa 
creaţiei. 


Dharana Un proces yoghin de menţinere 
neclintită a concentrării asupra unui 
obiect, în care subiectul stabilește un 
contact experiential cu obiectul. Una 
dintre cele opt ramuri yoga. 


Dhyana, sau dhyan Un proces yoghin de 
menţinere a concentrării, în care 
subiectul sau obiectul este absorbit de 
celălalt. Una dintre cele opt ramuri yoga. 


Dhyanalinga O formă puternică de energie, 
consacrată de Sadhguru la Centrul Isha 
Yoga din India exclusiv în scopul 
meditaţiei. 


Gnana, gnana yoga Atingerea unei stări în care 
omul își folosește inteligența pentru a 
atinge natura sa absolută. Una dintre cele 
patru căi yoga. 


Guru Literalmente, cel care alungă 
întunericul. Un maestru spiritual, o ființă 
implinită, care îi îndrumă spre eliberare 
pe căutătorii spirituali. 


Hatha yoga O formă de yoga care implică 
posturi și practici fizice. Folosită ca pas 


purificator și pregătitor pentru meditaţie 
și atingerea dimensiunilor superioare ale 
experienței spirituale. 


Ida Unul dintre cele trei canale pranice 
majore din corpul uman. Situat pe partea 
stângă a corpului, este de natură 
feminină și intuitivă. 

Kalpavriksha Literalmente, un copac al 
dorințelor. În yoga, o minte fermă se 
numește kalpavriksha. 


Karma Literalmente, acţiune. Termen folosit 
cu referire la expresia compozită a 
acțiunilor trecute, care leagă fiinţa 
umană de corp și determină multe 
aspecte ale sale. 


Karma yoga Yoga acțiunii. Știința efectuării 
acțiunilor care eliberează, nu inrobesc 
fiinta umană. Una dintre cele patru căi 
yoga. 

Kriya, kriya yoga Literalmente, acţiune 
interioară. Transformarea energiilor 
interioare pentru ca ființa umană să 
atingă natura sa absolută. Una dintre cele 
patru căi yoga. 


Kundalini Energia vitală fundamentală, care 
urcă prin practicarea yoga. Simbolizată 
printr-un șarpe încolăcit în spirală la 
baza coloanei vertebrale. 


Linga Literalmente, forma iniţială sau 
primordială. Un elipsoid perfect, este 
forma fundamentală a geometriei 
cosmice. 


Mahasamadhi Cea mai înaltă formă de 
ecuanimitate, care presupune dizolvarea 
sau neutralizarea completă a 
personalului în universal, prin care ființa 
umană transcende toate trăsăturile 
naturii individuale. În alte tradiţii 
spirituale orientale, este cunoscută și sub 
denumirea nirvana sau 
mahaparinibbana. 


Manas O dimensiune a minţii distinctă de 
intelect, care este un amalgam complex 
de memorie și modelează gândurile și 
emotiile. 


Mandala Se referă la ciclul fizionomic, o 
perioadă de patruzeci, patruzeci și opt de 
Zile, care este intervalul natural al multor 
procese fiziologice ale corpului. 


Manipuraka Centrul energetic, chakra, situat 
la distanţă mică sub buric. Este asociat cu 
energia vitală necesară supravieţuirii și 
implicării active În lumea exterioară. 


Manomayakosha Corpul mintal. Unul dintre 
cele cinci  învelișuri ale fiziologiei 
yoghine. 

Muladhara Situată in zona  perineului, 
muladhara este temelia corpului 
energetic. 


Nadis Canalele prin care forţa vitală, prana, 
curge în corpul energetic. 


Namaskar Practică tradițională indiană de 
unire a palmelor, care armonizează cele 
două dimensiuni (dreapta-stânga, 
masculin-feminin etc.) în interiorul 


fiinţei umane și stimulează experienţa de 
unitate și suveranitate în interiorul 
sinelui, recunoscând totodată acelaşi 
lucru în ceilalți. 


Nirvikalpa Literalmente, fără trăsături. Un tip 
de samadhi, de ecuanimitate, dincolo de 
toate calităţile sau atributele, in care 
contactul unei persoane cu corpul său 
este minim. 


Pingala Unul dintre principalele canale 
energetice ale corpului. Situată pe partea 
dreaptă a corpului, pingala este 
considerată de natură masculină. 


Prana Forţa vitală fundamentală; energia 
vitală. 
Pranamayakosha Corpul energetic. Unul 


dintre cele cinci învelișuri ale fiziologiei 
yoghine. 


Pratishtha Procesul de consacrare sau de 
energizare a unui obiect sau a unui 
spaţiu. Aceste procese sunt, în linii mari, 
de două feluri: mantra pratishtha, prin 
incantarea mantrelor adecvate și 
practicarea de ritualuri; și prana 
pratishtha, printr-un proces direct, care 
implică prana-shakti, adică energiile 
vitale ale celui care face consacrarea. 


Sadhana Literalmente, unealtă sau dispozitiv. 
Practici spirituale care sunt folosite ca 
mijloc pentru realizarea de sine. 


Sahasrara Centrul energetic, sau chakra 
sistemului uman situat în zona 
fontanelei, adică a coroanei capului. 


Samadhi Stare profundă de ecuanimitate, una 
dintre cele opt ramuri yoga. Extrem de 
apreciată în tradiţia spirituală indiană, 
experiența samadhi este de natură 
terapeutică și profund transformatoare. 


Samsara Natura repetitivă și ciclică a lumii 
fizice și domeniul karmei, care oferă 
stabilitatea necesară pentru crearea 
vietii. 

Samyukti Starea în care mintea este fermă și 
nu se autosabotează. 


Savikalpa Literalmente, cu trăsături. Termen 
folosit pentru tipurile de samadhi - 
ecuanimitate — cu calităţi sau atribute. 


Shavasana Una dintre cele optzeci și patru de 
asane, potrivit tradiţiei yoghine clasice. 
Practicată pentru capacitatea sa de 
stimulare a odihnei și regenerare a 
sistemului. 


Shi-va, shiva Literalmente, ceea ce nu este. 
Folosit cu referire la spaţiul nelimitat; se 
referă și la Adiyogi, primul yoghin, care a 
experimentat o stare de uniune cu acest 
spaţiu nelimitat. 


Surya kriya Un proces puternic de activare a 
soarelui interior. Surya inseamnă soare, 
lar kriya inseamnă proces energetic 
interior. Conceput ca un proces holistic 
pentru sănătate, bunăstare și stare de 
pine interioară, surya kriya este, totodată, 
un proces spiritual complet. 


Surya namaskar O practică yoghină străveche, 
care nu este doar o modalitate de 


echilibrare a sistemului, ci și o modalitate 
de a deveni receptiv la soare, bazată pe 
logica conform căreia toată viaţa este 
alimentată de energia solară. 


Surya shakti O practică yoghină care 
stimulează soarele în sistemul uman. 


Sushumna Canalul central din corpul 
energetic, care dirijează kundalini, adică 
forta vitală. 


Swadhishthana Literalmente, sălașul sinelui; 
centrul energetic, chakra, situat chiar 
deasupra organelor genitale. 


Tamas Inertia. Se referă la una dintre cele trei 
calităţi ale existenţei; celelalte două sunt 
rajas, dinamismul, și sattva, 
ecuanimitatea. 


Tantra Literalmente, tehnologie. Tehnologia 
transformării spirituale. 


Vasana Tendinţă sau înclinaţie; trăsături 
subliminale ale fiinţei umane, dorinţe și 
acţiuni reziduale. 


Vedanta Literalmente, sfârşitul cunoaşterii 
perceptibile. Filosofia sau învățăturile 
Upanishadelor, comentariile speculative și 
metafizice pe marginea Vedelor. 


Vignanamayakosha Unul dintre cele cinci 
invelișuri ale corpului, cunoscut drept 
corp tranzitoriu. Facilitează trecerea de la 
lumea fizică la cea nefizică. 


Vishesh gnana Cunoașterea extraordinară sau 
cunoașterea aflată dincolo de percepţia 
senzorială. 


Vishuddhi Una dintre cele șapte chakre 
majore, fiind centrul puterii și viziunii. 
Este situată la baza gâtului. 


Yantra Literalmente, formă. O formă de 
energie, care poate fi creată și consacrată 
in diferite moduri, pentru a aduce 
prosperitatea și starea de bine în viaţa 
unei fiinte umane. 


Yoga Literalmente, a îmbina sau a uni. Starea 
de a fi în care individul experimentează o 
stare de uniune cu existența. De 
asemenea, se referă la știința spirituală 
străveche care oferă metodele și 
tehnologiile necesare atingerii acestei 
stări. 

Yoghin Cel care a cunoscut uniunea existenţei. 
Un om care se află într-o stare yoga. 


Programul online Inner 
Engineering 


Conceput de Sadhguru, programul online 
Inner Engineering este un curs de șapte 
sesiuni care iți oferă instrumente pentru a-ţi 
stăpâni corpul, mintea, emoţiile și energiile, 
și ca să trăieşti o viaţă plină de bucurie și 
implinire. Acest program transformator 
include practici simple de yoga, sesiuni și 
procese meditative ghidate de Sadhguru, 
precum și Shambhavi Mahamudra Kriya, o 
practică yoghină puternică, de 21 de minute. 
Aceste practici te echipează astfel încât să îţi 
construiești o bază de sănătate, bucurie și 
exuberanţă și să iți stabilești o chimie a 
peatitudinil. 

Studiile științifice realizate de cercetători 
de la universităţi renumite au măsurat 
peneficiile programului Inner Engineering 
asupra nivelurilor de activitate cerebrală, 
tiparelor de somn, sănătăţii psihologice și 
stării de bine. În prezent, programul are 
milioane de practicanți în întreaga lume. 

Inner Engineering este disponibil online 
în 15 limbi și, de asemenea, ca program faţă 
în faţă în întreaga lume. 


isha.sadhguru.org/inner-engineering 


Fundaţia Isha 


Sadhguru a pus bazele Fundaţiei Isha în 
urmă cu trei decenii, o organizație 
internațională nereligioasă, nonprofit, care 
și-a luat drept angajament principal starea de 
bine a oamenilor. Fundaţia Isha este 
susținută de peste 17 milioane de voluntari în 
300 de centre din Întreaga lume. 

Fundaţia Isha este o platformă pentru 
explorarea științei antice a yoga în toată 
profunzimea și dimensiunile ei. Fundaţia 
dispune de o varietate de programe care 
oferă metode pentru ca oamenii să obțină 
starea de bine fizic, mintal și spiritual. 

De asemenea, Isha implementează o serie 
de proiecte pentru servicii sociale la scară 
largă, pentru a revitaliza spiritul uman, a 
reconstrui comunităţile și a regenera mediul 
înconjurător. Până în prezent, a fost implicată 
in oferirea de asistenţă medicală rurală 
pentru șapte milioane de beneficiari, educaţie 
pentru peste 10 000 de copii din mediul rural 
și a sprijinit 192 000 de fermieri ca să 
planteze 108 milioane de copaci vii. 


Centrele Isha 


Sadhguru a înfiinţat mai multe centre în 
India și în Statele Unite, ca infrastructură la 
scară largă pentru creșterea conștiinței 
umane: Centrele Isha Yoga din Coimbatore și 
Sadhguru Sannidhi Bengaluru din India, 
Institutul Isha de Științe Interioare din 
Tennessee și Centrul Isha Yoga din Los 
Angeles, Statele Unite. 


Create ca sthane puternice (centre de 
creștere interioară), aceste destinatii 
populare atrag oameni din toate părțile lumii. 
Sunt unice în oferirea tuturor aspectelor yoga 
- gnana (cunoaștere), karma (acţiune), kriya 
(energie) și bhakti (devotament). 

Cu o comunitate internaţională activă de 
prahmachari (călugări), voluntari cu normă 
întreagă și vizitatori, centrele oferă un mediu 
de sprijin pentru ca oamenii să treacă la un 
stil de viață mai sănătos, să caute un nivel 
mai inalt de implinire și să-și realizeze 
intregul potenţial. 

În aceste centre se oferă diferite programe 
pe tot parcursul anului, inclusiv retreat-uri de 
Inner Engineering și hatha yoga, precum și 
programe avansate precum Bhava Spandana, 
Shoonya Intensive și Samyama. 


isha.sadhguru.org/centers 


Note 


1 În traducere literală, sistem de găsire a 
drumului cu ajutorul unui guru.(N. red.) 

2 Pentru ca ceea ce dorește să transmită Sadhguru 
să fie înțeles mai bine, puteţi să practicați 
sadhana oferită de acesta la paginile 88-89. (N. 
red.) 

3 Sadhguru face un joc de cuvinte între bull (taur) 
si bullshit (rahat). (N. red.) 


